
LECTORIUM ROSICRUCIANUM 


Fiul Şerpilor 


„A făcut din sine un mormânt viu”. Din acest mormânt 
al naturii, reînvie Fiul, îmbrăcat în haina Nunții de Aur a 
noului suflet. Acesta este noul Mercur, Hermes de Trei ori 
Mare. Fruntea sa este împodobită de floarea minunată a noii 
capacităţi de gândire, ţine în mână dublul şarpe de foc, fluidul 
măduvei coloanei vertebrale reînnoite, aspectul pozitiv şi 
negativ. Cele cinci puncte de contact ale sufletului nou cu 
personalitatea transfigurată, apar ca roze radiante. 


EI a găsit Pimandrul său. Astfel se ridică din glorie în 
glorie, în unitate cu Spiritul, lăsând în urma lui osemintele 
tuturor eforturilor zadarnice, în deşertul trecutului dialectic. 

Fiul Şerpilor 


Cuvânt înainte 


Ne cuprinde un deosebit sentiment de bucurie şi de 
recunoştinţă, că în zilele noastre, când lumea şi omenirea 
au ajuns la o nouă cotitură a marilor ere cosmice, putem să 
aducem din nou la lumină din adâncul erelor, străvechiul 
mesaj al Gnozei egiptene. 

În orice moment, în orice loc şi sub orice nume 
lucrează, acest mesaj este şi a fost baza tuturor activităţilor 
eliberatoare, avându-şi rădăcinile în mesajul universal al 
Gnozei. El se adresează acelora care percep dezvoltările 
tragice ale drumului de pelerinaj al omenirii şi care, într-o 
profundă nelinişte a inimii, caută încă să scape circuitului 
fatal al morţii, la care participă irezistibil oamenii, în tenebrul 
nemăsurat al nopţii cosmice, care cade asupra lor. 

Această carte, prin natura ei, se adresează direct acelora 
care, ca elevi ai Şcolii Spirituale Gnostice a Rozacrucii de Aur, 
se străduiesc să treacă pe acea cale adevărată, care conduce 
la menirea omului. Graţie acestei căi, fiecare căutător serios 
al adevărului eliberator va fi capabil să se apropie de spiritul 
uceniciei gnostice şi în cursul acestei orientări interioare va putea 
constata măsura în care este chemat şi el la parcurgerea căii. 


Jan van Rijckenborgh 


Hermes Trismegistul 


În ultimele zile ale lunii aprilie 1956, ne-am adunat la 
Renova, în Centrul nostru de Conferinţă, de pe lângă Lage 
Vuursche. Atenţia participanţilor a fost orientată spre noul val 
al dezvoltării şi manifestării Şcolii Spirituale moderne, căci 
marea muncă gnostică pentru lume şi umanitate a început în 
luna care a urmat. 

Majoritatea elevilor au simţit măsura în care Corpul Viu 
cvintuplu al Școlii părea că vibrează sub tensiunea crescândă a 
evenimentelor viitoare. Am fost conştienţi de epoca minunată 
în care am intrat, epocă în care fiecare dintre noi va arăta clar, 
de care câmp aparţine, de câmpul Gnozei sau de cel al naturii 
obişnuite. O demarcare extrem de clară va urma. 

A fost necesar ca un ecumenism gnostic să fie fondat, 
un ecumenism ce are ca sursă Gnoza originară, Gnoza lui 
Hermes Trismegistul. Este clar că, un studiu aprofundat al 
acestei Gnoze, este de o mare importanţă pentru toţi cei care 
caută cu adevărat lumina adevărului eliberator. 

De aceea punem lecţiile date elevilor Şcolii Spirituale 
actuale la dispoziţia acelora care se află încă în exterior dar 
care, conform stării lor interioare şi a pregătirii lor, aparţin de 
„recolta” zilelor de astăzi. 

Cine a fost, sau mai bine spus, cine este Hermes 
Trismegistul? Putem, ca răspuns la această întrebare, să luăm 
în considerare personalitatea unuia dintre trimişii sublimi 
divini. Cititorul o poate face în mod firesc, cu condiţia să 
nu se gândească la vreun personaj istoric, ci la o serie de 
trimişi celeşti. Căci, în conformitate cu obiceiul vechi, forțele 
zeilor şi manifestările lor erau reprezentate prin dumnezei 
antropomorfi. 


Trebuie să spunem deci, că Hermes există, Hermes 
este adevăratul Om divin, care a trecut prin porţile Capului 
de Aur. Din acest motiv Hermes este numit „Trismegist”, 
„de trei ori mare”, sau „de trei ori sublim”. Omul celest este 
absolut sublim, în sens triplu: în sens religios, în sens ştiinţific 
şi în sens de artă pură. Religia, ştiinţa şi arta formează în el, 
Hermes, un triunghi echilateral perfect. 

Dacă vorbim aici despre religie, atunci vrem să spunem 
că omul divin îşi experimentează şi realizează religia sub singura 
ei formă adevărată, şi anume, în legătură absolută cu esenţa 
originară a Divinităţii. Astfel, elevul pe cale, care tinde spre 
această religiozitate, dă dovadă de o mare puritate, iubire, suflet 
adevărat şi seriozitate profundă. Un asemenea elev dovedeşte 
că întreaga sa ființă este atinsă de marea dragoste - care este 
Dumnezeu - şi că doreşte să trăiască din această dragoste, aspiră 
la ea şi se străduieşte să fie perfect. În această dragoste, în acest 
singur aspect se poate recunoaşte deja triunghiul echilateral 
majestuos, căci acela care doreşte să obţină această dragoste, 
iubirea lui Dumnezeu, şi astfel ar dori să devină gnostic 
adevărat, acela trebuie mai întâi să se dezbrace de orice instinct 
egocentric, să renunţe la aspiraţiile şi străduinţele orientate spre 
pământ. În al doilea rând, în corelaţie cu această golire pe plan 
natural, radiațiile de Lumină ale Dragostei divine îl copleşesc. 
În al treilea rând, cel care în această golire primeşte dragostea 
lui Dumnezeu, acela o va şi radia. Astfel el demonstrează că 
este un elev pe cale, prin fapte eliberatoare, evidente. Acesta 
este primul aspect hermetic al sublimităţii. 

Cel de-al doilea este consecinţa. Dacă un elev primeşte 
Lumina Gnozei, în măsura în care triumfă asupra egoismului 
său şi ajunge la abandonarea eului, se va produce o mare 
schimbare în cele cinci fluide ale stării naturale a sufletului său. 
O condiţie absolută este autopredarea. Endura este formula de 
bază. Fără ea „Fiul Omului”, Lumina lui Dumnezeu nu poate 
penetra, nu poate locui în sistemul uman. Dacă însă inima 
elevului este deschisă, şi astfel Lumina gnostică poate penetra 
şi poate locui în el, atunci această lumină circulă în el zilnic. 


8 


Una dintre primele consecințe remarcabile este 
înţelegerea, iluminarea - precum au numit-o anticii - adică 
o schimbare a conştienţei. Se creează noi posibilităţi ale 
conştienţei, care potenţial erau prezente în sistemul său, dar 
în stare latentă până în ziua aceea. Dacă însă noile capacități 
ale conştienţei devin active, intelectualitatea se retrage pe 
planul al doilea şi înţelepciunea se va naşte. Cunoaşterea 
trezită prin această înțelepciune, constituie cel de-al doilea 
aspect hermetic al desăvârşirii, calificată pe drept „vederea 
Rozacrucii”, deoarece Rozacrucianul adevărat este înţelept 
din mila lui Dumnezeu, o fiinţă renăscută. El este omul de pe 
Golgota care, prin moartea zilnică, ataşează roza de cruce şi 
se stinge astfel în Iisus Domnul. 

În acest al doilea aspect hermetic al desăvârşirii vedem 
strălucind triunghiul echilateral. Înţelepciunea trebuie mai 
întâi să se nască din inimă, din roza inimii, din Betleem, apoi 
ea trebuie să atingă maturitatea în sanctuarul principal şi, ca şi 
dragostea, să radieze prin întreaga ființă. 

Vedem acum clar şi cel de-al treilea aspect hermetic. 
Aici este vorba despre Arta Regală: în primul rând, arta de 
a trăi cu adevărat în omul eliberat; în al doilea rând, arta de 
a fi cu adevărat inatacabil ca eliberat celest; şi în al treilea 
rând, arta de a servi, prin această viaţă, pe Dumnezeu, lumea 
şi oamenii, muncind pentru eliberarea umanităţii. 

Astfel se dezvoltă în faţa ochilor noştri magicianul, din 
graţia lui Dumnezeu, fratele sau sora Sfântului Graal, omul 
care serveşte, iluminat de ştiinţa Gnozei şi de forța dragostei 
Gnozei. Cel care ajunge la perfecţiune pe baza acestor de trei 
ori trei aspecte, este un Hermes Trismegist, un om celest. Cel 
care începe să trăiască din aceste nouă vederi, şi se dirijează 
în acest scop prin autopredarea perfectă, acela umblă calea 
hermetică. El a devenit copilul lui Hermes; se apropie 
de starea omului celest. Acest om celest ia naştere deci, 
dintr-o desăvârşire triplă, pe care Rozacrucea o defineşte, de 
asemenea, după cum urmează: 


1. Candidatul, după ce şi-a purificat sanctuarul inimii 
prin autopredarea sa, trecând astfel prin această poartă a lui 
Betleem, a fost atins de radiaţia de dragoste a lui Dumnezeu, 
şi astfel a fost aprins de Spiritul lui Dumnezeu. 

2. Graţie luminii dragostei, el participă la înţelepciune, 
nu printr-o cunoaştere intelectuală transmisă, ci prin intervenţia 
focului în el. Stingerea sa totală în lisus Domnul, îl va conduce 
de la Betleem la Golgota. 

3. El va demonstra eliberarea sa prin sacerdoție magică, 
eficace şi cotidiană. Aceasta este renaşterea prin Spiritul Sfânt. 


Renaşterea, în sens evanghelic, implică în mod logic 
ofranda totală a sinelui. Reflectaţi bine la aceasta, dacă 
aspiraţi atât de mult la desăvârşire, la atingerea Gnozei, şi 
la rezultatele paşilor pe cale. Secretul succesului se află mai 
întâi de toate în sacrificiul perfect. 

Prin urmare, atunci când vorbim despre Hermes 
Trismegistul, nu dorim să îndreptăm atenţia cititorului spre 
trecutul străvechi al omenirii, spre timpurile preistorice, când 
odinioară învățătorul a vorbit omenirii despre lucruri foarte 
înțelepte, ci aici este vorba despre un prezent viu al Gnozei 
tuturor timpurilor. 

În acest prezent viu, starea naturală obişnuită dialectică 
ne vorbeşte în termeni foarte clari: forțele sale doresc să 
ne ocupe şi să ne absoarbă până la punctul în care vom 
ajunge să gândim că nu există nimic altceva. În cursul 
vieții dumneavoastră probabil ați căutat lumina, aţi încercat 
să descoperiți misterul. De aceea vă spunem: în prezentul 
viu, vă apropiaţi de misterii datorită revirimentului total al 
comportamentului dumneavoastră, dacă doriţi cu adevărat ca 
ele să se dezvăluie ca adevăr în faţa ochilor dumneavoastră. 

Prezentul naturii dialectice este reprezentat în Scriptura 
Sfântă prin „lrod”. Dar misterul care trebuie dezvăluit, cel 
care este omniprezent din zorii timpurilor şi care se găseşte, de 
asemenea, în dialectică, care s-a gravat, s-a implantat în ea, acest 
mister este de asemenea desemnat în Evanghelie ca „Egipt”. 

Deci, dacă acum, în vremea tinereţii stării uceniciei în 
Gnoza Sfântă, aţi fost atinşi de lumina misterului, astfel încât, 
în această lumină misterul se dezvăluie, forţele naturale ale 
lui Irod încearcă să ucidă acest element străin pentru natura 
dialectică, înainte ca acesta să se desfăşoare total. 

De aceea fiecare elev serios este chemat să „fugă în 
Egipt”, ca şi copilul lisus, ceea ce înseamnă: să ne cufundăm 
adânc în misterele vieţii adevărate, care se manifestă şi 
în prezent, pentru ca să le putem vedea, ca ele să ne poată 
penetra. Căci trebuie să afirmăm: Sfântul Graal există! 

Înţelegeţi probabil de ce se spune despre numeroşi 
mari învățători ai omenirii, ca de exemplu despre Pitagora şi 
Platon, că au primit cunoştinţele de la Hermes Trismegistul, şi 
de ce această înţelepciune hermetică este identică cu doctrina 
sacră orientală. Există, de fapt, o singură înţelepciune, care 
a fost mereu păstrată, din care s-au inspirat şi se vor inspira 
mereu, în toate timpurile şi în diferite părți ale lumii noastre. 

Înţelegeţi, de asemenea, de ce se vorbeşte despre 
nenumărate cărţi, atribuite lui Hermes. Unul dintre autori 
chiar face aluzie la sutele de pergamente care ar conţine 
înţelepciunea lui Hermes. Însă toate cărţile lumii nu ar putea 
să conţină înţelepciunea hermetică! Căci această înţelepciune 
este de o cu totul altă natură decât cunoaşterea transmisă. 
Această înțelepciune nu se găseşte în cărți. Cu toate acestea, 
ea este din plin de partea aceluia care „ataşează într-adevăr 
roza de cruce”. 

Dacă însă, în această lucrare, îndreptăm atenţia 
cititorului asupra unei cărţi, asupra lui Corpus Hermeticum, 
după ce în partea introductivă ați putut să faceţi cunoştinţă 
cu Tabula Smaragdina, fundamentul şi sinteza acestei 
înţelepciuni originare, nu dorim în niciun caz să spunem: „lată 
înţelepciunea!”. Dorim numai să vă prezentăm o mărturie a 
înţelepciunii din trecut, înţelepciune care trebuie să vă devină 
proprietate şi în prezentul viu. 

Înţelegeţi deci, de ce nu ne oprim la pergamente 
îngălbenite şi la sanctuare în ruine. Cert, le considerăm cu 

respect şi suntem recunoscători lui Dumnezeu pentru forţa 
dragostei Fraternităţii care avansează în faţa noastră şi care, 
prin tot ceea ce a suportat şi suferit pentru noi, ne face posibilă 
apropierea de Gnoză. Cu toate acestea, să nu uităm niciodată 
că noi suntem, în calitate de Tânără Fraternitate Gnostică, în 
prezentul viu, pentru a face şi în zilele noastre ceea ce altădată 
au făcut străbunii. 

Mărturia lor o supunem probei experienţei noastre. 
Atinşi de Gnoză, ca noii vlăstari ai trunchiului, ne refugiem 
împreună în Egipt. Ne cufundăm în mister, în scopul de a 
putea împlini, aici şi în prezent, sarcina noastră de copii ai lui 
Dumnezeu. 

II 


Tabula Smaragdina 


Este adevărat! Este sigur! Este întregul adevăr! 


Ceea ce se află jos, este la fel ca şi ceea ce este sus, 
ceea ce se află sus este la fel ca şi ceea ce se află jos, ca să se 
împlinească miracolele Unicului. 


La fel cum totul a fost creat din Unicul, printr-un singur 
mijlocitor, la fel totul s-a născut din Unicul, prin transmisie. 


Soarele este tatăl, Luna este mama, aerul l-a purtat în 
sânul său, Pământul l-a hrănit. 


Tatăl tuturor talismanelor lumii este omniprezent. 
Forţa, când este utilizată în pământ, rămâne imaculată. 


Separaţi, cu dragoste, mare înţelegere şi înțelepciune, 
focul de pământ, subtilul de ceea ce este dur, dens şi solid. 


De pe pământ se ridică în cer, după aceea coboară pe 
pământ, prinzând în sine forța din înălțime şi cea de jos. 


Astfel toată gloria lumii va deveni a ta şi de aceea tot 
întunericul va fugi din faţa ta. 


Aceasta este forța imensă a tuturor forțelor, deoarece 
ea triumfă asupra tuturor lucrurilor subtile şi penetrează toate 
lucrurile dense. 


Astfel a fost creată lumea, şi din ea au fost create în 
aceeaşi manieră şi alte creaţii minunate. 


Mi s-a dat numele de Hermes de Trei ori Mare, deoarece 
posed cele trei aspecte ale ştiinţei lumii întregi. 


Ceea ce am spus despre prepararea aurului, activitatea 
soarelui spiritual, este împlinit. 


Vă prezentăm aici o mărturie a străbunilor, care este 
cunoscută sub numele de Tabula Smaragdina, Tabla de 
Smarald. Despre subiectul acestei Table de Smarald circulă 
legende, pe care le cunoaşteţi probabil. Tabla, despre care 
este vorba, este o piatră de mormânt acoperită cu inscripții 
care se referă la înţelepciunea transmisă de strămoşi. Această 
înţelepciune originară a fost prin urmare gravată pe piatră. 
Sub această piatră a fost găsit corpul intact al lui Hermes 
Trismegistul. 

Acest fapt ne face să ne gândim imediat la templul funerar 
al lui Christian Rozacruce. O placă de bronz, acoperită şi ea cu 
formule ale înţelepciunii universale, închide acest mormânt, 
sub care se găseşte, în analogie perfectă cu povestirea care 
se referă la Tabla de Smarald, corpul intact al Tatălui nostru, 
Fratele C.R.C., în stare perfectă. 

Johann Valentin Andreae şi cei din cercul său, într-adevăr, 
nu din fanteziile lor au inventat Fama Fraternitatis Rosae Crucis. 
Nici nu ar fi putut să o facă, deoarece chemarea Fraternității 
este întotdeauna aceeaşi, traversând secolele, şi trebuie să fie, 
deoarece enunţă de fiecare dată înţelepciunea Gnozei originare. 

Ceea ce frapează în mod direct în mărturia celor vechi, 
este faptul că e vorba despre o Tablă de smarald. Un smarald 
este o piatră prețioasă, de un verde extraordinar. Ca şi metalele, 
pietrele preţioase au proprietatea de a capta, reţine şi reflecta 
vibrații şi radiaţii. Diferitele pietre şi metale polarizează 
printr-o vibraţie particulară. Fiecare metal şi fiecare fel de 
piatră are un caracter propriu, o proprietate specifică. De 
aceea în ocultism de exemplu, ştiinţa metalelor, a pietrelor şi 
a culorilor este frecvent aplicată pentru favorizarea efectului 
anumitor radiaţii şi pentru a combate altele. Biblia, şi ea face 

des aluzii la pietre preţioase. Gândiţi-vă la oraşul denumit 
Noul Ierusalim în Apocalipsă. Cele douăsprezece porţi ale 
acestuia sunt ornate cu pietre preţioase excepționale; aceasta 
pentru a ne face să înţelegem că toate radiaţiile salvatoare, 
iluminatoare, dătătoare de forță, intră prin aceste douăsprezece 
porţi, astfel încât oraşul nu mai are nevoie de lumina Soarelui 
şi a Lunii dialectice. 

Culoarea, forța, radiaţia, care desemnează cuvântul 
smarald, indică baza, începutul, fundamentul absolut, fără de 
care nimic nu poate fi întreprins. Tabula Smaragdina este deci 
punctul de pornire al filozofiei hermetice. Fără această cheie 
este imposibilă înţelegerea Gnozei originare. Aceasta au vrut 
să explice filozofii hermetici de odinioară prin expresia Tablă 
de Smarald. 

Tabula Smaragdina, textul pietrei de mormânt, sub 
care a fost îngropat corpul nobil şi intact al lui Hermes 
Trismegistul, începe cu cuvintele: „Este adevărat! Este 
sigur! Este întregul adevăr!” - triplă confirmare a formulelor 
înţelepciunii, pe care le menţionează piatra sacră. 

Dacă considerăm superficial acest început, ni se pare 
că el conţine afirmaţii aparent inutile, şi pare că este în 
dezacord cu o sobrietate obiectivă. Autorul nu s-ar fi putut 
mulțumi prin a spune: „Conţinutul este în concordanţă 
absolută cu adevărul”? Nu, în niciun caz! Deoarece această 
triplă confirmare se raportează la o formulă magică de o 
semnificație profundă. 

Prima afirmaţie spune că adevărul, despre care 
mărturiseşte Tabula Smaragdina, este, în personalitatea şi 
sistemul microcosmic al candidatului, în întregime confirmat 
de experiență. Când discipolul lui Hermes spune că , Este 
adevărat! ”, atunci vrea să spună cu totul altceva decât omul 
dialectic. Discipolul lui Hermes nu vorbeşte şi nu mărturiseşte 
despre adevăr, decât dacă a parcurs calea şi a dovedit valorile 
despre care este vorba. ÎI puteţi crede şi puteţi avea încredere 
în justeţea mărturiei acestui om devenit mag; şi vă veţi da 
seamă că, atunci când aţi parcurs la rândul vostru calea 

experienţei, atunci veţi spune cu aceeaşi certitudine exaltată: 
„Este adevărat!” 

Adevărul nu are valoare, nu este adevăr pentru 
dumneavoastră dacă nu l-aţi experimentat voi înşivă, dacă 
nu l-aţi trăit direct. Adevărul în sine nu eliberează pe nimeni, 
dar el judecă; ceea ce vrea să spună că un om care încearcă 
să meargă un drum personal, intră în conflict cu adevărul. 
Însă, din momentul în care omul se străduieşte să ajungă 
mai aproape de el, să-l experimenteze şi să-l întărească 
prin conduita de viaţă, el se eliberează imediat de judecată. 
De aceea, omul Vechiului Testament are în toate privinţele 
motive să se teamă în faţa acestei judecăţi, în timp ce omul 
Noului Testament, care va împlini acest adevăr, îl iubeşte mai 
presus de toate. 

Cea de a doua afirmaţie, „Este sigur! ”, înseamnă că 
adevărul este în măsura experienţei individuale; nu o poate 
depăşi. În consecinţă, toate speculaţiile filozofice dialectice 
ne îndepărtează de adevăr, precum Şcoala Spirituală Modernă 
deseori a explicat. Acesta este motivul pentru care există atâtea 
sisteme filozofice care se contrazic reciproc, care deseori dau 
dovadă de deducţii elevate, de o nevoie infinită a adevărului, 
dar se află foarte departe de el! 

Adevărul, despre care mărturiseşte discipolul lui Hermes, 
este în primul rând bazat pe experienţă, în al doilea rând, nu 
există în el niciun element speculativ, în al treilea rând, trebuie 
să fie adevărul întreg. Doar adevărul întreg poate fi eliberator. 

Omul obişnuit al lumii dialectice deseori spune: „Ceea 
ce este adevărat pentru dumneavoastră, nu este în mod necesar 
adevărat pentru mine.” Există de fapt o infinitate de pretinse 
adevăruri contradictorii, care se întrec pentru locul întâi, 
contrazicându-se perfect. Altfel spus, omul natural, luptând 
în izolarea sa, urmează deseori o cale necesară şi adevărată 
pentru el, dar absolut inutilă pentru altcineva, ba mai mult, 
poate fi chiar periculoasă. Adevărul întreg însă, în sens 
hermetic, este destinat întregii umanități, este valabil pentru 
toţi şi este adresat lumii şi umanităţii. 

De aceea, încă de la început, Tabula Smaragdina afirmă 
că nu vorbim despre un adevăr valabil într-un moment anume 
pentru cineva, ca un episod din istoria vieţii sale, ci despre un 
adevăr care trebuie dovedit, care nu este speculativ, despre un 
adevăr plin şi întreg, adică destinat tuturor oamenilor. Acesta 
este adevărul triplu, întreg şi inatacabil, pe care îl conţine 
Tabula Smaragdina. În continuare se spune: 


„Ceea ce se află jos, este la fel ca şi ceea ce este sus, 
ceea ce se află sus este la fel ca şi ceea ce se află jos, ca să se 
împlinească miracolele Unicului. 

La fel cum totul a fost creat din Unicul, printr-un singur 
mijlocitor, la fel totul s-a născut din Unicul, prin transmisie. ” 


Recunoaşteţi în aceste propoziţii axioma hermetică 
cunoscută: „Precum sus, astfel jos.” Să ne oprim aici pentru 
un moment, căci din punct de vedere general, această 
afirmaţie absolută pare în dezacord cu realitatea. De fapt, este 
imposibil a susţine că Imperiul Luminii veritabile, în gloria şi 
divinitatea sa, se proiectează în lumea dialectică şi la fel, că 
dialectica i-ar fi dovada. Dimpotrivă: există un conflict imens 
între „înaltul” Gnozei şi „josul” naturii morţii. 

De aceea este indispensabil să ne apropiem de axioma 
hermetică în mod diferit, altfel decât cu metodele omului 
dialectic. Mai ales ocultistul este cel care face interpretări greşite. 
Prin intermediul filozofiei hermetice, el încearcă să-şi disimuleze 
propriile aspiraţi egocentrice. De fapt, totul fiind axatpe regalitatea 
eului, el pretinde că urmează căile Domnului, asimilând ceea ce 
este jos cu ceea ce este sus, lucru imposibil prin natură. Plecând 
de la certitudinea că în Tabla de Smarald întâlnim înţelepciunea 
absolută, pe baza acestei axiome hermetice putem constata 
imediat, că în manifestarea universală există un conflict imens 
între „înalt” şi „jos” adică, natura morţii, „Jos”, nu este deloc ca 
şi „sus”! Forţa Tablei de Smarald ne plasează fără echivoc în 
faţa imensului conflict al manifestării universale. Nu doar ca să 
accentueze gravitatea, ci de asemenea pentru a arăta că omul şi 

lumea au posibilitatea de a depăşi acest conflict şi că trebuie să 
o facă. Această axiomă hermetică revelează importantul mesaj al 
Tublei de Smarald. 

În manifestarea universală, totul s-a născut într-o 
zi din forţa lui Dumnezeu. De aceea această manifestare, 
căzută acum în corupţie, se poate, cu forţa lui Dumnezeu, sau 
să dispară, sau să se ridice din nou la starea originară. Prin 
această forţă, se poate deci şi transfigura! 

Axioma hermetică conţine marele mister al mântuirii, 
într-o formulă ştiinţifică; ea ne dăruieşte o teză inatacabilă: 
dacă vă legaţi de forța minunată a Spiritului dragostei, de 
Pimandru - nume care înseamnă „păstorul omenirii” sau 
„ghidul omului” - inferiorul va fi din nou egal cu superiorul. 
Şi Tabla de Smarald continuă: 


„Soarele este tatăl, Luna este mama, aerul l-a purtat 
în sânul său, Pământul l-a hrănit. Tatăl tuturor talismanelor 
lumii este omniprezent. Forţa, când este utilizată în pământ, 
rămâne imaculată. ” 


Această scurtă formulă este de o claritate minunată. 
Textul spune: Există doi părinţi: părintele domeniului naturii 
şi Părintele domeniului spiritual. Domeniul naturii trebuie să 
provină din domeniul spiritual şi să fie întreţinut de el. Dar 
se poate întâmpla ca un om să trăiască doar din imperiul 
naturii (ceea ce este posibil deoarece domeniul naturii este un 
câmp perfect echipat), şi astfel să se cufunde perfect în acest 
domeniu, părăsind şi uitând de Părintele domeniului spiritual. 
Omenirea lumii dialectice se află în acest caz. Astfel se 
dezvoltă un conflict, şi în acelaşi moment „ceea ce se află jos” 
nu mai este ca şi „ceea ce se află sus”. Ca urmare se produce 
o întărire a corpului astral şi alte cristalizări ce acompaniază 
simultan omul căzut din câmpul spiritual. 

De aceea trebuie să apară o soluţie salvatoare. Această 
posibilitate de salvare există deoarece: 

„Tatăl tuturor talismanelor lumii este omniprezent. 
Forţa, când este utilizată în pământ, rămâne imaculată. ” 


Dacă doriţi să utilizaţi această forță, atunci trebuie să 
ascultați sfatul pe care vi-l dă Tabla de Smarald: 


„Separaţi, cu dragoste, mare înţelegere şi înțelepciune, 
focul de pământ, subtilul de ceea ce este dur, dens şi solid. De 
pe pământ se ridică în cer, după aceea coboară pe pământ, 
prinzând în sine forţa din înălțime şi cea de jos. Astfel toată 
gloria lumii va deveni a ta şi de aceea tot întunericul va fugi 
din faţa ta.” 


Atacaţi, în forţa Gnozei, în forța suflului dragostei lui 
Dumnezeu, întregul dumneavoastră eu al naturii, care este 
separat de Tatăl universal, de Spirit. Umblaţi calea endurii, 
calea transformării, pe care Şcoala Spirituală modernă o predă 
de mulţi ani. Şi cu siguranţă veţi învinge. Cel care începe acest 
mers cu puterea imensă a Forţei Forţelor, va obţine într-o zi 
victoria. 

Atunci se împlineşte tot ceea ce Gnoza a declarat despre 
pregătirea aurului şi activitatea soarelui spiritual. 


III 


Corpus Hermeticum 


După ce ne-am cufundat în formulele fundamentale ale 
înțelepciunii 7ablei de Smarald, ne întoarcem spre Corpus 
Hermeticum şi comparăm această cheie a străbunilor cu cea 
a Tinerei Gnoze. Dacă verificăm în care măsură doctrina, 
viaţa şi directivele celor vechi se află în concordanţă cu ale 
noastre, vom afla şi vom şti dacă Tânăra Gnoză, preluând 
iniţiativa şi asumându-şi conducerea marii munci mondiale, 
şi-a fundamentat dreptul de a o face, pe adevărate valori, sau 
această pretenţie vine din iluzie. 

Corpus Hermeticum, pe care această publicaţie ne 
permite să o aprofundăm, constă din optsprezece cărţi. Prima 
este intitulată Pimandru. Aceasta tratează un dialog între 
Hermes şi o ființă misterioasă, care se numeşte Pimandru. 
(Numele grecesc este Poimandres.) 

Hermes este aici omul născut de la natură, care a 
întreprins calea eliberării, a trecut prin grota naşterii, Betleem, 
şi are deci un suflet nou-născut. El ţese „Mantia de Aur a 
Nunții”, pe baza acestei stări a sufletului, în timp ce noua stare 
a conştiinţei mercuriene sau hermetice începe să se manifeste. 
Din momentul în care această conştiinţă predomină, apare 
Pimandru. 

Discipolul lui Hermes intră în legătură cu Pimandru 
în virtutea noii manifestări a ființei sale. Pimandru este 
înţelepciunea divină omniprezentă. Da, Pimandru este 
Dumnezeu. El este Cuvântul începutului. Dar nu este Cuvântul 
în sensul său universal, ca de exemplu în prologul Evangheliei 
lui loan: „La început a fost Cuvântul”, sau precum în Biblie, 
în care numele lui Dumnezeu este de multe ori menţionat în 
sensul său universal. 

Pimandru este înţelepciunea, Cuvântul, Dumnezeu, 
care se adresează lui Hermes într-un mod determinat şi 
particular. Atunci când în Biblie putem citi că Dumnezeu 
vorbeşte, că Dumnezeu se adresează unui hicrofant sau unui 
slujitor, în multe din cazuri nu este vorba despre Cuvântul 
divin în sens universal, ci despre faptul că Logosul se întoarce 
ca şi Pimandru spre acel hierofant, slujitor sau către acel 
discipol al lui Hermes. 

Înţelepciunea omniprezentă este o radiaţie, o vibraţie, o 
forță-lumină universală, o mare forță electromagnetică, foarte 
particulară. Această radiaţie, cea mai înaltă a manifestării 
universale, este însăşi radiaţia Spiritului. 

Când un om a dobândit conştiinţa hermetică, capabilă să 
penctreze orice, atunci această conştiinţă resimte, experimentează 
şi recunoaşte imediat radiaţia Spiritului. Atunci, între câmpul 
universal al Spiritului şi discipolul lui Hermes se creează un 
focar, un punct de întâlnire intens, puternic şi luminos. Punctul, 
focarul în care Spiritul şi conştiinţa se privesc ochi în ochi! 
Spiritul acestui focar este Pimandru, conştiinţa lui Hermes. 

Mulțumită activităţii acestui focar, începe mersul cu 
Dumnezeu, dialogul, legătura vie între Dumnezeu şi om. Prin 
urmare, din momentul în care obţineţi şi experimentați ceva 
din noua stare a conştiinţei, intraţi în acelaşi timp în relaţie 
personală cu Dumnezeu şi astfel se dezvoltă „mersul zilnic 
cu Dumnezeu”. 

Înţelegeți că aceasta nu are absolut nimic în comun 
cu practicile spiritiste ale entităţilor dezintegrate din sfera 
reflectătoare, care se străduiesc în mod josnic să imite legătura 
între Spirit şi om. Vedeţi clar, că tot cea ce se adresează 
conştiinţei naturale, conştiinței-eu, fără vreo excepţie, este 
imitație, iluzie, înşelătorie. 

Când conştiinţa hermetică se adresează Spiritului, şi 
când focul Spiritului este astfel aprins în focarul întâlnirii, 
se stabileşte o structură luminoasă de linii de forță. Atunci 
discipolul lui Hermes se întâlneşte cu Pimandru. Din această 
structură de linii de forță, astfel formate, o forță, vibraţie, 

penetrează în discipol. Această vibrație are un sunet şi o 
culoare în acord cu motivul pentru care el se ridică în câmpul 
spiritual. Astfel, această manifestare, această întâlnire are un 
caracter foarte particular. 

Doar în această manieră unică Dumnezeu vorbeşte cu 
omul. Aceasta este a găsi şi a auzi „numele inexprimabi!”. 
Fără îndoială aţi auzit anumite lucruri despre acest subiect 
şi despre faptul că, a găsi şi a auzi „numele inexprimabil”, 
înseamnă  culminarea unei dezvoltări gnostice-magice. 
Numeroşi sunt cei care au căutat şi caută mereu în mod 
negativ, pornind din eul lor natural, să atingă acest Horeb, 
acest munte al împlinirii. Dar, se înţelege de la sine că toate 
aceste experimentări sunt condamnate eşecului, atât timp cât 
baza efortului rămâne eul. 

Cheia acestui apogeu magic îşi are sălaşul în inima 
fiecăruia. Când omul îşi deschide inima Gnozei, atunci el 
începe să parcurgă calea care conduce la întâlnirea zilnică cu 
Divinitatea. Cât de sărace, cerşetoare, absolut neştiutoare se 
arată diferitele teologii, pentru care cuvântul divin se află într-o 
carte şi care, cu zel, caută pe pământ acest cuvânt, afirmând 
că oamenii trebuie să citească zilnic măcar un capitol din 
această carte, şi să vorbească despre asta pentru a auzi vocea lui 
Dumnezeu. Însă niciun preot al niciunui cult, prin niciun mijloc 
sacerdotal nu vă poate face să „umblaţi cu Dumnezeu”. Pentru 
a sărbători posibilitatea întâlnirii cu Dumnezeu, dumneavoastră 
trebuie să umblaţi calea spre Pimandru. 

Poate, în această lumină, vă daţi seama de pericolul 
meditaţiei greşit orientate. Discipolul lui Hermes poate, printr-o 
meditaţie conştientă, să se ridice în câmpul spiritual. Cel care 
dispune de noua conştiinţă poate să se ridice pe aripile acestei 
conştiinţe până va întâlni flacăra Spiritului. Însă, atunci când 
falsul discipol, pentru un anumit motiv, oricare ar fi el, caută pe 
Dumnezeu meditând, ca să se unifice cu El, aceasta angajează 
mereu consecinţe şi efecte negative, provocând de cele mai 
multe ori legături cu forţele dialectice ale sferei reflectătoare. 
Stabilirea unei astfel de legături este tocmai scopul celui ce vă 

invită şi vă încurajează fără răgaz să participaţi la meditații prin 
intermediul invocaţiilor de toate felurile. 

Aceasta face parte din Marele Joc. De aceea noi suntem 
adversarii declaraţi ai unei vieţi meditative pronunţate. 
Dacă doriţi să fiţi sigur, atunci căutaţi pe Dumnezeu nu prin 
meditaţie, ci prin modul dumneavoastră de viaţă. Nu vorbiţi 
mult, ci acţionaţi! Noul comportament să radieze prin fapte, 
printr-o realitate de viaţă vizibilă. Umblaţi deci calea! 

Atunci când ne reunim în Templele noastre, invocările, 
ritualurile şi rugăciunile nu sunt destinate să trezească forţe ale 
sferelor meditaţiilor mistice, ci doresc să ne acordeze cu cheia 
vibratoare, accesibilă şi suportabilă a Corpului Viu al Tinerei 
Gnoze, care se găseşte pe Cale. Cu aceasta dorim să spunem 
că fiecare invocare trebuie să corespundă stării fiinţei, calităţii 
celui care cheamă, stării actuale a existenţei sale şi trăită prin 
prezenţa sa pe cale. Dacă nu puteţi determina voi înşivă calitatea 
prezenţei voastre pe cale, veţi găsi mereu o bază în rugăciunea 
„Tatăl Nostru”. Ea spune: „Pâinea noastră cea de toate zilele 
dăne-o nouă astăzi”. Toţi elevii pot fi siguri de aceasta. Pâinea 
spirituală care îi revine, el o va primi cu siguranță dacă 
rugăciunea porneşte dintr-un suflet plin de aspirație. 

Biblia evocă des întâlnirea personală a discipolului lui 
Hermes cu câmpul spiritual. Foloseşte expresia: „Auziţi vocea, 
vocea blândă”. Astfel se spune despre Ilie în faţa cavernei 
muntelui Horeb: „Iată, vocea vine spre EI”. lar când Apollo din 
Tiana a dorit să asculte vocea blândă, atunci s-a acoperit ca Ilie, în 
„mantia sa” - expresie care semnifică ridicarea spre Dumnezeu, 
cu ajutorul valorilor dobândite ale Mantiei Nunții de Aur. 

Credem acum, că terenul este suficient pregătit pentru 
a vă prezenta prima carte a lui Corpus Hermeticum, cartea lui 
Pimandru. În mod intenţionat am prezentat atât de amănunţit 
subiectul, ca să penetraţi rezonaţi la ideea că, dacă vă apropiaţi 
de Corpus Hermeticum, sunteţi pe un teren sfânt. 

IV 


Prima carte: Pimandru 


1. Într-o zi, când mă gândeam la lucrurile esenţiale 
şi sufletul meu s-a ridicat în înălțimi, toate senzațiile mele 
corporale au amorţit, ca la un om care, după ce a mâncat 
exagerat sau din cauza unei mari oboseli fizice, este cuprins 
de un somn profund. 

2. Mi s-a părut, că văd o ființă imensă, de o amploare 
nedeterminată, care m-a numit pe nume şi mi-a spus: 

3. „Ce doreşti să auzi şi să vezi, ce doreşti să înveţi şi 
să recunoşti în inima ta?” 

4. „Cine eşti tu? am întrebat. ” 

5. A răspuns: „Sunt Pimandru, Sufletul, fiinţa, care 
există de la sine. Ştiu ceea ce doreşti şi sunt cu tine peste tot. ” 

6. I-am răspuns: „Doresc să fiu instruit despre 
lucrurile esenţiale, aş dori să le înţeleg natura şi să cunosc pe 
Dumnezeu. Oh! Cât de mult aş dori să înţeleg totul!” 

7. Mi-a răspuns: „Păstrează în conştiinţa ta, ceea ce 
doreşti să înveți şi te voi instrui imediat. ” 

8. În timpul acestor cuvinte i s-a schimbat aspectul 
şi într-o clipire, totul mi-a fost clar; am avut o viziune 
infinită, totul a devenit o singură lumină senină şi fericită, şi 
contemplarea ei mi-a dat o fericire extremă. 

9. Puțin timp după, într-o parte a acestei lumini, un 
întuneric îngrozitor şi lugubru a coborât, învârtindu-se în 
spirale şi mi s-a părut că semăna cu un şarpe. Apoi, acest 
întuneric s-a transformat într-o natură umedă şi nespus de 
tulbure, din care s-a ridicat un fum ca dintr-un foc, în timp 
ce producea un zgomot care semăna cu un vaiet de nedescris. 

10. După aceea, din natura umedă un apel fără cuvinte 
s-a făcut auzit, un apel, pe care l-am comparat cu vocea focului. 

Iar din lumină, un Cuvânt Sfânt s-a răspândit asupra naturii 
umede din care a ţâşnit un foc pur, subtil, vehement şi puternic. 
11. Şi aerul uşor a urmărit sufletul focului; din pământ 
şi apă, el s-a ridicat la foc, în aşa fel de parcă părea suspendat. 
12. Pământul şi apa s-au amestecat şi au rămas 
împreună, încât ele nu puteau fi deosebite şi au fost mişcate 
încontinuu de suflul Cuvântului care plana asupra lor. 

13. Pimandru mi-a spus: „Ai înţeles ceea ce semnifică 
această viziune? ” 

14. „Acum am să aflu” i-am răspuns. 

15. Atunci mi-a spus: „Lumina Sunt eu, sufletul, 
Dumnezeul tău, care a existat înainte ca natura umedă să fi 
apărut din întuneric. Cuvântul luminos care emană din suflet 
este Fiul lui Dumnezeu ”. 

16. „Ce înseamnă aceasta?” am întrebat. 

17. „Înţelege! Ceea ce în tine vede şi aude, este 
Cuvântul lui Dumnezeu, şi sufletul tău este Dumnezeu Tatăl; 
ei nu sunt separați unul de celălalt, deoarece unitatea lor este 
viața. 

18. „Mulţumesc ” i-am răspuns. 

19. „Ridică-ţi inima spre Lumină şi recunoaşte-o. ! 

20. La aceste cuvinte, m-a privit pentru o vreme în faţă 
atât de penetrant, încât am tremurat la aspectul său. 

21. Când şi-a ridicat din nou capul, am văzut în sufletul 
meu lumina, compusă din nenumărate forţe, devenite o lume 
realmente nelimitată, în timp ce focul, încercuit şi subjugat de 
o forţă puternică, a atins astfel echilibrul. 

22. Am distins toate acestea în viziunea mea, mulțumită 
cuvintelor lui Pimandru. Când am fost absolut în afara 
persoanei mele, mi-am spus: 

23. „Ai văzut în suflet, frumoasa formă originară a 
omului, arhetipul, principiul originar anterior, sau începutul 
fără sfârşit.” Astfel mi-a vorbit Pimandru. 

24. „De unde au venit elementele naturii?” am întrebat eu. 

25. A răspuns: ,„ Din voinţa lui Dumnezeu, care primind 
în ea Cuvântul şi contemplând arhetipul lumii în frumuseţea 

sa, a dat formă acestui model, o lume ordonată pornind de 
la elementele proprii acestei lumi, şi sufletele născute de la 
Dumnezeu. ” 

26. Dumnezeu, Spiritul, masculin şi feminin în sine, 
sursa luminii şi a vieţii, a creat o altă fiinţă spirituală, un 
Demiurg, zeul focului şi al sufletului, care a creat şapte 
Guvernatori pentru a înconjura cu cercurile lor lumea 
sensibilă, şi pentru a o dirija prin ceea ce numim Destin. 

27. Cuvântul lui Dumnezeu a ţăâşnit imediat din 
elementele care au acţionat jos, spre domeniul naturii formate 
şi s-a unit cu Demiurgul, cu care este identic. 

28. Astfel au fost abandonate elementele inferioare ale 
naturii, care rămânând astfel fără sens, nu au reprezentat mai 
mult, decât simplă materie. 

29. Dar Demiurgul, unit cu Cuvântul, a încercuit 
cercurile şi le-a imprimat o rotaţie rapidă, punând în mişcare 
cursul ciclurilor creaturilor, de la un început nedeterminat 
până la un sfârşit fără sfârşit, deoarece sfârşitul corespunde 
începutului. 

30. Conform voinţei Spiritului, această rotire a 
cercurilor a creat, pornind de la elementele căzute, animale 
fără înţelepciune (căci Cuvântul nu a mai fost în mijlocul lor); 
aerul a produs animale înaripate, iar apa, animale acvatice. 

31. După voinţa Spiritului, pământul şi apa au fost 
separate, şi pământul a creat din sânul său animalele, pe 
care le-a împărţit în: patrupede, reptile, animale sălbatice şi 
domestice. 

32. Spiritul, Tatăl tuturor ființelor, care este viaţă şi 
lumină, a creat un om, care îi este asemănător Lui, faţă de 
care, ca spre propriul său copil, s-a aprins în mare iubire, 
deoarece omul, ca imagine a Tatălui Său, a fost de o mare 
frumuseţe. Dumnezeu şi-a iubit de fapt propria formă şi i-a 
dăruit toată creaţia. 

33. Însă, când omul a observat creaţia, formată în foc 
de către Demiurg, a vrut şi el să creeze, şi Tatăl i-a permis. 
Când a intrat în câmpul de creaţie al Demiurgului, unde a 

primit toată libertatea de a crea, a observat operele fraţilor 
săi. Guvernatorii s-au aprins în dragoste față de el, şi fiecare 
dintre ei l-a asociat cu propriul său rang în ierarhia sferelor. 

34. Din momentul în care le-a cunoscut esenţa şi a avut 
parte de natura lor, a vrut să treacă de limitele cercurilor ca 
să cunoască forţa aceluia, care domneşte asupra focului. 

35. Atunci, suveran al lumii ființelor muritoare şi 
a animalelor lipsite de înţelepciune, omul s-a aplecat, a 
traversat forța coeziunii sferelor, a căror voaluri le deşirase, 
şi s-a arătat naturii inferioare în frumoasa formă a lui 
Dumnezeu. 

36. Când natura l-a văzut, pe cel care a unit în sinele 
său, inepuizabila frumuseţe şi toate energiile celor Şapte 
Guvernatori sub aspectul lui Dumnezeu, atunci natura a surâs 
cu dragoste, deoarece a văzut reflectându-se în apă trăsăturile 
acestei forme, minunat de frumoase şi i-a văzut umbra pe 
pământ. 

37. lar omul, văzând reflectându-se în apă această 
formă frumoasă, care i-a semănat atât de mult, s-a îndrăgostit 
de ea şi a dorit să stea cu ea. Ceea ce a vrut, a şi făcut, şi în 
acelaşi timp a început să locuiască în forma fără sens. Natura, 
primind în ea pe iubitul ei, l-a îmbrățișat în întregime şi au 
devenit una, deoarece focul dorințelor a fost foarte mare. 

38. lată de ce, singur dintre toate creaturile naturii, 
numai omul este dublu, după corpul său muritor, şi nemuritor 
după omul fundamental. 

39. Deşi este nemuritor şi este suveran asupra tuturor 
lucrurilor, omul este totuşi supus soartei muritorilor, deoarece 
este supus destinului. Deşi provine dintr-un domeniu superior 
forţelor coeziunii sferelor, aceste forţe îl ţin în sclavie. Deşi el 
însuşi este masculin-feminin pentru că provine dintr-un Tată 
masculin-feminin, şi deşi nu trebuie să doarmă, deoarece vine 
dintr-o fiinţă fără de somn, totuşi el este învins de dorinţele 
sensurilor şi de somn. 

40. I-am spus: „O, Spirit, care eşti în mine, şi eu iubesc 
Cuvântul!” 

41. Pimandru a spus: „Ceea ce vreau să îţi spun este 
misterul rămas ascuns până astăzi. Când natura s-a unit cu 
omul, a procreat o minune uluitoare. Omul a avut în el esenţa, 
caracterul celor şapte Guvernatori, din foc şi spirit. Natura 
a creat fără întârziere şapte oameni, corespunzând esenței 
celor şapte Guvernatori, atât masculini cât şi feminini, de 
statură verticală, desăvârşit. 

42. Atunci am exclamat: „O, Pimandru, arde în mine 
dorinţa arzătoare să te ascult. Continuă te rog!” 

43. „Fă atunci linişte, ” mi-a răspuns, „căci încă nu mi-am 
terminat prima explicaţie. ” 

44. „Tac,” i-am răspuns. 

45. „Atunci bine! "Generaţia acestor primii şapte oameni 
a decurs, după cum ţi-am spus, în felul următor: pământul a fost 
matrița, apa elementul generator, focul a purtat la maturitate 
procesul de formare; şi din eter, natura a primit suflul vieţii şi a 
zămislit corpurile după forma omului. 

46. Omul făcut din viaţă şi lumină, a devenit astfel suflet 
şi spirit, viața a devenit suflet, lumina a devenit suflet-spirit, şi 
toate fiinţele lumii sensibile au rămas astfel până la sfârşitul 
ciclului şi până la începutul speciilor. 

47. Ascultă acum ceea ce ai dorit să înţelegi. Când 
acest ciclu s-a încheiat, legătura care a unit toate lucrurile 
s-a rupt prin voința lui Dumnezeu. Animalele, care până 
la acest moment, au fost masculin-feminin au fost, precum 
omul, împărţite în aceste două genuri, unele în femele, altele 
în masculi. Atunci Dumnezeu a pronunțat Cuvântul Sfânt: 
„ Creşteţi în creştere şi vă înmulţiţi cu toţii, voi care aţi fost 
creaţi! lar cei care posedă însufleţirea, care este nemuritoare, 
să recunoască că sunt nemuritori şi să afle, că pricina morţii 
este dragostea faţă de corp şi de tot ceea ce este terestru!” 

48. Când Dumnezeu a vorbit astfel, Providența a 
unit cuplurile cu ajutorul destinului şi a forţei de coeziune 
a sferelor şi a stabilit reproducerea; şi toate fiinţele s-au 
multiplicat fiecare după specia sa; şi cel, care s-a recunoscut 
ființă nemuritoare, a fost ales dintre toți, în timp ce corpurile 

create din nebunia dorinţei, continuă să greşească în întuneric 
şi trebuie să sufere experienţa morții. 

49. „Ce greşeală groaznică comit aceia, care sunt în 
ignoranță, că din această cauză au pierdut nemurirea!” am 
exclamat. 

50. „Cred, că tu nu te-ai gândit la ceea ce ai auzit. Nu 
ţi-am spus să fii atent?” 

51. „Mă gândesc” am spus eu, „acum îmi aduc aminte 
şi îți mulțumesc. ” 

52. „Dacă te-ai gândit, spune-mi de ce, cei care se află 
în moarte, de ce merită să moară?” 

53. „Deoarece sursa, din care provin corpurile lor, 
este obscuritatea lugubră care a produs natura umedă, ea a 
constituit corpul în lumea sensibilă, în care moartea îşi stinge 
setea.” 

54. „Ai înțeles. Dar, de ce, cel care se recunoaşte 
pe sine ajunge la Dumnezeu, după cum spune Cuvântul lui 
Dumnezeu? ” 

55. „Deoarece, ” am răspuns , Tatăl tuturor lucrurilor, 
din care vine omul, este lumină şi viață.” 

56. „Da, lumină şi viaţă, acesta este Dumnezeu, Tatăl, 
din care s-a născut omul! Dacă deci ştii, că vii de la viaţă şi 
de la lumină şi că eşti constituit din aceste elemente, te vei 
întoarce la viaţă. ” Acestea au fost cuvintele lui Pimandru. 

57. „Dar spune-mi, o Sufletul meu, cum voi intra eu în 
viaţă? Căci Dumnezeu a spus: Omul care posedă Sufletul să 
se cunoască pe sine. Nu toți au deci, Sufletul?” 

58. „Ai grijă la ceea ce spui! Eu Pimandru, Sufletul, merg 
doar la cei care sunt sfinți, buni, puri şi milostivi, adică la cei care 
sunt pioşi; prezenţa mea va fi ajutorul lor, astfel vor recunoaşte 
imediat toate lucrurile. Cu dragostea lor, vor fi agreabili în faţa 
Tatălui şi Îi vor mulțumi prin dragostea de fiu şi prin cântecele de 
slavă şi imn, cu care Îi sunt datori. Înainte ca să-şi abandoneze 
corpul morţii, (căruia îi aparține), îşi disprețuiesc sensurile, 
deoarece ei cunosc foarte bine efectele lor. 


29 


59. Da, eu, Sufletul, nu voi permite ca activitățile 
corpului, care îi hărțuiesc, să exerseze asupra lor influenţele 
lor; ca şi Gardian al Porţilor, de fapt, voi interzice pătrunderea 
acțiunilor rele şi ruşinoase şi voi extirpa ideile nelegiuite. 

60. Mă ţin departe de smintiţi, de răi, de perverşi, de 
invidioşi, de lacomi, de ucigaşi şi de cei nepioşi. Pe aceştia 
îi las pe seama demonilor răzbunători, care îi biciuie cu 
străşnicia focului, îi chinuie în folosul lor şi îi stimulează cu 
aceasta la fapte şi mai nepioase, ca pedeapsa lor să fie şi 
mai mare. Dorinţele acestor oameni vor căuta fără încetare 
satisfacţie şi mai mare, şi îi lasă cu furia lor în întuneric, fără 
ca să se poată sătura. În aceasta constă tortura lor. şi aceasta 
este ceea ce creşte mereu flacăra care îi arde. ” 

61. „Tu m-ai instruit despre toate lucrurile precum 
am dorit, o, Suflete! Dar spune-mi încă, în ce mod evoluează 
calea spre sus?” 

62. Pimandru a răspuns: „Mai întâi în procesul de 
desființare a corpului material, acest corp va fi supus schimbării 
şi forma sa vizibilă dispare; abandonezi demonilor, eul tău 
ordinar, care nu mai funcţionează; sensurile corporale se vor 
întoarce la originea lor, din care vor face din nou parte, şi în ale 
cărei activități se vor integra din nou, de vreme ce instinctele şi 
pasiunile se vor întoarce la natura lipsită de înţelepciune. 

63. Astfel se ridică omul prin forța coeziunii sferelor; 
primului cerc îi abandonează forţa creşterii şi a descreşterii,; 
celui de-al doilea cerc îi lasă, îndemnarea la rău şi viclenia 
devenită neputincioasă, celui de-al treilea cerc, iluzia, 
dezarmată de forța dorințelor; celui de-al patrulea cerc, 
vanitatea de a domina, care nu mai poate fi satisfăcută; celui 
de-al cincilea cerc, îndrăzneala nepioasă şi nechibzuinţa 
dură, celui de-al şaselea cerc, ataşamentul faţă de bogăţie; 
celui de-al şaptelea cerc, minciuna care pune mereu capcane. 

64. Astfel fiind dezbrăcat de tot ceea ce provine din 
forța coeziunii sferelor. nu mai posedă decât propria forţă 
şi intră în cea de-a opta natură; împreună cu toţi cei care 
sunt prezenţi cântă imnul spre lauda Tatălui, şi toţi se bucură 

împreună cu el, de prezenţa sa. 

65. Devenit asemănător lor, el aude şi alte forţe, care se 
află deasupra celei de-a opta naturi, cântând împreună imnul 
spre lauda lui Dumnezeu. Atunci se întorc, în ordine precisă, 
către Tatăl, se încredințează forţelor şi, devenind forţe, şi ei la 
rândul lor intră în Dumnezeu. Acesta este sfârşitul bun pentru 
cei ce posedă Gnoza: a deveni Dumnezeu! 

66. Dar de ce eziți tu acum? Deoarece ai primit totul 
de la mine, nu mergi spre cei care sunt demni pentru a le servi 
ca ghid, cu scopul ca, prin meditaţia ta, Dumnezeu să salveze 
specia umană? ” 

67. Pimandru, vorbind astfel, s-a amestecat sub ochii 
mei cu forțele. lar eu, înzestrat cu forţă, şi instruit despre 
natura Universului şi a viziunii sublime, am mulțumit şi 
lăudat pe Tatăl tuturor lucrurilor. După aceea am început să 
predic oamenilor frumuseţea Gnozei şi a vieții întoarse spre 
Dumnezeu. 

68. „Oh, popoare, oameni născuţi din pământ, care 
v-aţi abandonat beţiei, somnului şi a ignorării lui Dumnezeu, 
deveniți sobrii şi deşteptaţi-vă, nu vă mai lăfăiţi în desfrânare, 
voi vrăjiţi, care dormiţi somnul animalelor!” 

69. Când au auzit, au venit la mine cu o singură 
voinţă. Şi am continuat: „Oh, voi, născuţi din pământ, de 
ce v-aţi dat morţii, deşi v-ar sta în putere să participaţi la 
nemurire? Întoarceţi-vă voi, care umblaţi în greşeală şi 
acceptați ignoranţa ca ghid! Eliberaţi-vă de lumina tenebră 
şi aveți parte de imortalitate, renunțând pentru totdeauna la 
corupție!” 

70. Unii m-au batjocorit şi au plecat, deoarece se 
găseau pe calea morţii. Dar alții, au căzut în genunchi în 
fața mea, implorându-mă să-i instruiesc. I-am ridicat şi am 
devenit ghidul naturii umane, învăţându-i maniera în care se 
pot salva. Am semănat în ei cuvintele Înţelepciunii, şi le-am 
dat să bea din apa nemuririi. 

71. Când s-a înserat şi lumina soarelui aproape a 
dispărut, i-am invitat să mulțumească lui Dumnezeu. După 

ce am împlinit acest act de recunoştinţă, s-au reîntors cu toții 
la casele lor. 

72. În ceea ce mă priveşte, am înscris în sinele meu 
binefacerile lui Pimandru şi, fiind copleșit, cea mai mare 
fericire a coborât asupra mea. Căci somnul corpului a devenit 
luciditatea sufletului; închiderea ochilor, adevărata vedere, 
adevărata contemplaţie; tăcerea, încărcarea cu binele şi un 
gest de bine, enunţarea Cuvântului. Toate acestea au venit 
asupra mea, deoarece am primit de la Pimandru, sufletul 
meu, de la fiinţa care există de la sine, Cuvântul începutului. 
Astfel sunt acum, umplut cu Suflul Divin al Adevărului. De 
aceea, cu întregul meu suflet şi din toate puterile mele îl laud 
pe Dumnezeu Tatăl: 

73. „Sfânt este Dumnezeu, Tatăl tuturor lucrurilor, 

Sfânt este Dumnezeu, voinţa căruia se împlineşte prin 
propriile forțe. 

Sfânt este Dumnezeu, care vrea să fie cunoscut şi care 
este cunoscut de cei care îi aparţin. 


Eşti Sfânt, Tu, care prin Cuvânt ai creat tot ceea ce 
există. 

Eşti Sfânt, Tu, după imaginea căruia, natura universală 
a fost creată. 


Eşti Sfânt, Tu, pe care natura nu L-a format. 
Eşti Sfânt, Tu, care eşti mai puternic decât toate 
puterile. 


Eşti Sfânt, Tu, care eşti superior a tot ceea ce există. 
Eşti Sfânt, Tu, care Te afli deasupra tuturor laudelor. 


Acceptă ofrandele pure pe care Cuvântul le-a sădit în 
sufletul meu şi inima mea întoarsă către Tine, o, Inexprimabil, 
imposibil de rostit, căruia doar tăcerea îi poate exprima 
Numele. 

Ascultă rugăciunea mea, ca niciodată să nu fiu 
separat de Gnoză, adevărata Cunoaştere proprie fiinţei mele 
fundamentale. 


Îndreaptă-Te spre mine, şi umple-mă cu forța Ta; prin 
această milă pot lumina celor care aparţin rasei mele, care 
sunt în neştiinţă, fraţii mei, copiii Tăi. Da, cred şi mărturisesc 
prin sângele meu: merg spre Viaţă şi Lumină. ” 


Fii lăudat, o, Tată! Omul care este creaţia Ta, vrea să 
se sanctifice prin Tine: pentru aceasta Tu i-ai trimis puterea. ” 

Pimandru şi Hermes 


Pentru a revela, în măsura posibilităţilor noastre, 
înţelepciunea din Corpus Hermeticum, nu vom urmări verset 
cu verset textul citat, ci vom încerca, pe cât posibil, să-l 
examinăm global, pentru a ne face o reprezentare asupra cărții 
lui Pimandru în întregul ei, la fel şi despre celelalte cărți ale 
lui Hermes. Dacă nu am proceda astfel, lucrarea noastră ar 
deveni atât de imensă, încât nu am putea s-o cuprindem. 

Precum am discutat în capitolul al treilea, discipolul 
lui Hermes intră în legătură cu câmpul universal al Spiritului, 
pentru că starea sa interioară şi schimbarea vieţii sale prin 
transfigurare i-au dat această posibilitate. În punctul central al 
acestei legături se naşte o structură de linii de forţe: Pimandru 
se manifestă. Născut din Spirit, Pimandru apare. Dar atenţie! 
Pimandru nu este o fiinţă distinctă care trăieşte în câmpul 
Spiritului, ci este o flacără izvorând din câmpul Spiritului, 
realitatea vie, parte integrantă a câmpului Spiritului. Acest foc 
care se aprinde este totuşi Pimandrul lui Hermes, deoarece 
această manifestare se raportează în întregime la starea de a fi 
şi la forţa calitativă a lui Hermes. 

Prin urmare, atunci când Hermes a reflectat asupra 
lucrurilor esenţiale şi inima lui s-a înălţat, Pimandru, cel care 
este şi totuşi nu este, a apărut. Însă, atunci când discipolul 
lui Hermes nu se concentrează asupra câmpului Spiritului 
pentru o vreme, Pimandru dispare, şi se dizolvă în lumina 
omniprezentă. Focul, flăcările dispar. Astfel, Pimandru este şi 
totuşi nu este, deoarece el a devenit una cu lumina. 

Ceea ce ne frapează la începutul textului este că 
Hermes a reflectat asupra lucrurilor esenţiale şi că inima lui 
s-a ridicat. Trebuie să remarcăm aceasta, deoarece, pentru 

discipolul lui Hermes, acest proces este determinant: el 
dovedeşte colaborarea ideală şi indispensabilă a capului şi 
inimii. Colaborarea capului şi inimii determină viaţa. Se poate 
exprima aceasta prin axioma care urmează: „Cap şi inimă, 
nu sunt separabile.” Acestea sunt cuvintele lui Pimandru. 
Acesta este motivul, datorită căruia trebuie învăţat şi cunoscut 
misterul inimii. 

Ştiţi că omul este compus din patru vehicole: corpul 
material, dublura eterică a acestuia, corpul dorințelor (sau 
corpul astral), şi corpul gândirii (sau corpul mental). Corpul 
eteric construieşte şi întreţine corpul fizic, corpul dorințelor 
determină tendinţele, tipul, caracterul, aptitudinile, pe scurt, 
natura umană întreagă. Vă atragem atenţia mai ales asupra 
corpului dorințelor, pe care Paracelsus îl denumeşte forma 
siderală. Acesta ne înconjoară din toate părțile, ne pătrunde 
din toate părțile, ne penetrează în toate părțile, iar fluidele 
siderale curg în sistemul nostru material prin intermediul 
ficatului. Aceste forţe circulă permanent, intră şi ies prin ficat. 

Focarul cel mai important al corpului dorințelor este 
ficatul. Calitatea şi natura activităţii inimii şi a sanctuarului 
capului sunt în concordanță cu starea naturii corpului 
dorințelor pe care l-aţi primit la naştere şi care s-a format după 
aceea, până la acest moment. 

La omul născut de la natură, inima şi capul sunt 
sclavii dorinţei. Toate funcţiile inimii şi ale mentalului sunt 
în întregime dirijate de dorinţele dumneavoastră, prin bazin. 
Astfel, la omul acestei naturi, sentimentul, inima şi gândirea 
sunt guvernate prin sanctuarul bazinului. În planul eului 
naturii, integral legat de materie şi axat pe ea, trăiţi prin 
bazin şi prin sistemul ficat-splină, dorind şi gândind tot ceea 
ce este de resortul naturii obişnuite. Toate radiaţiile siderale 
intră în ficat în concordanţă cu activitatea corpului dorințelor 
dumneavoastră. 

Dacă un om, după ce a greşit fără sfârşit în penibila 
cale a experienţelor, ajunge la un punct mort pe planul vieţii 
naturale, se poate să dorească o reînnoire, să aspire la un 

act eliberator şi să se dezvolte în el o dorinţă de salvare. Se 
poate întâmpla, de asemenea, ca un impuls să îl împingă la 
a sesiza şi realiza în sinele său vreo cale de salvare spre a se 
ridica deasupra gropii morţii. Această căutare a unei reînnoiri, 
această aspirație spre salvare, care devine cât mai conştientă, 
este forma dorinţei cea mai înaltă în om, de care omul naturii 
este capabil. Nu poate să meargă mai sus. Ceea ce acţionează 
şi fierbe în inima dumneavoastră, în eul naturii, este doar 
dorinţa. lar dorinţa cea mai înaltă calitativ este dorinţa de 
salvare: limita radiaţiilor astrale dialectice. Or, tocmai când 
ne aflăm la această graniţă, când am răzbătut la această limită, 
ne atinge Gnoza, dar nu în ficat, ci în inimă. 

Prima atingere, contactul fundamental cu Gnoza, are 
totdeauna loc în sanctuarul inimii, dar în mod unic, numai 
ca răspuns la dorinţa de eliberare. Dacă cineva se apropie de 
templul unei şcoli spirituale gnostice, din simplă curiozitate 
sau într-un mod pur experimental, nu va trage niciun beneficiu. 
Nu este posibil de a locui, a sta cu folos într-un focar gnostic, 
dacă inima nu se deschide câte puţin spre Gnoză, deschidere 
care este deci consecinţa stării celei mai înalte a dorinţei, 
dorinţa de salvare. 

În Gnoză, inima este numită sanctuarul dragostei. Dar 
din cauza influențelor ereditare şi karmice de tot felul, care 
acţionează în om de la momentul naşterii sale şi determină 
inevitabil viaţa sa în cursul anilor, inima sa de om născut de 
la natură, nu mai este un sanctuar al dragostei. Nu se găseşte 
în el nicio urmă a dragostei adevărate. Inima omului nu este 
altceva decât antreul perversităţii. 

Dacă inima a fost calificată din vremuri îndepărtate 
„sanctuarul dragostei”, atunci aici se face referire la acea inimă 
care este gata să manifeste o forță vitală, o plenitudine de viaţă, 
o posibilitate de viaţă putând să poarte pe drept cuvânt numele 
de dragoste. Tot ceea ce se află sub această normă superioară 
a dragostei, este o stare de dorinţă personală, de egocentrism. 
La început, dorința de salvare este şi ea o cerinţă a eului: 
„Eul”, care a ajuns într-o stare strâmtorată, şi „eul” care caută o 

soluţie. „Eul” caută salvarea „cului”. Tocmai pentru că ne aflăm 
într-o stare atât de mizerabilă, Gnoza ne atinge cu dragostea sa 
imensă, pentru a ne ajuta în dragostea ei eternă. 

Dragostea care a fost descrisă aici, dragostea demnă de 
acest nume, nu este de aceeaşi esenţă ca şi natura dialectică, 
unde toată dragostea este o anumită stare a dorinţei. Dragostea 
adevărată este de un ordin superior; ea aparţine vieţii adevărate, 
noii vieți; ea este Spiritul, este Dumnezeu. De aceea Pimandru 
spune în versetul 17: ,„Însuflețirea este Dumnezeu, Tatăl”. lar 
în versetul 19: ,„,Ridică-ţi inima spre lumină, şi cunoaşte-o. ” 
Şi „la aceste cuvinte”, continuă Hermes, „M-a privit pentru 
o vreme în faţă, în mod atât de penetrant că am tremurat la 
aspectul său. ” 

Aceasta este proba adevărului: ce va fi de acum înainte 
în inima dumneavoastră, dorinţă sau dragoste? 

Când lumina îşi va face locuinţă în sanctuarul inimii, 
întreaga dumneavoastră natură plină de dorinţe va dispare. 
Dorinţele eului şi instinctul egocentric vor dispare complet. 
Este deci incontestabil, că sanctuarul inimii trebuie să 
constituie baza cea mare pentru Spirit, căci în sanctuarul 
inimii Spiritul trebuie să locuiască, şi prin urmare trebuie să 
se pregătească, în toate aspectele sale, pentru această stare 
superioară. „Acolo unde se află inima”, spune Pimandru, 
„acolo se află viața”. 

Când această pregătire a inimii s-a împlinit, atunci veţi 
vedea în Suflet, în inimă, frumoasa formă a Omului originar, 
tipul fiinţei umane originare, principiul primordial înaintea 
„începutului fără sfârşit”. 

Este clar însă, că omul şi-a făcut din inimă un antreu 
pentru aviditate! Focul instinctului egocentric răcneşte în el, 
deşi inima este menită să se ofere ca locuinţă pentru Spiritul 
Sfânt, pentru Dumnezeu în noi, potenţial prezent în atomul 
originar. Simţiţi cât suntem de bolnavi? Cât ne-am umbrit, 
încât sanctuarul inimii, templul lui Dumnezeu în noi, a devenit 
un asemenea loc al ororii? 

Cel care ştie a-şi pune inima din nou în serviciul lui 

Dumnezeu, acela, ca urmare, poate să-şi deschidă şi sanctuarul 
capului, pentru sarcina sa sacerdotală în serviciul umanităţii. 
Atunci, şi dumneavoastră de asemenea, puteţi reflecta asupra 
lucrurilor esenţiale, deoarece din inima înnoită se naşte 
conştiinţa mercuriană. 

Gnoza ne consideră ca nişte bolnavi, pacienţi, din cauza 
condiţiei psihice a sanctuarului inimii. De aceea ne suportă. 
De aceea este atât de tolerantă cu noi. Tripla capacitate nouă 
de a gândi, a voi, a acţiona, adică conştiinţa mercuriană, nu se 
naşte decât într-o inimă reînnoită. Deoarece, cu această inimă 
purificată, puteţi să reflectaţi asupra lucrurilor esenţiale, vă 
puteţi ridica până la câmpurile omniprezente ale Spiritului. 
Dezvoltarea hermetică, viaţa hermetică, se bazează pe uniunea 
şi colaborarea inimii şi a capului, nu a eului şi a capului, ci a 
inimii purificate şi a capului! 

Lumea eşuează în această încercare. Vede bine haosul şi 
corupţia în jur, vede lumea cufundându-se. Eul întreabă: „Ce e 
de făcut?” Se avântă cu o energie şi un dinamism extraordinar, 
dar fără succes! De ce? Deoarece omul uită să-şi purifice 
sanctuarul inimii şi să se consacre sarcinii. Într-adevăr, numai 
când sanctuarul inimii este purificat, consacrat şi deschis pentru 
lumină şi dacă apare o cu totul altă mentalitate, numai atunci 
omul va fi în stare să îngrijească rănile acestei lumi, ale acestei 
umanități. 

Prin urmare, dacă sunteţi chemat de Gnoză, atunci 
recunoaşteţi şi împliniţi sarcina: purificarea inimii dumneavoastră. 
Pentru a se deschide marii dragoste, inima dumneavoastră trebuie 
golită de pasiuni, şi de aviditatea egocentrismului. În acest scop 
antrenaţi-vă inima, emotivitatea, la adevărata pregătire, deoarece 
toate trebuie să înceapă aici. Apoi, capul va urma, da el trebuie 
să urmeze. Atunci şi dumneavoastră îl veţi întâlni pe Pimandru. 

Pimandru s-a născut din dragostea lui Dumnezeu, nu 
din voinţa instinctivă, nu din pasiunea omului ajuns într-o 
situație strâmtorată. Ceea ce doreşte Hermes să vă spună 
înainte de toate este că cheia Gnozei, a vieţii veritabile, constă 
în purificarea inimii şi în consacrarea sa totală. Dacă umblaţi 

calea şi împliniţi această muncă, vocea dulce va răsuna şi ea, 
şi vă va spune: „Ce doreşti să vezi şi să auzi? Ce doreşti să 
înveți şi să cunoşti în inima ta?” 

Ce doriţi să învăţaţi, să ştiţi şi să cunoaşteţi, altceva 
decât lucrurile esenţiale? În primul rând, ce este esenţial a 
cunoaşte dacă nu adevărul, adevărul în ceea ce vă priveşte? 
Deoarece dacă nu vă cunoaşteţi pe voi înşivă, cum aţi putea 
să îl cunoaşteţi pe Celălalt? 

Discipolul lui Hermes vede, la această primă încercare 
de orientare, o lumină puternică şi senină, care aduce o mare 
bucurie în inimă. Dar puţin după aceea, într-o parte a acestei 
lumini, el vede coborând şi întorcându-se, ca într-o prăpastie, 
tenebre înfricoşătoare, sinistre şi lugubre, o mişcare fără 
încetare, într-o confuzie de nedescris. Flăcări de un roşu sobru 
fură în toate părțile. Atunci, din această prăpastie a confuziei 
o voce iese, un strigăt nearticulat, ce se acordă cu lumina 
care se răspândeşte împrejur. Din această lumină, emană un 
Cuvânt sfânt. Ceea ce rămâne adevăr şi pur în acest tenebru, 
se ridică din această natură obscură, din această cavernă 
sumbră, şi începe să formeze o atmosferă. Astfel vedem la 
început lumina care iese din natura căzută şi după aceea 
atmosfera, care se acordă cu lumina originară. Dedesubt, se 
află tenebrele umede ale pământului şi apei, reprezentând 
starea fiinţei dialectice a candidatului, dar a unui candidat care 
şi-a purificat sanctuarul inimii sau, mai mult sau mai puţin, a 
început să o facă. Aceste tenebre ale pământului şi apei au 
fost mişcate de sunetul Cuvântului, care izvoreşte din Lumină 
şi există prin ea, Cuvântul care conduce înapoi spre Lumină! 

„Ai înțeles acest Cuvânt?” ne întreabă Pimandrul 
Corpului Viu al Tinerei Gnoze. El însuşi ne dă răspunsul: 
„Această lumină Sunt eu, şi ea locuieşte acum în inima 
candidatului adevărat. ” Acesta este Dumnezeu manifestat în 
carne, Osiris care revine, Christos care revine. 

Câmpul luminos al Spiritului este, mai întâi de toate, 
Pimandru, structura liniilor de forță a manifestării universale. 
Şi iată, o, miracol minunat, această lumină, această lumină 

puternică, această flacără divină, îşi alege ca locuinţă inima. 
Astfel Divinitatea devine Fiu. Deoarece, ceea ce a dormit în 
inimă timp de eoni, s-a trezit: Fiul Divinităţii se manifestă în noi! 

Fiul Divinităţii posedă o forță puternică. Pimandru îl 
numeşte Cuvântul sau Vocea. De aceea, când Pimandru îi 
vorbeşte candidatului, în inimă se face auzit şi mărturiseşte, 
deoarece inima este locuinţa lui Dumnezeu. Dumnezeu şi Fiu, 
câmpul de lumină şi lumina care coboară, nu sunt distincte 
unul de celălalt. Uniunea celor doi naşte viaţa nouă. 

Atunci când, prin autopredare aţi devenit demn, 
„întoarceţi-vă inima spre lumină şi recunoaşteţi-o”. Când 
aţi recunoscut-o veţi simţi grandoarea şi minunata forță a 
Cuvântului viu în dumneavoastră. Veţi vedea şi simți în inimă 
o lumină compusă din nenumărate forţe, o lume cu adevărat 
infinită: Capul de Aur. Veţi vedea focul arzător al ordinului 
inferior, cum poate fi înconjurat şi subjugat cu forță, purtând 
echilibrul sub conduita directă a luminii şi a Cuvântului pe 
care lumina îl face auzit în noi. Vedem şi simţim astfel, prin 
forţa luminoasă a Gnozei născute în noi, natura inferioară 
înghițită, prin ceea ce numim renaştere sau transfigurare. 

Aceasta este deci Gnoza originară, Gnoza hermetică, 
adevărul anunţat umanităţii încă de la început. Acesta este 
Cuvântul lui Pimandru. 

Verificaţi dacă acest Cuvânt este conform celui cu care 
Gnoza actuală vi se adresează de ani, mărturia care priveşte 
omul originar, forma omului originar, a omului care a existat 
„înainte de începutul fără sfârşit”, a omului care a fost, şi 
care este până la această oră. 

VI 


Locului ordinului dialectic în Septenarul cosmic 


Cartea lui Pimandru se continuă cu rezumatul 
manifestării cosmologice originare, evoluţia universală a 
lumii şi a umanităţii actuale. Pimandru îi arată lui Hermes, 
ridicat în câmpul spiritual, câmpul omniprezent al dragostei 
universale, ordinul lumii originare eterne, al omului celest 
veritabil, ordinul lumii la care aspirăm să ne întoarcem; în 
care discipolul lui Hermes este capabil să privească şi în care 
locuieşte când intră în aşa numitul Capul de Aur. 


„După aceea am văzut în Însuflețirea mea lumina, 
compusă din nenumărate forţe, devenite o lume realmente 
nelimitată, în timp ce focul, înconjurat şi subjugat printr-o 
forţă puternică, a atins astfel echilibrul.” 


Am vorbit despre acest aspect, la nivelul cel mai jos, 
din punctul de vedere al candidatului care se apropie. Afirmăm 
acum cu tărie, că acest ordin al lumii originare există de la 
început şi rămâne ordinul umanităţii celeste, care se deschide 
din nou pentru noi, dacă avem din nou parte de cel de-al 
şaselea domeniu cosmic. 

Şi acum se ridică o întrebare în inima lui Hermes, întrebare 
pe care o traducem conform propriei noastre terminologii: Cum 
se integrează natura dialectică în această manifestare grandioasă, 
pe care Tu, Pimandru, m-ai făcut să o contemplez? Ce trebuie 
să gândesc despre universul dialectic, ordinul dialectic? Cum a 
devenit prizonier omul celest şi cum s-a degradat până la starea 
în care se află acum? Esenţa originii explică natura dialectică? 
Cum se întâmplă atunci, că acest ordin al naturii a devenit atât 
de rău? 

La toate aceste întrebări, Pimandru răspunde astfel: 
natura dialectică a fost formată după frumosul tip originar al 
lumii, prin progresul măreţului proces al creării. Un singur 
mare şantier a fost stabilit, un singur laborator alchimic imens, 
unde omul a trebuit să acţioneze, să muncească la grandioasele 
planuri ale manifestării universale, căci Divinitatea creatoare 
conferă creaturilor sale, copiilor săi, toate puterile divine, 
pe care le posedă ea însăşi. Dumnezeu nu doar îşi cheamă 
creaţiile la viaţă, nu doar îi plasează într-un ordin al unei 
lumi, El le dă, de asemenea, o misiune: să muncească pentru 
progresul manifestării universale. Cu acest scop le oferă un 
laborator alchimic gigantic, cel de-al şaptelea univers. 

Precum a demonstrat de multă vreme filozofia gnostică, 
întreaga natura dialectică trebuie considerată precum un 
şantier. În întreaga manifestare universală dialectică, vedem 
că apare o singură lege: aceea a măcinării, a spargerii, a 
răsăritului, a înfloririi, a declinului, legea mişcării ciclice 
continue. Lucrurile pleacă şi vin, şi se reîntorc fără încetare 
la punctul lor de pornire. În universul dialectic are loc o 
transformare neîncetată a materiei. Aceasta este o stare a 
naturii, efectul căreia îl numim fatalitate sau destin, spune 
Pimandru, pentru a desemna această lege fundamentală, 
esenţa inevitabilei mişcări ciclice. 

Totuşi trebuie să vedem, în esenţa dialecticii în calitate 
de al şaptelea domeniu cosmic, un ordin superior, un plan 
grandios şi elevat, care se află în conexiune totală cu celelalte 
şase domenii cosmice, punct de vedere care devine admirabil 
din moment ce ştim că lumea dialectică a fost destinată să fie 
un imens şantier cosmic. Acest punct de vedere îl adoptă Gnoza 
egipteană, Gnoza hermetică, în ceea ce priveşte natura aparentă, 
în timp ce Gnoza lui Mani, de exemplu, abordează lumea 
dialectică în răul său actual, aspectul ei satanic demonstrabil, 
precum am făcut-o şi noi mereu. Gnoza lui Mani zăreşte 
răutatea evidentă a dialecticii. Gnoza lui Hermes consideră 
intenţia divină originară deasupra prăpastiei pierderii, care este 
ordinul nostru al naturii. Gnoza lui Mani vrea să arate umanităţii 

că pământul nu caută decât să ţină prizonier omul care se luptă 
şi suferă, motiv pentru care Manicheii, realişti cum au fost, au 
blestemat această lume rea. Ei au declarat că este imposibil ca 
această natură rea şi coruptă să vină de la Dumnezeu şi că ea a 
fost creată de Lucifer. 

Considerând toate experienţele noastre în natura morții, 
acceptăm punctul de vedere al lui Mani, dar îl considerăm în 
acelaşi timp pe cel al lui Hermes. În suita scrierilor sale, Hermes 
se apropie mult de Manihei. Chiar în prima sa carte, intitulată 
Pimandru (versetele 68, 69, 70), Hermes, în noua sa stare de 
iluminare, se adresează oamenilor şi vorbeşte în limbaj maniheist: 


„Oh, popoare, oameni născuţi din pământ, care v-aţi 
abandonat beţiei, somnului şi ignorării lui Dumnezeu, deveniți 
sobrii şi deşteptaţi-vă, nu vă mai lăfăiţi în desfrânare, voi 
vrăjiţi, care dormiți somnul animalelor!” Când au auzit, au 
venit la mine cu o singură voinţă. Şi am continuat: „Oh, voi, 
născuţi din pământ, de ce v-aţi dat morţii, deşi v-ar sta în putere 
să participaţi la nemurire? Întoarceți-vă voi, care umblaţi în 
greşeală şi acceptaţi ignoranţa ca ghid! Eliberaţi-vă de lumina 
tenebră şi aveţi parte de imortalitate, renunțând pentru totdeauna 
la corupţie!” 

Unii m-au batjocorit şi au plecat, deoarece se găseau 
pe calea morţii. Dar alții, au căzut în genunchi în faţa mea, 
implorându-mă să-i instruiesc. l-am ridicat şi am devenit 
ghidul naturii umane, învăţându-i maniera în care se pot 
salva. Am semănat în ei cuvintele Înţelepciunii, şi le-am dat 
să bea din apa nemuririi. 


Din aceasta reiese că nu există diferenţă esenţială între 
Manihei şi discipolii lui Hermes. Din timp în timp, deseori 
chiar, este necesar de a pune accentul pe răul care apare în 
zilele noastre în natură, pentru a prezenta mai clar conştiinţei 
umanităţii, partea sa de lumină. Dar este mai ales necesar de a 
aminti din timp în timp că cel de-al şaptelea domeniu cosmic 
este marele câmp de lucru al umanităţii celeste. Astfel, Gnoza 

hermetică şi Gnoza lui Mani sunt în perfect acord. Maniheii şi 
Hermeticii sunt frați din acelaşi trunchi. 

Ne simţim obligaţi de a vă expune cele de mai sus, 
deoarece a fost o vreme când, între miile de căutători, 
s-a întrebat dacă Maniheismul şi Hermetismul au fost în 
contradicţie şi dacă da, atunci până în ce punct. Astfel, în 
Franţa de exemplu, controverse asemănătoare sunt la ordinea 
zilei. Însă, în esenţa lor, nu există nicio diferenţă, nicio 
contradicţie şi nici nu poate exista. 

Hermetismul reprezintă puritatea filozofică. Maniheismul 
evocă o realitate revoluţionară: luatul de rămas-bun, pozitiv şi 
conştient, de la natura inferioară. Prin acest mod de a vedea, 
Maniheismul a avut în epoca sa o mare influenţă asupra omenirii. 
De aceea a fost privit cu atâta ură şi temere de duşmanii săi, şi de 
aceea a fost atât de hăituit de adversar şi persecutat mai mortal 
decât Catharismul. Duşmanii Catharilor i-au ars şi ucis prin 
înfometare. Fraţii manihei au fost martirizaţi şi mutilaţi într-un 
mod atroce şi inimaginabil. 

Ştim că Catharii, deşi s-au plasat filozofic pe un teren 
mai mult hermetic, au fost orientaţi asupra aceluiaşi scop ca şi 
Maniheii. Deoarece scopul a fost asemănător, i-au acuzat că au 
fost Manihei, cu intenţia ascunsă de a-i persecuta şi extermina 
în aceeaşi manieră. Ceea ce Gnoza actuală datorează acestor 
două Fraternităţi este incredibil. 

Să continuăm acum considerările noastre care privesc 
cartea lui Pimandru. 

În cel de-al şaptelea domeniu cosmic, în universul dialectic, 
am văzut marele sistem subdivizându-se în sisteme din ce în ce 
mai mici: Calea Lactee în sisteme zodiacale, acestea în sisteme 
solare, sistemele solare în sisteme planetare. În sistemul nostru 
solar, ca şi în miliardele de sisteme asemănătoare, acționează un 
ansamblu de şapte forţe care colaborează şi se determină reciproc. 
Pentru a desemna aceste forţe, Pimandru vorbeşte despre şapte 
Stăpânitori care înconjoară lumea simţurilor cu cercurile lor. 
Plasându-vă într-un punct de vedere geocentric, contemplaţi 
astfel revoluţia stelelor şi activităţile sistemelor solare. Vedeţi 

soarele, luna, şi planetele descriind în jurul dumneavoastră 
cercurile, orbitele lor. Ele vă trimit luminile şi forţele lor, care 
vă influenţează şi se influenţează reciproc. Tot ceea ce există pe 
pământ se află astfel sub influenţa a şapte Stăpânitori. Ei fixează 
soarta, destinul omului născut de la natură. 

Dacă v-aţi ocupat într-o oarecare măsură cu astrologia, 
ştiţi că trebuie totdeauna ţinut cont de aspecte faste şi nefaste. 
Destinul determină toate faptele şi gesturile dumneavoastră în 
natura dialectică. Sunteţi suspendat de pânza destinului. Tot 
ceea ce este pe pământ, există şi vine de la natură, este dirijat 
de cei şapte Stăpânitori. 

La început toate elementele căzute, toate manifestările 
naturii dialectice ar fi trebuit să fie simple materii fără 
înțelepciune. Căci, dacă o materie, un element este legat de 
Spirit, se creează o situaţie aproape imposibilă. Atunci în 
materie, spune Pimandru, se creează activitate înţeleaptă; şi 
materia, care este supusă unei schimbări perpetue, antrenează 
prizonierii ei în natura morții. 

Aceasta înseamnă că, dacă scânteia luminoasă, Spiritul, 
se leagă de materie în mod eronat, nu ştiinţific, atunci materia 
şi Spiritul se confundă. Or, Spiritul este etern şi neschimbător, 
pe când materia se schimbă, se transformă continuu. Când 
aceşti doi devin unu, materia se amestecă cu Spiritul, 
scânteia de lumină. Această legătură împotriva naturii duce 
la o cristalizare. Materia se revoltă şi Spiritul încearcă să se 
mențină. Efortul Spiritului pentru a se conserva, face să se 
nască o densificare, o cristalizare a materiei, deoarece totul 
se opune transformării. Astfel ceea ce este etern, se regăseşte 
prizonier al suferințelor fără sfârşit. 

Dumneavoastră, oameni moderni, în cursul căutării 
ştiinţifice a epocii dumneavoastră, ştiţi că în materie este viaţă. 
În fiecare atom al materiei există viaţă şi forţă, dar aceasta nu 
este viaţa şi forţa în sensul umanităţii vii, nu este Spirit. Din 
această cauză, (gândiţi-vă aici la interzicerea Paradisului!) 
umanitatea celestă a avut dreptul să utilizeze materia ca pe o 
materie alchimică şi de a o face să avanseze spre scopul său, 

dar nu dreptul de a se asocia cu ea. Umanitatea celestă ar fi 
trebuit să utilizeze materia în aşa fel, încât forţa şi viaţa pe care 
ea le-a primit, să elibereze ceva care stă deasupra materiei. 

Gândiţi-vă, în acest sens, la ucenicul văjitor, care 
din curiozitate se leagă de acele forţe, pe care este absolut 
incapabil să le stăpânească, forţe care, eliberate, îl domină şi 
îl împing să navigheze în oceanul vieţii. 

Prin urmare, constatăm că atunci când viaţa conştientă, 
Spiritul se leagă şi se uneşte complet cu materia celui de-al 
şaptelea domeniu cosmic, aceasta duce întotdeauna la suferință 
şi moarte. Când Spiritul încearcă să se conserve în materie, se 
produce ceea ce numim cristalizare. 

Toate elementele naturii, activitatea lor, forțele şi 
potenţialele lor, au fost încredințate odată creatorului divin, 
superior, al umanităţii celeste, o umanitate cu adevărat divină, 
activă în şantierul divin. Omul celest a intrat acolo ca într-o 
grădină de minuni, ca într-un paradis. A încercat să colaboreze 
cu cei şapte Stăpânitori şi a penetrat tot ceea ce, de la natură, s-a 
trezit la viaţa naturală. Deoarece şantierul a fost atât de minunat 
şi frumos, şi a respirat înţelepciunea superioară, omul celest a 
uitat cu timpul adevărata lui ţară, şi a rămas în grădina minunilor 
şi s-a considerat pe sine centrul acestor minuni. Deoarece şi-a 
văzut propria imagine în apă, el a iubit-o şi a vrut să trăiască cu 
ea. Dar, din acest moment, voinţa a creat o imagine lipsită de 
înţelepciune, deci a creat o figură falsă. Astfel s-a creat situaţia 
în care natura, materia, şi-a îmbrățișat iubita şi s-a unit perfect 
cu ea. ar omul divin, care a primit grădina zeiilor ca pe un palat 
divin, a devenit prizonier. 

Din această cauză, singur dintre toate creaturile de pe 
pământ, numai omul este dublu. După corp, în ceea ce priveşte 
materia, este muritor, şi este nemuritor după principiul celest, 
omul esenţial. Astfel nemuritorul îndură dureri intolerabile, 
deoarece este legat de materia supusă schimbării. Deşi 
principiul celest superior, îngropat în omul dialectic este 
mai esenţial, mai nobil decât învelişul său, a devenit totuşi 
servitorul acestui înveliş. 

La începutul fuziunii omului celest cu natura 
dialectică, consecinţele fatale la care suntem supuşi actual nu 
apăruseră încă. Cartea lui Pimandru prezintă miliarde de ani. 
Dezvoltarea acestor consecinţe a avut loc foarte gradat. Între 
faza începutului fuziunii şi schimbarea totală, finală, adică 
cristalizarea în profunzimile materiei, se plasează istoric 
căderea omului, istorie universală care a început cu evoluţia 
pe care o numim dezvoltarea celor şapte rase. 

Omul celest a fost masculin-feminin şi a putut să se 
înmulțească de la sine. Astfel mulţimea oamenilor celeşti 
a creat, din ea însăşi, şapte subtipuri, în concordanţă totală 
cu cei şapte Stăpânitori, cu cele şapte aspecte ale sistemului 
solar. Cele şapte rase principale, precum le numeşte Învățătura 
Universală, au populat nu numai pământul, ci în gloria lor 
imensă, întregul univers, întregul sistem solar. Astfel, pas cu 
pas, umanitatea divină s-a legat de propria sa creaţie şi de 
propriile sale creaturi. Mai târziu, un aspect sexual s-a atrofiat 
în om, astfel separarea sexelor a fost creată şi s-a instaurat 
condiţia omului pe care-l cunoaştem astăzi. 

Astfel Pimandru îl plasează pe Hermes în faţa imensei 
istorii a umanităţii. Dar Hermes nu învaţă şi aude precum noi, 
momentan dintr-o carte numită Pimandru, ci cu conştiinţa 
lui mercuriană, citind direct în memoria naturii, şi văzând 
defilând în faţa lui panorama întreagă a acestei istorii. 

Suita ideilor pe care dorim să o prezentăm - cosmologia 
lui Pimandru, filozofia hermetică - se regăseşte în Învățământul 
Universal şi în multitudinea textelor sfinte. 

Să ne gândim la Pavel, la fondul hermetic al cuvintelor 
sale. Ascultaţi-l vorbind despre creaţiile divine legate de 
materie, de creatura divină care suspină după eliberare şi 
libertate. Ascultaţi strigătul său de jubilare când enunţă că 
întreaga creaţie este dornică în aşteptarea manifestării copiilor 
lui Dumnezeu. 

Această manifestare se va împlini conform planului de 
salvare gnostic, un plan atât de grandios că nici nu se poate 
exprima în cuvinte. Gândiţi-vă la omenirea celestă originară, 

care a creat acele şapte rase principale, şi cum din aceste şapte 
rase principale s-au creat nenumărate subrase. Gândiţi-vă mai 
departe la miliardele de fiinţe create din subrase. În toate 
acestea se află depus principiul Luminii! 

Scânteia de Lumină, care a fost Lumina perfectă, se 
ascunde de asemenea în dumneavoastră ca o scânteie-lumină, 
ca „sâmburele lui lisus”. Astfel cu toții putem participa la 
imensul plan al salvării. Dacă doriţi, atunci puteţi lua parte la 
planul salvării. Şi procesul salvării dumneavoastră se poate 
împlini foarte rapid, dacă doriţi să vă consacraţi în întregime 
vocației dumneavoastră, dacă vă luaţi într-adevăr rămas-bun 
de la dialectică, dacă faceţi separarea totală între Lumină 
şi tenebre, între Spirit şi materie, între etern şi schimbător, 
destinul. Dar înainte să putem întreprinde acest proces de 
salvare, de a putea separa apele în două, ca să poată apare 
stânga şi dreapta, trebuie purificat sanctuarul inimii, să 
lăsaţi să intre acolo Spiritul, Pimandru, pentru ca principiul 
de Lumină din dumneavoastră să prindă viaţă. Astfel, să vă 
consacraţi în mod perfect vocației. 

VII 


Mântuire şi iertare 


Înainte de a continua comentariul cărţii lui Pimandru 
a lui Hermes Trismegistul, credem că este de dorit să 
aprofundăm încă, la intenţia acelora care doresc într-adevăr 
să urmeze calea eliberării, consecinţele celor ce au fost spuse 
înainte. În introducere îl cităm pe loan 15, versetele 9-17: 

„Cum M-a iubit pe mine Tatăl, aşa v-am iubit şi Eu pe 
voi. Rămâneţi în dragostea Mea. Dacă păziţi poruncile Mele, veți 
rămâne în dragostea Mea, după cum şi Eu am păzit poruncile 
Tatălui Meu, şi rămân în dragostea Lui. V-am spus aceste lucruri, 
pentru ca bucuria Mea să rămână în voi, şi bucuria voastră să fie 
deplină. Aceasta este porunca Mea: să vă iubiţi unii pe alţii cum 
v-am iubit Eu. Nu este mai mare dragoste decât să-şi dea cineva 
viaţa pentru prietenii săi. Voi sunteţi prietenii Mei, dacă faceţi 
ce vă poruncesc Eu. Nu vă mai numesc robi, pentru că robul nu 
ştie ce face stăpânul său; ci v-am numit prieteni, pentru că v-am 
făcut cunoscut tot ce am auzit de la Tatăl Meu. Nu voi M-aţi ales 
pe Mine, ci Eu v-am ales pe voi; şi v-am rânduit să mergeţi şi să 
aduceţi roadă, şi roada voastră să rămână, pentru ca orice veţi 
cere de la Tatăl, în Numele Meu, să vă dea. Vă poruncesc aceste 
lucruri, ca să vă iubiţi unii pe alții.” 

Dacă ne amintim ceea ce evocă partea cărţii lui Pimandru 
despre care am vorbit, vedem omul celest apărând mai întâi 
în toată gloria sa; după aceea acest om celest se identifică cu 
natura dialectică; iar în final, această umanitate celestă naşte 
şapte rase care pot fi desemnate ca cei care populează universul 
dialectic. Putem în sfârşit stabili, că toţi locuitorii planetelor, în 
forma şi starea lor diversă de a fi, provin din subrasele acelor 
şapte rase originare. Cu alți termeni, principiul celest originar 
s-a subdivizat în miliarde de entități. Această subdiviziune 

a ajuns până la punctul la care nu s-a mai subdivizat în alte 
entităţi, decât într-un singur grăunte, al magnificului originar, al 
copiilor lui Dumnezeu. Facem parte cu toţii din marea imensă 
a acelora care nu mai poartă în ei decât o singură sămânță a 
originarului. Din aceasta se poate deduce că o coborâre din 
ce în ce mai adâncă în natura dialectică, deci o şi mai mare 
diferenţiere a sămânţei de lumină, este imposibilă. 

De fapt, Spiritul nu poate să se diferenţieze, nici să 
se difuze, atunci când cel care-l posedă este inconştient de 
această posesie. Nenumăraţi purtători ai „sămânţei lui lisus”, al 
atomului originar, nu sunt conştienţi. SĂMÂNȚA se odihneşte 
latentă în ei şi este absolut incapabilă să se mai divizeze. 

Toate microcosmosurile, diferenţiate cum sunt în şapte rase 
umane originare, trebuie, pentru a se menţine pe planul naturii, să 
corespundă formulei naturii dialectice originare din care provin. 
Acesta este încă cazul a miliardele de entităţi în care sămânţa 
se mai găseşte în stare latentă, atâta vreme cât aceste entităţi se 
acordă esenței legii naturii dialectice. Altfel spus, sămânţa rămâne 
în mijlocul geometric al microcosmosului, în timp ce, cel din 
urmă, legat de natură, se acordă legii acestei naturi, legii materiei. 
Dacă starea existenţei unei fiinţe cade sub legea materiei, atunci 
din cauza efectului de măcinare prin destin, microcosmosul va 
muri, se va descompune în elementele componente. În acest caz, 
nu numai personalitatea cuprinsă de microcosmos moare, ci şi 
microcosmosul însuşi. Atunci acesta devine incapabil să atace 
materia şi să se elibereze. Sâmburele luminii originare, care a 
fost prizonierul unui asemenea microcosmos, nu mai are atunci 
locuinţă şi astfel se întoarce la origine fără să se manifeste. 

Prin urmare, dorim să vă explicăm încă o dată. 
Microcosmosul poate cobori până la nadirul materialităţii, până 
la punctul cel mai de jos al căderii dialectice. Dacă, pornind de 
la acest nadir, nu se produce o ridicare, acest microcosmos poate 
fi supus legilor schimbării materiei pe o durată imprevizibilă, 
în timp ce sunt vivificate în mod continuu noi personalităţi. 
Această stare este desemnată ca stare de neutralitate. Dacă 
microcosmosul coboară dedesubtul legii materiei, atunci, din 

cauza efectului „măcinător” al destinului, microcosmosul va fi 
eliberat, se va degrada, iar în final va fi descompus. Materia se 
întoarce la materie iar principiul luminii se reîntoarce la lumină. 
Aceasta este starea de nimicire. Există şi o a treia posibilitate: a 
salvării, începutul călătoriei de întoarcere spre patria originară 
pornind din nadir. 

Aceasta este călătoria de întoarcere la care sunteţi chemat 
în Școala Spirituală a Rozacrucii de Aur. Ca microcosmos aţi 
rămas de eoni probabil în starea neutralității, deoarece nu 
aveţi conştiinţa de a poseda principiul de lumină. Mulțumită 
contactului cu Şcoala Spirituală şi sub influenţa ei, acest 
principiu se poate trezi şi manifesta în viaţa dumneavoastră. 
Vă sfătuim deci, să plasați acest principiu de lumină deasupra 
a tot ceea ce există în viaţa dumneavoastră, şi de a considera 
natura dialectică pe planul al doilea. 

Condiţia este purificarea inimii. Sanctuarul inimii 
trebuie debarasat de constrângerea dorințelor, şi de degenerarea 
urâtă la care a fost supus pe durata multiplelor vieţi. 

Dacă întreprindeţi această purificare a inimii, principiul 
luminii în dumneavoastră devine din nou viu şi poate, în 
acelaşi timp, să nădăjduiască chiar la întâlnirea cu Pimandru. 
Când principiul luminii se trezeşte în dumneavoastră şi îi 
oferiţi o inimă purificată, poate să devină activ şi în serviciul 
semenilor. Dar, dacă rămâne latent, adormit, puteţi cert să vă 
serviţi semenii doar în mod dialectic, umanitar. Însă, vă veţi 
manifesta ca şi copil al lui Dumnezeu doar dacă principiul de 
lumină se trezeşte în dumneavoastră şi poate să radieze. 

Gândiţi-vă la ceea ce stimulează deja activitatea 
principiului de lumină şi trăieşte în puritatea inimii în sens 
gnostic. Atunci când copii se nasc în asemenea familii, 
principiul de lumină este aprins în ei datorită purității inimii 
părinţilor. Gândiţi-vă că astfel, doar prin viaţa dumneavoastră, 
puteţi pregăti un loc pentru copiii dumneavoastră în rândul 
oştii Gnozei, chiar înaintea naşterii lor. Lumina trezită într-o 
fiinţă umană îi permite să fie în serviciul tuturor. 

Cea de-a treia stare, cea a salvării, este prin urmare de 

natură remarcabil de înaltă, ea este începutul căii de reîntoarcere 
spre patria originară. Această cale va conduce în final la eliberare 
totală, la detaşare completă de toată materia, la abandonarea 
substanţei corporale şi intrarea în Câmpul Spiritului, precum 
este cazul omului Pimandru. Dar înainte să atingem acest ultim 
punct, trebuie încă să muncim cu substanța corporală, de-a 
lungul a numeroase etape, traversând multiplele stări de a fi. 
Şi principiul lumină va adopta vehiculele materiei, din ce în ce 
mai subtile, urmând calea de întoarcere prin materie. 

Când vorbim despre „mantia de aur a Nunții” şi vă 
invităm să o ţeseţi, ne imaginăm un vehicul infinit mai subtil 
în comparaţie cu cel al personalităţii noastre actuale. Astfel, 
trebuie parcursă calea de întoarcere; entitățile se acoperă de 
vehicule de o substanţă din ce în ce mai subtilă şi parcurg 
această cale traversând materia, trecând prin toate rasele şi 
subrasele originare, într-o glorie din ce în ce mai mare. 

Ce miracol se va împlini atunci! Încercaţi să vă imaginaţi! 
Datoria originară a greşelii şi căderii, a unui număr limitat de 
locuitori celeşti, va fi egalată de faptul că o mulțime, pe care 
nimeni nu o poate număra, le va îngroşa rândurile. 

De fapt, atât timp cât într-un om există o mică scânteie, 
o sămânță a luminii originare, aceasta se poate dezvolta după 
legile Spiritului, până la devenirea unei divinităţi. Prin urmare, 
o, miracol divin, prin greşeala şi căderea unui număr limitat 
de locuitori celeşti, rândurile poporului lui Dumnezeu se vor 
înmulţi până la a deveni o mulţime pe care nimeni nu o poate 
număra; oamenii vor renaşte din profunzimile morţii, oamenii 
divini, născuţi din nenumărate seminţe de lumină răspândite 
accidental în primele vremuri ale lumii, pe câmpurile materiei 
şi legate de ea. 

Astfel datoria se schimbă în izbăvirea păcatelor şi 
binecuvântare. Binecuvântarea, în creştere, creşterea în 
semănat. Din profunzimile infernului, dragostea obţine 
victoria. Să înţeleagă cine poate! 

Căutător serios, oricine ai fii, fii conştient că eşti 
purtătorul seminţei originare! 

VIII 


Dualitatea omului 


„Dintre toate creaturile naturii, doar omul este dublu”, 
afirmă Pimandru. Sistemul uman posedă, pe de o parte, 
sămânţa imortalităţii, scânteia de Spirit, numită şi Roza inimii, 
pe de altă parte, ființa umană muritoare, forma naturală. Nu 
există nicio altă creatură având un asemenea caracter dublu. 

Astfel, prin căderea fiilor lui Dumnezeu, s-a creat o situaţie 
particulară: sămânţa Spiritului s-a diferențiat în nenumărate 
entități muritoare, iar nenumărate entități posedă sămânţa 
divină, putând împreună să facă să crească poporul copiilor lui 
Dumnezeu, până la devenirea unei mulțimi pe care nimeni nu 
o poate număra. Astfel, se poate întâmpla ca păcatul şi datoria 
începutului, cu toate consecinţele lor, să se schimbe în final într-o 
măreție atât de imensă, mai grandioasă ca niciodată, şi într-o 
binecuvântare care nu ar fi fost posibilă înainte, vreodată. 

Cu toate acestea, pentru ca această binecuvântare să 
se petreacă cu adevărat, o intervenţie puternică este necesară. 
Atunci trebuie să se întâmple multe lucruri. Dar această 
formidabilă posibilitate, acest mister constă în faptul că 
dintr-o cădere, din greşeală şi păcat, poate rezulta o astfel de 
binecuvântare, ca dovadă că Spiritul, dragostea este invincibilă. 

Cel care ajunge la înţelegerea esenței eului său natural, 
acela va fi făcut capabil să se elibereze de dualitatea sa şi să 
se reîntoarcă la divinitatea sa originară. Înţelegeți bine aceasta, 
dacă sunteţi deja cel puţin conştient de faptul că sunteţi 
posesor de scânteie-spirit; dacă sunteţi conştient de dualitatea 
dumneavoastră: pe de o parte că sunteţi născut de la natură, iar 
pe de altă parte că în dumneavoastră trăieşte Roza inimii omului 
originar, adevărat. Dacă sunteţi conştient de a poseda o scânteie 
de Spirit, înţelegeţi că aveţi posibilitatea de a vă elibera. 

Nu este prin urmare exact, cum este sugerat în anumite 
religii, că dumneavoastră sunteți personal vinovat de modul 
căderii în păcat, deoarece, ca ființă născută de la natură, 
dumneavoastră sunteţi una cu această natură; cursul lucrurilor, 
în cel de-al şaptelea domeniu cosmic, este inevitabil pentru 
fiinţele legate de această natură. Însă, ca posesor al Rozei, 
vă puteţi da seama doar de imperfecţiunea şi absurditatea 
existenţei, precum şi de captivitatea dumneavoastră. Aceasta 
este conştiinţa păcatului, despre care Doctrina Universală 
vorbeşte de la începuturi: omul adevărat, spiritual, trebuie să 
devină conştient de starea sa actuală, de captivitatea sa. 

A înţelege păcatul său este, conform versetului 39 al 
cărții lui Pimandru, a fi conştient de imortalitatea sa absolută, 
conştient de a poseda putere asupra tuturor lucrurilor, şi 
totuşi suferind condiţia muritorilor, deoarece omul este supus 
destinului; altfel spus, a fi superior întregii naturi dialectice şi în 
acelaşi timp, a fi sclav. A şti că Tatăl se află în noi, că Cel care 
este fără somn, ne domină, dar că noi suntem prizonierii acestei 
forţe care este inconştiența. Aceasta este conştiinţa păcatului. 
Iar din cuvintele lui Hermes reiese că elevul a înţeles. 

Discipolul lui Hermes înţelege această situaţie, dar 
pentru majoritatea oamenilor, toate acestea reprezintă un mare 
miracol: integrarea naturii în om, cu corespondenţa, partea 
dramatică a acestei situaţii: căderea clară, care se manifestă în 
tot, şi păcatul, care vine din aceasta. Cu toate acestea, Spiritul 
vrea să învingă, şi va învinge divizându-se, în cursul acestei 
întâmplări dramatice, în milioane de părți cărora le e oferită 
puterea de a redeveni copiii lui Dumnezeu. 


„Ceea ce vreau să îți spun”, declară Pymandru în 
versetul 41, „este misterul rămas ascuns până astăzi. Când 
natura S-a unit cu omul, a procreat o minune uluitoare. ” Apoi, 
descrie în versetul 45, naşterea acestui proces de formare: 
„Pământul a fost matrița, apa elementul generator, focul a 
purtat la maturitate procesul de formare; şi din eter, natura a 
primit suflul vieţii şi a zămislit corpurile după forma omului. ” 

Când Pimandru vorbeşte despre om, face referire la omul 
originar, omul divin, fiinţa-Spirit. Pentru restul, el foloseşte 
cuvintele: corp sau formă naturală. Corpul este doar aparenţa, 
forma naturală a omului. El indică apoi cum forma naturală a 
fost creată de către radiaţiile astrale şi eterice ale naturii morţii. 
Această formă naturală este astfel numită simplu: „corpul””; este 
ceea ce lumea dialectică obişnuieşte să numească „om”. Ce 
eroare! Eroare ce se explică prin faptul că forma naturală posedă 
o viaţă proprie, o conştiinţă proprie, adică este o ființă vie. 

Există în dumneavoastră două vieţi: viaţa originară şi 
viaţa formei naturale. Pimandru o exprimă spunând: , Omul 
este făcut din viaţă şi lumină!” Graţie vieţii divine, omul 
veritabil devine o fiinţă-suflet, şi graţie luminii universale, 
devine un suflet-spirit. Aici este vorba despre o ființă dotată 
cu un suflet excepţional, care se află în legătură cu Spiritul. 

Inima omului veritabil este pură; el este inima. Locuieşte 
în inima formei naturale ca un zeu. Ca urmare, omul veritabil 
este bisexual, deşi exterior este doar bărbat sau doar femeie. Însă 
formele naturale au fost separate în sexe. Nu pierdeţi acest punct 
de vedere, dacă doriți să înţelegeţi aceste lucruri. Forma naturală 
este doar unisexuală; ea este fie masculină, fie feminină. Se disting 
deci fiinţele-suflet masculine şi fiinţele-sufiet feminine, dar nu sunt 
distincte din punct de vedere al genului. Dar forma naturală arată 
totdeauna separarea genurilor, precum o cunoaştem. Din ce motiv? 
Cu scopul ca planul salvării să se împlinească prin experienţa 
continuă şi naşterea continuă a formei naturale. Datorită acestei 
măcinări continue în natura morții, a acestei vivificări continue 
a microcosmosului, există totdeauna posibilitatea concretă de a 
participa din nou la viața originară. 

Ştiţi fără îndoială din jurnale, publicaţii periodice sau alte 
mijloace de informare, că se caută activ prelungirea vieţii. Se 
speră că în timp relativ scurt, câteva secole, vor fi capabili să 
prelungească viaţa omului până la 800 ani. Cum vor să realizeze 
aceasta? 

Ei bine, ştiţi că atomul închide forțe imense. În atom se 
găseşte elementul viu, elixirul vieţii formei umane. Faptul că viaţa 

noastră nu poate fi prelungită cu mai mult, se datorează incapacității 
omului de a folosi în mod just elementul vieții atomului. Se doreşte 
la ora actuală, să se extragă acest elixir al vieţii, vor să îl producă 
şi să îl administreze omului prin injecții şi astfel să prelungească 
durata vieţii. Dacă însă vă gândiţi la dezordinea îngrozitoare pe 
care omul o provoacă deja în cursul unei vieţi cu o durată de 70, 
80 de ani, veţi înţelege că, dacă am trăi 200, 300 sau 800 de ani, 
întregul ordin social ar piere în cursul timpului. 

De aceea este fără îndoială, că o asemenea prelungire a 
vieţii ar însemna între timp sfârşitul întregii umanităţi. În legătură 
cu aceasta, legea valabilă pentru toți Rozacrucienii adevăraţi 
(gândiţi-vă la diploma lui Backström), este semnificativă, şi 
spune că „acesta nu-şi doreşte viaţă mai lungă decât Dumnezeu 
i-a permis.” Căci omul dialectic, împins de starea sa naturală, 
creează întotdeauna pericolul de a cădea sub nivelul normal al 
ordinului dialectic. 

Separarea sexelor are rolul de a asigura naşterea 
continuă a noilor fiinţe naturale, şi viaţa însăşi se îngrijeşte 
ca acestea să se macine din nou. Astfel se realizează planul 
salvării în şcoala severă a experienţelor. 

Astfel se poate parcurge calea cunoaşterii de sine. 
Separarea sexelor este condiţia, deoarece ea face să se întoarcă 
fără întrerupere roata naşterii şi a morţii. Pimandru spune că 
traversarea vieţii este indispensabila şcoală a experienţei. Cel 
care progresează în şcoala vieţii şi posedă sufletul-spirit, altfel 
spus, la cel care sanctuarul inimii vibrează în armonie cu 
Roza şi se deschide luminii gnostice, se va cunoaşte într-o zi 
după adevărata natură, şi va simţi profund dualitatea. Acela va 
şti, că dragostea formei naturale, şi dorinţele proprii închisorii 
carnale, sunt cauza morţii, cu toate consecinţele care rezultă. 

Separarea sexelor permite amestecarea sângelui şi 
propagarea speciei, exact ca şi în cazul regnului animal şi 
vegetal. Cel, care ajunge prin acest fel la cunoaşterea de sine, 
este condus pe calea umanităţii-suflet. Cel, care continuă 
să-şi iubească forma naturală, acela rătăceşte mai departe în 
întuneric şi resimte moartea ca fiind dureroasă. 

Poate este bine să spunem câteva cuvinte despre o 
anomalie pe care o întâlnim în toate epocile. Din timp în 
timp, în rândul unui mare număr de oameni, se naşte o formă 
naturală care nu este nici bărbat, nici femeie. Un tip uman 
de acest gen apare fie din cauza unui refuz al planului lui 
Dumnezeu, refuz care târăşte omul în traversarea materiei 
în greşeală şi ispăşire, sau fie refuzul separării sexelor şi 
consecinţele acestora. Nu se vrea să se accepte planul lui 
Dumnezeu, care prevede să redea omului corpul sufletului 
originar, dar se sustrage în mod egal şi din faţa consecințelor 
acestui refuz: să trăiască în starea vieţii dialectice. 

Astfel s-a dezvoltat, de exemplu, tipul uman anormal pe 
care-l cunoaştem ca homosexual, produsul respingerii formei 
naturale, fără să accepte calea eliberării, a cunoaşterii de sine. 
Pentru cei care sunt subiectele acestei maladii, vindecarea 
constă, în primul rând, să nu trăiască conform degradării lor, să se 
dirijeze în autodăruire perfectă spre cale şi să o parcurgă hotărât. 
Omul născut de la natură doar atunci poate să renunţe la forma 
naturală, doar atunci o poate refuza, dacă aspiră conştient la 
forma sufletului, şi face eforturi concrete pentru a regăsi corpul- 
suflet. Dar dacă nu caută calea care îi ridică, sau nu se doreşte 
să o urmeze şi astfel impulsurile hormonale rămân totalmente 
identice cu ele-însele, dacă forma naturală stagnează în acest foc 
hormonal, se produce inevitabil o dezvoltare contra-naturii. În 
cursul secolelor, mulţi oameni s-au retras din viaţă, pentru a intra 
în mănăstiri, denaturându-se pe ei înşişi. 

Referitor la subiectul versetului 48 al cărții lui Pimandru, 
mai este un aspect pe care trebuie să-l semnalăm, deoarece el este 
deseori greşit înțeles. Se spune: , Cel care iubeşte corpul născut 
din eroare şi dorinţă, continuă să greşească în tenebru”. Aceste 
cuvinte au fost deseori înțelese ca o acuzare a căsătoriei terestre 
şi a consecinţelor acesteia. Dar nici vorbă nu poate fi de aşa ceva! 
Dimpotrivă, în Gnoza originară se arată că separarea sexelor şi 
consecinţele acesteia sunt necesare pentru a ţine în mişcare roata 
naşterii şi a vieţii. Aceste cuvinte: ,,...iubeşte corpul născut din 
greşeală şi dorinţă”, fac aluzie la dragostea naturii dialectice 

despre care este vorba în versetele 37, 38 şi 39, dragoste a cărei 
consecinţă a fost iubirea naturii muritoare. Dacă trăiţi în căsnicie 
sau în afara ei, singur sau în doi, fiindu-vă silă de figura dialectică 
sau nu, aceasta nu face nicio diferenţă. Cel, care doreşte să se ridice 
din forma naturală conform planului divin de eliberare, trebuie să 
abandoneze el însuşi lumea dialectică şi tot ceea ce îi este inerent, 
ca să treacă pe calea sufletului, a întoarcerii către înalt. 

În aceste condiţii, dacă în viitor omenirea actuală ar fi 
împiedicată a urma cursul naturii sale, cum de altfel încercăm 
să facem, dacă ar reuşi să-şi prelungească viaţa, atunci aceasta 
ar însemna sfârşitul irevocabil; căci umanitatea ordinului de 
necesitate ar cădea rapid sub nivelul legilor naturii. 

Preţuirea formei naturale, cufundarea în întregime 
în ea, şi a o face centrul existenţei, ca şi cum ea ar fi omul 
veritabil, aceasta este greşeala pe care o indică Hermes în 
versetul 48 al cărții lui Pimandru. 

Dacă înţelegeţi aceasta şi dacă vă întrebaţi cum să vă 
purificaţi viaţa, condiţia unei ridicări spre eliberare, atunci 
trebuie să ştiţi că, puritatea la care trebuie să ne străduim 
în forma naturală, este totdeauna puritatea inimii, septupla 
purificare a sanctuarului inimii. Inima este într-un anumit 
sens, locuinţa Rozei. Sanctuarul inimii este oglinda luminii 
universale. Sanctuarul inimii este Dumnezeu. Pimandru 
vorbeşte candidatului în inimă. De aceea, toţi elevii serioşi ai 
Gnozei, vor tinde spre o septuplă purificare veritabilă a inimii. 

Atunci când un om, care şi-a purificat astfel sanctuarul 
inimii, se străduieşte cu sinceritate şi perseverenţă, lumina îşi 
face în el locuinţa sa. Viaţa sa mentală se va schimba şi ea 
complet, iar viaţa sa afectivă şi activităţile se vor conforma 
absolut acestei purificări a inimii. Atunci va fi pur în toate, 
orice ar face sau ar lăsa să se întâmple. 

Numai în aceste condiţii funcţiile hormonale ale 
sistemului uman încep să se schimbe şi numai astfel intră 
candidatul în „Sfera Binelui ”, precum o numeşte Pimandru, 
sfera creşterii sufletului veritabil. 

IX 


Incurajaţi naşterea sufletului nemuritor 


Gnoza hermetică arată clar că nu putem aştepta o 
eliberare de la forma naturală, nici o salvare pentru ea. Trăim 
în natura morţii şi de vreme ce suntem născuţi din ea, ne 
facem una cu ea. Forma naturală, întreagă, prin consecinţă, 
este supusă morţii. Aparenţa noastră naturală este creată de 
lugubrul întuneric, care precede natura dialectică. Acesta 
nu este un lucru nou pentru elevii Gnozei actuale. Suntem 
profund convinşi de aceasta, mulțumită tuturor lucrurilor pe 
care le predă şi le demonstrează Şcoala Spirituală actuală. 

Este totuşi foarte semnificativ că Gnoza egipteană vine 
să ne confirme toate acestea, este important, de asemenea, că în 
expunerea sa Pimandru arată din nou dualitatea fiinţei umane. 
Nu se poate repeta destul de des, şi nu puteţi niciodată să 
înţelegeţi destul, că omul, despre care vorbeşte şi mărturiseşte 
Învăţământul universal şi Biblia, este absolut diferit de forma 
corporală, pe care în general lumea greşit o consideră om. 

Suntem fiinţe duble. În noi, omul veritabil, închis în 
forma sa naturală, şi prin ea, aspiră la salvare. Dacă ne amintim 
aceasta în fiecare zi, atunci ne facem un mare serviciu. 

Cartea lui Pimandru scoate în evidenţă o altă eroare 
posibilă în interpretările generale. Tatăl tuturor lucrurilor nu 
este format din viaţă şi lumină, ci El este viaţă şi lumină. Dacă 
ceva a fost creat din viaţă şi lumină, atunci este vorba despre 
o stare parţială, de o limitare; este prin urmare întotdeauna 
posibil, ca în cazul unei perturbări funcţionale, să rămână 
în urmă aproape nimic sau ceva foarte degradat. Dar, dacă 
însă afirmaţi că Tatăl tuturor lucrurilor este viaţă şi lumină, 
atunci aceasta implică absolutul, imperisabilul, incoruptibilul, 
omniprezenţa. 

Astfel, omul adevărat, închis în forma naturală, nu este 
compus din viaţă şi lumină, ci este viaţă şi lumină, el este 
Dumnezeu. De aceea spune lisus Domnul pe bună dreptate: 
„Tatăl şi Eu suntem unu”. Iar formei naturale, omului născut 
de la natură, adică nouă, ni se spune, este scris în Biblie: 
„Împărăţia lui Dumnezeu (omul divin) se află în voi!” 

Există elevi care, auzind vorbindu-se despre asemenea 
lucruri, despre cale şi despre noua stare de viaţă eliberatoare, 
se miră, mai mult sunt necredincioşi, nu au încredere absolut 
deloc în ei înşişi, ceea ce duce la gândul fatal că: „eu nu voi 
ajunge acolo niciodată!” Aceşti elevi sunt, de fapt, veniţi prea 
curând la ucenicie. Mirarea sau incredulitatea lor spune că, în 
lipsa experienţelor de viaţă, nu au ajuns încă la descoperirea 
imperiului care se află în ei. Astfel, nu sunt încă în stare să 
folosească cheia vieţii eliberatoare. 

Cel care se află încă în acest stadiu, nu poate, datorită 
neacumulării unei ştiinţe obţinute prin experienţă, să creadă 
în el însuşi şi astfel îşi pierde în acest fel şi credinţa în Şcoala 
Spirituală. În această situaţie însă, poate uşor deveni şi ostil, 
precum istoria Şcolii dar şi istoria umanităţii o dovedeşte din 
plin. Gândiţi-vă simplu la Biblie. Când Iisus, ca om conştient 
în sensul filozofiei hermetice, mărturiseşte: „Tatăl şi Eu 
suntem unu”, teologii timpului său cred că spune o blasfemie, 
îl tratează de parcă ar fi nebun. lar, când Perfecţii cathari 
dovedesc prin vieţile lor că au descoperit misterele imperiului 
ascuns, clerul epocii lor, care în comparaţie cu ei sunt nimic, 
au premeditat agresiv şi violent moartea lor. 

O întrebare se ridică în Hermes, întrebare, care este fără 
îndoială şi a dumneavoastră: „Spune-mi - îi spune lui Pimandru 
- cum pot să intru în viaţă, în viaţa Împărăției ascunse? ” 

Şi Pimandru îi răspunde: „Omul care posedă Însuflețirea, 
să se cunoască pe sine”. Altfel spus, posesia Însufleţirii permite 
omului să se cunoască. Reacţia lui Hermes: ,, Oamenii nu posedă 
cu toţii însuflețirea? ” La care, răspunsul: „Fii atent la vorbele 
tale! Eu Pimandru, Însuflețirea, merg doar spre aceia, care sunt 
Sfinţi şi buni, puri şi milostivi, care sunt pioşi,; prezenţa mea le 

devine un ajutor în scopul de a cunoaşte toate lucrurile la timp. ” 

Să presupunem pentru un moment, stimate cititor, că 
prin cunoaşterea experienţei traversării căilor dificile, loviți 
şi răniţi de viaţă, aţi devenit conştient de Împărăţia aflată în 
dumneavoastră şi de posibilităţile care se află în aceasta. Să 
presupunem că printr-o acumulare de experienţe, a parcurgerii 
dramatice a microcosmosului traversând natura morţii, în 
decursul numeroaselor existenţe, sub loviturile vieţii şi ale 
nenumăratelor consecinţe ale separării în genuri, conştiența 
acestui lucru a devenit certitudine şi aţi acceptat în întregime 
prezenţa în dumneavoastră a Împărăției ascunse. 

În această situaţie se pune problema care face să 
suspine milioane de oameni şi care, de asemenea, a dus în 
eroare milioane de oameni până în prezent: cum trebuie să 
eliberaţi Împărăţia aflată în interior? Cum să treziţi la viaţă 
omul adevărat? Cum se poate intra în Împărăţia ascunsă? 
Există milioane de oameni care, în cursul vieţii lor, au 
descoperit existenţa Împărăției ascunse, şi tocmai prin această 
descoperire ei abuzează, crezând că odată cu descoperirea, 
posedă deja Împărăţia, cred că au intrat deja. 

Să presupunem pentru un moment că Roza inimii 
vorbeşte puternic în dumneavoastră, şi că în sanctuarul inimii 
această viaţă ascunsă bate şi palpitează, şi că Gnoza vă atinge 
continuu prin intermediul sanctuarului inimii în sânge, până 
în fiecare fibră a ființei dumneavoastră. Afirmaţi atunci din 
interior: „Ceea ce se spune în Şcoala Rozacrucii de Aur este 
adevărat!” şi credeţi că aţi intrat deja în Împărăţie. 

lată, aceasta este eroarea capitală! Deoarece, dacă aţi 
devenit conştient de Împărăţia ascunsă, ca om născut de la 
natură, aceasta este doar începutul procesului. Eroarea pe care 
o faceţi se poate explica, dar este în acelaşi timp funestă. Ce 
faceţi, de fapt? Vă petreceţi vremea cu eul născut de la natură, 
cu conştiinţa formei naturale, preţuiţi această împărăție, o 
visaţi, meditaţi asupra ei, ca o pisică toarceţi de mulțumire, 
faceţi tic-tac ca un ceas deşteptător, de vreme ce sunteţi 
umpluţi de o tensiune mistică. Şi vorbiţi multe ore cu amicii. 

Aţi făcut din viaţa dumneavoastră o mare descoperire şi acum 
pălăvrăgiţi despre ea. Însă, în această situaţie, nu mai putem 
numi aceasta o discuţie adevărată. 

În realitate, nimic nou nu s-a născut încă în 
dumneavoastră. Nimic nu s-a întâmplat în dumneavoastră. 
Priviţi în interior foarte simplu, tabloul imaginar al Împărăției 
ascunse, de existenţa căreia aţi devenit conştient. Şi rămâneţi 
aici, vorbiţi şi visaţi... 

Este o realitate crudă ceea ce vă spunem, dar trebuie 
să aveţi curajul să o priviţi în faţă. De aceea vorbim despre 
Pimandrul lui Hermes! Experienţa Împărăției din interior nu 
înseamnă şi posesia ei. lar cel care încă nu o posedă, acela 
este înclinat să-şi întindă braţele fiinţei naturale, ca să ţină 
în şi mai mare captivitate omul adevărat. Căci acesta va fi 
rezultatul. Trebuie să înţelegeţi bine că fiinţa naturii vrea să 
trăiască, să strălucească, să surâdă şi să râdă, deoarece ea 
joacă rolul celui ajuns, care a triumfat deja în totalitate. 

Dar omul naturii nu a triumfat, deoarece omul născut de 
la natură trebuie să se diminueze, iar Celălalt, cel celest, trebuie 
să crească. 

Cel care perseverează în această eroare, acela se va îndrepta 
spre o mistică naturală. Aceasta este marea greşeală pe care o 
fac toți cei care, încă legaţi de această lume, cred că de la prima 
descoperire a existenţei Împărăției ascunse, o şi posedă deja! 

Care este atunci secretul reuşitei? După această descoperire 
magnifică, trebuie în primul rând a ajunge la naştere, la construcţie, 
la realizarea sufletului, a Însufleţirii, precum o numeşte Hermes. 
Dacă descoperiţi în dumneavoastră această Împărăţie, trebuie 
să-i faceţi un loc în dumneavoastră. Despre aceasta este vorba! 
Iar când în Şcoala noastră vorbim fără încetare şi dacă, depăşind 
uneori punctul de vedere filozofic, spunem: „construiți sufletul”, 
atunci nu predicăm doar în mod simplu. Vă spunem: „Construiţi 
sufletul!”, nu trebuie să credeţi că toate acestea sunt doar cuvinte. 
Această cerință a Căii este esenţială. Este o necesitate absolută. 
Cartea lui Pimandru o mărturiseşte. Dacă aţi ajuns la cunoaştere 
prin experienţă, atunci şi dumneavoastră trebuie să treceţi la 

realizarea ei, la naşterea sufletului. Nu posedaţi încă o însuflețire 
în sensul Gnozei. Aceasta este marea eroare a multor fiinţe. 

De aceea, atunci când ne întâlnim în Templele noastre 
ca şi fiinţe născute de la natură, şi când se instaurează între noi 
o înţelegere pură şi senină, prima sarcină care ne revine este 
de a stimula în noi naşterea sufletului. Căci cel care posedă 
sufletul, poate trăi din lumină şi din viaţă; îl poate elibera pe 
Pimandru, Dumnezeul din el. 

În sistemul născut de la natură există o anumită cantitate 
de fluizi efectivi, care animă forma naturală, dându-i viaţa 
şi menţinând-o. Totuşi, aceste forţe provin toate din natura 
morţii. Dar sufletul nemuritor şi conştiinţa lui Pimandru, noua 
stare de viaţă, viaţa glorioasă, nu sunt date decât celor „sfinți, 
la cei buni, la cei puri şi la cei milostivi, care sunt pioşi. ” 

Aceste binefaceri nu cad din cer, ci trebuie cucerite 
împotriva rezistenţei naturii. De aceea Gnoza actuală nu 
încetează să mărturisească despre această necesitate şi să 
explice elevilor săi maniera de a purifica şi de a sanctifica 
întregul sistem, prin predare de sine, astfel încât sufletul să se 
nască şi să ajungă la maturitate. 

Creşterea sufletului se desăvârşeşte cu Pimandru, cu 
formarea acestui focar între suflet şi Spirit. Începând din acest 
moment, Pimandru vine în ajutorul candidatului. Înţelegeţi 
minunea acestui fapt? Când, printr-un reviriment fundamental 
al conduitei de viaţă, candidatul trezeşte sufletul, conştiinţa 
Pimandrului, lui îi este de ajutor modul în care va recunoaşte 
şi va şti toate lucrurile. Şi el se va oferi Tatălui în fapte de 
dragoste. Prin această dragoste, candidatul intră în contact cu 
toţi cei care sunt încă închişi în naşterea naturală, şi până la 
momentul abandonării corpului său la moarte, nu face caz din 
activitatea senzorială a formei naturale. „Deoarece acestea îi 
sunt foarte bine cunoscute, ” spune Pimandru. 

Dacă sufletul s-a născut, atunci forța lui preia conducerea şi 
triumfă asupra tuturor legăturilor terestre şi a efectelor lor. Facem 
totdeauna cale întoarsă datorită concepțiilor noastre greşite. 
Astfel, dacă la un anumit moment vreo trăsătură de caracter 

ne jenează, atunci o combatem, şi prin aceasta trezim legea 
dialectică: creşterea, strălucirea, coborârea, declinul. Astăzi, ne 
gândim că am obţinut ceva, ceea ce mâine va fi o eroare din nou. 

De aceea, trebuie mai întâi construit sufletul în 
interesul purificării adevărate a vieţii. Forţa sufletului vă 
va face să depăşiţi toate dificultăţile. Calitatea sufletului în 
dumneavoastră va schimba totul în viața dumneavoastră. 
Atunci veţi descoperi că, împotriva a ceea ce aţi luptat şi 
pentru ce v-aţi zdrobit, se va detaşa progresiv. De aceea 
versetul 59 al cărţii lui Pimandru afirmă clar: 


„Da, eu Însuflețirea - Sufletul-Spirit, noua stare de suflet 
- nu permit ca activităţile corpului să-i atace şi să-şi continue 
influenţa; ca şi Gardian al Porţilor, voi interzice intrarea în 
acțiunile rele şi ruşinoase şi voi extirpa ideile nepioase. ” 


Care sunt aceste fapte rele şi ruşinoase? Mai întâi de 
toate, această interdicție nu se raportează cu siguranță în 
primul rând la viaţa animalică obişnuită, deşi perversitatea 
poate fi considerată ca un rău. Însă în cazul elevului care 
se străduieşte serios pe cale, se referă la suita totdeauna 
dezastruoasă în câmpul de respiraţie, a geloziei, a patimilor, a 
urii, a denigrării, a criticii, a conflictelor etc. 

De aceea, versetul 60 pune clar în lumină, în care tip de 
om sufletul nu va creşte niciodată şi căruia nici Pimandru nu-i 
va putea vorbi niciodată: 


„Dar mă ţin departe de nebuni, de vicioşi, de perverşi, 
de invidioşi, de lacomi, de ucigaşi şi nepioşi; îi voi da 
demonului răzbunării, care cu biciul focului îi va face să 
danseze, care le va excita patimile lor, ca să-i incite la fapte 
şi mai nepioase, ca pedeapsa lor să fie şi mai mare. Dorinţa 
de potolire a acestor oameni îi va stimula la şi mai mare 
satisfacţie, şi îi va preda propriei lor furii, fără ca nimic să-i 
poată satisface, în aceasta le constă suferinţa, şi cu acest foc 
se ridică flacăra care îi arde şi mai sus. ” 

Bunul sfârşit 


În versetul 60, Pimandru indică entităţile de care se 
ţine departe. Expune care sunt consecinţele care se produc 
când într-un câmp de viaţă ca al nostru, entităţi care rămân 
cramponate de forma naturală - aceasta este umanitatea 
dialectică - trăiesc alături de cei în care sufletul s-a născut. 

Presupuneți aceasta: lumea este populată de miliarde 
de fiinţe umane şi, între ele, se dezvoltă un grup mereu mai 
puternic de gnostici, un grup din care, la un moment dat, 
lumina sufletului se manifestă cu putere. Focul sufletului şi 
focul pământesc, de un roşu închis, nu se suportă reciproc. 
Când focul sufletului este incapabil să acţioneze purificator 
şi eliberator, operează totdeauna pedepsitor, spune Pimandru. 
De aceea vorbeşte aici despre proşti, vicioşi, perverşi etc.: 


„Pe aceştia îi voi da demonului răzbunării, care cu 
biciul focului îi va face să danseze, care le va excita patimile 
lor, ca să-i incite la fapte şi mai nepioase, ca pedeapsa lor să fie 
şi mai mare. Dorinţa de potolire a acestor oameni îi va stimula 
la şi mai mare satisfacţie, şi îi va preda propriei lor furii, fără 
ca nimic să-i poată satisface; în aceasta le constă suferinţa, şi 
cu acest foc se ridică flacăra care îi arde şi mai sus. ” 


Aceasta este calea experienţei amare. Aţi urmat-o 
probabil în viaţa dumneavoastră. Cel care încă nu a învăţat 
din suferinţă, acela are parte de suferinţe mereu mai mari. 
Până când nu va mai fi în stare să suporte şi, obosit în suflet, 
se maturizează pentru marea lecţie. Această cale lungă a 
experienţei, acest marş în tenebre, nu are alt scop decât bunul 
sfârşit, triumfarea Spiritului. 

Cel care a înţeles, şi ştie că naşterea sufletului este primul 


pas spre salvare, se poate întreba apoi ce presupune întoarcerea 
în domeniul luminii începutului, calea vieţii originale. Versetele 
de la 62 până la 65 ale primei cărți - Pimandru - îi răspund: 

„Mai întâi în procesul de desființare 
a corpului material, acest corp va fi supus schimbării 
şi forma sa vizibilă dispare; abandonezi demonilor, 
eul tău ordinar, care nu mai funcţionează; sensurile 
corporale se vor întoarce la originea lor, din care 
vor face din nou parte, şi în ale cărei activități se vor 
integra din nou, de vreme ce instinctele şi pasiunile se 
vor întoarce la natura lipsită de înţelepciune. 

Astfel se ridică omul prin forța 
coeziunii sferelor; primului cerc îi abandonează forța 
creşterii şi a descreşterii; celui de-al doilea cerc îi lasă, 
îndemnarea la rău şi viclenia devenită neputincioasă; 
celui de-al treilea cerc, iluzia, dezarmată de forța 
dorințelor, celui de-al patrulea cerc, vanitatea de a 
domina, care nu mai poate fi satisfăcută; celui de-al 
cincilea cerc, îndrăzneala nepioasă şi nechibzuinţa 
dură, celui de-al şaselea cerc, ataşamentul faţă de 
bogăţie; celui de-al şaptelea cerc, minciuna care pune 
mereu capcane. 

Astfel fiind dezbrăcat de tot ceea ce 
provine din forța coeziunii sferelor, nu mai posedă decât 
propria forţă şi intră în cea de-a opta natură; împreună 
cu toți cei care sunt prezenţi cântă imnul spre lauda 
Tatălui, şi toţi se bucură împreună cu el, de prezenţa sa. 

Devenit asemănător lor, el aude şi 
alte forțe, care se află deasupra celei de-a opta naturi, 
cântând împreună imnul spre lauda lui Dumnezeu. 
Atunci se întorc, în ordine precisă, către Tatăl, se 
încredinţează forţelor şi, devenind forţe şi ei la rândul 
lor, intră în Dumnezeu. Acesta este sfârşitul bun pentru 
cei ce posedă Gnoza: a deveni Dumnezeu!” 


Dacă sufletul s-a născut şi corpul sufletului, vehicolul 
sufletului se dezvoltă, vechea formă a naturii începe să 
dispară. Ea se dizolvă. În acest proces, ca şi moartea ordinară a 
corpului material, forma naturii nu dispare brusc în totalitatea 
sa. Când sufletul este născut şi mantia de aur a Nunții este 
țesută, vechiul corp al naturii descreşte şi la un moment 
dat dispare. Acest proces dublu îl numim, transfigurare. 
Repetăm însă, că deşi vechea formă a naturii a dispărut şi a 
devenit invizibilă, forţele sale rămân totuşi pentru o vreme. 
Aceste forţe, care la început au asigurat formarea, naşterea şi 
menţinerea formei materiale, trebuie să dispară, trebuie să fie 
neutralizate, dizolvate şi trimise înapoi la locurile lor. 

În Învățătura universală se vorbeşte despre „cercul 
limitei” peste care nu se poate păşi. Cercul se raportează 
la microcosmos. În ființa aurică, în sistemul magnetic al 
microcosmosului, descoperim şapte cercuri, şapte sfere 
magnetice, corespunzând celor şapte domenii intercosmice. 
Fiecare dintre aceste şapte sfere magnetice se împart din nou în 
şapte aspecte. Astfel există de şapte ori şapte, adică patruzeci 
şi nouă de aspecte magnetice, distincte şi observabile, în ființa 
aurică. 

Când omul-sufiet se naşte, devine adult şi sunt vivificate 
domeniile magnetice corespunzătoare - stările magnetice ale 
celui de-al şaselea domeniu cosmic - şi radiază, în consecinţă, 
firmamentul magnetic corespunzător, cea de-a şaptea sferă 
magnetică este neutralizată. Ea este stinsă într-un anumit fel 
şi devine inoperativă. Nu numai Pimandrul lui Hermes, dar şi 
Pistis Sophia descriu acest fenomen, ca pe un voiaj al omului- 
suflet, traversând cele şapte aspecte al celui de-al şaptelea 
domeniu cosmic, a şaptea sferă magnetică. El lasă în urma sa 
toate forțele vechii stări de viaţă dizolvate şi devenite invizibile. 

Astfel eliberat de tot ceea ce este vechi, ajunge în final 
la ceea ce numim cea de-a opta sferă; aceasta este prima din 
cel de-al şaselea domeniu cosmic, desemnat în terminologia 
Gnozei actuale ca şi „Capul de Aur”. El se topeşte în întregime 
în acest domeniu de viaţă eliberat, grație noii forţe proprii. De 

aceea spune versetul 65: „Devenit asemănător lor, el aude 
şi alte forțe, care se află deasupra celei de-a opta naturi, 
cântând împreună imnul spre lauda lui Dumnezeu. ” 

Această nouă percepţie nu are nimic de-a face cu 
claraudiţia ocultistă. Aici este vorba despre acel auz interior, 
despre care anticii filozofi chinezi au atras deja atenţia. 
Când lumina Gnozei vă atinge, când îşi începe circuitul în 
dumneavoastră, atunci noua lumină influențează nu numai 
vederea, ci şi auzul, văzul şi auzul omului-suflet nou-născut. 

La fel ca acesta din urmă, la un moment dat, omul-sufiet 
îl vede pe Pimandru, astfel la un moment dat îl va şi auzi. Se 
înţelege de la sine, că fratele sau sora care intră în Capul de 
Aur, este în întregime înarmat cu noi sensuri după suflet. Astfel 
omul-sufiet aude forțele deasupra celei de-a opta naturi, cântând 
imnul de laudă lui Dumnezeu. Astfel avansează, se ridică în 
toate forţele noii stări de viaţă şi în sfârşit intră în Dumnezeu. 

Acesta este bunul sfârşit al celor care posedă Gnoza, 
cunoaşterea adevărată care este de la Dumnezeu şi în Dumnezeu: 
a deveni Dumnezeu. Această împlinire este totdeauna numită 
în Gnoză bunul sfârşit. Când vechii Cathari se reuneau pentru 
serviciile lor, îşi urau reciproc: „Dumnezeu să vă conducă 
la bun sfârşit!” La fel când se spune într-un ritual gnostic: 
„Sperăm şi ne rugăm ca să ajungem toţi la bun sfârşit.” Bunul 
sfârşit, în noua stare de viaţă, este în acelaşi timp un nou şi 
glorios început. Discipolul lui Hermes, instruit în marele proces 
al întoarcerii, la care participă şi el, nu are decât o preocupare: 
să conducă totul, pas cu pas, la bun sfârşit. 

Să presupunem, stimate cititor, că aţi intrat în acest 
proces şi că aţi făcut deja primul pas în realizarea naşterii 
sufletului. Atunci pentru dumneavoastră, precum pentru 
Hermes, răsună cuvântul lui Pimandru în versetul 66: 


„Dar de ce eziţi tu acum? Deoarece 
ai primit totul de la mine, nu mergi spre cei care sunt 
demni, pentru a le servi ca ghid, cu scopul ca, prin 
meditaţia ta, Dumnezeu să salveze specia umană? ” 

Şi mai departe în versetul 67: 


„lar eu, înzestrat cu forţă, şi instruit 
despre natura Universului şi a viziunii sublime, am mulțumit 
şi lăudat pe Tatăl tuturor lucrurilor. După aceea am început 
să predic oamenilor frumuseţea Gnozei şi a vieţii întoarse 
spre Dumnezeu. ” 


lată semnul la care trebuie să fiți atent mai întâi de toate: 
cel care a devenit Hermes, un om în care sufletul s-a născut, acela 
nu este în stare să zacă inactiv în această lume. Este exclus ca un 
asemenea om să rămână pasiv, cu mâinile încrucişate şi cu ochii 
critici, observând doar cum alţii efectuează munca în serviciul 
Gnozei. Dacă se mulţumeşte cu a observa, atunci putem fi siguri 
că acest om încă nu s-a născut după suflet. El are poate ceva 
noţiuni despre împărăţia interioară, eventual îi şi simte prezenţa, 
dar se opreşte la acest punct. Un asemenea om este blocat în 
iluzie ocultistă sau mistică, şi se minunează de propria idee fixă. 
Atunci, eul său se activează să închidă descoperirea sa interioară. 

Dacă parcurgem literatura universală, atunci găsim 
numeroşi oameni de acest gen, care pot fi desemnaţi în sensul 
strict al cuvântului „tineri oameni bogaţi”. Sunt încărcaţi cu 
mare bogăţie dar nu fac nimic decât să se minuneze, plini de 
gânduri speculative, egocentrice. Câteodată scriu volume, al 
căror conţinut, în cazul cel mai favorabil, constă din câteva 
pagini de muncă mai mult sau mai puţin pură, şi care este în 
cel mai bun caz presărat, ici-acolo, cu o licărire, o lumină a 
Gnozei. Iar tot restul este speculație, pălăvrăgeală egocentrică, 
deseori compusă inteligent şi subtil scrisă. 

Dar ce folos au toate acestea pentru eliberarea 
umanităţii? lată precis ceea ce ar conta: trebuie să ne punem 
la muncă, să atacăm cu forță, cu mânecile suflecate, gata la 
nevoie să intrăm în noroi, pentru a salva suflete umane. 

Omul-suflet, aflat sub ghidarea lui Pimandru, ştie 
că numărul secerătorilor este mic, şi că pe acest teritoriu 
muncitorii sunt totdeauna necesari. Mai ştie, de ce mare 

pericol este ameninţată umanitatea: dematerializarea negativă, 
pericolul degenerării, pericolul căii experienţelor profund 
dureroase, care duc la suferinţe şi mai amare. 

Gnoza munceşte totdeauna pentru salvarea umanităţii; 
fie pentru o trezire, adică salvarea directă, fie pentru o cădere 
care aduce în viitorul foarte îndepărtat o salvare posibilă. 
Însă niciun frate, nicio soră a Gnozei nu doreşte niciodată 
căderea nimănui, spunând de exemplu: „Să continue deci să 
cadă, va învăţa cumva din experienţe dure!”. O inimă plină de 
dragoste nu poate împiedica de a spera arzător ca aceasta să se 
întâmple altfel, ca totul să se sfârşească cu bine. 

De aceea, omul al cărui suflet este născut, nu va rămâne 
a observa liniştit ceea ce se va întâmpla, ci se va pune la muncă, 
şi va pune munca pe umerii săi. Caracteristica unui asemenea 
om este o viaţă activă în serviciul Gnozei, fără rezerve şi cu 
toată forța de care dispune. lată de ce necesitatea serviciului 
adevărat pentru toţi oamenii-suflet este expusă amănunțit la 
sfârşitul primei cărţi din Corpus Hermeticum, de la versetele 
68 la 71. Aceste cuvinte ale lui Hermes, adresate tuturor, ne 
descoperă aspectele cunoscute ale muncii în via lui Dumnezeu: 


„Eliberaţi-vă de lumina tenebră şi 
aveți parte de imortalitate, renunțând pentru totdeauna 
la corupţie!” 


Dar aceasta, nu mulți o doresc, nici nu o înţeleg, 
deoarece confundă lumina întunecată cu lumina adevărată. 
Când spunem cuiva, al cărui eu este foarte puternic şi care 
a ajuns la descoperirea împărăției din interior, idee pe care o 
preţuieşte negativ precum tânărul om bogat: ,„, Comportamentul 
tău nu este valabil, şi te dedici iluziei,” atunci în mod sigur 
va fi furios. Noi atragem atenţia, precum am făcut-o deseori, 
deoarece aceasta stimulează cititorul la autoexaminare. 

Nu vor să accepte cuvântul dragostei eliberatoare a 
Gnozei mereu activă. Poate nu îl înţeleg, deoarece consideră 
lumina întunecată a fi adevărata lumină. 

Omul dialectic, în natura universală, este un prinţ 
înzestrat cu forţe puternice. Toate posibilitățile naturii 
dialectice se pot manifesta în el, prin el. Această entitate 
conducătoare nu se lasă detronată uşor. Deoarece foarte des, 
sau în cele mai multe cazuri, forma naturală este considerată 
om veritabil. Ceea ce face ca discipolul lui Hermes să 
întâlnească în mulţi rezistenţă, încăpățânare, ironie. Acesta 
este motivul pentru care, fără să vrea, discipolul lui Hermes 
goneşte pe mulţi pe calea morţii, calea experienţelor fără 
sfârşit, calea pedepsirii prin suferinţe din ce în ce mai amare. 

Dar, Dumnezeu fie lăudat, există şi din aceia care 
ascultă şi înţeleg. Aceştia formează împreună secerişul, un 
grup care întreprinde, care începe de la bază, calea. Acest 
grup constituie o Fraternitate, o Gnoză şi un Şantier. Astfel 
creşte un câmp de radiaţie gnostică magnetică, un Corp Viu, 
care devine cvintuplu şi penetrază până la plenitudinea divină. 
Datorită acestei munci a multora, prin mulţi, pentru mulți, 
oamenii-suflet învaţă, cu scopul împlinirii sarcinii lor, toate 
căile care duc spre victorie. Astfel, toţi sunt în final cufundaţi 
în elixirul înţelepciunii, în apa vieţii adevărate. 

Participanţilor Gnozei actuale, acest fapt le este 
binecunoscut. Sunt cu toţii admişi într-un grup de acest gen şi 
formează împreună o Fraternitate hermetică. Gnoza originară, 
care de mii de ani mărturiseşte în Pimandrul lui Hermes, se 
demonstrează din nou în zilele noastre în Tânăra Gnoză actuală, 
până la cele mai mici particularităţi. Şi noi, avansăm din forţă în 
forță, până la victoria sigură. Cu condiţia să veniţi cu noi, şi să 
trăiţi consecinţele împreună cu noi, căci doar atunci ucenicia unei 
Şcoli Spirituale gnostice are un sens. Ucenicia fără acceptarea 
consecințelor este periculoasă pentru cel interesat, deoarece 
atitudinea sa negativă îl va face să apuce pe calea amărăciunii 
din ce în ce mai mari: calea morţii, precum o numeşte Pimandru: 

Pentru a sfârşi, să ascultăm versetul 71: 


„Când s-a înserat, şi lumina soarelui 
aproape a dispărut, i-am invitat să mulțumească lui 

Dumnezeu. După ce am împlinit acest act de recunoştinţă, 
S-au reîntors cu toții la casele lor.” 


Grupul axat asupra Gnozei trebuie să formeze pe planul 
sufletului o unitate coerentă, rămânând intactă, în care se pot 
găsi participanţii în lume. Un grup de persoane născute după 
suflet, chiar dacă sunt răspândite în lumea întreagă, formează 
o unitate vie, prin miracolul forţei sufletului. După fiecare 
reuniune a lor se întorc în căminele lor. Este tocmai ceea ce 
devine eliberator. Căci la sfârşitul unei Conferinţe a Școlii 
Rozacrucii de Aur, participanţii se întorc la ei acasă şi de 
fiecare dată răspândesc în lumea întreagă, comunitatea lor de 
oameni-sufiet. Fraţii şi surorile germani, francezi, elveţieni, 
belgieni, austrieci, olandezi, suedezi, brazilieni, maghiari, 
români etc. se întorc în focarele lor şi numeroşi dintre ei spun: 
„Ce păcat, că nu putem rămâne împreună!” 

Dar spiritul lui Pimandru este în jubilare. Cât este de 
splendid să ne întoarcem la locuinţele noastre! Deoarece fraţi 
şi surori, astfel ieşim împreună, ducem împreună câmpul 
magnetic al comunităţii sufletelor asupra lumii întregi! Şi nu 
ne poate rezista nimeni. Este pentru viaţă sau pentru moarte, 
dar mereu pentru salvarea tuturora! 

XI 


Binefacerile lui Pimandru 


Astfel ne apropiem de sfârşitul primei cărţi a lui Hermes 
Trismegistul: Pimandru. Într-un rapid parcurs, traversând 
această scriere am văzut care este natura omului veritabil, şi 
cum este el închis şi înlănţuit în forma naturală, ca într-o 
închisoare. Toată istoria umanității, prezentată sub o formă 
voalată în această primă carte, este clarificată; de asemenea 
este clarificată calea eliberării, a devenirii discipolului lui 
Hermes, a omului-suflet care şi-a găsit Pimandrul. În cele 
din urmă, foarte sumar schiţată, apare formarea unei şcoli 
spirituale gnostice, creşterea unui Corp Viu întinzându-se 
asupra lumii întregi, datorită activităţii unui grup de persoane 
cu sufletul renăscut. 

La sfârşitul acestei prime părţi, suntem orientaţi 
spre Hermes însuşi care, ca şi un Christian Rozacruce, este 
prototipul omului eliberat, deşi încă în posesia formei sale 
naturale. Acest om eliberat şi-a împlinit misiunea sa pentru 
Tatăl tuturor lucrurilor şi pentru umanitate; eforturile sale şi 
munca sa neîntreruptă dovedesc că a rămas fidel. Un astfel de 
om manifestă o mare recunoştinţă şi o energie infinită, reînnoită 
fără încetare, pentru a constata că domnia Gnozei se întinde 
asupra lumii întregi, ca un mare câmp de secerat. A înscris în el 
binefacerile lui Pimandru, precum el o spune în versetul 72, s-a 
încărcat cu forţa incoruptibilă şi imensă a Spiritului. 

Înţelegeţi bine toate acestea, deoarece o mare minune 
este ascunsă, comoară care poate avea mare valoare practică 
pentru noi toți. 

Această primă carte, Pimandru, este ca şi rezumatul unei 
singure zi, o zi care se termină seara. Toată munca în serviciul 
Gnozei s-a împlinit ritmic, prin unde care au începutul, apogeul 

şi sfârşitul lor. Când o undă a trecut, se produce o pauză, o 
odihnă, o inhalare, sau asimilare, după care o nouă undă se 
ridică la rândul ei. 

Procesul şi consecinţele unei asemenea inhalări sunt de 
asemenea indicate în versetul 72. Pentru toţi cei care se află 
în câmpul de lucru, indicaţii preţioase le sunt date aici. Dacă 
sunt urmate, sunt fără îndoială rezultate extrem de eliberatoare 
pentru muncitorii care acționează. Cel care munceşte în 
serviciul Şcolii Spirituale, expiră în sensul Gnozei. Cel care a 
radiat lumina primită, se poate umple acum de binefacerile lui 
Pimandru. Această inhalare, această odihnă este prin urmare, 
de asemenea, o muncă intensă. Asimilarea forţelor gnostice 
necesare pentru executarea muncii cere de la participant o 
dispoziţie şi o stare a corpului absolut diferită de cea a radierii 
forţelor. Muncitorul în serviciul Gnozei nu trebuie să comită 
eroarea grosolană de a neglija perioadele sale de odihnă. 
Dacă nu, va remarca la un moment dat că, în sensul Gnozei, 
este fără forță şi că lipseşte rezultatul. Corpul, care se ţine în 
serviciul Gnozei, corpul unui veritabil om-loan, prin urmare, 
trebuie să răspundă la fel de bine la asimilarea forţei ca şi la 
radierea luminii primite. 

Când, de exemplu, un servitor al Gnozei adoarme, plin 
de recunoştinţă pentru munca pe care a putut s-o împlinească, 
primeşte binefacerile lui Pimandru, forța-lumină, atunci ,,...somnul 
corpului a devenit luciditatea sufletului; închiderea ochilor, 
adevărata vedere, adevărata contemplaţie, tăcerea, încărcarea 
cu binele şi un gest de bine, enunţarea Cuvântului. ” 

Cu adevărat un magnific subiect pentru contemplare şi 
reflectare! Partea diurnă a uceniciei practice este deja foarte 
bine cunoscută; adesea au fost puse întrebări referitoare la 
aceasta. Dar ce se ştie despre orele nocturne ale uceniciei? Ce 
realizează în cursul nopţii elevii serioşi, care au fost capabili 
să stimuleze naşterea sufletului? Putem cunoaşte ceva fără a 
cădea în obişnuita speculație despre vise? Explicaţiile pe care 
vi le dăm nu au niciun raport cu ocultismul. 

Când o parte a personalităţii divizate este adormită 

în pat, noi nu ne întrebăm ce face cealaltă parte. Să studiem 
subiectul nostru vorbind exclusiv despre natura sufletului 
nou-născut, despre care ne inspirăm din versetul 72 din cartea 
lui Pimandru. 

Devine din ce în ce mai necesar ca elevii Şcolii 
Spirituale să înţeleagă toate acestea, cu scopul ca, în vremea 
jumătăţii nocturne a vieţii, munca să poată avansa metodic. 
Cel care vrea să urmeze Gnoza trebuie să ştie ceca ce Hermes 
a primit de la Însufieţire, ceea ce Hermes a primit de la sufletul 
său, cu scopul ca şi el să poată spune într-o zi: 


„Toate acestea au venit asupra mea, deoarece am 
primit de la Pimandru, sufletul meu, de la fiinţa care 
există de la sine, Cuvântul începutului. Astfel sunt 
acum, umplut cu Suflul Divin al Adevărului. De aceea 
cu întregul meu suflet şi din toate puterile mele îl laud 
pe Dumnezeu Tatăl: 


Sfânt este Dumnezeu, Tatăl tuturor lucrurilor, 
Sfânt este Dumnezeu, voinţa căruia se împlineşte prin 
propriile forțe. 


Sfânt este Dumnezeu, care vrea să fie cunoscut şi care 
este cunoscut de cei care îi aparţin. 


Eşti Sfânt, Tu, care prin Cuvânt ai creat tot ceea ce 
există. 

Eşti Sfânt, Tu, după imaginea căruia, natura universală 
a fost creată. 


Eşti Sfânt, Tu, pe care natura nu L-a format. 
Eşti Sfânt, Tu, care eşti mai puternic decât toate 
puterile. 


Eşti Sfânt, Tu, care eşti superior a tot ceea ce există. 
Eşti Sfânt, Tu, care Te afli deasupra tuturor laudelor. 

Acceptă ofrandele pure pe care Cuvântul le-a sădit 
în sufletul meu şi inima mea întoarsă către Tine, o, 
Inexprimabil, imposibil de rostit, căruia doar tăcerea 
îi poate exprima Numele. 


Ascultă rugăciunea mea, ca niciodată să nu fiu separat 
de Gnoză, adevărata Cunoaştere proprie fiinţei mele 
fundamentale. 


Îndreaptă-Te spre mine, şi umple-mă cu forța Ta; prin 
această milă pot lumina celor care aparţin rasei mele, 
care sunt în neştiinţă, fraţii mei, copiii Tăi. Da, cred 
şi mărturisesc prin sângele meu: merg spre Viaţă şi 
Lumină. 


Fii lăudat, o, Tată! Omul care este creaţia Ta, vrea să 
se sanctifice prin Tine: pentru aceasta Tu i-ai trimis 
puterea.” 


XII 


Structura ritualului gnostic 


Dacă examinaţi atent imnul pe care Hermes îl adresează 
lui Dumnezeu (versetul 73), remarcaţi că fiecare dintre noile 
binecuvântări începe cu cuvântul „sfânt”, care apare astfel 
formând o unitate nonuplă. Pe lângă sensul „a vindeca”, 
deseori amintit în Şcoala Spirituală, cuvântul „sfânt” conţine 
ideea purității, a perfecțiunii a absenței păcatului. 

Tatăl tuturor lucrurilor este Sfânt, este perfect. Prin Fiu, 
această perfecţiune vine la noi şi ne atinge. Şi prin Spiritul 
Sfânt această atingere ne vindecă. 

Cel care deschide o inimă purificată Gnozei, acela 
îşi deschide ființa pentru Perfect. Cel care poate primi forţa 
perfecțiunii, o primeşte cu un dublu scop. Pe de o parte, această 
atingere trezeşte în eul său omul adevărat şi îi aduce astfel noua 
posibilitate de viaţă. Pe de altă parte, starea fiinţei născute de la 
natură, cu tot ceea ce o obstrucționează, trebuie anihilată şi, în 
forţa acestei atingeri, înlocuită cu o altă stare. Astfel, prin urmare, 
forma naturală poartă o cruce, crucea declinului, dar şi crucea 
renaşterii, crucea transfigurării. Toate acestea izvorăsc din eternul 
şi imperisabilul „sfânt”, care răsună de nouă ori în acest cântec. 

Nouă este numărul umanităţii adevărate, captivă în 
forma naturală, care nu este altceva decât aparenţa omului. 
Acesta este numărul omului sublim, universal, al omului care 
renaşte din căderea sa şi regăseşte gloria originară. 

Dacă examinaţi numărul nouă, recunoaşteţi simbolul 
cercului universal, din care emană o rază de lumină şi 
penetrază pământul. Cel care umblă calea şi a eliberat în el 
Împărăţia lui Dumnezeu, devine din nou o coloană de lumină 
în templul cercului eternității. Numărul nouă simbolizează, 
astfel, omul universal. 

Astfel, atât prin repetarea cuvântului „sfânt” şi prin tot 
ceea ce urmează, acest imn cântă forța simbolică a numărului 
nouă. Invocaţia nonuplă este urmată de o rugăciune şi de o 
profesiune de credinţă nonuplă. Acest cânt de elogiu este 
o rugăciune, un ritual hermetic, de mulțumire, ritual foarte 
magic care, prin intermediul numărului nouă, se prezintă ca o 
flacără radiantă, produsă de cercul eternității. 

Dacă examinaţi încă o dată textul versetului 73 şi căutaţi 
să regăsiţi forma magică a cântului de elogiu hermetic, nu uitaţi 
că textul original a fost, ca întotdeauna, deformat prin traducere. 

Am judecat astfel că în afara textului, care nu are 
nevoie de altă clarificare, să vă vorbim mai întâi de toate 
despre intenţia gnostică a acestui cânt magnific. Aceasta 
pentru a vă arăta clar că în practică, pentru omul veritabil, o 
rugăciune, o faptă de mulţumire, un cânt, nu este o înşirare 
de cuvinte frumoase, nu este doar un ansamblu de cuvinte 
exprimând un gând elevat, ci că ritualurile Gnozei se ridică 
departe, deasupra a toate acestea. 

Un cântec-ritual gnostic sau o rugăciune rituală exprimă 
mai întâi de toate o gândire acordată, orientată chiar în acel 
moment. În al doilea rând, aceste cântece şi rugăciuni sunt 
legate de o stare de sentiment acordată pur momentului. În 
al treilea rând, în spatele unui ritual de acest gen, acționează 
un puternic impuls al voinţei, pentru a exprima în act ceea ce 
închide ritualul. În al patrulea rând, totul se sprijină pe o viaţă 
marcată prin acte, anticipând victoria finală. 

Totuşi, toate acestea nu sunt încă suficiente pentru a 
satisface legea ritualului gnostic. Acestea nu reprezintă altceva 
decât un început. Ritualul trebuie să aibă printre altele puterea, 
în calitate de sunet, ritm şi construcţie, în conformitate cu legile 
matematice, de a penetra domeniile cărora se adresează, de a 
exprima foarte elocvent forţa şi de a primi un răspuns. Cântecul 
de elogiu al lui Hermes satisface aceste puternice condiţii. 

Sperăm că ne va fi permis, într-o zi, de a ne cufunda 
împreună mai profund în legile sublime ale rugăciunilor şi 
cântecelor rituale gnostice. 

XIII 


Sfera astrală dialectică 


„În ceea ce mă priveşte, am înscris în sinele meu 
binefacerile lui Pimandru şi, fiind copleșit, cea mai mare 
fericire a coborât asupra mea. Căci somnul corpului a devenit 
luciditatea sufletului; închiderea ochilor, adevărata vedere, 
adevărata contemplaţie; tăcerea, încărcarea cu binele şi un 
gest de bine, enunţarea Cuvântului. ” 


Acest text al versetului 72 a lui Pimandru lui Hermes, ne 
dă ocazia să explicăm o parte puţin cunoscută a stării de elev 
serios, şi anume ce se întâmplă noaptea în timp ce corpul este 
adormit. Petrecem bineînţeles o treime a unei zile complete 
în această stare de odihnă, fără să putem participa la ea cu o 
conştiinţă clară. Putem spune deci, că o treime a vieţii noastre 
o petrecem fără ca să fim complet prezenți. Aceasta este o 
idee foarte dezagreabilă! Nimeni nu doreşte să traverseze 
necunoscutul fără să fie pregătit şi înarmat. De asemenea, 
este foarte important pentru elevul serios să fie instruit asupra 
acestui punct. Există pericole în viaţă şi în procesul vital, despre 
care omul nu este perfect conştient, din care rezultă că mulți 
dintre noi suntem victime în fiecare zi. Există însă în om mari 
posibilităţi care, prin ignoranță, rămân neutilizate. 

Intenţia noastră certă nu este de a vă vorbi despre 
experienţe nocturne ale omului în general. Acesta este un subiect 
îndrăgit al omului care a găsit o cale negativă sau ocultistă, şi 
foarte numeroşi sunt aceia care vorbesc sau scriu despre aceste 
lucruri. Visele, de fapt, oferă o bază deosebit de favorabilă 
pentru examinarea psihologică, deoarece permit deseori de a 
determina cauzele subconştiente cele mai profunde. 

Dar să ne îndreptăm atenţia asupra vieţii omului-suflet, 

în timpul orelor de somn al corpului, asupra eului elevului 
serios, la cel care naşterea sufletului este perceptibilă prin 
atitudinea sa de viaţă. 

Pentru a vă arăta clar această stare de a fi, să vorbim, 
mai întâi de toate, despre somn în general. Când somnul 
survine, se produce o divizare a personalităţii, adică o parte 
a personalităţii se retrage. Dar ceea ce deseori scapă atenţiei 
căutătorilor, este că această diviziune este însoţită în mod egal 
de o diviziune a conştiinţei. 

Conştiinţa dialectică rezultă din colaborarea organică 
a tuturor atomilor care aparțin la un moment dat sistemului 
personalităţii. Distingem astfel patru fenomene ale conştiinţei: 
două aparţinând mai întâi părții materiale, corpului fizic 
şi corpului eteric, şi două care se raportează mai degrabă 
corpului subtil, mai fin, al conştiinţei astrale şi mentale. 

Atunci când un om adoarme şi partea subtilă a 
personalităţii sale se retrage, conştiinţa sa se împarte şi ea. 
Aspectul material al conştiinţei rămâne la partea materială, 
deseori în stare latentă, în inactivitate, sau într-o semi-activitate. 
Acest din urmă caz, se produce de exemplu când pe durata zilei, 
corpul a fost exagerat de obosit, extrem de nervos sau chinuit 
de mari griji. Celălalt aspect al conştiinţei acompaniază corpul 
astral şi mental care părăsesc corpul în odihnă. Corpul mental 
nu are decât câteva elemente organizate, şi de aceea conştiinţa 
somnului este practic dirijată în întregime de către conştiinţa 
astrală. De aceea se poate spune că somnul omului actual este 
conştiinţa astrală. 

Se poate deduce astfel, fără să căutăm prea departe, că 
la om viaţa conştientă nocturnă nu este deloc comparabilă cu 
viaţa de zi, în care cele patru agregate ale conştiinţei, dispuse 
concentric, colaborează şi sunt prin consecinţă sub control 
reciproc. Conştiinţa de noapte este exclusiv astrală. Cel care 
ştie ce înseamnă aceasta, nu va mai deveni victima miilor de 
greşeli pe care le-a făcut mereu sub acest raport şi pe care le 
va mai face încă. 

În perioada actuală, sfera astrală a planetei noastre 

a devenit extrem de poluată şi complexă. Dacă există un 
domeniu al planetei noastre care arată care este nivelul de 
viaţă al omenirii actuale, atunci acesta este cu siguranță cel 
al sferei astrale. 

Tot ceea ce, prin urmare, s-a făcut în cazul mişcărilor 
religioase, ocultiste şi negative, se împlineşte aici. Se poate 
spune că toată această „viaţă” în sfera astrală este o iluzie. 
Ceea ce nu înseamnă că aici nu se găseşte nici viaţă, nici 
mişcare; dimpotrivă, această sferă este plină de viaţă şi de 
mişcare, însă de viaţă şi de mişcare fără bază adevărată, fără 
conţinut! Acesta este gol şi corupt! Nu este decât o faţadă, o 
aparenţă, dar considerată de neştiutori ca fiind realitatea. De 
aceea, cel care absoarbe cu privirea viaţa astrală dialectică şi 
o consideră frumoasă şi sublimă, este pierdut. 

Când o nouă zi a manifestării se anunţă, şi când după 
o purificare a tuturor sferelor lumii un nou început survine 
efectiv, atunci când, în aceste condiţii, partea umanităţii care 
trăieşte încă în domeniul dialectic este împinsă să se manifeste 
din nou, sfera astrală, devenită pur şi simplu un domeniu unde 
se proiectează imaginile anumitor idei, învățături şi procese. 
Comparaţi acest domeniu cu un film util şi instructiv, în care 
conştiinţa nocturnă a fiecărei fiinţe umane este înzestrată 
cu percepţie astrală, viziunea astrală instructivă, care este 
foarte importantă pentru ea. Pentru o personalitate pură, 
axată asupra scopului cel mai elevat, această viziune astrală 
nocturnă poate avea un bun rezultat asupra vieţii active de zi 
cu zi şi permițându-i de a afla din interior ceea ce trebuie să 
facă sau să nu facă. 

Să presupunem pentru un moment că sfera astrală este, 
în acest moment, absolut pură şi imaculată, că Lanţul gnostic 
universal încarcă acest câmp întreg cu forțele şi doctrinele 
sale, că în timpul somnului, plecând cu eul dumneavoastră 
astral, vă încărcaţi cu toate aceste forțe magnifice, cu toate 
aceste imagini pure expuse profilului dumneavoastră în sfera 
astrală de către Fraternitatea universală. La trezire, aţi aduce 
cu dumneavoastră, în conştiinţa de om treaz, tot ceea ce aţi 

primit, această magnifică învăţătură, această salvare, şi aţi 
trage învăţăminte din ea. 

Însă de când sfera astrală a fost murdărită, iar printre 
altele, a fost luată în primire de ocultiştii care s-au autointitulat 
meşteri ai acestui domeniu, fraternităţile sferei reflectătoare 
şi-au construit castelele lor de vis, bisericile şi-au edificat 
pretinsele lor catedrale celeste şi nenumărate nedreptăţi s-au 
acumulat în această sferă, sfera astrală nu a mai putut servi 
câmpului de instrucție interioară. Instrucţia adevăratului 
căutător a devenit în aceste condiţii extrem de dificilă şi 
în acelaşi timp, a devenit un pericol mortal. Pentru a ajuta 
căutătorul sincer, Fraternitatea universală a trebuit să treacă 
la alte metode. 

Recunoaşteţi bine acest pericol, deoarece noapte după 
noapte vă aflaţi în această sferă astrală, cu conştiinţa nocturnă 
obişnuită. Tot ceea ce am spus se referă şi la dumneavoastră, 
deoarece nu se pune problema că v-aţi putea ţine la distanţă 
de această sferă. 

Toate ideile care aparţin unei conştiinţe de grup 
se proiectează în sfera astrală. Din acest motiv filozofia 
Rozacrucii o numeşte „sfera reflectătoare”. Prin urmare, 
există în prezent, în sfera astrală a naturii morţii, o imagine 
reflectată a activităţii noastre, a organizaţiei noastre. 

Acest fapt este o realitate, dar în acelaşi timp o realitate 
teribil de primejdioasă. Căci, în această sferă astrală dialectică, 
murdărită şi decăzută, se găsesc forţe necurate, care abuzează 
de toate proiecţiile pentru a înşela omenirea. Unii dintre elevii 
noştri sunt puternic conştienţi în sfera astrală şi sunt capabili 
de a transmite impresiile lor astrale, conştiinţei lor de om treaz. 
Aceştia sunt precis aceia, care deseori devin victime. Cred, 
de exemplu, că participă la câmpul Capului de Aur şi la viaţa 
interioară a Gnozei, dar greşesc ei înşişi şi înşeală şi pe alții. 

De aceea, viaţa de vis înseamnă, în cele mai multe 
cazuri, un pericol extrem de mare, iar cei care sunt interesaţi 
să vă ţină în lanţuri se prezintă dumneavoastră în acele imagini 
pe care aţi avea plăcerea să le vedeţi realizate. Precum toate 

studiourile pot face filme cu efect proiectat în spaţiu, astfel 
sfera astrală este comparabilă cu un teatru anume, în care 
mergeţi în fiecare noapte să vedeţi ceea ce vă place cel mai 
mult. Şi dacă, cu conştiinţa dumneavoastră de om treaz aspiraţi 
să fiţi un bun elev, dar sunteţi încă incapabil în conştiinţa de 
somn, rămâneţi la un punct mort. În ucenicia voastră stagnaţi 
şi nu sunteţi în stare să treceţi de un anumit hotar. Dacă, cu 
conştiinţa de om treaz, în comportament, vă declarați pozitiv 
faţă de Școală şi faţă de Gnoză, atunci se va întâmpla ca, în 
cele mai multe cazuri, forţele de lumină pe care le-aţi primit 
în cursul zilei, vă vor fi furate în timpul nopţii. 

Consideraţi necazurile lui Pistis Sophia ca şi cum ar fi 
ale dumneavoastră. Pistis Sophia ajunge la poarta Fraternității, 
dar este trimisă înapoi, căci trebuie mai întâi să parcurgă calea. 
Deoarece luptă, poate avansa, şi simte în profunda sa durere 
că este secătuită de forţa sa de lumină, de către Authades şi 
de vasalii săi. 

În fiecare noapte, când nu reuşiţi să rămâneţi departe de 
spaţiul astral, vi se răpeşte forţa de lumină, şi nu faceţi niciun 
pas înainte. Sistemul slăbeşte şi mai mult, deziluzia este şi 
mai mare, şi timpul trece. Dacă înţelegeţi aceasta, atunci ştiţi 
că sejurul zilnic în sfera astrală constituie totdeauna un pericol 
mortal. Aceasta va fi şi mai intens în anii care vin. 

De aceea adresăm la sfârşit o întrebare presantă: este 
posibil să ne ţinem la distanţă de sfera astrală pe care trebuie 
s-o considerăm ca pe una dintre legăturile cele mai puternice 
cu lumea dialectică? Putem să ne bucurăm de odihna nocturnă 
şi totuşi să scăpăm de acest pericol imens, în mod automat? 

Da, este posibil. Din acest motiv vorbim despre acest 
subiect. Da, este posibil de a vă elibera de acest pericol 
infernal, de care nu scăpaţi, pericolul de a fi în fiecare noapte 
furat de forţa dumneavoastră de lumină, precum Pistis Sophia, 
şi obligat fără încetare să reîncepeţi din nou. 

Vă vom spune în ce mod elevii Gnozei pot evita acest 
pericol. 

XIV 


Dezlegarea legăturii astrale 


Este posibil să ne despărțim de sfera astrală a câmpului 
nostru de viaţă? Aceasta depinde în întregime de starea de a 
fi a cvadruplului eu al naturii. Acest eu cvadruplu, conştiinţa, 
posedă o anumită calitate. Această calitate se transmite şi se 
manifestă în mod egal în fiecare din cele patru aspecte ale 
conştiinţei. Dacă un om se gândeşte la ceva ce în realitate nu 
doreşte, interesul său pentru acest lucru se poate risipi repede. 

Presupuneţi că nu cunoaşteţi Şcoala Spirituală şi 
că cineva ar vrea să vă sugereze să vă interesaţi de Gnoză, 
spunându-vă: „Citiţi această carte, şi reflectaţi asupra ei.” Dacă 
nu aţi avea în interior un real interes pentru Gnoză, atenţia 
v-ar slăbi repede şi cartea v-ar plictisi curând. Conştiinţa nu 
va reţine ceea ce aţi citit. Deci, ne gândim în general la ceea 
ce dorim efectiv. 

Dorinţa este gândirea inimii, o activitate a inimii. Dorinţa 
este ceea ce dinamizează toate forţele sistemului, astfel şi a 
sanctuarului capului. De aceea se poate spune, fără exagerare, 
că în conştiinţa cvadruplă, cea care dă tonul în sistemul uman, 
este conştiinţa astrală, deci corpul dorințelor, care este în raport 
strâns cu ceea ce excită şi cu ceea ce se râvneşte. Astfel viaţa 
dumneavoastră este dominată, ghidată şi stăpânită de dorinţă, în 
alți termeni de conştiinţa astrală. Dacă dorim deci să ne ţinem 
departe de sfera astrală a câmpului nostru de viaţă şi de toate 
iluziile corespondente, trebuie să ajungem la o stare a dorinţei 
pe care sfera astrală a naturii ordinare nu poate să o influenţeze. 
Această stare este desemnată, în general, ca absenţa dorinței. 
Nu este posibil să forțăm o asemenea stare, aceasta ar fi inutil. 
Mulţi au încercat să o facă, dar au trebuit să renunţe, după ce au 
constatat că au obținut contrariul rezultatului dorit. 

Cândcinevanu se arată în conştiinţa de om treaz, cine este 
cu adevărat, când viaţa sa nu este veridică şi comportamentul 
său, de exemplu, îi este impus de împrejurări sau poate de 
caracterul său natural, atunci el nu face altceva decât să se ţină 
în frâu şi să se constrângă. Obiceiurile civilizaţiei ţin omul 
sub constrângere. În el câteodată poate fierbe sângele, dar nu 
o poate arăta, pentru că în anumite situaţii nu este posibil şi 
nici de dorit. Astfel, cei mai mulţi oameni joacă un rol. Se 
țin în limitele permise, urmează calea pe care le-o impune 
împrejurarea, îşi violează deci natura lor adevărată, trezesc 
astfel o tensiune în conştiinţa astrală. Este sigur că, în timpul 
următoarei perioade de odihnă, conştiinţa astrală ieşind, ca de 
obicei, în sfera astrală obişnuită a câmpului nostru de viaţă, 
se va hrăni cu forțele şi imaginile astrale, conform naturii 
lor reale şi fundamentale. Şi, la trezire, conştiinţa astrală va 
prelua conducerea vieţii lor, mai puternic ca niciodată. Nu le 
va mai rămâne decât o alternativă: fie îşi arată adevărata lor 
natură, fie lasă ca fiinţa lor astrală să se manifeste după un 
paravan sigur, precum o fac majoritatea oamenilor. 

Să vorbim, de asemenea, despre o anumită ostilitate 
susceptibilă de a se manifesta într-un elev împotriva Școlii 
Spirituale. Această ostilitate există, sau nu va întârzia să 
apară, deoarece conştiinţa astrală a omului dialectic manifestă 
în mod natural şi de înţeles o opoziţie faţă de Gnoză. Elevul 
poate nu este în întregime conştient sau o resimte foarte vag, 
deoarece vreo stare a sângelui sau vreo influență karmică îl 
împinge spre Şcoală, şi astfel spre Gnoză. Este posibil ca, 
printr-o tendinţă înnăscută, el să fie foarte sensibil la influenţe 
gnostice, astfel încât, de foarte tânăr, caută un contact cu Şcoala 
Spirituală, dar el încă nu a făcut nimic pentru schimbarea atât 
de necesară a conştiinţei astrale. Conştiinţa sa astrală este 
aceeaşi ca şi cu ani în urmă, iar în această privinţă este ca şi 
omul peşterilor, omul natural primitiv, năvalnic, violent, în 
timp ce prin influenţă karmică sau din cauza unei dispoziţii 
ereditare, a devenit totuşi elevul Şcolii Spirituale. Din acest 
motiv, în virtutea conştiinţei sale astrale, se combină în el o 

anumită ostilitate faţă de Gnoză şi în acelaşi timp interesul 
faţă de Şcoala Spirituală. 

La început, această ostilitate se va exprima din când 
în când printr-un resentiment, o neplăcere, o animozitate, 
deoarece, după el, Şcoala se amestecă prea mult în viaţa 
lui. Atunci când Şcoala dă o directivă, în privinţa muncii 
de exemplu, el este cuprins de iritare. În virtutea uceniciei 
sale, va lupta interior pentru o vreme îndelungată împotriva 
sentimentelor sale ostile şi va cântări, în forul său interior, 
pro şi contra, destăinuindu-se prietenilor săi, pe care îi atrage 
în conversaţie. Dar ostilitatea creşte! Căci dacă încercăm să 
îmblânzim conştiinţa astrală, atunci, ca şi în cele mai înalte 
domenii ale căldurii, se creează tensiuni şi într-un anumit 
moment dat, tensiunile se descarcă. Aceasta este inevitabil. 

Se întâmplă acelaşi lucru şi atunci când un elev, printr-o 
tendinţă înnăscută sau dinadins, ajunge sub influenţa unui grup 
sau a unei forţe din sfera astrală. Atunci, chiar şi dacă nu este 
conştient de aceasta, este utilizat cu fiecare ocazie împotriva 
Şcolii şi a elevilor săi, pentru a frâna, pe cât posibil a strica 
munca şi a neutraliza secerişul Fraternităţii universale. 

În acest fel - ca să vorbim în limbajul lui Pistis Sophia 
- încearcă să incite în Şcoală, „forţa capului de leu”. Această 
„forţă a capului de leu”, care locuieşte în sfera astrală a 
naturii morţii, încearcă întotdeauna să imite Gnoza şi oferă o 
mână plină de pietre în loc de pâine. Atunci când aţi primit în 
conştiinţa astrală mult din această pâine, credeţi că posedaţi 
Gnoza şi vă irită dacă Şcoala nu o recunoaşte. 

Se poate întâmpla astfel ca unii oameni, deschişi la 
această intervenţie distructivă, să fie folosiți pentru a radia 
în Şcoală forţe astrale inamice. Dacă am lăsa asemenea elevi 
să continue, atunci în primul rând Şcoala ar suferi pagubă, 
iar după aceea aceste persoane s-ar încărca cu un mare păcat. 
Știind că un elev, în fiinţa sa cea mai profundă, provoacă 
pagube Şcolii, şi astfel se încarcă cu o grea povară karmică, 
atunci a-l lăsa să facă aceasta, dincolo de consecinţele suferite 
de Şcoală, ar fi o lipsă totală de dragoste dacă nu ne-am 

amesteca. În asemenea cazuri, rugăm persoana în cauză să 
părăsească în termen scurt Şcoala, deoarece pentru el aceasta 
este cea mai bună soluţie. 

Păcatul karmic cu care se încarcă omul care luptă 
împotriva Gnozei este extrem de greu. În niciun caz nu se 
poate, printr-o milă deplasată sau printr-un umanitarism 
prostesc, să acceptăm sau să păstrăm în Şcoală oameni care 
sunt vizibil dominați de conştiinţa lor astrală. Le-am furniza 
de fapt ocazia premeditată de a comite un păcat de neiertat. 
În această privinţă, colaboratorii Şcolii primesc la începutul 
muncii lor, din partea Conducerii Spirituale a Rozacrucii, 
directiva strictă de a se asigura de o aptitudine indispensabilă 
pentru admiterea în ucenicie. Referitor la acest punct, ne 
gândim şi la o prescripţie severă, în interesul celor două părţi, 
deoarece sfera astrală a câmpului nostru de viaţă devine, 
cu timpul, din ce în ce mai haotică şi că ea este un factor 
important în „marele joc”. 

Ostilitatea faţă de Gnoză creşte pe măsură ce aceasta este 
mai aproape de scopul său. Poate părea dur, dar avem sarcina 
de a spune că oamenii care, din tinereţea lor, s-au lăsat ghidaţi 
în mod neînfrânat de către conştiinţa astrală, de către bestia 
feroce din ei, nu pot şi nici nu trebuie să se aştepte la eliberarea 
de aceasta, în epoca noastră, când focul astral a devenit atât de 
intens, nici chiar cu ajutorul Şcolii. Aceşti oameni vor trebui să 
facă faţă încă mult timp experienţelor dureroase. 

Şcoala Spirituală nu ajută spunând: „Veniţi la noi! Aici 
totul se va aranja!” Fiecare elev trebuie să înceapă prin a se 
ajuta pe sine, şi astfel, Şcoala îi va arăta Calea. Doar atunci 
când el va umbla cu adevărat pe cale, el va primi forța, radiația 
şi ajutorul Gnozei. Cheia Căii de eliberare este posibilitatea 
de a da conştiinţei astrale o altă direcţie, prin eul astral şi 
mulțumită lui. Nicio altă cheie nu va deschide poarta Căii. 

Eul astral, nu se schimbă prin faptul că sunteți împinşi 
de părinţi, prieteni sau cunoscuţi în şcoala Spirituală modernă, 
sau că sunteţi chemat sau au milă de dumneavoastră. Nu, eul 
astral al dumneavoastră, trebuie spontan sau în mare nevoie 

să satisfacă necesitățile Căii. Şcoala Spirituală nu are nevoie 
de căutători doar pentru plăcerea de a căuta, ci de căutători 
care, găsind, se conduc conform cu ceea ce au găsit! 

Majoritatea oamenilor trăiesc prin sistemul ficat- 
splină, adică sub impulsul necesităţilor lor şi al instinctelor 
naturale. Eul astral are sediul său în sistemul ficat-splină, în 
mod special în plexul solar, iar funcţiile capului şi ale inimii îi 
sunt subordonate în întregime. 

Inima şi capul pot fi în mod excepţional cutivate: inima, 
de exemplu, în privinţa delicateţei gustului şi a sentimentului, iar 
capul prin ceea ce se raportează la înţelegerea intelectuală. Dar 
atât timp cât eul astral rămâne închis în plexul solar, omul nu 
este, prin urmare, nimic altceva decât un eu egocentric, condus 
prin instinctul de conservare, şi complet axat asupra pământului, 
ucenicia Şcolii Spirituale Gnostice fiind inutilă. Şcoala nu merge 
în fața nimănui, nu poate întinde o mână salvatoare, decât dacă 
acela dovedeşte că doreşte să-şi ridice eul astral din plexul solar, 
sediul tuturor legilor naturale, în inimă. 

Este imposibil a vrea această stare, ea trebuie obținută. 
Când un om se osteneşte spre acest scop, dovedeşte că a ajuns 
la un punct mort privind raportul forţelor naturale, şi înțelege 
deja că viaţa dialectică este fără rost. Se ridică deasupra 
instinctelor sale naturale primare, instincte care îl fac să 
alerge după fericire în viaţa naturală şi care corespund perfect 
acestei naturi. 

Dacă cineva se osteneşte să-şi ridice eul astral în inimă, 
descoperă în acelaşi timp un lucru minunat. Depăşit planul 
naturii, observând lumea nu din plexul solar, ci din inimă, va 
găsi confirmarea a ceea ce a bănuit probabil în subconştient 
sau nu înţelegea decât parţial: lumea dialectică, natura morţii, 
este absolut fără rost. 

Puteţi repeta această noţiune a neantului vieții 
dialectice, puteţi mormăi acest adevăr fără să vă opriţi, sau 
îl puteţi auzi de la alţii, dar, din momentul în care aţi ridicat 
conştiinţa astrală în inimă, îl veţi descoperi în acelaşi moment. 
Atunci veţi vedea concret acest adevăr! Veţi constata acest 

adevăr nu numai pe baza unei credinţe sau a unor speculaţii 
filozofice; nu, îl veţi ştii cu întreaga ființă! Atâta vreme cât 
conştiinţa unui om este înrădăcinată în sistemul ficat-splină, 
ea este înşelată de sfera astrală şi puterea ei de proiecţie. Dacă 
conştiinţa se ridică în inimă, se pune capăt acestei iluzii. Dar, 
deoarece conştiinţa astrală, din natură, doreşte mereu ceva 
şi întotdeauna este orientată spre ceea ce doreşte, se naşte o 
nouă dorinţă: dorinţa mântuirii. 

Dorinţa mântuirii care vine din plexul solar este o 
imposibilitate. De fapt, această dorinţă este doar o etichetă şi 
se referă mereu la salvarea eului, pe seama altora. Adevărata 
dorință a mântuirii vine din sanctuarul inimii: aceasta este 
o dorinţă necunoscută până acum, pe baza respingerii, a 
refuzului dialecticii. Doar atunci o nouă direcție este dată 
conştiinţei astrale. 

Sfera astrală a dialecticii, poate mulţumi întotdeauna 
fiinţa umană, poate întotdeauna să-i ofere satisfacţie, atât timp 
cât dorinţele sale nu se ridică deasupra nivelului egocentric 
ordinar, deasupra planului naturii. Dacă vă detaşaţi de acest 
nivel, atunci salvarea apare. Gnoza vine să vă întâmpine pe 
calea dumneavoastră, însă prima sarcină este de a începe 
purificarea inimii. 

Fiara sălbatică din om, condus din tinereţea sa 
de conştiinţa astrală situată în plexul solar, abuzează de 
sanctuarul inimii - şi la fel de sanctuarul capului - şi aceasta 
atât de grav, încât atunci când îşi ridică conştiinţa astrală în 
sanctuarul inimii, acesta este atât de stricat şi în mod atroce 
degradat, încât trebuie reformat şi purificat minuţios. 

XV 


A deveni un străin pentru lume 


Când, după foarte lungi experiențe, în cursul unei vieți 
dominate de plexul solar, omul dorește să se ridice deasupra stării 
sale naturale inferioare, ridicând în inimă eul astral conştient, 
găseşte sanctuarul inimii foarte grav stricat. De fapt, acesta a 
fost atâta vreme subjugat şi brutalizat de natura inferioară, încât 
viaţa egocentrică a plexului solar a neutralizat posibilităţile 
latente, mai puternic decât o justifică starea înnăscută. Astfel 
este sigur că, în general, posibilităţile oamenilor sunt mai mari 
în tinereţea lor. Ani mulţi de mers poticnit în natura dialectică 
au degradat grav sanctuarul inimii lor. 

Deci, atunci când ne trezim la noua dimineaţă Gnostică, 
trebuie să ne purificăm energic inima. Sub acest raport, este 
bine să studiem elevul mediu, care populează pentru moment 
Şcoala Spirituală a Rozacrucii de Aur. Se poate spune că 
aproape toţi se ostenesc pentru ridicarea eului astral în inimă. 
Deschid, deci, într-adevăr o fereastră prin care aproape văd 
noi zori de zi. Din momentul în care pot să privească prin 
această fereastră a inimii, îşi dau seama că adevărata lor 
fericire interioară o pot găsi doar pe o cu totul altă spirală de 
viaţă. Datorită noii stări de viaţă în care au intrat, roza inimii 
începe să vorbească. Apoi, Lumina gnostică erupe în sângele 
lor şi provoacă în sistem noi impulsuri. Aceştia sunt deci 
oamenii care se află în faţa porţilor unei dezvoltări absolut 
noi, adică în limbajul lui Pistis Sophia: au ajuns în faţa porţii 
celui de-al treisprezecelea eon. 

Totuşi, vechiul proces de dezvoltare nu i-a părăsit încă! 
Viaţa veche şi-a imprimat profund traseele în sanctuarul inimii. 
Acesta trebuie purificat. Până când sanctuarul inimii nu este 
purificat conform normelor Gnozei, noua direcţie pe care o dă 

conştiinţei astrale rămâne parţială. În acest caz, posibilitățile 
latente ale inimii nu sunt eliberate şi vechea stare a vieţii 
continuă să joace un rol important. În aceste condiţii, conştiinţa 
somnului se întoarce în fiecare noapte la sfera astrală a naturii 
morții, cu toate consecinţele pe care aceasta le implică. 

Elevii sunt, prin urmare, într-o mare măsură şi în 
virtutea stării lor de a fi, supuşi intervenţiei forţelor sferei 
reflectătoare, expuşi mai mult decât în timpuri normale, 
deoarece locuitorii acestei sfere ştiu că sunt pe punctul de a 
pierde controlul asupra lor. Este deci clar că, pentru moment, 
cursul vieţii lor este îngreunat. În situaţia în care se află, 
Gnoza şi natura, joacă ambele un rol. Conflictul interior este 
prin aceasta în continuare ascuţit. 

Acest mers al lucrurilor este descris în întregime în 
evanghelia gnostică a lui Pistis Sophia. Această evanghelie 
este inspirată de calea experienţelor pe care le urmează elevul 
plecând de la viaţa inferioară, naturală. Inima sa se trezeşte şi 
el va suporta în mod serios consecinţele. 

Omul care ridică conştiinţa sa astrală până în inima 
sa, penetrează spontan în domeniile sfinte ale Fraternităţii 
gnostice universale. Dar, ca şi Pistis Sophia, este respins, 
trimis înapoi, ca în diferitele stadii să-şi purifice inima de un 
mare număr de pete. 

Elevii Şcolii Spirituale caută lumina autentică, pură. Ei 
caută o viaţă intens eliberatoare. Datorită ridicării conştiinţei 
lor în inimă, ei ştiu din interior că această lumină pură există. 
Aceasta este substanța siderală pură, originară, pura forţă 
astrală care există în Lanţul gnostic universal. Prin urmare, 
este vorba despre reformarea întregului corp sideral, a 
corpului astral sau a corpului dorințelor, conform normelor 
Gnozei. lată ce trebuie să realizeze fiecare elev: transfigurarea 
eului astral, care trebuie să devină atât de pur ca şi lumina 
gnostică. Acesta este scopul pe care trebuie să îl atingă fiecare 
elev. În acest scop, Lumina începe să ne atingă. În măsura 
noii sale cunoașteri interioare, elevul poate deci avea speranţa 
de a realiza această purificare indispensabilă, această primă 

formă a transfigurării. loan exprimă această speranţă în prima 
Epistolă, capitolul 3,9: „Ceea ce vom fi, nu s-a arătat încă. Dar 
ştim, că atunci când se va arăta El, vom fi ca El; pentru că ÎL 
vom vedea aşa cum este. Oricine are nădejdea aceasta în El, 
se curăţeşte, după cum EI este curat.” 

De aceea trebuie să munciţi foarte hotărât, bineînţeles 
însă fără forţă, căci constrângerea nu ar provoca altceva 
decât tensiuni. Dacă vă atacați bazele acestui eu, se va derula 
grandiosul şi minunatul proces despre care am vorbit. În 
inima purificată se naşte sufletul nemuritor, fundamentul unui 
nou tip de om. Acest fundament al sufletului răspunde la patru 
noi principii de conştiinţă: principiul noii conştiinţe materiale, 
al noii conştiinţe eterice, al noii conştiinţe astrale şi al noii 
conştiinţe mentale. Mai întâi, conştiinţa astrală trebuie să 
devină perfectă, apoi conştiinţa mentală, şi în final, conştiinţa 
eterică şi materială. Astfel, noua stare a sufletului penetrează 
în sânge şi în fluidul nervos. Ea se va manifesta puternic în 
fluidele corpului astral, fluide de care depind noua naştere. În 
final, pe această bază, principiul reînnoitor începe să constituie 
noua forță de gândire, care determină noua conştiinţă. Întregul 
proces este desemnat ca noua naştere siderală. 

Această nouă naştere siderală şi toate procesele legate 
de ea, sunt cele la care muncim cu toţii în Şcoala Spirituală. 
Dacă totul se întâmplă bine pentru un elev, putem spune că el 
a venit în această Școală - indiferent de motivele formulate 
iniţial, la adeziunea sa - pentru că sinele astral, conştient în 
el, a fost în curs să se degajeze de sistemul ficat-splină, şi 
luptând, să se ridice în inimă. 

Pe această bază de pornire, acest elev este binevenit 
în Şcoală. El trebuie atunci să intre în marele şantier al 
sanctuarului inimii, pentru a efectua, printr-o suită de acte 
perseverente, naşterea siderală. Despre aceasta mărturiseşte 
unul dintre ritualurile noastre: „„Consacrăm astăzi roza noastră, 
ca ea să devină coroană, pe care Tu, o, Gnoză, o vei pune 
pe capul nostru.” Toate Fraternităţile precedente au utilizat 
acest ritual. Iar candidaţii serioşi, cei care se luptă în Şcoală, 

mărturisesc şi ei prin răspunsul lor şi efortul lor cotidian: „Ne 
consacrăm rozele astăzi, ca să devină coroană, pe care Tu, O, 
Gnoză, ne-o vei aşeza pe cap.” 

Coroana atrage atenţia asupra noii stări a conştiinţei. 
Consacrarea rozei inimii pentru marea şi sfânta muncă a 
procesului gnostic, căii lui Pistis Sophia în noi, nu este numai 
un lucru de dorit, o posibilitate care ni se oferă în perspectivă, 
ci şi o necesitate pentru cineva care doreşte să se manifeste 
cu folos în Şcoala Tinerei Gnoze, pentru oricine doreşte să 
domine violenţa tensiunilor sale până la eliberare. 

Însă, trebuie atunci să vă angajaţi cu toate forţele 
dumneavoastră în acest proces. Din momentul în care aţi 
ridicat în inimă conştiinţa astrală, din acel moment două lumi 
se ostenesc pentru dumneavoastră. Cea veche şi cea nouă, 
aproape că vă atacă. Această situaţie va fi din ce în ce mai greu 
de suportat, datorită tensiunilor care o acompaniază. De aceea, 
trebuie să vă luaţi crucea, rozacrucea pe umeri, şi să umblaţi 
calea care duce de la Betleem la Golgota, pentru ca într-o zi să 
umblaţi în lumina nouă, precum El se află în lumină. 

În acest scop, cel mai important lucru este ca eul 
dumneavoastră astral să nu se mai întoarcă noaptea în sfera 
naturii morţii pe durata repausului corpului. Aceasta este prima 
sarcină. Dacă reuşiţi să vă îndepărtați de sfera astrală dialectică 
pe durata uneia sau două nopţi, aţi simţi imensa binefacere. 

De aceea, puneţi-vă în acţiune noile posibilităţi, trăiţi 
din ele, ţinând cont de fiecare oră a zilei, şi trageţi concluziile 
necesare. Nu trebuie să vă lăsați cuprins de tumultul 
preocupărilor obişnuite, nici singur, nici cu alţii, ci să vă 
orientaţi în întregime asupra marelui scop şi vă puneţi eul în 
armonie cu acest scop. Precum în tinereţe omul este, de regulă, 
dirijat de efortul devenirii ca adult şi a obţinerii situaţiei 
sociale, la fel trebuie ca, în prezent, din prima tinereţe atât de 
promițătoare a uceniciei gnostice, să ajungeţi în faţa porților 
vieții noi şi să vă pregătiţi din plin pentru această viaţă nouă, 
pentru ca omul-suflet din dumneavoastră să devină adult, să 
ajungă în lumea sufletelor. 

Va trebui, cert, să îndepliniţi în continuare sarcina voastră 
socială. Avem cu toţii sarcinile şi responsabilitățile noastre 
asumate, care trebuie împlinite şi sunt importante. Nu vă neglijaţi 
sarcinile! Dacă însă vedeţi clar importanţa imensă a sufletului, 
că trebuie stimulat omul-sufiet în dumneavoastră, atunci restul, 
oricât de necesar ar fi, trece de fapt pe planul al doilea. Aceasta nu 
înseamnă că nu mai contează nimic, dar spunem că este singurul 
lucru care trebuie să vă domine zi şi noapte. 

Acestuia, totul i se subordonează spontan. În timp ce 
vă ocupați de necesităţile zilnice, oricare ar fi acestea, veţi 
auzi vocea sufletului şi veţi asculta cântul lui de fericire. 
Restul trece pe planul al doilea. Când eul astral ridicat în 
inimă este umplut de dorinţa unei vieţi noi, această dorinţă se 
face auzită în dumneavoastră zi şi noapte, ca un clinchet de 
clopot care sună tot timpul. Veţi urma atunci, direct şi concret, 
calea autopredării, calea logică care duce spre transfigurare. 

Cunoaşteţi această dorință? Ce nu v-aţi dorit în viaţă! 
Dacă vă întoarceţi în gând spre toate acele dorinţe disparate, 
ştiţi că ele pot fi atât de puternice încât vă subjugă total. Ei 
bine, dacă această dorinţă a vieţii eliberate, a Gnozei, este atât 
de mare şi profundă, eul astral i se consacră în întregime, se 
predă lui Tao, rozei inimii, Gnozei. Astfel, ca şi Pistis Sophia, 
veţi cânta cele treisprezece cânturi de căință. 

Dacă vă aflaţi în această stare, dacă urmaţi acest proces 
fără vreo constrângere a voinţei, dacă dorinţa dumneavoastră 
de salvare este mare, eul dumneavoastră astral nu se mai poate 
simţi bine, nici trăi, nici intra să respire în sfera astrală a naturii 
morţii. Dacă vă copleşeşte în această măsură mântuirea, dorinţa 
de a fi sănătos, atunci eul astral nu mai poate intra în sferele 
astrale ale naturii morţii. El degenerează, moare, iar sfera astrală 
a naturii morţii nu mai poate să vă nimerească, să vă atingă. De 
atunci, în ceea ce priveşte eul astral, sunteţi mort după natură. 

Însă apoi ce se întâmplă? Ce se va întâmpla pentru 
dumneavoastră care trăiţi realitatea a ceea ce a spus lisus 
Domnul: „Nu există loc unde aş putea să-mi aşez capul pentru 
odihnă?” 

Înţelegeţi că aceste vorbe ne oferă o indicație magnifică? 
Omul ignorant şi religios conform naturii, consideră acest 
fapt un lucru teribil. Imaginaţi-vă că lisus Domnul nu a 
avut loc unde să-şi fi putut odihni capul! În realitate, este 
vorba aici despre o milă de neconceput. Când eul astral nu 
mai penetrează în sfera astrală a naturii morţii, o diviziune 
a personalităţii nu mai este posibilă, în consecință somnul 
normal al vieţii dialectice nu se mai poate produce. 

Totuşi, unde ne-am putea aşeza capul, dacă pentru 
conştiinţa somnului natural nu mai este niciun loc în natura 
morţii? Atunci se deschide pentru noi cealaltă opţiune! Tânăra 
Gnoză posedă un corp de grup, un nou câmp de viaţă, o 
nouă sferă astrală pură, pe care grupul o atrage în jurul său. 
Acesta este noul loc de odihnă pentru dumneavoastră care, 
conform necesităţii aspirațiilor dumneavoastră ascendente, vi 
se acordă în raport cu acestea; un loc de o mare frumuseţe şi 
puritate, unde vă petreceţi viaţa nocturnă în siguranța perfectă 
a Corpului Viu al Gnozei. 

Există un alt aspect pe care trebuie să-l punem în 
lumină. Până acum nu am considerat naşterea siderală decât 
în raport cu dezvoltarea personală. Dar omul care urmează 
căile evoluţiei sufletului nu se va opri aici; el va arăta din ce 
în ce mai mult proprietăţi tipice ale omului-suflet, de exemplu 
o constantă forţă a dragostei impersonale, abandonarea totală 
a interesului personal, o nevoie de a servi spontan şi absolut. 
Cel care plasează pe primul plan sufletul şi viaţa sufletului, 
va face prioritar ordine şi armonie în întreaga sa existenţă, 
la fel şi în viaţa socială, şi în toate îndatoririle de fiecare zi şi 
responsabilităţile ce decurg din situaţiile cotidiene. 

Dacă începeţi să trăiţi din suflet, dacă eul dumneavoastră 
astral este reînnoit, şi dacă dorinţa dumneavoastră cea mai 
profundă este îndreptată asupra Şcolii şi scopurilor sale 
sublime, atunci această tăcere, această armonie, nu vor fi 
numai în dumneavoastră, ci vor emana din dumneavoastră, în 
anturajul propriu. Astfel se creează o nouă situaţie în anturajul 
dumneavoastră: tăcerea, calmul, echilibrul. Tot ceea ce v-a 

precupat înainte, ceea ce a creat tensiune, toate se vor estompa 
şi vor dispare. Vor deveni atât de neînsemnate, precum zborul 
unei păsări pe un acoperiş, sau zumzetul unei muşte în afara 
ferestrei. Ceea ce va ajunge pe locul al doilea, al treilea sau pe 
ultimul loc, nu vă va mai crea dificultăţi, nici conflicte. Vă veţi 
detaşa de ele, deoarece sunteţi absorbit în viaţa grandioasă a 
sufletului, plină de beneficii magnifice.Vă înţelegeţi semenii. 
Veţi înţelege efortul şi lupta lor, când social poate, sau blocaţi 
de câteva îngrijorări, acţionează greşit sau în mod diferit de 
dumneavoastră. 

Cel care trăieşte din suflet, stabileşte armonia adevărată 
peste tot unde trece. De fapt, sufletul este incitat pentru a servi 
umanitatea şi aceasta se manifestă în toate aspectele posibile 
ale vieții. 

Elevul care se străduieşte în această ucenicie, devine 
un străin pe pământ. Eul transfigurat conform eului astral, nu 
se simte numai un străin pe pământ, el este străin în mod real. 
El este ca un exilat, eul său interior nu are aici nicio clipă de 
odihnă. Dar marea locuinţă a sufletelor se deschide pentru el, 
Capul de Aur al Corpului Viu, noul câmp astral gnostic: 


„Somnul corpului a devenit luciditatea sufletului; 
închiderea ochilor, adevărata vedere, adevărata contemplaţie; 
tăcerea, încărcarea cu binele şi enunțarea Cuvântului, fapta 
fructuoasă a salvării.” 

XVI 


Trezirea sufletului (1) 


Trebuie să înțelegem bine sensul a ceea ce am expus în 
dezbaterile precedente, să înţelegem că împlinirea uceniciei 
trebuie să facă din elev, în sensul fundamental al vieţii sale, 
un străin pe pământ. Nu dorim să spunem prin aceasta că el 
adoptă o atitudine excentrică cu privire la ceea ce Şcoala 
numeşte natura dialectică. Atitudinea de a fi străin pe pământ 
înseamnă la fel de puţin că el devine indiferent faţă de tot ceea 
ce trăieşte. Nici nu ne imaginăm prin aceasta un comportament 
revoluţionar faţă de viaţa socială şi viaţa în general. 

Nu, starea de a fi străin pe pământ este o stare 
fundamentală, o stare de „imposibil altfel”, o stare care se 
instaurează prin transformarea personalităţii. Când această 
transformare se realizează, nu mai există loc de odihnă pentru 
elev în natura morţii. Aceasta vrea să spună că, atunci când, 
pe durata somnului, partea inferioară, subtilă a personalităţii 
se retrage, în natura morţii nu mai există loc unde-şi găseşte 
odihnă, situaţie în urma căreia elevul se simte ca expulzat. 

Toţi elevii care şi-au ridicat conştiinţa astrală în inimă 
printr-o ucenicie consecventă, printr-o purificare continuă a 
inimii, ajung la această stare; pentru ei, abandonarea eului este 
devotamentul spre serviciu. Se poate întâmpla ca elevul să 
traverseze o perioadă, de scurtă durată din fericire, în care el nu 
are parte de somn în orele de repaos nocturn. Din momentul în 
care, din cauza oboselii adoarme, partea subtilă a personalităţii se 
găseşte ca şi în fața unui zid, şi este reîntoarsă în corp, deoarece 
eul astral conştient nu găseşte câmp de viaţă, câmp de respiraţie. 
Aceasta este dovada că personalitatea este în curs de schimbare. 
Când, în această situaţie, elevul nu ştie cum să acţioneze, pot să 
apară dificultăţi corporale. De aceea vorbim despre ele. 

Numeroşi elevi cunosc deja această stare de a fi ca un 
străin pe pământ, Dumnezeu să fie lăudat, există din ce în ce 
mai mulţi, care cunosc această situaţie particulară. Ei trebuie 
să ştie cum să se comporte. Trebuie să ştie că o locuinţă există 
pentru ei, un câmp astral gnostic pregătit pentru ei. Doar atunci 
candidatul va înţelege perfect ce înseamnă Școala Spirituală 
pentru el. Şcoala ca şi Corp Viu, ca şi grup gnostic, întreține 
pentru elevi acest loc de odihnă plin de graţie. 

La fel precum corpul astral, care este mai mare decât 
corpul material, înveleşte corpul fizic, în acelaşi fel un corp 
astral se întinde în jurul corpului Şcolii Spirituale actuale. 
Altfel spus, Corpul Viu al Școlii posedă şi el un aspect astral. 
El este hrănit, întreţinut de pâinea vieţii astrale a purii naturi 
gnostice. Acest câmp astral respiră în Gnoza universală, în 
substanţa siderală originară. Aceasta este locuinţa sufletului 
destinată celor care se găsesc ca străini pe pământ, datorită 
creşterii sufletului lor. 

Am arătat clar că sufletul posedă un aspect astral pozitiv. 
Este acesta cel care, din cele patru aspecte, se manifestă 
primul încă de la începutul formării sufletului. 

La începutul creşterii sale, sufletul se înveleşte cu un 
veşmânt de substanţă astrală. Când elevul stimulează această 
creştere în viața sa, printr-un comportament foarte decis, 
deci foarte pozitiv, şi la un moment dat nu mai poate respira 
în sfera astrală a naturii morţii, care presupune atât de mari 
pericole, atunci el trebuie adus, primit într-o nouă locuinţă, o 
locuinţă a sufletului. 

Remarcaţi că, în măsura în care se formează noul 
veşmânt astral, cel vechi dispare. Dar înţelegeţi că nu este 
vorba, pe calea gnostică, de o cultură astrală, de o etică a 
dorinţei, precum se întâmplă atât de des în viaţa obişnuită. 
În viaţa dialectică se încearcă fără încetare de a scăpa de 
tensiunile dorințelor, constituind un fel de etică, etică pe care 
o numesc asceză de exemplu. În Şcoala Spirituală, elevul nu 
exersează nici asceza, nici etica pe plan astral, dar împlineşte 
nici mai mult nici mai puţin decât o transfigurare astrală. 

Dacă cineva se comportă după o anumită etică în care 
nu se găseşte în întregime comod sau se simte un pic străin, se 
sustrage acesteia, şi prin oprirea exersării eticii îşi regăseşte 
imediat locul său adevărat. De exemplu, când s-a conformat 
toată ziua obiceiurilor unui anumit grup, se întoarce apoi la 
obiceiurile sale personale, şi chiar, în caz de nevoie, adoptă 
obiceiuri în întregime contrarii. În elev se împlineşte un 
proces cu totul diferit, adică transfigurarea eului său astral, 
proces care anunţă dezvoltarea noii capacităţi de gândire. 

Semnalăm în trecere că, deoarece Şcoala Spirituală 
abordează anumite subiecte, momentul realizării se apropie. 
Astfel cele precedente, cele de mai sus, invită pe cel care se 
angajează într-o ucenicie serioasă, la fapte care-l conduc la 
împlinire. „Camera de sus” este pregătită şi vocea Tinerei 
Fraternităţi Gnostice cheamă: „Intraţi, în condiţiile cerute!” 

Să admitem pentru un moment că aţi ridicat în inimă 
conştiinţa astrală, şi că sunteţi un elev serios, dinamic şi 
perseverent, care nu se teme, nu fuge în faţa consecinţelor 
constrângătoare, şi nu caută compromis. Atunci, sufletul se 
naşte în inima dumneavoastră şi dacă progresaţi în purificarea 
inimii, cu scopul ca sufletul nou-născut să crească, noul veşmânt 
astral se dezvoltă. Personalitatea dumneavoastră se va distinge 
imediat de cea a semenilor. Din momentul în care vă lansați 
serios în ucenicie, transfigurarea începe imediat şi ajungeţi la 
momentul critic pe care l-am definit prin expresia: „a deveni 
străin pentru lume.” În acest stadiu, structura dumneavoastră 
corporală se distinge deja remarcabil de cea a semenilor lumii 
dialectice. Pe plan astral, personalitatea dumneavoastră are 
neapărată nevoie de noi necesităţi vitale astrale. 

Există numeroase dovezi că elevii Tinerei Gnoze resimt 
clar aceste noi necesităţi. Aceasta este una dintre cauzele 
principale ale creşterii progresive a numărului participanţilor 
la conferințele noastre. Sub impulsul fiinţei lor, aceşti elevi 
caută contactul cu focarele, templele şi tovarăşii lor de 
ucenicie. Unde acest contact poate să se producă cel mai bine 
dacă nu în timpul unui sejur în centrele noastre de conferinţe? 

Dacă înţelegeţi toate acestea, puteţi simţi dacă 
dumneavoastră însuşi resimţiţi această nouă necesitate vitală 
pe plan astral, dacă dorinţa întregii dumneavoastră fiinţe 
se îndreaptă deja spre acest nou elixir al vieţii. Întrebaţi-vă 
serios: oare manifest eu tendinţa de a nu lăsa să treacă nicio 
conferinţă fără să particip? 

Până acum Şcoala a putut să satisfacă, prin serviciile 
de Templu şi Conferinţe, aceste necesităţi de hrană astrală. 
Dar în măsura în care elevii împlinesc transfigurarea astrală, 
necesitatea hrănii siderale va creşte. Câmpul astral al Tinerei 
Gnoze poate satisface din plin această cerere presantă. 

Nu este suficient deci, ca în conştiinţa dumneavoastră, 
denumită diurnă, să fiți împreună cu noi, într-unul dintre 
Templele noastre, sau în alte locuri consacrate. Dar, conform 
dezvoltării muncii, este necesar în mod egal, ca pe vremea 
somnului corpului, prin conştiinţa de om treaz al sufletului, să 
vă aflaţi în domeniile consacrate ale Tinerei Gnoze. 

Atunci înţelegeți, citind în Apocalipsă despre Noul 
Ierusalim (Cap 21:23), că nu mai există pentru sufletul nou- 
născut, nici zi, nici noapte: el trăieşte în mod neîntrerupt în 
Lumină. 

Necesităţile vitale pe plan astral cresc rapid la majoritatea 
elevilor noştri, viaţa lor se deplasează net în direcţia indicată. 
Astfel se iveşte întrebarea importantă: cum se poate intra în 
acest nou câmp astral, în acest Nou Corp al Școlii? Cum să 
beneficiem de această milă? 

Ei bine, pentru ca dumneavoastră să participaţi în 
Câmpul astral gnostic al Şcolii Spirituale, trebuie să vă eliberați 
interior de rutina de fiecare zi, de ceea ce constituie viaţa 
obişnuită a omului născut de la natură, astfel încât toată viaţa 
dumneavoastră diurnă să se afle sub semnul sufletului. Viaţa 
dumneavoastră diurnă trebuie să fie o ucenicie aplicată în mod 
consecvent, o dăruire de sine în serviciul altora, o manifestare de 
netăgăduită dragoste a sufletului veritabil pentru umanitate, în 
non-lupta absolută. Trebuie să vă gravaţi profund în conştiinţa 
dumneavoastră că conflictele obişnuite, mâniile de tot felul, 

iritările, ţâşnirile de umor şi alte dispoziţii asemănătoare, 
zdrobesc tot ceea ce se construieşte în dumneavoastră din noua 
conştiinţă astrală. De asemenea, o viaţă fără conflict, fără luptă, 
este o necesitate absolută. 

O viaţă diurnă de acest fel este şi ea o milă imensă şi 
oferă sufletului posibilitatea creşterii. Este o atitudine înalt 
propice obiectivului dumneavoastră principal în lume, ca om 
născut de la natură. În acestă atitudine obiectivă le percepeţi, 
dar fără să reacţionaţi la lucruri pe care altădată le-aţi admirat, 
cărora le-aţi acordat toată atenţia şi care v-au agitat în mare 
măsură. Această rezervă nu este indiferenţă, ea se datorează 
naşterii noului suflet. 

Dacă vedeţi o persoană făcând lucruri stupide sau 
îngrozitoare, puteţi să faceţi pe fariseul, opunând orgoliu sau 
indiferență, spunându-vă: „Din fericire eu nu sunt aşa!” sau 
„Nu vreau să am de a face cu această persoană!” sau „Mie-mi 
e indiferent!”. Dar puteţi, de asemenea, să-l percepeţi pe celălalt 
în mod obiectiv, compătimind interior slăbiciunea sa cu toată 
dragostea sufletului dumneavoastră. Astfel, nu intraţi în legătură 
cu starea sa perfidă de existenţă, însă în cazul reacției precedente, 
da. În acest mod, vă veţi ajuta oră de oră tovarăşii de ucenicie, 
luminând asupra mersului lor pe cale, atât de des pietroasă, 
conducând spre o stare vie a sufletului. 

Cel care cunoaşte binecuvântările unei vieţi astfel 
conduse, înțelege comportamentul de renăscut după suflet: 
aparent fără să vadă nimic, fără să reacționeze la nimic, 
lăsând ca totul să treacă pe lângă urechile sale, dar fiind totuşi 
foarte activ. Cel care cunoaşte binecuvântările unei asemenea 
conduite, poate repeta fără îndoială cuvintele lui Hermes: 


„Am înscris în mine binefacerile lui Pimandru şi, fiind 
copleşit, o bucurie supremă a coborât asupra mea. ” 


Omul, care trăieşte din suflet, este conştient în fiecare 
moment al zilei de marea bunătate şi dragostea inepuizabilă a 
Gnozei. Dacă v-aţi născut după suflet şi participaţi la Gnoză, 

nimic nu se poate întâmpla cu dumneavoastră, nimic nu poate 
să vă ducă în situaţie strâmtorată, niciun fir de păr din cap nu 
va cădea în sensul cuvintelor Bibliei. Participarea la un câmp 
de viață unde nu există diviziunea naturii dialectice, unde nu 
există nicio imitație, unde nu se ridică flacăra arzătoare a urii, 
a criticii, a conflictului, nici a calomniei, ne face să încercăm o 
fericire nelimitată, fericire despre care numeroşi oameni-suflet 
au mărturisit de-a lungul istoriei umanităţii. 

Orice om în care sufletul este născut, va sfârşi ziua sa în 
această manieră. Când, după ce v-aţi împlinit sarcina zilnică, 
recâştigaţi camera în care gustaţi repaosul nopţii, este bine ca 
gândurile şi considerările să nu se mai oprească la numeroasele 
aspecte ale lumii dialectice, deoarece această lume este plină de 
mâhnire, dispune totdeauna de tristeţe şi atacă mereu eul născut 
de la natură. Sosiţi la sfârşitul zilei, înscrieţi în dumneavoastră 
binefacerile lui Pimandru, lăsaţi-vă traversaţi de curentul intens 
al binefacerii gnostice, astfel încât o fericire pură vă umple, chiar 
dacă în acelaşi moment aţi mai avea, în calitate de om născut de 
la natură, tot felul de motive pentru a vă frământa sau pentru a 
vă plânge. Dacă omul se pune astfel în armonie cu salvarea vie 
a Gnozei, şi dacă respiraţia lui participă la acest ritm paşnic al 
fericirii intime şi al recunoştinţei, atunci va adormi ca un copil, 
în întregime orientat asupra Luminii. Somnul corpului devine 
atunci luciditatea sufletului, altfel spus, sufletul se trezeşte din 
lumea lui proprie, în câmpul astral gnostic. 

Nu intraţi în somn cu eul axat, chiar şi în mod inocent, 
asupra lumii dialectice; întoarceţi-vă în mod hotărât spre suflet. 
Dacă trăiţi toată ziua din suflet, şi în suflet, şi subordonați 
totul acestuia, veţi ajunge fără durere. Favorizaţi astfel 
conştiinţa sufletului, prin urmare trezirea sufletului în câmpul 
care îi este destinat şi pregătit. Acesta este un adevăr evident 
prin el însuşi, precum o axiomă: cel care adoarme orientat 
asupra sufletului, primeşte sufletul conştient şi treaz. Profitul 
enorm şi marea semnificaţie pe care aceasta o închide, le veţi 
înțelege după cele precedente. 

Ceea ce contează este orientarea, vibrația sinelui astral 

în perioada adormirii corpului. Întreaga experiență nocturnă 
depinde de aceasta; cel care ştie aceasta, ştie de asemenea 
că omul se trezeşte precum a adormit. Un om chinuit vă 
va spune: „Adorm cu chinurile mele şi mă trezesc cu ele!” 
Dar este el cel care creează această situaţie, este orientarea 
greşită care îl reţine prizonier în chinurile sale. Dacă adormiţi 
în vibrația sinelui astral, vă veţi trezi în aceeaşi vibraţie. O 
orientare determinată vă plasează, pe durata somnului, în 
mijlocul analog şi părăsiţi somnul exact în aceeaşi vibraţie. 

Dacă cineva este frământat şi crede a avea motive să fie 
iritat contra vreunuia sau altuia, iată ce soseşte: după ce şi-a 
bătut capul toată ziua cu toate gândurile necontenite de chin 
împotriva persoanelor faţă de care este iritat, înainte să îşi 
pună capul pe pernă adoarme epuizat, nu înainte de a trece în 
revistă încă o dată gândurile de peste zi. Iar precum adoarme, 
astfel se trezeşte a doua zi! Corporal este mai mult sau mai 
puţin refăcut, mai mult sau mai puţin umplut de vitalitate. 
Dar la prima tresărire a memoriei imaginii inamicului, a 
inamicului pretins, izbucnește în faţa lui, şi încearcă din 
nou arderea acestui rău. Somnul i-a restabilit într-o oarecare 
măsură vitalitatea, îşi spune: „Astăzi am să fac aceasta, am să 
adopt o atitudine de un alt gen”. La trezire este prin urmare 
gata de luptă. Lupta reîncepe. Or, în această manieră, nu se va 
elibera niciodată de ostilitate! 

Aceeaşi lege se aplică activităţii eliberatoare. Cel 
care adoarme orientat asupra sufletului, îşi trimite sufletul în 
locuinţa sufletelor, pregătită pentru el în Corpul Viu al Școlii 
Spirituale. Cei ce se aseamănă, se atrag. 

Acum însă nu trebuie să vă interogaţi cu îngrijorare: 
„Această seară adorm, sunt oare orientat suficient asupra 
sufletului?” Nu vă frământaţi cu privire la problema de a şti 
dacă aplicaţi metoda justă. Punctul crucial trebuie să se situeze 
în viaţa dumneavoastră diurnă! Toată ziua dumneavoastră 
trebuie să treacă sub semnul sufletului, sub semnul serviciului 
oferit altora. Atunci, când a sosit seara, înainte să adormiţi 
veţi fi orientat asupra sufletului şi veţi vibra de o mare 

recunoştinţă. În somnul dumneavoastră, sufletul se va regăsi 
imediat în câmpul astral al Şcolii, într-o stare de luciditate şi 
vigilență, corespunzând noului său nivel de creştere. 

Acest nivel de creştere nu este însă la fel pentru toți. 
Anumite suflete sunt mature, altele sunt mai mult sau mai 
puţin, altele pe calea de trezire. În oricare stare s-ar afla 
sufletul dumneavoastră, este sigur că, din momentul în care 
aţi adormit în orientare asupra sufletului, acesta va merge în 
mod automat spre câmpul astral gnostic. El este imediat în 
starea de conştiinţă trezită, care corespunde dezvoltării sale. 
Tot ceea ce experimentează astfel, aduce cu ea înapoi în corp, 
dimineaţa următoare, ca pe o comoară. Între timp, corpul s-a 
restabilit, s-a încărcat de vitalitate, şi elevul este gata să facă să 
progreseze noul comportament spre mereu mai magnific. Va 
primi forţa nu numai de a gândi, de a dori, dar şi de a împlini 
fapte. Va primi capacităţi noi, superioare, şi astfel procesul 
transfigurării se va accelera. 

Părerea noastră este că trebuie să înțelegeţi bine acum 
adevărul incontestabil a toate acestea, şi că dumneavoastră 
sunteţi cei care ţineţi în mână propia dezvoltare gnostică. Vă 
ţineţi în mână propriul destin! În natura dialectică omul este joaca 
destinului suveran, dar în Gnoză, el este cel care-şi guvernează 
destinul. Pe calea Gnozei nu există metode penibile, dificil de 
înţeles, nici exerciţii de respiraţie sau altele, nici rugăciuni fără 
număr. Vă cere numai să trăiţi orientat spre suflet. Aceasta este 
cheia salvării! 

Dacă vedeţi clar în fața dumneavoastră toate acestea, dacă 
vă ridicaţi la o viaţă cu adevărat orientată spre suflet, dacă trăiţi 
ca un om al cărui suflet este născut, vă înscrieţi în dumneavoastră 
binefacerile lui Pimandru şi veţi primi ora cotidiană a trezirii 
sufletului cu o fericire inexprimabilă. Dacă aţi trăit o singură 
dată o experienţă asemănătoare, nu o uitaţi niciodată. Aceasta 
nu este o fericire obişnuită, nu este un entuziasm trecător, ca o 
timidă rază a soarelui ieşind dintr-un cer înnorat. Aceasta este o 
fericire permanentă, o fericire continuă, care copleşeşte elevul 
serios. 

XVII 


Trezirea sufletului (II) 


Subiectul pe care l-am tratat, raportat la ceea ce urmează 
a fi spus, se referă la aspectele dezvoltării stării de elev nou, 
şi este bine să revenim mai întâi la cele precedente. Am vorbit 
despre semnificația versetului 72 al cărții Pimandru a lui 
Hermes, unde se spune: 


„Somnul corpului a devenit luciditatea sufletului; 
închiderea ochilor, adevărata vedere, adevărata contemplație; 
tăcerea, încărcarea cu binele şi enunțarea Cuvântului, fapta 
fructuoasă a salvării.” 


Am adresat întrebarea: unde zăboveşte, pe durata 
somnului corpului, partea care se separă de personalitate, ce face 
aceasta în cursul nopții, şi, mai mult, ce se întâmplă cu ea? Am 
văzut că omul zăboveşte în cursul nopții în sfera astrală a naturii 
dialectice şi am studiat caracterul specific al acestor sfere astrale. 

Sfera astrală are o mare forţă plastică; gândurile, 
dorinţele, sentimentele şi dorinţele se înregistrează în această 
sferă. Dată fiind conduita generală a umanității actuale, şi 
capacitatea sferei reflectătoare de a imprima formă şi viaţă în 
tot ce se proiectează, este clar că sfera astrală a naturii dialectice 
a devenit extrem de murdară şi complexă, că este totalmente 
iluzorie şi funestă pentru viaţa gnostică. Materia astrală este 
foarte magnetică. Tot ceea ce vine noaptea de la personalitatea 
subtilă a omului şi intră în sfera astrală, fără a corespunde cu 
natura de aici, este pur şi simplu nimicit. În schimb se primeşte 
substanţa astrală corespunzătoare naturii sferei astrale. De 
aceea, în Evanghelia lui Pistis Sophia se spune că aceasta este 
în permanenţă jupuită de forţa sa de lumină. 

Sfera astrală a vieţii obişnuite este plină de forţe 
necurate vivificate prin ceea ce numim eoni, altfel spus 
forţele naturale. Cuvântul eon înseamnă literalmente: durată 
nemăsurabilă a timpului. Această noţiune ne va permite 
înțelegerea relaţiei eonilor cu sfera astrală. Eonii sunt forţe 
astrale, activităţi astrale, care s-au format în cursul unor 
perioade foarte lungi şi au devenit puternice. Eonii sunt, de 
exemplu, proiecţiile gândurilor şi dorințelor umane, care au 
fost pentru timp îndelungat hrănite, astfel încât au sfârşit prin 
a deveni vii în sfera astrală. 

Să presupunem că formăm mental o anumită imagine 
pe care ne hotărâm să o conservăm în cursul anilor, pe care o 
imprimăm copiilor noştri şi pe care o prezentăm tuturor celor 
care o admit. Să presupunem, de asemenea, că artiştii noştri o 
desenează, o pictează, o sculptează, că poeţii noştri o cântă. lată, 
prin urmare, maniera în care se formează un eon în sfera astrală. 
Sunt proiecţiile curentelor în permanenţă întreţinute de gândurile 
şi dorințele umane, proiecţii vivificate până la un asemenea punct, 
încât sfârşesc prin a domina şi guverna omenirea. Aceşti eoni, 
a căror forță creşte fără încetare, deoarece sunt în permanenţă 
hrăniţi de oameni, răpesc forţa de lumină a tuturor oamenilor cu 
orientare gnostică, care intră în sfera astrală. Această deposedare 
se petrece în mod firesc în fiecare noapte, pentru toţi elevii care 
îşi încredinţează corpul somnului. 

Din acest fapt decurg consecinţe importante şi elevul 
serios va resimţi exigenţa de a se sustrage din sfera astrală 
a naturii morţii. Dacă constatăm că, atunci când pătrundem 
în această sferă în cursul nopţii, ne supunem de fiecare dată 
influenţei funeste a acestui câmp, se ridică întrebarea: cum 
se poate ajunge la eliberare? Cum să ne protejăm împotriva 
acestor influenţe? 

lată prima cerinţă. 

Cea de a doua constă în faptul că elevul serios, o dată 
eliberat de sfera astrală a naturii morţii, dirijează din acel 
moment, în timpul somnului, partea subtilă a personalității 
spre un câmp astral unde nu există murdării şi pericole. Veţi fi 

de acord cu noi că acestea sunt cerinţe elementare de la care 
niciun elev nu se poate sustrage. Dacă nu le va satisface, toată 
ucenicia gnostică este pur şi simplu o minciună. 

lată-ne prin urmare, mai întâi de toate, în faţa exigenţei 
de a da o altă direcţie conştiinţei noastre astrale. Nu se poate 
aplica forţa, nici constrângerea; dacă o facem însă pe durata 
a câteva zile, vom fi incapabili de a presevera. De aceea 
precizăm că, cheia căii gnostice constă în posibilitatea de a 
da altă direcție conştiinţei astrale, şi aceasta prin intermediul 
eului astral conştient. 

Pentru a ajunge la aceasta, trebuie mai întâi să ridicăm 
principiul central al eului nostru din sistemul ficat-splină, 
în inimă. Cum? Aceasta se poate produce doar atunci când 
suntem suficient de maturi pentru aceasta, când viaţa ne 
blochează finalmente în materie, în natura morţii, atunci 
când descoperim că ceea ce se trăieşte pe linie orizontală nu 
are nicio speranţă de scăpare. Doar ajungând să înţelegem 
aceasta, reuşim să ridicăm principiul central al eului din 
sistemul ficat-splină, unde locuieşte, în inimă. Omul, al cărui 
eu este centrat în sistemul ficat-splină, în plexul solar, este 
tipul fiinţei naturii, egocentric, dur ca piatra, care se agaţă şi 
se ţine strâns de materie, de la care se aşteaptă la minuni. Dar, 
după o perioadă mai mult sau mai puţin lungă, adesea după o 
succesiune de experienţe în microcosmos, soseşte momentul 
când se simte blocat în natura morţii, unde el dobândește 
conştiinţa că existenţa sa se învârte mereu în cerc, într-un 
circuit fără sfârşit, fără perspective. Atâta timp cât trăieşte prin 
sistemul ficat-splină şi dovedeşte că viaţa lui nu este altceva 
decât un bloc de conservatorism şi egocentrism, ucenicia 
într-o Şcoală Spirituală este inutilă. Doar acela, care este gata 
să ridice conştiinţa sa în inimă, depăşeşte instinctul său natural 
primar. Eul său astral caută o locuinţă în sanctuarul inimii şi 
doar atunci începe să vadă lumea aşa cum este în realitate. 

O nouă dorinţă, până acum necunoscută, o aspirație 
spre veritabila eliberare, ţâşneşte apoi din eul astral. Este 
ceea ce textele sacre numesc dorinţa de salvare. Doar această 

dorinţă deschide inima omului pentru Gnoză, pentru lumina 
Sfântului Graal: dacă roza inimii este atinsă, dacă elevul 
ajunge la poarta unei cu totul noi stări de viaţă. 

Milioane de oameni se află în faţa acestei porţi, milioane 
de oameni doresc, de secole, o viaţă cu adevărat eliberatoare. 
Aceşti oameni, uniţi printr-o dorinţă comună, au creat şi ei 
împreună un eon, pe care scrierile gnostice îl numesc cel de 
al treisprezecelea eon. Între acest eon şi omul care aspiră 
şi suspină, s-a stabilit o interacţiune datorită căreia focul 
dorinţei acestui om arde din ce în ce mai mult, este mereu 
mai aprins, în timp ce sentimentul dezechilibrului său creşte 
mereu. Căci dorinţa salvării, în sine, nu este suficientă! Chiar 
şi atunci când eul astral zăboveşte noaptea în sfera astrală a 
naturii morţii, iar a doua zi va reveni atât de jupuit de forța sa 
de lumină, încât dezechilibrul va fi mai mare ca niciodată. lată 
de ce, în evanghelia gnostică a lui Pistis Sophia, ea cântă fără 
oprire cântecele de căinţă! 

Înţelegem astfel că, pe lângă dorinţa de salvare, trebuie să 
posedaţi şi o sanctificare a sinelui. Cel care doreşte cu adevărat 
această sanctificare, nu face oare tot posibilul şi chiar imposibilul 
pentru a reuşi? Este logic. De asemenea, o activitate autonomă 
dinamică trebuie să dovedească că focul dorinţei de salvare 
este în curs să ne purifice. Această activitate vine totdeauna 
din inima omului, influențând întreaga stare de viaţă. De aceea 
Şcoala Spirituală a Rozacrucii nu încetează să vorbească despre 
indispensabila purificare a inimii. Cel care, pe lângă dorinţa de 
salvare, se purifică efectiv, se ridică până la această sanctificare 
prin naşterea sufletului, cu toate consecințele. 

Cunoaşteţi, cu siguranţă, zgomotul negativ, penibil al 
acelor grupuri care ţipă după salvare, şi nu fac altceva decât 
să se roage pentru a susţine vreo cauză dialectică. Înţelegeţi 
bine toate acestea, căci pentru a obţine salvarea veritabilă, 
omul trebuie mai întâi să se angajeze pe sine, cu întreaga sa 
fiinţă. Pe lângă dorinţa de salvare, omul trebuie să se angajeze 
în sanctificarea lui însuşi, şi datorită naşterii sufletului, cu tot 
ceea ce implică, această sanctificare se va împlini. 

Dacă examinăm încă o dată dezvoltarea indicată, 
rezultă că ea aşează candidatul în faţa unei necesităţi: în 
primul rând, de a ridica eul astral din sistemul ficat-splină în 
inimă, ceea ce permite depăşirea stării naturale; în al doilea 
rând, dezvoltarea dorinţei de salvare şi descoperirea neantului 
naturii morții; în al treilea rând, de a acţiona asupra eului, de 
a sanctifica şi purifica inima şi viaţa sa întreagă, în predare de 
sine, ceea ce duce la naşterea sufletului. 

Această naştere a sufletului este mai întâi naşterea unui 
nou eu astral. Un eu-suflet este în primul rând o ființă astrală, 
stare care, de la apariţia sa, se comunică imediat sângelui, 
fluidului nervos, secreției interne, şi se manifestă în mod egal 
în organele de inteligenţă. Din momentul în care acest nou 
cu-suflet penetrează în noi, din momentul în care aceste noi 
influenţe astrale ajung în sistem, apare o nouă forţă, o forţă 
nouă circulă în întreaga noastră fiinţă şi influenţează toate 
capacităţile noastre umane obişnuite. 

Înţelegem prin aceasta care trebuie să fie cea de a patra 
etapă, a cărei dezvoltare are loc în întregime în noi. Aceasta 
este abandonarea consecventă, sistematică, a conduitei vieții 
noastre sufletului nou-născut, noilor posibilităţi în noi. Aceasta 
înseamnă că, plasând hotărât eul natural pe planul al doilea, nu 
ne mai comportăm conform naturii noastre obişnuite, ci lăsăm 
sufletul să domine întreaga noastră viaţă. În aceste condiţii, 
noul eu astral, noul suflet, începe să crească. Un corp sideral 
nou echipat se manifestă şi vechile dorinţe dispar în totalitate. 

În acest caz, procesul transfigurării este deja în 
derulare, căci în măsura în care noua dezvoltare se realizează, 
noi murim pentru sfera astrală a naturii morţii. La un moment 
dat chiar, noi nu mai avem acces, nu mai găsim loc pentru 
noul nostru eu astral. Atunci, noul câmp astral al Corpului Viu 
ni se deschide: străinul căilor terestre este întâmpinat în noua 
sa locuinţă. 

Explicaţiile noastre precedente au avut mai ales scopul 
de a vă clarifica cu privire la existenţa unei locuinţe de acest 
gen, pregătită de Tânăra Gnoză prin efortul multora. Nu este 

vorba deci de o speculație cu privire la o salvare viitoare, de 
aşteptarea unei eliberări tardive sau apropiate în viitor. Nu, 
aceasta este pentru fiecare dintre noi, în prezent, o locuinţă a 
libertăţii în care putem intra dacă, cu toate acestea, vrem să 
utilizăm cheile potrivite şi să tragem consecinţele. 

Condiţia este de a poseda un suflet şi de a o demostra 
în cursul vieţii diurne; o viaţă diurnă consacrată unei ucenicii 
practice, în serviciul seamănului, în uitare de sine, o viaţă 
diurnă condusă de netăgăduita dragoste pentru omenire, 
dragoste pe care o manifestă sufletul veritabil. Orice om, al 
cărui suflet este născut, trebuie să-şi plaseze în totalitate viaţa 
sa în sfera sufletului, chiar şi după munca sa zilnică, şi prin 
urmare fără a se plânge, înainte de a adormi nu are voie să se 
preocupe cu aspectele naturii dialectice. Doar astfel „somnul 
corpului devine luciditatea sufletului”. Vibraţia, orientarea 
eului astral, atunci când se adoarme, determină toată viaţa 
nocturnă, şi precum şi pe cea a zilei următoare. 

Cei care, astfel pregătiţi, intră în noul câmp astral, vor 
dovedi în fiecare zi, cu o forţă şi o evidenţă mereu mai clară, 
că somnul corpului înseamnă trezirea sufletului, care suscită 
contemplarea veritabilă şi o nouă dezvoltare, încoronată de 
apariţia noii conştiinţe, pe care Biblia o numeşte „coroana 
incoruptibilă a gloriei.” 

XVIII 


Realitatea eliberării 


Câmpul astral al Corpului Viu al Tinerei Gnoze se 
recunoaşte după culoarea şi după vibrația sa. Pentru a explica 
mai bine culoarea sa, spunem că este galben auriu amestecat 
cu violet. Nu de un violet spre roşu sau albastru, ci un violet 
intens, specific, un violet cu reflexii aurii. 

Auriul este culoarea sufletului renăscut. De aceea 
vorbim despre Rozacruce de Aur şi cântăm despre floarea 
minunată de aur. Faptul că aurul, în ceea ce priveşte strălucirea, 
natura şi vibrația sa, trebuie asociat cu renașterea, ţine de 
o cunoaştere străveche. Gândiţi-vă la picturile primitive. 
De aceea, pentru a aminti acest adevăr, Templul nostru din 
Renova este consacrat acestor două culori: violetul şi auriul. 
Violetul pur este culoarea de fond a noului spectru, spectrul 
umanităţii-suflet, al domeniului unde sufletul renaşte, floarea 
de aur minunată este admisă pentru viaţa nouă. 

Poate aţi fost surprins de faptul că în capitolele 
precedente am vorbit pe de o parte despre câmpul astral al 
naturii morţii şi despre un câmp nou constituit, cel al Corpului 
Viu al Şcolii Spirituale actuale. Judecaţi probabil prea terestru 
dacă vedeţi aceste câmpuri aproape unul de celălalt şi totuşi 
separat, protejându-se reciproc în diferite feluri. Veţi gândi 
altfel când veţi şti că este o problemă de vibraţie. 

Substanţa siderală, sau astrală, prezintă o scară 
vibratoare care, în cel de-al şaptelea domeniu cosmic, merge 
de la 450 miliarde de vibrații aproximativ pe secundă, până 
la 700.000 miliarde. Acestea sunt unele dintre cifrele date de 
Învățătura universală. Între limitele acestei scări vibratoare se 
manifestă fenomenele planului astral, formele şi activitățile 
astrale ale celui de-al şaptelea domeniu cosmic. Scara 

vibratoare se manifestă şi prin culoare. Frecvența cea mai 
joasă corespunde roşului strălucitor, frecvenţa cea mai înaltă, 
posibilă în câmpul vieţii dialectice, corespunde indigoului. 
Radiațiile corespunzătoare, conform Învăţăturii universale, 
au lungimi de undă de 6,5 cm la 4,5 cm aproximativ, vibraţiile 
cele mai rapide având cele mai scurte lungimi de undă. 

Dacă limitele de vibraţie şi de lungime sunt depăşite în 
sensul negativ, prin urmare atunci când survine un fenomen 
de frânare sau de slăbire, încât ajungem sub limitele de jos 
ale celui de-al şaptelea domeniu cosmic, atunci rezultatul este 
mereu dizolvarea, spargerea, expulsia, moartea. Aceasta este 
moartea prin eliminare. 

Dacă cineva depăşeşte aceste limite în sensul pozitiv, 
deci înspre sus, în direcţia celui de-al şaselea domeniu cosmic, 
intră în acest domeniu superior şi câştigă în mod invariabil o 
nouă formă, cea pe care o numim omul-suflet. Trecerea din 
primul câmp în celălalt, din cel de-al şaptelea domeniu în cel 
de-al şaselea, antrenează transfigurarea. 

Când o personalitate, un microcosmos, este întreținut 
printr-o vibraţie constantă, datorită căreia vehiculele sale rămân 
concentrice, posibilităţile de care dispune personalitatea îi conferă 
o anumită vitalitate care este în concordanţă cu această vibraţie 
şi menţine viaţa. O personalitate slăbită va trage, ca urmare, 
încetinirea vibraţiilor de viaţă. Dacă încetinirea este continuată, 
atunci, la un anumit moment dat, personalitatea nu se mai poate 
menţine în corp şi moare. lată pe scurt cauza morţii corpului. 

În celălalt caz, ea este atinsă de un câmp de vibraţie de o 
frecvenţă mai ridicată decât vibrația obişnuită. Întrebarea este 
dacă putem să reacționăm, să răspundem la această atingere. 
Dacă ea se integrează în acest câmp, dacă reacţionează pozitiv, 
frecvenţa sa vibratoare creşte progresiv. Această creştere 
a frecvenţei vibratoare peste norma dialectică antrenează o 
schimbare a naturii microcosmosului, a eului aural, deci în 
mod egal şi a personalităţii. Cu alte cuvinte, transfigurarea. La 
un moment dat, transfigurarea, pentru om, este prin urmare o 
necesitate ştiinţifică. 

În primul caz, rezultatul este moartea prin eliminare, 
în celălalt caz, moartea prin renaştere, două feluri de moarte, 
două feluri de zdrobire, în afara sferei dialectice. Dar ce 
diferenţă! Prima se repetă de milenii şi rezultă din înlănţuirea 
de roata naşterii şi a morții; cea de-a doua nu se petrece decât 
o dată şi atunci când muriţi de această moarte, vă ridicaţi în 
viaţa eternă. 

Înţelegeţi deci ceea ce reprezintă noul câmp astral 
al Şcolii Spirituale. Acesta este un câmp de concentrare de 
substanţe astrale în care sunt susţinute frecvenţe de vibraţie a 
căror limită inferioară depăşeşte 800.000 miliarde de vibrații 
pe secundă, şi a căror lungime de undă cea mai scurtă este de 
400 cm. Dacă, în gând, încă mai micşoraţi lungimea de undă şi 
măriţi frecvenţa, vă puteţi imagina domeniile cosmice care se 
ridică deasupra celui de-al şaselea. La un moment dat, în aceste 
domenii, dispare factorul timp şi o nouă stare se dezvoltă, 
despre care noţiunea de eternitate oferă o privire de ansamblu. 

Pe baza celor prezentate mai sus, putem să ne imaginăm 
că un câmp sideral a cărui frecvenţă vibratoare şi lungimi 
de undă depăşesc cel de-al şaptelea domeniu cosmic, este 
inaccesibil unei fiinţe din acest domeniu. Noul câmp astral al 
Şcolii Spirituale se autoprotejează, este în esenţa sa absolut 
inatacabil. 

Cu toate acestea - şi trebuie să vă bucure acest fapt - 
câmpul astral al Corpului Viu acţionează din când în când 
astfel încât se oferă el însuşi acestui pericol. Imaginaţi-vă 
ceea ce vrem să spunem gândindu-vă la o flacără care, pentru 
o cauză oricare, ar arde mai slab pentru moment, şi a cărei 
frecvenţă luminoasă se diminuează periodic. Un câmp astral 
gnostic, de fapt, provoacă din când în când, intenţionat, 
urmând legi periodice, o diminuare a frecvenţei vibratoare 
şi a modificărilor corespunzătoare în lungimile de undă ale 
radiaţiilor sale. În consecinţă, limitele celui de-al şaptelea 
câmp cosmic sunt depăşite şi astfel radiațiile Gnozei, ale 
noului câmp astral, coboară în câmpul de viaţă dialectică, 
în câmpul spaţiu-timp. Rezultă că mulți oameni, trăind în 

limitele de vibraţie cele mai înalte ale celui de-al şaptelea 
domeniu cosmic şi avizi de a depăşi aceste bariere, profită 
pentru a intra în cel de-al şaselea domeniu cosmic. 

Astfel apare o situație asemănătoare aceleia pe care 
o descriem, de exemplu, în Nunta Alchimică a lui Christian 
Rozacruce. Dacă comparăm noul câmp de vibrații cu un templu 
de iniţiere - ceea ce este de fapt - la un moment dat, şi ca urmare 
a slăbirii frecvenţei de vibraţie examinate, câţiva candidaţi 
inapți, incompetenţi, intră în sanctuar. Această situaţie ne este 
prezentată în Nunta Alchimică a lui Christian Rozacruce. 
Aceşti incompetenţi au tendinţa de a se împinge pe primele 
locuri, iar Christian Rozacruce este foarte deziluzionat când 
zăreşte aceasta. Dar vine atunci cântărirea candidaţilor, punerea 
la încercare; altfel spus, vibraţiile templului sunt ridicate la 
vechea intensitate. Frecvența vibratoare se ridică din nou şi 
recunoaştem atunci pe cei care nu fac parte din casă. Incapabili 
să suporte această forță de lumină, datorită stării lor de a fi, sunt 
găsiţi prea uşori şi trebuie să părăsească sanctuarul. 

Toate fluctuațiile de vibraţie ale noului câmp astral 
trebuie să servească pentru a da celor care sunt demni, care 
au nevoie, ocazia de a intra în sfintele locuri ale reînnoiri. 
Aceasta explică de ce Biblia spune, în numeroase pasaje, că 
Domnul Vieţii merge să întâmpine pelerinul. Să nu vă imaginaţi 
apariţia unui personaj venerabil mergând la întâlnirea unui 
pelerin obosit, ci o încetinire a frecvenţei vibraţiilor Luminii, 
care înconjoară candidatul şi îl ridică în noul câmp de viaţă. 

Insistăm cu privire la acestea deoarece, în lume, magia 
dialectică caută mult să imite munca de salvare a Lanţului 
Gnostic universal, cu ajutorul muzicii de exemplu. În diverse 
temple, unde acţionează magia dialectică, se fac auzite 
anumite sunete, a căror frecvenţă se ridică gradat, pentru a 
culmina apoi în intenţia de a face prizonieri, ca să spunem 
astfel, grupurile care s-au adunat, de a-i aduna într-un câmp de 
vibraţie şi de a-i ridica, cu intenţii determinate, în domeniile 
subtile ale sferei reflectătoare. 

Fără îndoială înţelegeţi acum marea ofrandă făcută 
lumii de Gnoză şi servitorii ei. Când un om depăşeşte către 
înalt limitele celui de-al şaptelea câmp de vibraţie, al şaptelea 
domeniu cosmic, aceasta nu este pentru o stagnare: avansează 
mereu mai departe, mereu mai înalt în câmpul de vibrații al 
luminii universale. El vibrează mereu mai luminos şi mai 
puternic, cu rezultate pe care nu ni le putem reprezenta, decât 
într-o oarecare măsură, matematic. Ceea ce însemnă că toţi 
cei care urmează, care vin apoi, vor fi incapabili să efectueze 
legătura, din cauza prăpastiei imense care va separa vibrația 
lor şi lungimile de undă de cele ale predecesorilor lor. O 
Fraternitate Gnostică munceşte continuu să menţină legătura. 
Membrii săi îşi asumă funcţia de „gardieni ai frontierei”. 
Fratele şi prietenul nostru Antonin Gadal, a fost unul dintre 
aceşti gardieni. Patriarhul Fraternităţii precedente a acceptat 
sarcina să ne aştepte. 

Fără încetare o Fraternitate gnostică din timp-spaţiu 
pregăteşte, în ofrandă de dragoste, precum am mai spus, un 
loc pentru toţi cei care pot veni. Aceşti gardieni nu avansează 
cu grupul de care aparţin, ei rămân în urmă de dragul celor 
care urmează să vină. Înţelegem acum cuvintele Domnului, 
spuse în Evanghelia lui loan: 

„Eu mă duc să vă pregătesc un loc. Este mai bine 
pentru voi ca eu să plec, căci dacă nu plec nu vine la voi 
Mângâietorul. Dar dacă eu plec, vi-L voi trimite. Când va 
veni la voi Mângâietorul pe care-L trimit pentru voi de la 
Tatăl, Duhul adevărului care vine de la Tatăl, va face mărturie 
despre Mine.” 

Spaţiul sideral întreţinut de gardienii frontierei emite 
o radiaţie acordată tuturor candidaţilor, la toţi cei care aspiră 
să se ridice şi se străduiesc în mod real, astfel încât, apucaţi 
de această radiaţie, ei pot, datorită legăturii obținute, părăsi 
adâncimile naturii dialectice. Evanghelia lui loan confirmă 
aceasta prin cuvintele: „Şi după ce Mă voi duce şi vă voi 
pregăti un loc, Mă voi întoarce şi vă voi lua cu Mine, ca acolo 
unde sunt Eu, să fiţi şi voi”. 

Înţelegeţi aceste indicaţii date de ştiinţa gnostică a 
salvării! Înţelegeţi, că această ştiinţă sfântă a fost aplicată în 
fiecare epocă, şi este mereu. 

Când se vorbeşte despre câmpul astral al Corpului 
Viu al Tinerei Gnoze, aceasta înseamnă deci, că prin toţi cei 
care caută sincer eliberarea, un loc este din nou pregătit, în 
întregime adaptat nouă şi epocii noastre. Din acest templu 
imaterial inițiatic al fratelui Christian Rozacruce, emană din 
nou o radiaţie consolatoare, salvatoare, mereu mai puternică, 
care, dacă posedaţi sufletul nou, permite existenţa în două lumi 
în acelaşi timp: în cel de-al şaptelea spaţiu cosmic, datorită 
naşterii în natură, şi, în cursul nopţii, în templul de iniţiere al 
lui Christian Rozacruce, în câmpul astral al Corpului Viu al 
Tinerei Gnoze, în virtutea renaşterii dumneavoastră. 

Acest dublu proces poate fi comparat cu o dublă mişcare 
de expiraţie şi inspiraţie. În fiecare zi, o radiaţie astrală, un 
impuls sanctificator, întăritor, este trimis din noul Templu al 
iniţierii gnostice. Cel care reacţionează pozitiv la acest impuls, 
care colaborează cu el, într-o fidelă ofrandă zilnică, este de 
îndată ce adoarme, luat prin curentul de inhalare în interiorul 
Templului gnostic, şi primeşte astfel mila de a se trezi a doua 
zi, încărcat de forţe pure pentru a continua progresul său pe 
cale. În această manieră, legătura sufletului cu câmpul astral 
gnostic este din ce în ce mai intimă, din ce în ce mai puternică, 
până la a fi indisolubilă, şi ea persistă în aceeaşi măsură şi în 
cursul vieții diurne. Locuitorul exterior al celui de-al şaptelea 
domeniu cosmic, este în acelaşi timp locuitor interior al celui 
de-al şaselea domeniu cosmic. El a trecut de frontierele morții. 
Ce ar putea să reprezinte un pericol pentru el? Ce ar mai putea 
să 1 se întâmple? 

Moartea vehicolului material nu mai reprezintă atunci 
pentru el golirea microcosmosului, ci doar eliberarea de 
ceea ce aparține naturii, în timp ce esenţialul, imperisabilul 
rămâne. Moartea în natură nu mai este, în aceste circumstanţe, 
o separare. Tristeţea, care o acompaniază şi vidul cotropitor 
pe care-l lasă în urma ei, nu mai există. 

Astfel, Corpul Viu al Tinerei Gnoze include două tipuri de 
oameni: oameni-suflet fără vehicule dialectice şi oameni-sufilet 
care le mai posedă încă. Între aceste două tipuri de oameni o 
legătură vie este posibilă. 

Vă spunem aceasta pentru a înţelege că o anumită tristeţe 
în momentul morţii este deplasată, dacă vă trăiţi ucenicia în 
mod serios şi dacă părinţii sau amicii care pleacă au făcut la 
fel. Ştim clar despre mai mulţi fraţi şi surori, care în câmpul 
astral al Tinerei Gnoze trăiesc o tinereţe frumoasă, în timp ce 
supraviețuitorii de aici sunt loviți de doliu şi tristeţe deoarece 
nu înțeleg încă posibilitățile mari, eliberatoare, şi nu au atins ei 
înşişi această realitate magnifică. Cu atât mai mult, o astfel de 
tristeţe este absolut inutilă între elevii Şcolii Spirituale. 

Am spus că între cele două tipuri de oameni-suflet, cei 
care posedă vehiculele dialectice şi cei care nu le mai posedă, 
este posibilă o legătură vie. Dar pentru a preveni tot felul de 
umbriri ale sferei reflectătoare, omul-suflet care trăieşte pe 
pământ, trebuie să se ridice la luciditatea sufletului, până la 
starea sufletului trezit. Căci oamenii-suflet care nu mai dispun 
de corpul material, nu se mai pot face vizibili în sfera materială 
datorită diferenţelor de vibraţie şi de lungime de undă, deja 
indicate. Ei se fac cunoscuţi doar sub formă de radiaţie. 

Acolo unde noi ne aflăm împreună în serviciul omenirii, 
Fraţii şi Surorile Lanţului Universal, care ne-au precedat, se 
află mereu în jurul nostru, ne însoțesc şi ne trimit Lumina lor. 

XIX 


Educarea practică a gândirii 


Creierul uman, acest ansamblu de celule cerebrale, are 
numeroase şi minunate capacități, în special cea pe care o 
numim memorie. 

Toate celulele cerebrale au forța de a primi şi de a 
conserva anumite impresii, câteodată numeroase impresii 
deodată, de naturi chiar foarte divergente. Acesta este în 
mod particular cazul pentru centrul memoriei. Însă măsura şi 
caracterul receptivităţii la impresii depind în întregime de natura 
şi orientarea personală. Când sunteţi reuniți într-un serviciu de 
Templu, este sigur că nu ascultați toţi în aceeaşi manieră şi că 
impresiile primite nu sunt aceleaşi pentru toţi, astfel încât la 
final, nu veţi fi toţi acordaţi în aceeaşi măsură. Aceasta ar fi de 
dorit, dar în starea noastră actuală este încă imposibil. 

Receptivitatea la impresii depinde, spunem noi, de 
natura şi de orientarea personală, care depind la rândul lor 
de starea sistemului magnetic, de lipika. Lipika este reţeaua 
punctelor magnetice ale fiinţei aurice, vivificată la naşterea 
naturală. Lipika este deci reţeaua punctelor magnetice al celui 
de-al şaptelea cerc al fiinţei aurice. 

Această rețea magnetică, în care sunt prezente toate 
influenţele karmice, se proiectează în creier şi ține celulele 
cerebrale într-o stare determinată. Totuşi, ea nu se proiectează 
numai spre interior, ci şi spre exterior, în sfera astrală. Există 
astfel o afinitate intimă, o legătură puternică între diversele 
aspecte şi forţe ale sferei astrale, pe de o parte, şi personalitatea 
umană, pe de altă parte. Altfel spus, sistemul magnetic este 
legat atât de sfera astrală, cât şi de creier. 

În afară de aceasta, în sanctuarul capului arde un foc, o 
flacără, o flacără a mentalului, a gândirii inferioare, a gândirii 

cerebrale obişnuite. Această flacără este alimentată de cele 
şapte focare care adăpostesc cele şapte cavităţi cerebrale. 
Personalitatea umană, ajunsă la maturitate, posedă astfel un 
mental în acord cu natura celulelor cerebrale, cu cea a lipikii, 
şi cu cea a sferei astrale a naturii obişnuite. Mentalitatea este, 
prin urmare, în perfect echilibru cu caracterul sferei astrale a 
naturii morții. 

Se poate deci spune, că sfera astrală a naturii morţii, 
în special câteva dintre aspectele sale, forțe sau eoni, 
controlează gândirea umană. Atunci când, în cursul somnului 
corpului, personalitatea umană se divizează, încât corpul 
astral şi puterea de a gândi zăboveşte în domeniul astral, este 
foarte normal ca celulele cerebrale să fie încărcate doar de 
forţe şi influenţe corspunzătoare stării de a fi a omului. Este 
un fenomen logic pentru că celulele cerebrale sunt, în cursul 
vieţii diurne, sub influența orientării personale, orientare 
puternic concentrată în memorie. 

În afara capacităţii mentale, în sanctuarul capului se 
mai găseşte şi forţa voinţei; acesta este un centru de voinţă 
care închide, de asemenea, o puternică concentraţie de radiaţie 
astrală, radiind ca un foc. Prin urmare, două focuri ard în cap: 
flacăra gândirii şi cea a voinţei, ambele provin din câmpul 
astral, sau câmpul radiaţiilor side-rale. 

La omul normal, gândirea apare întotdeauna înaintea 
dorinței şi a voinţei. Ea operează pe celulele cerebrale, 
şi activitatea astfel trezită în celule operează la rândul ei 
asupra organului unde îşi are sediul voinţa. Astfel, voinţa sau 
dorința sunt împinse să acţioneze sau să nu acţioneze. Prin 
urmare, este întotdeauna gândirea cea care determină sau 
acţionează dorinţa sau voinţa. Învățătura Universală oferă 
tuturor candidaţilor pe cale acest serios avertisment: „Cinci 
minute de gândire nechibzuită pot anula munca de cinci ani”. 
Cuvinte uşor de reţinut şi a căror claritate nu lasă nimic de 
dorit: elevul trebuie să vegheze asupra gândirii. Trebuie să-şi 
sufoce gândurile păcătoase, înainte ca ele să aprindă dorinţa. 
Simţiţi câteodată focul dorinţei sau al voinţei ridicându-se în 

dumneavoastră. Vă împinge spre acţiuni pe care le deplângeţi, 
le regretaţi mult; regretaţi mult ceea ce s-a întâmplat, dar este 
clar că înaintea dorinţei, gândul a ţâşnit! 

De aceea trebuie, ca înainte să se nască gândirea 
eronată, să anihilaţi dorinţa. Înainte ca sistemul omului care 
aspiră la domeniul superior să se schimbe, gândirea trebuie 
să se modifice. Omul obişnuit nu este capabil să-şi controleze 
gândurile. El gândeşte fără a cugeta. 

Cine este acest „el? Este fiinţa-eu, cea care, la omul 
obişnuit, îşi are sediul în sistemul ficat-spină. Această ființă-eu 
gândeşte la întâmplare. Gândurile sale sunt în perfect echilibru 
cu orientarea naturală şi determină voinţa, dorinţa, actele, 
starea sangvină şi starea întregii ființe. În mental, personalitatea 
întreagă este dirijată de influenţele astrale şi păstrată într-o stare 
determinată. Cel care nu-şi controlează gândurile, cel care nu-şi 
transformă gândurile, mentalitatea, nu are dreptul de a se crede, 
în adevăratul sens, un elev al Şcolii Spirituale. 

Sunteţi reuniți într-un Templu, de exemplu, în linişte 
exterioară. Însă, în interior, idei foarte diferite şi deseori ciudate 
vă trec prin cap. Dacă ați avea instrumente pentru a înregistra 
producția mentalului dumneavoastră, v-aţi da seama de ceea 
ce aţi gândit din momentul în care aţi intrat, sunt gânduri 
generale, în special despre tovarăşii de ucenicie, fulgerări de 
gânduri pe care le-aţi lăsat să treacă. Rotiţele capului se mişcă 
mereu mecanic, fără niciun control din partea dumneavoastră. 
Nu avem oare dreptate să afirmăm că, cel care nu-şi controlează 
gândurile sale, care nu îşi schimbă mentalitatea, acela nu trebuie 
să creadă că este cu adevărat elev? 

Reuniţi într-un templu cu diferite gânduri, corespunzând 
stării dumneavoastră de fiinţă a naturii, provocaţi un vârtej de 
radiaţii astrale haotice, chiar dacă păreţi atât de liniştit. Cum 
ar putea fi altfel atâta timp cât mentalitatea dumneavoastră 
derivă din sfera astrală obişnuită? În mijlocul acestui vârtej 
de radiaţii astrale, în mijlocul acestei violente furtuni 
astrale, trebuie să se efectueze munca. Înţelegeţi cât sunt de 
funeste obiceiurile civilizației burgheze? De fapt, omul nu 

este civilizat, ci extrem de grosolan şi foarte primitiv. Cu 
siguranţă, se îmbracă la modă, adoptă în toate situaţiile un 
comportament conform regulilor stabilite, se pune în scenă cu 
cele mai bune intenţii ale lumii. Dar, în general, nu are grijă 
de puritatea mentală. 

Nu am subliniat decât câteva aspecte cu privire la acest 
subiect care ne preocupă. Trebuie să ştim cum putem să ne 
apărăm sistemul, cât mai bine şi mai repede, de influenţele 
sferei astrale a naturii dialectice, şi de a intra, destul de bine şi 
destul de repede, în radiaţia de acţiune al noului câmp astral. 

Acestea fiind spuse, trebuie să reflectaţi la propria 
dumneavoastră reacţie cu privire la acest subiect. Atunci când 
spunem: „Trebuie să vă eliberaţi de câmpul astral al naturii 
morţii şi trebuie să vă legaţi de câmpul astral al vieții noi”, 
care este atitudinea voastră interioară? Aveţi dorinţa interioară 
arzătoare să atingeţi rapid acest scop şi astfel să intraţi în 
relaţie cu noul câmp de viaţă? 

Puteţi găsi că este, cert, foarte interesant de a cunoaşte 
natura şi consecinţele unui sejur într-o altă sferă astrală; vă 
veţi apropia atunci de explicaţiile noastre, ca de un studiu 
ştiinţific. Veţi dovedi astfel, că nimic nu este încă în curs de 
schimbare în starea dumneavoastră de a fi. 

Am explicat cum sfera astrală, rețeaua de puncte magnetice 
ale ființei noastre aurice, creierul, mentalul nostru, dorința 
noastră, sângele nostru, corpul nostru, viața noastră, constituie 
o unitate, acţionând ca ansamblul pieselor unui mecanism, al 
unui organism complex. Trebuie însă ca acest organism să se 
transforme, pentru a da naturii noastre o altă direcţie. 

Dacă problema intrării într-un nou câmp astral 
şi a participării la viaţa astrală divină trezeşte arzător 
interesul dumneavoastră, dacă o dorinţă ferventă emană din 
dumneavoastră, atunci situația dumneavoastră este plină 
de promisiuni. De ce? Ei bine, dacă manifestaţi un interes 
profund pentru Gnoză şi salvare, dacă aspiraţi să participaţi 
la noul câmp astral, dacă această dorinţă a dat deja un impuls, 
chiar şi slab, voinţei, atunci aceste activităţi ale gândirii şi ale 

voinţei nu se explică cu siguranţă prin starea dumneavoastră 
obişnuită. Fără îndoială, influenţe ne-dialectice v-au atins. 

V-am demonstrat mai sus cum întreaga fiinţă, în 
activităţile sale, este aservită sferei astrale; felul în care, ca 
urmare a vieţii noastre mentale, omul este închis în natura 
morţii. Cum se face totuşi, că dorinţele sale şi gândirea se 
îndreaptă spre Gnoză? Înţelegeţi că întrebarea pe care o 
adresăm este o întrebare vitală? Este de o importanţă vitală, 
într-adevăr, de a reflecta la implicaţiile vieţii gnostice. 

Un interes viu, sincer, arzător pentru Gnoză, nu se 
explică deci, prin natura dialectică. Aceasta se află, de fapt, 
sub conducerea naturii morţii. Dar cum vin atunci gândurile şi 
sentimentele ne-dialectice? Nu pot parveni decât din exterior. 
Erup în sistem şi dau mentalităţii o altă direcţie. Dacă 
recunoaşteţi, ca fiind a dumneavoastră această situaţie nouă, 
atunci din sistemul ficat-splină, sunteţi în curs de a face să 
ridicaţi conştiinţa în inimă. Doar o asemenea conştiinţă este 
în stare să introducă în dumneavoastră influenţe Gnostice. 
Inima se deschide la radiaţiile Gnozei, acestea se amestecă 
cu sângele, se împing spre sanctuarul capului şi exercită 
influenţe ciudate asupra mentalităţii dumneavoastră, astfel 
încât gândurile care se creează din acest motiv, nu corespund 
planului orizontal al vieţii obişnuite. Astfel penetrează Gnoza 
în sistemul omului şi îi conferă o nouă forță. La început, fără 
îndoială aceasta nu va fi decât o fulgerare a unui gând, din 
care va rezulta un şoc al voinţei, apoi un impuls al dorinţei va 
permite de a sesiza salvarea ascunsă în Gnoză. 

Astfel, atunci când Gnoza penetrează în noi, când 
gândurile se trezesc în dumneavoastră, gânduri care nu s-au 
născut nici din karmă, nici din lipika, nici din sfera astrală, 
nici din sângele naturii, ci din Dumnezeu, veţi putea asculta 
vocea sufletului, vocea lui Dumnezeu. Sunteţi legaţi cu noul 
câmp astral, cu Gnoza, cu Lanţul gnostic universal. 

Astfel descoperiţi în dumneavoastră înşivă dovada 
că posedaţi ceva din aceasta. Dacă da, atunci bucuraţi-vă 
împreună cu noi, căci ţineţi în mâinile dumneavoastră, în 

sistemul dumneavoastră, cheia căii. Cu această nouă forță, 
sunteți în măsura de a opri, de exemplu, cursul vechilor 
gânduri care provine din eul astral, şi să le daţi o cu totul altă 
direcţie, conform exigenţelor căii. 

Dacă aceasta vă este imposibil, atunci acceptaţi 
intelectual, cu siguranță, ceea ce v-am spus, poate chiar 
repetaţi exact, dar nu trageţi niciun folos din ele. Nimic nu 
se schimbă în dumneavoastră. Dar, aveţi sarcina de a utiliza 
această nouă forţă, oricât de la început v-aţi afla, imediat, 
ca să vă atacați mentalitatea. Dacă reuşiţi, obţineţi controlul 
voinţei, dorințelor, faptelor. Vă veţi putea astfel controla 
activităţile, conform exigenţei acestei noi influenţe. 

Prin urmare, controlul gândurilor este începutul 
sanctificării dumneavoastră, al mersului pe calea vindecării. 
Cel care nu este încă capabil, trebuie să aştepte, ca conştiinţa 
sistemului ficat-splină să fie ridicată în inimă. Dar dacă posedaţi 
această nouă forță şi nu o utilizați, dăunaţi procesului propriei 
ucenicii. De asemenea, gândiţi-vă fără încetare la avertizarea: 
cinci minute de gânduri necugetate, de gânduri lipsite de 
dragoste, de gelozie, invidie, anulează rezultatele uceniciei. 

În aceste condiţii, educarea gândirii este o necesitate 
pentru toți cei care vor să meargă pe Cale. Aceasta este 
educarea intelectului, căreia trebuie să ne supunem în Şcoala 
Spirituală. Intraţi pe calea eliberării: purificaţi gândurile, 
gândirea trebuie să devină absolut curată. Recunoaşteţi imensa 
importanță, pentru că acesta este punctul de pornire al revoluţiei 
de înfăptuit în dumneavoastră. Cel care-şi purifică gândurile, 
sparge legăturile între sistemul personalităţii şi lipika, sparge 
legăturile cu sfera astrală. Aceste legături fac din noi, conform 
eului nostru natural, arlechini, deoarece ne împing să acţionăm 
conform impulsurilor sferei astrale. Când, în forţa Gnozei care 
a penetrat în noi, începem să ne schimbăm mentalul, atunci ne 
eliberăm de această influenţă funestă. 

Între timp, inima se deschide şi mai mult, candidatul se 
îndepărtează în fiecare zi mai mult de natura morţii, şi de sfera 
ei astrală, iar forțele gnostice penetrează în sistem în valuri 

mari. Forţele gnostice intră în sistemul dumneavoastră, astfel 
forţa nouă se fortifică în dumneavoastră şi datorită acestei 
ofrande de sine, corpul dumneavoastră astral transfigurează 
rapid. În acest fel, de la începutul uceniciei, ceva nou începe. 

Puncţi-vă încă odată întrebarea: „Am eu realmente 
dorinţa arzătoare de a mă apropia de Gnoză, de a intra în 
viaţa nouă? Este sinceră această dorinţă?” Dacă răspunsul 
dumneavoastră este un da garantat, aţi început deja. Atunci 
aţi primit deja această capacitate. Atunci, se pune întrebarea, 
dacă şi folosiţi în mod consecvent această capacitate. Numai 
atunci puteţi vorbi, pe bune dreptate şi cu rost, despre viaţa 
sufletului în noul câmp astral. 

Am încercat să vă demonstrăm că ţineţi în întregime 
în mâinile dumneavoastră acest început. Ei bine, intraţi, voi 
cei cu sufletul născut! Apoi putem vorbi, efectiv, despre 
minunatele perspective care vă aşteaptă în noul câmp astral. 

Pentru a încheia, încă ceva: nu vă neliniştiţi în legătură 
cu visele de natură dialectică, care pot să vă facă să credeţi 
că nu aţi participat la noul câmp astral în cursul nopţii. Să nu 
fiți neliniştiţi. Multe vise, dacă nu toate, rezultă din faptul că, 
în cursul nopţii, celulele cerebrale se descarcă de ceea ce au 
acumulat pe durata zilei, şi în special în centrul memoriei. 
Dacă aveţi o imaginaţie puternică, dacă în timpul zilei v-aţi 
gândit, de exemplu, la anumite lucruri fără importanţă, banale, 
şi dacă mental, v-aţi lăsat puţin purtat de această reverie, atunci 
celulele se descarcă puternic. Atunci când corpul adoarme, ele 
se descarcă şi provoacă vise care se raportează, într-un mod 
foarte confuz şi fragmentar, fantasmelor voastre de peste zi. 

Un alt exemplu încă. Toată ziua aţi fost foarte ocupat, 
foarte absorbit, datorită preocupărilor pe care le implică poziţia 
dumneavoastră socială, astfel încât aţi adormit extrem de obosit. 
Celulele cerebrale supraîncărcate se descarcă în cursul nopţii 
şi provoacă diferite vise. Nu vă neliniştiţi. Nu acordaţi nicio 
atenţie viselor dumneavoastră, chiar dacă vă par importante. 
Închideţi-le în tăcerea fiinţei dumneavoastră intime, şi rapid se 
va adeveri ce să gândiţi şi să aşteptaţi de la ele. 

Semnul Fiului Omului 


Când elevul se găseşte, cu o mare bucurie, în faza 
începutului despre care v-am vorbit în capitolul precedent, şi îşi 
îngrijeşte comoara din inimă, el se străduieşte cu devotament 
şi perseverenţă să realizeze ucenicia sa. Sanctuarul inimii se 
deschide acum pentru a primi prana gnostică, şi el va trăi zi 
de zi pregătirile gnostice magice cunoscute ca pâinea şi vinul 
sau, în alţi termeni, Sfântul Graal. 

Fraternitatea Sfântului Graal este o sacerdoţie care se 
manifestă în toate grupurile gnostice, pentru a transmite celor 
care sunt pregătiţi să primească şi să trăiască din prana divină, 
apa vieţii, apa fluviului vieţii, care ţâşneşte din tronul lui 
Dumnezeu şi al mielului, sub două stări concentrate, magic 
pregătite. 

Fraternitatea Sfântului Graal este constituită, de-a 
lungul tuturor timpurilor, de către cei pe care îi numim 
„gardienii frontierei”, de către acei fraţi şi surori care aşteaptă 
ca toți oamenii să sosească. Vor continua să aştepte până când 
ultimul pelerin va trece frontiera noii stări de viaţă. 

Ei oferă cele două forţe magic pregătite acelora care 
doresc să trăiască, celor care doresc să primească ca element 
hrănitor această prană divină. Înţelegeţi că se poate trăi şi 
hrăni cu aceasta, dacă fiinţa umană în întregime o doreşte cu 
adevărat, pentru că are nevoie de ea. Candidatul, care primeşte 
această pâine, dovedeşte prin aceasta că trăieşte din ea. Altfel 
ar simţi nevoia ei? 

Se mai poate primi această prană şi sub formă de vin. 
Pâinea Sfântului Graal hrăneşte omul într-o manieră mistică 
nouă, omul se consacră vieţii noi. Vinul reprezintă aspectul 
magic: alături de mistica nouă a devotamentului perfect, 

se află magia nouă a serviciului total. Cei, care sunt astfel 
capabili să primească Graalul în dublul său aspect, umblă 
calea devotamentului şi a serviciului. Prin urmare, atunci 
când citiți în Apocalipsă (cap. 22): „Şi mi-a arătat un râu 
cu apa vieţii, limpede ca cristalul, care ieşea din scaunul de 
domnie al lui Dumnezeu şi al Mielului”, atunci este vorba 
despre Graalul dublu: prana în calitate de hrană şi prana în 
calitate de element salvator. 

Atunci când, într-un templu al Tinerei Gnoze, vi se 
vorbeşte despre aceste forţe sfinte, sunteţi confruntaţi, şi voi de 
asemenea, cu această sfântă sacerdoțţie şi Sfântul Graal vă este 
oferit în acel moment, prin cei care îl reprezintă, ca în rugăciunea: 
„Fraţi şi surori, pâinea vieţii şi vinul adevăratului serviciu să vă 
fie hrană şi băutură, de acum şi până la eternitate. Amin” 

Cel care începe să trăiască din acest curent divin 
concentrat, fără încetare ţâşnind, a devenit un om-sufiet. Dubla 
lumină gnostică a trezit roza în inima sa deschisă şi toate fluidele 
vitale ale sistemului sunt impregnate cu toate consecinţele 
despre care am vorbit deja. După ce şi-a croit drum prin inimă 
şi sânge, lumina irupe în sanctuarul capului. Ea îmbrăţişează 
câmpul de respiraţie şi începe transfigurarea corpului astral. 
Dacă candidatul îşi aduce aminte de acest avertisment: „Cinci 
minute de gândire necugetată poate distruge munca de cinci 
ani”, atunci va sosi foarte repede momentul în care el va fi în 
legătură cu noua sferă astrală a Şcolii Spirituale. Şi această 
legătură este dublă: pe de o parte se creează o legătură cu omul 
diurn, care trăieşte în corpul născut de la natură, iar pe de altă 
parte se creează o legătură cu omul nocturn, care trăieşte în 
afara corpului născut de la natură. 

Am mai spus că aspectul exterior al câmpului astral al 
Corpului Viu se prezintă ca un câmp de culoare aurie, nuanţată 
de violetul celui de-al şaselea domeniu cosmic. Ei bine, câmpul 
de respiraţie al celui care avansează pozitiv în dublul proces 
al luminii gnostice, se îmbracă în curând în această culoare 
aurie, în această radiaţie aurie a pranei vii. De aici şi explicaţia 
de ce Biblia vorbeşte despre mantia de aur a Nunții. Cel care 

avansează pozitiv pe calea conducând spre viaţă, cel care se 
apropie astfel de Gnoză, primeşte calităţile astrale ale câmpului 
astral al Corpului Viu. Aceste forţe de lumină penetrează inima, 
se amestecă cu sângele, se împing în sus în sanctuarul capului 
şi acoperă corpul ca o mantie de aur. 

Astfel veţi înţelege cuvintele Apocalipsei (cap.3,18) 
„Te sfătuiesc să cumperi de la mine aur încercat în foc, ca să 
devii bogat.” 

Această radiație, de culoarea aurului, este aspectul 
pe care-l îmbracă corpul astral al candidatului în curs de 
schimbare. Omul obişnuit, cultivat, prezintă o formă astrală 
vagă, înnorată, de un roşu spre violet, înconjurată de un oval 
bleu pastel. Deasupra lor strălucesc alte culori ale spectrului 
obişnuit, în nuanţe de tot felul, ca ridurile unei întinderi de 
apă. Când soarele străluceşte şi un suflu mic de vânt agită 
lejer suprafaţa apei, străluciri de toate culorile se oglindesc şi 
par a aluneca pe apă. 

Vă puteţi astfel imagina un pic cum aceste nuanţe 
strălucesc în forma roşu-violet a corpului astral al omului. 
Aceste diverse nuanţe arată de ceea ce este preocupat omul, 
calitatea caracterului său, a orientării sale, şi, de exemplu, ceea 
ce gândeşte, tot ceea ce-şi doreşte în acel moment. Fiecare 
gând, dorinţă, toate obiectele voinţei, determină în câmpul 
său de respiraţie o scânteie de o culoare corespunzătoare. 
De aceea omul este ca o carte deschisă pentru observatorul 
capabil de a percepe acest fenomen. 

Dacă câmpul de respiraţie al elevului este atins de Gnoză 
şi candidatul începe să trăiască din acest contact, atunci acest 
câmp primeşte o altă nuanţă. Devine de o magnifică culoare 
aurie. Observatorul nu este deci atent la cuvintele şi atitudinile 
unei persoane, ci caută să vadă dacă este în curs de a ţese 
efectiv, în sensul Gnozei, acest veşmânt de aur, dacă veşmântul 
său astral începe să capete realmente această culoare magnifică 
aurie şi dacă dispare albastrul eului aural. Când se constată 
acest fenomen, veşmântul aural pare că se cufundă într-adevăr, 
dispare în strălucirea de aur a mantiei Nunții. 

Câmpul de respiraţie al omului dialectic obişnuit 
este caracterizat, am spus, prin străluciri de culori variate, 
schimbându-se fără încetare. La omul gnostic, orientat, care 
umblă calea, toate aceste nuanţe de culori inferioare dispar: de 
exemplu, roşul vieţii orientate asupra materiei, la fel verdele 
tulbure al celui care aşteaptă ajutor şi salvare de la viaţă pe linia 
orizontală, şi violetul eterilor obişnuiţi. Toate acestea dispar la 
un astfel de elev şi nu rămâne altceva decât radiaţia aurie. 

Apoi, şi acest lucru este foarte important, un semn de 
foc înflăcărat se prezintă pe fruntea şi în creştetul capului, 
semn pe care îl numim cel de-al treilea ochi. Acest semn de 
foc, acestă flacără arzătoare, acoperă toată cutia craniană, de la 
vârf, până la frunte. Acesta este semnul Fiului Omului, despre 
care vorbeşte Apocalipsa în capitolul 7. Nu este vorba despre 
o expresie mistică, ci despre un fapt observabil ştiinţific. 
Acesta este semnul sufletului nou-născut. Atunci când elevul 
îşi deschide inima Gnozei, când prana vieţii penetrează în el 
pentru a se amesteca cu fluizii vitali, iar elevul perseverează 
şi plasează un gardian în faţa gândurilor sale, atunci această 
flacără se manifestă rapid. Semnul Fiului Omului apare, 
semnul unui suflet renăscut, floarea de aur minunată, despre 
care noi cântăm în Templele noastre. 

Semnul Fiului Omului anunţă că elevul începe să se 
acopere cu noul veşmânt al sufletului, şi că o legătură directă 
se stabileşte între el, pe de o parte, şi Noul Câmp astral al 
Corpului Viu, pe de altă parte. Exista deja o legătură între 
câmpul astral gnostic şi inima sa, dar acum o legătură directă 
se dezvoltă între acest câmp şi sanctuarul capului, între acest 
câmp şi roza de aur. 

Cel care poartă pe cap semnul Fiului Omului, este deci 
un om salvat, un om legat cu salvarea eternă. Această legătură 
indestructibilă cu salvarea vie, există de asemenea în viaţa sa de 
om treaz. Deoarece cel de-al treilea ochi - alt nume al florii de aur 
minunate - se dezvoltă, putem vorbi despre o viziune continuă 
în lumea sufletului. Ca urmare a acesteia, sufletul trezit nu 
mai este orbit de întuneric. Această vedere este numită intuiţie 

gnostică. Aceasta este totodată viziunea sufletului şi apariţia 
noului înţeles, a noii conştiinţe corespunzătoare, căci centrul 
celui de-al treilea ochi este legat de partea creierului numită 
pineal. Acest ansamblu este numit mistic „casca de salut”, în 
timp ce filozofia hermetică vorbeşte despre „Pimandru”. 

Totdeauna s-au cunoscut aceste lucruri; această antică 
înţelepciune a fost întotdeauna împărtăşită umanităţii. Dar 
precum degenerarea a tot ce a fost originar şi veritabil se 
manifestă în natura dialectică sub diverse aspecte, este de 
asemenea cazul pentru antica înţelepciune, în ceea ce priveşte 
casca de salut. Cavalerii militari au purtat pe cap o cască ornată 
cu un mare moţ de pene: aceasta este imaginea degenerată a 
căştii de salut. lată de ce, este de râs dar este totodată şi foarte 
tragic. Când la ceremonii se reunesc autorităţi, de exemplu cu 
ocazia recepţiilor princiare, unii poartă pe cap, ca semne ale 
demnităţii lor, o mulţime de ornamente impozante, care sunt 
concretizările şi reprezentările fără sens ale căştii de salut. 

Şi ce vedem în legătură cu sanctuarul inimii? Se 
tapiţează pieptul cu diferite decoraţii, ca semne ale demnității 
şi ale meritelor. Aceasta este o caricatură a învățământului 
salvării, a înţelepciunii antice din trecut, când oamenii 
ştiau ce bogății incoruptibile ale sanctuarului inimii radiază 
luminos, atunci când omul, devenit conştient de originea sa şi 
de destinul său, îşi deschide inima Gnozei şi, în totală predare 
de sine, umblă calea de întoarcere spre patria originară. 

Dar nu vă neliniştiţi, când vă arătăm rezultatul final 
şi glorios al procesului gnostic al sanctificării. Este bine să 
privim acest rezultat ca într-o încântare a simţurilor pentru a 
poseda, pe această bază, cunoaşterea care exaltă de bucurie: 
„Încep să parcurg această cale a salvării!” Dacă în fiecare zi 
plasați în faţa ochilor exigenţa elementară a Căii, dacă faceţi 
un efort de bună credinţă de a o satisface, fiți convinşi, că 
din acest prim stadiu, un fir vă leagă de noul câmp astral 
al Corpului Viu. Dar există şi mai mult. Somnul corpului 
devine luciditatea sufletului. Acesta este motivul pentru care 
examinăm acum viaţa nocturnă a omului. 

Când noul centru se stabileşte în spatele osului frontal, 
lumina Gnozei radiază, casca salvării se constituie, semnul 
Fiului Omului, sub o formă elementară, se arată ca noul 
veşmânt astral de culoarea aurului. În consecință, candidatul 
preocupat cu această muncă sfântă a ţeserii, ajunge, în timpul 
somnului corpului, în noul câmp astral pentru a fi ajutat şi 
condus mai departe. La început nu este vorba despre o viaţă 
de suflet cu adevărat conştientă, despre o stare de trezire reală. 
Nu, nu este vorba decât de luciditate în sensul tinereţii şi al 
purității, în sensul unei eliberări de iluziile materiei. 

Când candidaţi noi intră în câmpul astral al Corpului Viu, 
în starea sufletului renăscut, cu corpul astral corespunzător, nu pot 
reacţiona încă senzorial. Se pot compara cu nou-născuţi şi Biblia 
îi califică „suflete adormite”. În noul câmp astral aceste suflete 
sunt deci plasate sub o radiaţie intensă. În puritatea lor juvenilă, 
sunt inundaţi de forţele de lumină ale Sfântului Graal, darurile 
cele mai înalte pe care le poate oferi Corpul Viu. Înţelegeţi, că 
această baie de lumină va avea şi minunate rezultate. 

De asemenea, servitorii muncind în noul câmp astral 
nu părăsesc sufletele nou-născute după orele nopţii, deoarece 
legătura noului câmp astral cu roza de aur, cu cel de-al treilea 
ochi, casca de salut, floarea minunată, legătura cu Pimandru 
s-a realizat în acelaşi timp. Mulțumită acestui curent intuitiv 
permanent, marii preoţi ai reînnoirii vor ajuta candidaţii zi şi 
noapte, neîncetat. 

Se poate întâmpla ca, în această situaţie, un suflet încă 
foarte tânăr se trezeşte din somnul fizic, nu-şi aminteşte nimic 
din lumina salvării pe care a primit-o în noul câmp astral. 
Aceasta nu este încă posibil deoarece sufletul nu s-a născut încă. 
Nu rămâne decât această experienţă câştigată, inconștientă, 
care are deja un efect de „încărcare cu bine”, precum exprimă 
Pimandru. Lumina care a scăldat sufletul urmărește anumite 
scopuri, la care candidatul, în viaţa de om treaz, trebuie să 
reacționeze, fapt pe care îl va face fără îndoială. 

Această baie de lumină are, printre altele, ca rezultat 
gravarea impresiilor puternice în noul câmp astral în formare. 

În momentul oportun, candidatul primeşte impulsurile înscrise 
în corpul astral prin intuiţia gnostică, sau din interior, datorită 
activităţii corpului astral. Aceste impulsuri ating capul, inima 
şi sângele; ele dau adesea candidatului impresia fie de a 
redescoperi ceea ce a ştiut de multă vreme, fie că acţionează 
după o hotărâre luată înainte, sau de parcă ar reacţiona la o 
discuţie pe care a avut-o înainte, numai că nu mai ştie când 
şi cu cine. 

Apropiindu-vă în acest mod de adevărurile versetului 
72 al cărții Pimandru, atunci înțelegeţi de ce, îmbrăţişând 
aceste adevăruri, Hermes scrie: 


„Toate acestea au venit asupra mea, deoarece am 
primit de la Pimandru, sufletul meu, de la fiinţa care există 
de la sine, Cuvântul începutului. Astfel sunt acum, umplut cu 
Suflul Divin al Adevărului. De aceea cu întregul meu suflet şi 
din toate puterile mele îl laud pe Dumnezeu Tatăl.” 

XXI 


Baia de lumină şi consolamentul 


Există două aspecte asupra cărora dorim să vă atragem 
atenţia în legătură cu cele discutate în capitolul precedent. Am 
vorbit despre baia de lumină, pe care o primeşte, în noul câmp 
astral, sufletul nou-născut, netrezit încă şi inconştient. De ce 
natură este această baie de lumină? 

Ştiţi că un câmp astral posedă o capacitate de asimilare 
plastică. Din acest motiv, Lanţul Gnostic Universal proiectează 
în Câmpul astral al Şcolii Spirituale toate aspectele, toate 
forțele căii, toate nuanțele procesului salvării sunt proiectate 
pentru elevi. Întregul Lant Gnostic se comunică deci, 
proiectându-se în noul câmp astral al Școlii Spirituale. Se 
poate spune că, prin urmare, câmpul astral închide Învățătura 
universală, filozofia gnostică, cunoaşterea universală în 
imagini şi simboluri. Tot ceea ce contează la un moment dat 
pentru candidat, tot ceea ce este necesar pentru devenirea lui 
este, în timpul somnului, proiectat şi imprimat în corpul său 
astral în cursul acestei băi de lumină. Elevul se trezeşte deci 
astfel, cu mesajul Fraternităţii gravat în veşmântul său astral. 
Aceste amprente au, de asemenea, efectul lor în cursul zilei. 

Materialele astrale ale câmpului de respiraţie circulă 
în jurul corpului şi traversează corpul. Am descris această 
circulaţie în cartea noastră: ,„ Omul nou care vine”, de Jan van 
Rijckenborgh. 

Ficatul joacă un rol important. Forţele astrale care 
ies din ficat se ridică în jurul corpului pentru a reveni în 
corp după circuitul lor. Este clar că impulsurile comunicate 
corpului astral în cursul băii de lumină în sfera astrală a Școlii 
Spirituale ating, la un moment dat, organele de inteligenţă ale 
candidatului şi se transmit acestora. Ceea ce urmează este o 

activitate concordantă, care favorizează avansarea pe Cale 
pentru deschiderea centrului intuiţiei, centrul rozei de aur, 
centrul semnului Fiului Omului, la forţele luminii gnostice. În 
urma acesteia se creează o legătură şi mai directă a sufletului 
cu câmpul astral al Şcolii Spirituale. Fiţi siguri, că pe cât 
posibil, Fraternitatea Sfântului Graal munceşte în fiecare zi 
pentru dumneavoastră şi cu dumneavoastră. 

În cele din urmă, vă atragem atenţia asupra „sufletelor 
adormite”, care şi-au pierdut corpul fizic prin moarte. Acestea 
sunt progresiv admise în baia de lumină a câmpului astral 
gnostic, ceea ce va contribui la trezirea lor, şi le va apăra de o 
nouă cufundare în materie. 

Totuşi, ca această nouă muncă minunată să poată reuşi, 
Şcoala trebuie să dispună de un grup mereu crescând de muncitori 
capabili să acţioneze în Capul de Aur. Învățătura Universală, 
precum este gravată în caractere simbolice în substanţa astrală a 
Capului de Aur, doar atunci poate acţiona în sens eliberator, dacă 
muncitorii pregătiți sunt capabili să se îngrijească de sufletele 
adormite, proiectând intens simbolurile eliberatoare în corpul 
astral al sufletelor încă adormite, cu scopul de a-i trezi. 

Se face tot posibilul pentru a vă facilita accesul la sfera 
astrală gnostică. Aspectul exterior al Corpului Viu al Şcolii este 
o reflectare fidelă a celui ce se manifestă în sfera astrală a noului 
câmp de viaţă, în sfera astrală a Corpului Viu, precum a fost 
mereu cazul pentru fiecare Fraternitate gnostică. Gândiţi-vă, de 
exemplu, la muntele sfânt al Ussat-ului. Această imensă reţea 
de grote, cu semnificaţii diverse, este o copie fidelă a diferitelor 
caractere simbolice, care se manifestă în sfera astrală a Corpului 
Viu. 

De aceea sperăm arzător, că recunoaşteţi privilegiul 
excepţional de a putea, ca şi membrii ai Casei lui Dumnezeu, 
face parte din mulţimea care populează noul câmp astral şi de 
a fi depăşit astfel frontierele morții. 

Ce privilegiu excepţional, de asemenea, şi pentru cei 
care, abandonând corpul terestru şi adaptându-se noului 
câmp astral, pot munci activ! Din raţiunea celor prezentate, 

ne este permis să vă revelăm că, dacă perseveraţi într-o 
ucenicie serioasă, în sensul pe care l-am definit, şi dacă vă 
angajaţi din plin în procesul sanctificării, putem să punem 
curând capăt, ca şi urmaşi ai Fraternităţilor precedente, 
tuturor incertitudinilor pe care eventual le mai aveţi, graţie 
sacramentului Consolamentului. 

Consolamentul confirmă toţi fraţii şi surorile în noul 
câmp de viaţă. Pentru elevii serioşi, care se apropie de 
momentul în care trebuie să-şi abandoneze corpul terestru, 
Consolamentul aduce certitudinea de a fi legat de noul câmp 
astral al Corpului Viu şi de a fi admis acolo. Pentru aceştia, 
moartea nu mai este nimic altceva decât o ridicare fericită din 
această vale de lacrimi, care este pământul nostru. 

XXII 


Trăiţi din noul principiu al sufletului 


Pornind de la ceea ce v-am spus în capitolul precedent, 
gândiţi-vă acum la viaţa conştientă a sufletului trezit şi 
întrebaţi-vă cum această conştiinţă se dezvoltă în noul câmp 
astral, în ce manieră se manifestă, cum această viaţă se 
împlineşte şi care sunt rezultatele. 

Pentru a răspunde la aceste întrebări, trebuie mai întâi 
să ne formăm o justă imagine despre noţiunile: conştiinţă, 
viaţă şi suflet. 

Conştiinţa apare când principiul animator, care face 
ca sistemul candidatului să trăiască, este cu totul interiorizat, 
adică formează centrul acestui sistem. Există, în natura 
fenomenelor, numeroase sisteme vitale ale căror principiu 
animator nu este interiorizat, ci acţionează din exterior. Nu 
poate exista conştiinţă într-o manifestare vitală de acest gen. 
Să ne gândim la apariţia lumii vegetale şi a celei a insectelor. 
Marea majoritate a speciilor de animale nu posedă nici măcar 
un principiu animator individual. Majoritatea animalelor 
trăiesc din ceea ce se numeşte spirit-grup. 

Alte animale cunosc un fel de stare semi-conştientă. 
În acest caz, principiul animator nu este decât în parte 
interiorizat; acesta din urmă şi diversele vehicule ale corpului 
nu sunt concentrice. La câteva specii de animale superioare, 
cum ar fi caii şi anumiţi câini, principiul dătător de viaţă este 
aproape interiorizat ca la om. Dacă evoluţia acestor specii de 
animale ar progresa, calul, câinele şi oamenii ar ajunge pe 
acelaşi plan din punctul de vedere al stării lor naturale şi s-ar 
produce ceea ce numeroşi autori au presupus posibil în cursul 
istoriei: manifestarea animalelor gânditoare, trăind conştient, 
astfel formând societatea animalelor. Raportaţi-vă simplu la 

celebrul Jonathan Swift, autorul Că/ăroriilor lui Gulliver. 
Gulliver intră într-o societate a cailor care gândesc, acționează 
şi trăiesc ca şi oamenii. 

Dacă animația interiorizată şi vehiculele personalităţii 
sunt concentrice, activitatea mentală, mai mult sau mai puţin 
activitatea cerebrală naturală, aşa cum o constatăm la oamenii 
născuţi de la natură, devine posibilă. 

Corpul fizic este un organism construit din celule şi 
atomi. Trăieşte şi este viu, deoarece posedă un corp eteric, 
care introduce în continuare în organism o cvadruplă forţă 
vitală. Când vehicolul eteric nu mai funcţionează normal, tot 
felul de dificultăți corporale apar. Ansamblul corpului fizic şi 
dublura eterică este vivificat de un principiu animator. Atunci 
când firul care leagă acest principiu de organism se rupe, 
moartea intervine şi organismul nu se mai poate menţine, se 
descompune. Astfel constatăm că viaţa apare datorită unei 
colaborări a unui principiu animator, a unui corp fizic şi a 
dublurii sale eterice. 

Conştiinţa se naşte atunci când principiul animator 
este complet interiorizat. Astfel se disting diverse stări ale 
conştiinţei, semi-conştiinţei etc., diferenţe provocate de relaţia 
dintre suflet şi organism. Întrebarea este de a şti, dacă principiul 
animator şi vehiculele sunt concentrice sau numai în parte. 
Căutarea noastră ne arată că principiul sufletului este mult 
superior vieții, formelor şi fenomenelor sale. Totul depinde de 
principiul sufletului, de „animaţie”. 

Ce este prin urmare principiul sufletului? Este de natură 
astrală (sau siderală), se poate asocia cu vehicolul astral al 
personalităţii, acoperind ca o mantie corpul fizic şi dublura 
sa eterică. 

Vehicolul astral este şi el compus din atomi, un fel de 
atomi foarte subtili, mai nobili ca atomii eterici şi materiali. 
Există astfel atomi de natură materială, eterică şi astrală, 
corespunzând celor trei sfere: materială, eterică şi astrală. 

O sferă eterică înconjoară corpul material al Pământului; 
apoi, deasupra, o sferă astrală. În acest ultim corp astral 

omul zăboveşte în cursul nopţii. Aici este atras. Acest corp 
astral comportă trei stări, trei grade de densitate, trei unități 
vibratoare diferite. 

În viaţa dialectică - fiţi atenţi aici pentru a înţelege ce 
este transfigurarea - una dintre aceste trei stări de natură astrală 
funcţionează pozitiv, celelalte două negativ. Polul pozitiv al 
vehicolului astral corespunde sistemului ficat-splină, în special 
ficatul, în timp ce cele două stări negative corespund capului 
şi inimii. La majoritatea oamenilor sediul conştiinţei este deci 
centralizat în sistemul ficat-splină, iar viaţa sentimentelor şi a 
gândirii i se acordează. 

Starea descrisă aici este starea de bază, caracteristica 
fundamentală a vieţii tuturor oamenilor dialectici, născuţi de 
la natură. Din această scurtă introducere, putem extrage date 
suficiente pentru o apropiere clară de subiectul nostru. 

Ca şi suflete renăscute, doriți să vă angajaţi într-un nou 
început. Aceasta înseamnă că aspiraţi la realizarea unui nou 
principiu astral. Principiul care vă animă de la naşterea voastră 
este de structură dialectică. În Școala Spirituală a Tinerei 
Gnoze, ceea ce avem comun este dorinţa de a dobândi un nou 
principiu de suflet, care dorim să stimuleze puternic activitatea 
în microcosmosul nostru. Dacă reuşiţi, dacă ajungeţi la ceea 
ce doriţi, veţi simţi că această dezvoltare are imense incidenţe, 
susceptibile de a fi determinate în mod ştiinţific. 

Ca entitate născută de la natură, ființa umană este 
animată de un eu astral a cărei compoziţie atomică se 
explică în întregime prin natura morţii. Dar din motivul 
circumstanțelor vieţii, anumiţi ajung, precum am spus, să 
ridice centrul conştiinţei lor din sistemul ficat-splină în inimă. 
De la început aceasta provoacă deja o perturbare cunoscută 
a procesului vital obişnuit. Cel care reuşeşte să-şi ridice 
conştiinţa până în inimă, nu numai că deschide poarta inimii 
luminii gnostice, dar provoacă în acelaşi timp o schimbare 
a polarizării magnetice a eului astral, principiul animator 
natural care până acum i-a guvernat viaţa. 

Gândiţi-vă, de exemplu, la evanghelia gnostică a lui 

Pistis Sophia: când aceasta îşi cântă cele treisprezece cântece 
de căinţă şi călătoreşte, traversând diversele domenii ale naturii 
morţii, se spune că ea perturbă ordinea. Astfel elevul serios al 
Şcolii Spirituale perturbă principiul natural care îl animă şi îl 
face să trăiască. El ajunge la aceasta, repetăm, ridicând în inimă 
centrul conştiinţei din sistemul ficat-splină. Cum realizează el 
aceasta? Aspirând intens la lumina eliberatoare, căutând această 
lumină cu perseverenţă! 

Verificaţi în dumneavoastră dacă cunoaşteţi această 
aspirație, această căutare a luminii. Dacă da, sunteţi în curs 
de a vă ridica în inimă centrul conştiinţei naturale. Datorită 
acestei dorinţe de salvare, a acestei aspirații, poarta inimii se 
deschide luminii Gnozei. Ordinea centrului pozitiv al ficatului 
şi a centrului negativ al inimii este perturbată. 

Datorită acestei schimbări, acestei perturbări a ordinii 
magnetice, puterea forţei lumii astrale a naturii morţii slăbeşte, 
astfel încât apare o posibilitate nouă, ceea ce este minunat şi 
foarte important: posibilitatea ca un alt principiu al sufletului 
să se dezvolte. Este deci primordial pentru o ucenicie pozitivă 
ca elevul să parvină la realizarea transfigurării sufletului. 
Aceasta este cheia reuşitei pe cale. 

Dacă elevul urmează calea sufletului renăscut, el se 
află exact la început, la începutul a ceea ce v-am spus despre 
o plantă sau un animal: atâta vreme cât principiul astral, 
noul principiu al sufletului şi celelalte vehicole nu sunt încă 
concentrice, nu există nouă conştiinţă. Este prezent un nou 
principiu al sufletului, care operează şi acţionează în noi, 
ca să ne stimuleze la tot felul de comportamente, dar noua 
conştiinţă lipseşte încă, deoarece centrul noului principiu al 
sufletului nu coincide cu cel al celorlalte vehicule. Noul suflet 
influenţează deja viaţa; este vorba prin urmare, Dumnezeu să 
fie lăudat, de o nouă viaţă a sufletului în formare, dar încă 
necontrolată, inconștientă, deci nu este simțită. 

De aceea se insistă continuu în Școala Rozacrucii de 
Aur, cum a fost cazul totdeauna în Gnoză, pentru ca elevul, 
prin ofranda de sine, totala sa colaborare în serviciul tuturora, 

să trăiască o viaţă conform normelor noii stări a sufletului. 
Majoritatea elevilor noştri sunt atinşi şi marcați de către 
Lumină. De asemenea Şcoala le spune şi ea fără încetare: 
„Conştienţi sau nu, urmaţi principiul sufletului pe care îl 
posedaţi deja. Atunci, într-o zi, veţi trăi!” 

Dacă o faceţi, noul comportament vă va ajuta să realizaţi 
această stare, definită prin cuvintele lui lisus, Domnul: 
„Îmi voi face locuinţă în voi”. Aceste cuvinte ale lui lisus 
înseamnă că centrul noului principiu al sufletului nemuritor 
trebuie să sfârşească prin a coincide cu celelalte vehicule. În 
acel moment sufletul reînnoirii îşi face locuinţă în candidat. 
Precum vechiul suflet a fost centrul vehiculelor, astfel trebuie 
să fie şi noul principiu al sufletului. 

Cu toate acestea, între aceste două stări, există o enormă 
diferență în virtutea interversiunii polilor. În vechea stare, starea 
naturală, polul pozitiv se găsea în sistemul ficat-splină, iar polul 
negativ în cap şi inimă. În noua stare - iată interversiunea - 
polul pozitiv s-a ridicat în cap şi inimă, în timp ce polul negativ 
se găseşte în sistemul ficat-splină. Dacă realizaţi această 
interversiune şi trăiţi din noua forţă a sufletului, atunci, noua 
conştiinţă se va dezvolta şi ea, şi sufletul trezit va trăi, de fapt, 
dintr-o viaţă conştientă în sens gnostic. 

Trebuie deci spus că sufletul, cu care este posibil să 
trăim în noul câmp astral, se raportează unui vehicul astral cu 
o polarizare total inversată. A se întoarce spre lumina gnostică 
presupune deci în acelaşi timp un reviriment, o reîntoarcere, o 
conversiune. Gândiţi-vă aici la Maria, despre care este scris: 
„Ea s-a întors” şi l-a văzut pe lisus. 

Am lăsat în umbră până în prezent faptul că principiul 
astral al omului, vehicolul astral, eul-suflet, este de asemenea 
legat de o sursă din care trăieşte, din care se hrăneşte. 

La omul născut de la natură, această sursă se găseşte 
Chiar în lumea astrală, la eonii naturii. Dar sufletul transfigurat, 
sufletul întors, regăseşte viața fundamentală a originii, 
singurul punct de pornire care oferă posibilitatea adevăratei 
evoluţii, evoluţia eternă, devenirea eternă. În această stare, 

nu mai există nicio legătură de suflet cu eonii naturii, ci doar 
cu Spiritul, cu forţa originară a manifestării universale, care 
trezeşte şi conferă viaţa. În această nouă stare a sufletului, 
legătura cu Pimandru al începutului redevine efectivă, ceea 
ce a fost spart cândva este din nou restabilit şi Spiritul se 
manifestă prin principul sufletului nemuritor. 

De aici, legea sfântă şi universală: cel care reînnoieşte 
sufletul, găseşte şi întâlneşte Spiritul. 

XXIII 


Dezvoltarea conştiinţei în noul câmp astral 


Noul câmp astral al Şcolii Spirituale a Rozacrucii de 
Aur, câmp numit Capul de Aur, se distinge am spus, de lumea 
astrală dialectică printr-o vibraţie superioară. Acesta este 
câmpul astral al celui de-al şaselea domeniu cosmic, câmpul 
fundamental al începutului, în care se manifestă Spiritul, unde 
omul poate în mod real trăi cu Spiritul. 

Acest câmp astral este constituit din atomi exact de 
aceeaşi natură ca cei aparținând celui de-al şaptelea domeniu 
cosmic. Totuşi frecvenţa lor vibratoare este mult mai ridicată 
şi, prin urmare, ei au cu totul alte proprietăți. Astfel vă puteți 
imagina că, în câmpul vieţii celui de-al şaselea domeniu cosmic, 
imaginea lumii este totalmente diferită, universul este cu totul 
diferit, şi că pentru entităţile aparţinând naturii noastre, este o 
sferă de viaţă care nu are nimic de-a face cu cea a noastră. Este 
un Pământ cu totul diferit, Pământul sfânt al originii. 

De aceea vorbim mereu cu insistență despre câmpul 
astral al Şcolii Spirituale, despre câmpul astral al Corpului Viu. 
Insistăm, în scopul de a vă arăta clar că este vorba despre o 
concentraţie de substanţă astrală a celui de-al şaptelea domeniu 
cosmic, cert, dar având o frecvenţă mult mai ridicată decât cea a 
lumii astrale a naturii morţii, care ne înconjoară. Acest teritoriu 
interior, dacă îl putem numi astfel, este în legătură, prin natura 
sa, cu cel de-al şaselea teritoriu cosmic; Spiritul se manifestă 
deci în câmpul astral al Corpului Viu. Este vorba despre o 
situație excepţională. De fapt, acesta este câmpul sufletului- 
Spirit pe care Tânăra Gnoză îl atrage în jurul ei atunci când ea 
se manifestă încă din plin în natura morţii. 

Corpul Viu al Şcolii Spirituale se manifestă deci în două 
domenii cosmice: pe de o parte în natura morţii, până în cele 

mai mari adâncimi ale abisului dacă este necesar, deoarece 
dragostea divină penetrează până în mijlocul infernului pentru 
a ajuta şi sluji pe nefericiţii pierduţi. Pe de altă parte, acest Corp 
Viu se ridică, în măsura în care acest lucru este posibil, până 
la domeniile cele mai înalte ale sferei astrale, într-o stare care 
corespunde sferei astrale a celui de-al şaselea domeniu cosmic. 

„Cum”, vă întrebaţi, „un câmp se poate manifesta 
într-un mod atât de excepţional şi să se identifice cu două 
domenii cosmice?” Doi factori explică acest fapt. Pe de 
o parte, există în universul care ne înconjoară o forță de 
radiaţie care emană din cel de-al şaselea domeniu cosmic, 
o forţă de radiaţie a originii, adică o forţă de radiaţie care 
provine din Spirit, un foc astral pur, din câmpul eteric sacru, 
ceea ce numim hrană sfântă şi forţe materiale diferite de cele 
pe care le cunoaştem aici. 

Pe de altă parte, este necesar să existe oameni 
care aspiră la salvare, oameni care, pornind de la bază, 
conform sfintelor metode gnostice de odinioară, realizează 
transfigurarea. Cei care muncesc pentru aceasta, atrag spre ei 
forţele cosmice ale celui de-al şaselea domeniu în cel de-al 
şaptelea. Se agaţă de aceste raze, se trag în sus cu ajutorul lor. 
Gândiţi-vă aici la frânghia cu care Christian Rozacruce a fost 
ridicat din temniţa morţii. Dacă mulţumită rezultatului muncii 
comune a multora, în legătură conştientă de grup, acest mare 
efort colectiv reuşeşte, rezultatul va fi extraordinar. Pe de altă 
parte, în cursul unui asemenea proces, Fraternităţile Gnostice 
precedente oferă cu certitudine ajutorul lor generos. 

Ei bine, Şcoala Spirituală a Tinerei Gnoze posedă acest 
corp astral extraordinar, întreţinut prin forţa sufletului eliberat în 
Şcoală. Cum această forță se amplifică fără încetare, face să se 
nască posibilități mereu mai mari. Dacă grupul şi participanții 
umblă calea lor conform directivelor Gnozei Universale, 
mulțumită posibilităţilor veşmântului nostru colectiv de lumină, 
nu vom duce lipsă de posibilitatea de a cunoaşte manifestări 
încă şi mai minunate. Este vorba aici despre un proces de 
extindere şi de împlinire, semnificând o legătură din ce în ce 

mai intensă cu cel de-al şaselea domeniu cosmic, legătură care 
ne asigură finalmente o întoarcere completă, o integrare totală 
în cel de-al şaselea domeniu cosmic. 

Să ţineţi însă cont de faptul că starea câmpului astral 
al Școlii corespunde totuşi calităţilor sufletului elevilor care 
îl întreţin. Acesta este pentru elevi un motiv în plus pentru 
a-şi întări până la extremă forţele, în scopul de a-şi face 
posibilităţile mereu mai mari. De fapt, câmpul astral fiind un 
domeniu al sufletului, câmpul sufletului şi starea sufletului 
se confundă în întregime. Este deci clar, că toţi cei care sunt 
angajaţi în procesul revirimentului sufletului participă în 
aceeaşi măsură la noul câmp astral, în timp ce cei care nu au 
început acest reviriment rămân bineînţeles în afară. 

Amintiţi-vă, printre altele, că noua conştiinţă nu este 
posibilă decât dacă sufletul este interiorizat. A poseda conştiinţa 
sufletului este încă altceva decât a participa în noul spaţiu astral, 
este altceva decât formarea unei celule a Corpului Viu al Şcolii 
Spirituale. Scopul uceniciei este ca noua stare a sufletului să vă 
conducă la obţinerea conştiinţei sufletului. 

Misiunea în faţa căreia se află elevul este triplă: 

1. intrarea în noul câmp astral al Şcolii şi participarea 
la el; 

2. printr-o nouă viaţă a sufletului mereu mai dinamic, 
interiorizarea sufletului în propriul său sistem vital; 

3. finalmente obţinerea conştiinţei sufletului, care nu 
întârzie să vină. 

Cel care a devenit conştient după suflet, ca şi Hermes 
Trismegistul, poate intra în legătură cu Pimandrul său, intră în 
comunicare vie cu Spiritul, devine un servitor în toate domeniile 
şi aspectele interioare ale Corpului Viu al Tinerei Gnoze. 

Să ne imaginăm două entităţi, ambele sunt elevi în 
Şcoala Spirituală, unul se află încă în posesia corpului său 
dialectic, celălalt l-a pierdut prin moarte. Primul, care încă 
trăieşte aici, este ajutat pe cât posibil de câmpul astral al 
Şcolii în timpul somnului corpului, atâta vreme cât procesul 
interiorizării sufletului nou nu s-a împlinit. Este sigur că el va 

fi menţinut în acest câmp câteva ore ale nopţii. 

La cei mai mulţi elevi medii, perioadele somnului se 
împart în trei părți: în prima parte a nopţii, elevul zăboveşte 
în sfera astrală a naturii morţii. Viaţa diurnă este câteodată 
atât de animată, atât de plină de ocupaţii dirijate pe planul 
orizontal, încât la început este foarte dificil de a se elibera din 
sfera astrală dialectică. 

Din momentul în care, în primele ore ale somnului, 
corpul s-a odihnit un pic, şi echilibrul sistemului nervos este 
în mod automat mai mult sau mai puţin restabilit, atunci, în 
cea de-a doua parte a nopţii, între câmpul astral al Şcolii şi 
elev va avea loc un contact. 

La sfârşitul odihnei nocturne, în cea de-a treia parte, 
elevul se întoarce cel mai adesea până la limita sferei astrale 
obişnuite. Astfel se naşte, în cel care doarme, un amestec de 
impresii venind din sfera astrală a Şcolii şi din cea a naturii 
obişnuite. Acest fapt provocă vise jumătate gnostice, jumătate 
dialectice, tot felul de reprezentări şi situaţii care, în general, 
devin un ghem imposibil de descifrat. În acest fel, adesea 
există ceva adevărat în vis, dar mai mult o mulţime de prostii 
şi aiureli. De aceea trebuie să observați visele cu cea mai mare 
prudenţă. Vă sfătuim cu putere să nu le daţi vreo importanță, 
să nu le acordaţi nicio atenţie. Amintiţi-vă din ele atât cât este 
util şi necesar; veţi înţelege mai târziu concret, prin experienţă, 
ceea ce conţineau eventual ca adevăr. 

În măsura în care procesul revirimentului sufletului 
avansează, perioada de mijloc a experienţelor nocturne se 
întinde. Perioada unificării cu câmpul astral al Corpului Viu 
devine mai lungă. Limitele se întind până în momentul în care 
legătura cu sfera astrală a Corpului Viu se menţine pe întreaga 
durată de odihnă a corpului. 

În ceea ce priveşte al doilea elev al exemplului nostru, 
privat de corpul său fizic datorită morţii, situația este în mod 
evident diferită. Dacă sufletul este deja trezit înainte de părăsirea 
corpului, totul este foarte simplu: omul-suflet care posedă mantia 
de Aur a Nunții, corpul astral în mod perfect polarizat, a devenit 

un vehicol nemuritor, progresează din forță în forță. 

Dar trebuie să admitem că noul suflet, care încă se 
formează, nu este încă trezit, cum este cazul pentru mulți 
elevi ai Şcolii Spirituale, şi al căror corp moare în această 
situaţie. Situaţia este atunci un pic mai complicată. Un suflet 
netrezit încă este, prin natură, inactiv. Noua forță a sufletului 
în devenire este inactivă până când va fi perfect centralizată 
în elev şi el ar putea să o folosească. Sufletul netrezit nu 
poate deci acţiona şi de aceea trebuie îngrijit. Sau, când un 
microcosmos, prin moarte, este golit de corpul său fizic şi de 
dublura sa eterică, atunci ceea ce rămâne este un corp astral de 
natură foarte complexă. De fapt, rămân două vehicole astrale: 
unul orientat astral spre natura dialectică, celălalt asupra 
noului câmp de viaţă. Acest dublu vehicol astral nu este încă 
polarizat; nu a intrat decât în parte în procesul schimbării. În 
această stare, decedatul este atras în două direcţii: câmpul 
astral al naturii dialectice şi cel al Şcolii Spirituale. 

Se poate întâmpla ca orientarea astrală dialectică să 
se arate mai puternică. În acest caz, entitatea este pierdută 
pentru noul câmp de viaţă; în acest sens, o nouă cufundare a 
microcosmosului în materie trebuie să urmeze. Totuşi, noul 
potenţial al sufletului deja obţinut nu se pierde. El este gravat 
în fiinţa aurică ca un centru de forţă. Viaţa trecută, deşi nu a 
dus la ocazia unei eliberări totale, nu a fost în întregime fără 
beneficiu: fapt de care va profita noua personalitate care se va 
manifesta în microcosmos. 

Se poate întâmpla de asemenea, şi deseori este aşa, ca 
noul suflet să fie încă foarte tânăr, foarte puţin dezvoltat la 
moartea corpului, astfel încât câştigul sufletului este relativ 
infim, dar elevul să fie totuşi orientat perfect asupra vieţii noi 
şi asupra autopredării omului loan, încât elevul se cufundă 
în întregime în Școală, deşi dispune de puţine calităţi noi 
ale sufletului, el respinge fundamental dialectica. Într-un 
asemenea caz, este sigur că, la moartea corpului, acest elev va 
fi admis în noul câmp de viață. Acest proces este sprijinit în 
Şcoală de un serviciu de detaşare. Toţi fraţii şi surorile rămase 

aici se străduiesc să incite defunctul să se unească cu câmpul 
astral al Şcolii, cu ajutorul forţei-lumină, şi să îl apere pe cât 
posibil de toate influenţele jenante. 

Să presupunem, de exemplu, că sufletul decedatului 
este încă nouăzeci la sută orientat asupra naturii dialectice şi 
zece la sută asupra noului astral. Ajungând în Capul de Aur, el 
va resimţi conştiinţa astrală dialectică mai puţin importantă. 
Şi, deoarece câmpul astral al Şcolii nu este în concordanţă cu 
această conştiinţă astrală, el va sesiza acest spaţiu ca fiind o 
lumină orbitoare: el nu va percepe deci nimic, nu va încerca 
nimic, căci nu există decât Lumina. Această senzaţie a luminii 
va slăbi puţin câte puţin, deoarece se va dezvolta un proces 
remarcabil, dacă ajutorul dat va reuşi. 

V-am explicat şi mai devreme că, conştiinţa noului 
suflet este în relație cu noua polarizare a corpului astral. 
În starea dialectică, polul pozitiv al corpului astral este 
centralizat în sistemul ficat-splină şi polul negativ în cap 
şi inimă. În cursul formării noului suflet, aceşti poli se 
schimbă: polul pozitiv corespunde inimii şi capului, polul 
negativ sistemului ficat-splină. 

Corpul sufletului nou este evident polarizat în întregime 
ca marele câmp astral al Şcolii Spirituale. Câmpul astral al 
Corpului Viu, altfel spus, sfera astrală a celui de-al şaselea 
domeniu cosmic, are deci o polarizare opusă câmpului astral 
al celui de-al şaptelea domeniu cosmic. 

Sufletul adormit introdus în Câmpul astral al Corpului 
Viu este ţinut drept de curenţii puternici ai acestui câmp. Se 
poate deseori vedea cum se produce concret aceasta prin 
extinderea braţelor, a capului, exact în direcţia polului pozitiv 
a câmpului în discuție, picioarele în direcţia opusă. Astfel 
antrenat de aceşti curenţi polari, puternic vivificaţi, noul suflet, 
dacă această muncă de ridicare reuşeşte, este într-o clipă trezit, 
perfect conştient. Vechea stare a sufletului se stinge în acelaşi 
timp. Ceea ce, aici, în lumea dialecticii, durează eventual mulţi 
ani de luptă, se poate realiza acolo în foarte scurtă vreme. În 
momentul în care sufletul este ridicat, el este perfect trezit, 

viu, conştient. Miracolul grandios s-a împlinit: microcosmosul 
este eliberat de roata naşterii şi a morţii. Aceasta este ultima 
manifestare a unei personalităţi care va dispărea. O nouă 
cufundare în noapte, moarte şi greşeală nu mai este necesară; 
numai atunci când, împins de dragostea imperisabilă care 
merge să caute pe cel pierdut pentru a-l salva, se va osteni în 
serviciul lui lisus Christos, Domnul nostru. 

Trebuie însă înţeles, că aceşti curenţi polari ai câmpului 
astral al Şcolii Spirituale nu acţionează în mod automat. 
Aceşti curenţi ai Capului de Aur trebuie treziți şi permanent 
întreținuţi. Această operaţie este efectuată de muncitorii 
Capului de Aur, fraţi şi surori, cărora le este permis să se 
dedice acestei sarcini în serviciul prietenilor lor. Aceasta 
este munca Templului interior, muncă care cere mereu mai 
mulţi servitori. În măsura în care muncitorii merg în câmpul 
de secerat şi secerişul este adunat, precum şi hambarele sunt 
umplute, şi un număr crescând de entităţi sunt atrase, este de 
înţeles că sunt necesari cât mai mulţi secerători. 

Fără îndoială o altă întrebare se ridică pentru a încheia: 
„Ce se întâmplă cu sufletul trezit de către curenţii polari ai 
câmpului astral gnostic?” 

Acesta, ca printr-o fulgerare, intră în legătură cu 
Spiritul, cu Pimandrul său. Spiritul, şi el, este o radiaţie. Din 
momentul în care un suflet este trezit şi se ridică în noul câmp 
astral, în Capul de Aur al Corpului Viu Gnostic, Spiritul într-o 
fracțiune de secundă se uneşte cu el şi se face una cu el. Din 
acest moment ființa umană, acţionând prin el însuşi, creând 
prin el însuşi, devine în cel mai înalt sens al cuvântului un 
franc-mason, un co-constructor în căminul sufletelor vii. 

Sperăm arzător că această explicaţie va contribui în a 
vă da o viziune clară a salvării rezervate pentru toţi în Gnoză. 

„Iar cei care L-au primit, le-a dat putere să devină din 
nou copiii lui Dumnezeu. ” 

Înţelegeţi această chemare la viață. Dacă ştiţi că sunteţi 
moştenitorii salvării, atunci fără întârziere luaţi în posesie 
moştenirea voastră! 

XXIV 


Sala de Nuntă: Capul de Aur 


Am discutat despre maniera în care conştiinţa omului- 
suflet se dezvoltă în noul câmp astral, cum omul-suflet este 
condus la trezire în grădina zeilor, câmpul de bază al vieţii 
umane veritabile. În acest câmp de activitate, de fapt, în acest 
câmp al sufletului, unitatea spartă este restabilită între Spirit şi 
suflet; Pimandru şi Hermes sunt reuniți. Să aprofundăm acum 
modul în care viaţa sufletului se manifestă în câmpul astral al 
Şcolii. 

Să luăm exemplul elevului serios, al celui care umblă 
calea autopredării totale şi a naşterii sufletului, care urmează, 
deci, exemplul elevului care este atras şi admis, datorită 
transfigurării sale astrale, în câmpul astral al Şcolii, în Capul 
de Aur al Corpului Viu. Nu luăm în considerare faptul că a 
părăsit deja corpul terestru sau că mai serveşte un vehicol 
dialectic, că a penetrat deja în întregime în câmpul astral al 
Şcolii sau că nu poate, ca suflet adormit, să intre în câmpul 
astral al Şcolii decât câteva ore în fiecare zi, condiţie care îi va 
oferi, în existenţa sa în sânul materiei, doar impulsuri pentru 
manifestarea sufletului. 

Sufletul pregătit, care intră în noul câmp astral, 
penetrează în sfântul spaţiu al Templului sublim al iniţierii 
gnostice: Capul de Aur, Templul de iniţiere al Tatălui nostru, 
Fratele C.R.C. Acest Templu îşi diminuează din când în când 
frecvenţa vibratoare pentru a se acorda limitei extreme a 
vibraţiei naturii dialectice, pentru a face posibilă traversarea 
unui grup care se apropie. Când această Sală de Nuntă se 
umple cu oaspeţi, începe marea sărbătoare: Nunta Alchimică. 

Ştiţi, din parabolele biblice despre acest subiect şi 
informaţiile date în Nunta Alchimică a lui Christian Rozacruce, 

că există mereu comeseni care nu posedă veşmântul nunţial. 
Ei sunt respinşi imediat, sau sunt cântăriți şi găsiți prea uşori, 
iar apoi expulzați fără prejudiciu sau judecată. Înţelegeţi, că 
aceste episoade aparent romantice se bazează în întregime 
pe realitate şi că această istorie se repetă mereu. Astfel şi în 
epoca noastră, cei care violează adevărul sunt respinşi de Sala 
de Nuntă. 

Trebuie să ne imaginăm această Sală de Nuntă, Capul 
de Aur, câmpul astral al Şcolii, Templul de iniţiere al lui 
C.R.C. ca un spaţiu imens, formând o totalitate organică şi 
neadmiţând nicio concesiune sublimităţii pe care o consideră 
lumea dialectică a fi sublimitate. În opoziţie cu sfera 
reflectătoare, acolo nu ajungeţi sub bolțile imenselor catedrale 
eterice cu cupole, turnuri şi săli grandioase, care strălucesc 
în alb şi aur. Nici nu poate fi vorba despre asemenea lucruri. 
Asemenea reprezentări sunt poate utile pentru unii în lumea 
astrală obişnuită, sau pot părea importante, dar Sala de Nuntă 
a Gnozei este un spaţiu imens, resimţit însă ca o totalitate 
organică. Când intraţi în „Catedrala” din Ussat-Ornolac, nu 
vedeţi decât o grotă, nu simţiţi decât frig dialectic şi vedeţi 
doar întuneric. Totuşi această grotă este scăldată în spaţiul 
câmpului astral gnostic! Cei care s-au maturizat pentru aceasta 
o vor simţi ca o vibraţie foarte specială, despre care am vorbit 
şi care se manifestă în spațiul nelimitat. 

Dacă doriţi o comparaţie, gândiţi-vă la câmpul sferic 
în care va fi admis candidatul. În acest câmp apar puternice 
curente magnetice polare de natură total diferită de câmpul 
astral dialectic, curente care sunt, cum am explicat, diametral 
opuse câmpului astral dialectic. Acest câmp al spaţiului 
nelimitat este poarta decisivă a Misteriilor gnostice, cel care 
poate intra nu devine liber, ci este liber. Pentru a înţelege, iată 
câteva explicaţii: 

V-am spus că, datorită curentului polar al naturii astrale, 
care traversează acest câmp, sufletul care penetrează va fi 
redresat şi se ridică, dar putem adăuga: „sau nu”. Deoarece 
această ridicare a sufletului nu este posibilă decât dacă se află 

în armonie cu acest câmp, dacă el şi vehicolul său satisfac 
starea organică a veşmântului de aur al Nunții. 

De aceea în spaţiul noului câmp astral nu mai este 
posibilă nicio mistificare. Doar cel care este însuşi adevărul, 
doar acela poate intra în legătură cu adevărul. Cel care 
vorbeşte doar despre adevăr dar nu îl pune în practică, acela 
va fi absolut respins de acest spaţiu. Iluzia este posibilă numai 
în lumea iluziilor, în ordinul înşelătoriei. În câmpul existenţei 
obişnuite suntem înconjurați de iluzii. Iluziile ne duc în eroare. 
Dar din moment ce treceţi de poarta Misteriilor, mistificarea 
încetează. Cel a cărui stare de a fi nu poate satisface exigenţele 
trecerii, va fi incapabil de a se menţine când curentele polare 
vor fi purtate spre o frecvenţă vibratoare mai înaltă. Astfel se 
confirmă în practică povestirile şi legendele sfinte. 

Amintiţi-vă povestirea a ceea ce se petrece în Templul 
de iniţiere al lui C.R.C. În primele locuri se aşază la început 
în mare număr regi, împărați, prinți, baroni, nobili şi oameni 
obişnuiţi, bogaţi şi săraci, comportamentul multora dintre ei 
este departe de a fi elevat şi majoritatea lor fac doar larmă. 
Deoarece C.R.C. intră modest, plin de recunoştinţă că a putut 
trece toate porţile, înainte ca ele să fie închise, ceilalți îi râd în 
nas, deoarece la întrebarea lor „Iată-te, frate Rozacruce, eşti 
şi tu aici?” el răspunde: „Da, fraţilor, mila lui Dumnezeu mi-a 
permis şi mie să intru.” Dar toţi aceşti „fraţi” nu fac niciun efort 
ca să fie admişi! Însă, în momentul în care începe cântărirea, 
adică de când vibrația curentelor polare se intensifică, aceşti 
aşa-numiţi „fraţi” dispar pe rând. Dar ceilalți însă, care „rezistă 
tuturor greutăților”, pentru aceia ridicarea sufletului înseamnă 
trezirea totală, devenirea conştientă. Înseamnă, cu alte cuvinte, 
o viaţă nouă, o călătorie traversând eternitatea. Candidatul 
este condus până aici printr-o forţă gnostică sfințitoare, forţa 
Spiritului Sfânt, a Vindecătorului, a Paracletului. Cel care este 
astfel trezit se regăseşte ca fiu renăscut, copil al Divinităţii, 
copil al Spiritului. De fapt întregul spaţiu astral al Capului de 
Aur este, de asemenea, umplut de radiaţia Spiritului. 

Ce este Spiritul? Aceasta nu se poate explica. Spiritul 

(trebuie bine distins de Spiritul Sfânt), Logosul Universal, 
Dumnezeu, umple cu prezenţa sa spaţiul lumii sufletului. 
Lumea sufletului este asociată cu Împărăţia Cerurilor, 
domeniul omului-Christos. Precum Iisus Christos spune: ,, Eu 
şi Tatăl suntem unu”, la fel omul-suflet resuscitat, repatriat 
în Capul de Aur, poate spune şi el, căci întregul câmp este 
îmbrăţişat şi iluminat de Divinitate. Acolo Spiritul şi Sufletul, 
Tatăl şi Fiul, Dumnezeu şi lumea sufletului sunt perfect unu. 

Ştim din experienţă, şi Biblia ne-o confirmă, în viaţa 
dialectică domină separarea de Spirit. Din această cauză, omul 
face experienţe şi creează el însuşi iluzia răului. În natura 
dialectică, existența urmează o cale a durerii, a suferinței şi 
a nefericirii. De asemenea, cu ajutorul exemplelor luate din 
natura dialectică, este imposibil de a face orice comparaţie cu 
câmpul Spiritului al Capului de Aur. 

Singurul lucru pe care îl posedăm aici-jos, în 
această vale a lacrimilor, este Spiritul Paracletului, Spiritul 
Consolatorului, forța-lumină a Spiritului Sfânt. Aceasta este 
o forţă sanctificatoare, şi vindecătoare, care vine din lumea 
sufletului, din cel de-al şaselea domeniu cosmic, şi penetrează 
în cel de-al şaptelea domeniu cosmic. Nu se confundă 
niciodată cu lumea dialectică, se ţine departe de tot ce este 
dialectic, dar se află aici şi există, şi sarcina ei este doar să ne 
conducă acasă, din lumea dialecticii în starea sufletului viu. 

Puteţi înţelege de ce miile de teologi, clerici şi sectari, 
caută Spiritul, dar nu îl vor găsi niciodată şi, de fiecare dată, 
osteneala lor sfârşeşte în spiritism inutil. Cel care doreşte 
să realizeze Împărăţia lui Dumnezeu pe pământ, pe plan 
orizontal, nu va găsi niciodată forţa Paracletului, chiar dacă 
vorbeşte atât de binevoitor despre imitaţia lui lisus Christos. 

Însă sufletul introdus de spiritul Paracletului, de Spiritul 
adevărului, în noul câmp de viaţă, câmpul Spiritului, unde 
sufletul şi Spiritul se topesc într-o unitate perfectă în virtutea 
manifestării Spiritului, acest suflet va experimenta adevărul 
cuvântului lui loan, 14, 18-20: 

„Nu vă voi lăsa orfani, Mă voi întoarce la voi. Peste 

puțină vreme lumea nu Mă va vedea, dar voi Mă veţi vedea; 
pentru că Eu trăiesc, şi voi veți trăi! În ziua aceea, veți 
cunoaşte, că Eu sunt în Tatăl Meu, că voi sunteți în Mine, şi 
că Eu sunt în voi.” 

Dacă v-aţi putea ridica, cu conştiinţă clară şi lucidă, în 
Casa Tatălui nostru unde sunt multe locuinţe, atunci aţi putea 
vedea şi experimenta, ceea ce noi încercăm să vă explicăm în 
mod simplu. Aţi simţi câmpul unităţii sufletului şi Spiritului, 
acest câmp care este etern, nemuritor, omniscient, dragoste 
perfectă, bunătate absolută, unitate absolută fără vreo noţiune 
a diviziunii, o unitate spaţială infinită care poate fi simțită 
organic, conştient şi inteligent. Candidatul, care intră în 
acest câmp, devine un om-suflet-spirit, participând la ordinul 
spiritual originar al lui lisus Christos. 

Acum înţelegeţi justeţea cuvintelor lui lisus Domnul, 
în privinţa lui loan Botezătorul: „Dintre cei născuţi de femeie 
nu a fost unul mai mare decăt loan Botezătorul, dar cel mai 
mic din Împărăţia Cerurilor este mai mare decât el.” 

Or, tocmai în această Împărăţie a Cerurilor, în acest 
domeniu care există aici, în prezentul viu, sunteţi chemaţi, 
şi tot ajutorul necesar vă este oferit, deoarece Spiritul 
Paracletului este activ în toate focarele şi în întregul Corp Viu 
al Tinerei Gnoze. 


„Este vorba despre prezentul viu, 
Este vorba despre acum-ul de astăzi. 
Spre el ne orientăm paşii. 

Spre munca pe care ne-o cere Gnoza.’ 


E] 

XXV 


A doua carte: Pimandru lui Hermes 


1. Rămâi în tăcere, o Hermes Trismegist, şi reține bine, 
ceea ce vreau să te învăţ. Îţi spun imediat ceea ce mi-am adus 
aminte. 

2. HERMES: „Mulţi vorbesc despre univers şi despre 
Dumnezeu, dar opiniile se contrazic, astfel încât nu putem 
distinge adevărul în ele. Mi-ai clarifica acestea o, Maestre? 
Nu voi crede decât ceea ce Tu îmi vei revela.” 

3. „Ascultă deci, fiule, raportul între Dumnezeu şi univers, 
adică: Dumnezeu, eternitatea, lumea, timpul şi devenirea. 

4. Dumnezeu a făcut eternitatea, eternitatea a făcut 
lumea, lumea a făcut timpul, timpul a făcut devenirea. 

5. Esenţa lui Dumnezeu este binele, frumosul, fericirea 
şi înțelepciunea; esenţa eternității este imuabilitatea; esenţa 
lumii este ordinea; esența timpului este schimbarea, esenţa 
devenirii este viaţa şi moartea. 

6. Spiritul şi sufletul sunt forțele active şi revelatoare 
ale lui Dumnezeu, permanenţa şi imortalitatea, acestea sunt 
acţiunea eternității, denaturarea şi întoarcerea la perfecţiune, 
acestea sunt acţiunea lumii, creşterea şi descreşterea sunt 
acţiunea timpului; proprietatea, este astfel acţiunea devenirii. 

7. Astfel eternitatea este în Dumnezeu, lumea este în 
eternitate, timpul este în lume şi devenirea este în timp. 

8. În timp ce eternitatea se odihneşte în jurul lui 
Dumnezeu, lumea se mişcă în eternitate, timpul se împlineşte 
în lume şi devenirea se formează în timp. 

9. Dumnezeu este astfel originea tuturor lucrurilor; 
esenţa Sa este eternitatea, iar lumea este materia Sa. 

10. Eternitatea este forța potenţială a lui Dumnezeu. 
Opera eternității este lumea, care nu are început, ci este în 

devenirea continuă sub acţiunea eternității. De aceea, nimic 
din ceea ce este din lume nu va piere niciodată, deoarece 
eternitatea este incoruptibilă, şi nimic nu va fi nimicit, 
deoarece eternitatea înconjoară întreaga lume.” 

11. „Dar ce este înţelepciunea lui Dumnezeu?” 

12. „Ea este binele, frumosul, fericirea, virtutea totală 
şi eternitatea. 

13. Eternitatea face din lume un ordin penetrând materia 
cu permanenţă şi imortalitate. Devenirea materiei depinde de 
eternitate precum şi eternitatea însăşi depinde de Dumnezeu. 

14. Există devenire şi timp, atât în cer, cât şi pe 
pământ, dar sunt de natură diferită; în cer, sunt neschimbaţi şi 
imperisabili; pe pământ sunt schimbători şi perisabili. 

15. Dumnezeu este sufletul eternității; eternitatea este 
sufletul lumii şi cerul este sufletul pământului. 

16. Dumnezeu este în Însufleţire; Însufleţirea este în suflet; 
sufletul este în materie şi toate lucrurile există prin eternitate. 

17. Acest mare corp, care înglobează toate corpurile, 
este umplut din interior şi acoperit din exterior, de un suflet 
penetrat de conştiinţa-spirit, penetrat de Dumnezeu, un suflet 
vivificând întregul univers. 

18. În exterior, viaţa vastă şi perfectă a lumii, cu toate 
creaturile vii în interior, durează nesfârşit sus în cer, mereu 
identică cu ea însăşi, în timp ce jos pe pământ, ea produce 
schimbările devenirii. 

19. Eternitatea menţine toate acestea, fie prin ceea ce 
numim destin, providenţă, natură, fie în vreun fel pe care îl 
considerăm acum sau în viitor. Cel care însă realizează toate 
acestea prin activitatea sa, este Dumnezeu, este forţa activă şi 
revelatoare a lui Dumnezeu. 

20. Dumnezeu, a cărui forță potenţială este mai presus 
de toate, şi nu se poate compara cu nimic uman, nici divin. 

21. De aceea, Hermes, să nu crezi că ceva de aici jos 
sau de sus seamănă cu Dumnezeu, deoarece te-ai îndepărta 
de adevăr: nimic, de fapt, nu seamănă cu Incomparabilul, cu 
Unicul Dumnezeu Universal. 

22. Astfel, să nu crezi că îşi împarte cu oricine forța Sa 
potenţială. Căci, cine în afară de Dumnezeu, este creatorul 
vieţii, al nemuririi şi al schimbării? 

23. Ce altceva ar putea să facă El în afara de a crea? 
Dumnezeu nu este inactiv, căci altfel întregul cosmos ar fi 
inactiv, deoarece totul este plin cu Dumnezeu. 

24. Prin urmare, nu există nicio parte inactivă, nici în 
lume, nici în vreo altă creatură. Inactivitatea este un cuvânt 
vid, atât în ceea ce priveşte Creatorul, cât şi în ceea ce priveşte 
creaţia. 

25. Totul trebuie creat din cauza influenţei proprii 
fiecărui loc. 

26. Creatorul trăieşte în toate creaţiile sale. El nu 
locuieşte în vreuna separat, nu creează doar în vreuna din ele, 
dar El le-a creat pe toate. 

27. Deoarece El este o forță mereu activă, nu este 
suficient pentru El că a creat fiinţele: El le mai şi îngrijește. 

28. Vezi deci lumea prin mine, precum ea se oferă 
ochilor tăi şi consideră tu însuţi cât este de frumoasă: un corp 
pur şi incoruptibil, în interior tânăr şi robust, şi a cărui forța 
nu încetează să crească. 

29. Vezi de asemenea cele şapte lumi fundamentale, 
formate după un ordin etern, fiecare urmând cursul său 
propriu, împlinind în întregime eternitatea. Vezi, lumina este 
peste tot, dar focul nicăieri. 

30. Căci dragostea, ca şi fuziune a contrariilor şi 
a deosebirilor, a devenit lumină care radiază prin forţa 
revelatoare a lui Dumnezeu, Creatorul întregului bine, 
Domnul şi Prinţul întregului ordin al celor şapte lumi. 

31. Vezi luna, ce funcţionează înaintea tuturor acestor 
lumi, instrumentul creşterii naturale, transformând materia de 
aici. 

32. Vezi pământul în centrul universului, stabilit ca 
bază a acestei lumi magnifice, furnizorul şi gardianul tuturor 
lucrurilor de pe pământ. 

33. Remarcă nenumărata multitudine a ființelor 
nemuritoare şi marea masă a muritorilor, şi vezi luna cum îşi 
scrie orbita între muritori şi nemuritori. 

34. Totul este plin cu suflet, toate fiinţele sunt puse în 
mişcare conform propriei lor naturi, anumiţi în cer, alţii pe 
pământ. Cei care trebuie să meargă spre dreapta, nu merg spre 
stânga; cei care trebuie să fie la stânga, nu merg la dreapta; cei 
care trebuie să meargă în sus, nu merg în Jos; cei care trebuie 
să fie jos, nu merg în sus. 

35. Că toate aceste ființe au fost concepute, iubite 
Hermes, nu mai este nevoie să-ți arăt; acestea sunt corpuri 
care posedă un suflet şi sunt animate. 

36. Toate aceste fiinţe, totuşi, nu pot forma o unitate, 
dacă nu ar fi cineva care le adună. Acest cineva trebuie să 
existe! El trebuie să fie absolut unic. 

37. Căci, deoarece mişcările sunt diferite şi de multe 
feluri şi corpurile sunt de asemenea diferite, când totuşi există 
aceeaşi viteză, care le este impusă colectiv, nu pot exista doi 
sau mai mulţi creatori. 

38. Dacă ar fi mai mulţi, unitatea ordinului nu ar fi 
menţinută şi gelozia ar crea luptă pentru putere. 

39. Să presupunem că ar exista un al doilea creator 
pentru fiinţele schimbătoare şi muritoare, atunci şi acesta ar 
fi prins de dorinţa de a crea de asemenea fiinţe nemuritoare, 
şi la fel creatorul fiinţelor nemuritoare ar dori să creeze fiinţe 
muritoare. 

40. În plus, să presupunem că ar exista doi creatori şi ar 
exista pe de o parte materia şi pe de altă parte sufletul, atunci 
cui i-am atribui creaţia? Şi dacă ambii ar crea, cine ar avea 
parte de partea mai mare? 

41. Află că orice corp viu - atât cel nemuritor, cât şi cel 
muritor, atât cel care este dotat cu rațiune, cât şi cel care este 
lipsit de ea - este compus din materie şi suflet. 

42. Toate corpurile vii sunt animate. Tot ce este 
fără viaţă nu este decât materie, în timp ce numai sufletul, 
cauza vieţii, rămâne între mâinile Creatorului. Creatorul 

nemuritorului este şi Creatorul vieţii; astfel şi a altor creaturi, 
a celor muritoare. 

43. Cel care este nemuritor şi a creat nemurirea nu a 
creat de asemenea tot ceea ce aparţine de viață? 

44. Că există deci cineva care le-a creat pe toate, este 
clar. lar că El este Unicul, este evident, căci şi sufletul este 
unu, viaţa este una, materia este una.” 

45. „Atunci cine este acest Creator?” 

46. „Cine altcineva dacă nu Dumnezeul Unic! Cine 
altcineva ar avea singur dreptul de a crea fiinţe vii, animate? 
De aceea Dumnezeu este unic. 

47. Este chiar de râs: dacă recunoşti că există o singură 
lume, un soare, o singură lună şi o singură natură divină, ai 
gândi oare că Dumnezeu este multiplu? 

48. Prin urmare, Dumnezeu este cel care este creatorul 
tuturor lucrurilor. De altfel, ce este surprinzător în faptul că 
Dumnezeu creează viaţa, sufletul, nemurirea şi schimbarea, 
în timp ce tu însuţi faci atâtea lucruri diferite? 

49. Căci tu însuţi vezi, vorbeşti, auzi, percepi mirosurile, 
tu guşti, mergi, gândeşti, şi respiri. Nu este deci un altul care 
vede, un altul care aude, un altul încă care vorbeşte, care 
merge, care gândeşte şi care respiră! Este o singură fiinţă care 
le face pe toate acestea. 

50. Activităţile divine nu sunt separabile de Dumnezeu; 
la fel şi în cazul în care tu ai înceta activităţile tale, tu nu ai 
mai fii o fiinţă vie, la fel dacă Dumnezeu şi-ar opri activitatea, 
el nu ar mai fi Dumnezeu. 

51. Dacă s-a demonstrat că nu poate exista fiinţă în 
inactivitate, atunci cu atât mai mult este valabil aceasta pentru 
Dumnezeu! 

52. Dacă ar exista realmente ceva pe care nu Dumnezeu 
l-ar fi creat, atunci Dumnezeu nu ar fi perfect. Dar deoarece 
Dumnezeu nu este inactiv, ci dimpotrivă, perfect, astfel El 
este Creatorul tuturor lucrurilor. 

53. Dacă mai mă asculţi încă puţin, o, Hermes, vei 
înţelege că singurul scop al lui Dumnezeu este să facă să se 

nască tot ceea ce este în devenire, tot ceea ce a devenit în 
trecut, şi tot ceca ce va deveni vreodată. 

54. Aceasta este viaţa, copilul meu iubit. Aceasta este 
frumosul, binele, aceasta este Dumnezeu. 

55. Dacă vrei să înţelegi toate acestea prin propria ta 
experienţă, atunci vezi ce se întâmplă în tine când tu doreşti 
ca să creezi. Totuşi, când este despre Dumnezeu, actul de a 
crea nu este acelaşi: Dumnezeu, cu siguranţă, nu simte nicio 
bucurie perceptibilă şi nimeni nu colaborarează cu El. 

56. Deoarece El acţionează în întregime singur, El este 
totdeauna imanent în operele sale, şi El este totul în toate, 
orice ar crea. El este creatorul şi creaţia în acelaşi timp. Căci 
dacă creaturile sale ar fi separate de EI, atunci s-ar zdrobi şi ar 
pieri imediat, deoarece nu ar fi viaţă în ele. 

57. Dar deoarece totul trăieşte şi viaţa este unică, cert 
este că Dumnezeu este unic. Pe de altă parte, deoarece totul în 
cer ca şi pe pământ este viu şi viaţa este unică în toate, viaţa 
este creată prin Dumnezeu şi ea este însăşi Dumnezeu. Totul 
a fost creat prin munca lui Dumnezeu şi viaţa este uniunea 
sufletului cu Spiritul. 

58. lar în privinţa morţii, ea nu este distrugerea 
elementelor adunate, ci ruptura unităţii lor. 

59. Astfel eternitatea este imaginea lui Dumnezeu; 
lumea este imaginea eternității, Soarele este imaginea lumii şi 
omul este imaginea Soarelui. 

60. În ceea ce priveşte schimbarea, omul obișnuit o 
numeşte moarte deoarece corpul se dizolvă şi viaţa se retrage 
în invizibil. 

61. Dar îţi declar, totuşi, bunul meu prieten Hermes, că 
fiinţele care dispar în această manieră sunt simplu transformați: 
în fiecare zi, o parte a lumii trece în invizibil, dar în niciun caz 
pentru a fi distrusă. 

62. În aceasta rezidă suferința lumii: rotaţiile şi 
disparițiile în ceea ce numim moarte. Căci rotația este 
revoluţie, iar dispariţia este reînnoire. 

63. Lumea este înzestrată cu toate formele posibile. Nu 
le poartă închise în sinele său, dar se transformă în forme şi 
prin forme. 

64. Prin urmare, pentru că lumea este creată omniform, 
cum este atunci Creatorul său? Nu putem spune că este fără 
formă! Dacă însă, şi El ar fi omniform, El ar semăna lumii. 
Dar dacă nu ar avea decât o singură formă? Atunci în această 
privinţă ar fi mai puţin decât această lume. 

65. Ce să decidem deci? Căci concepția noastră despre 
Dumnezeu nu poate prezenta lacune! 

66. Există doar o singură formă proprie lui Dumnezeu, 
o singură formă pe care ochii corporali nu o pot percepe, 
formă incorporală, care manifestă toate formele prin corpuri. 

67. Nu te mira că poate exista o formă incorporală! 
Gândeşte-te la un cuvânt pe care îl rosteşti! Astfel este şi cu 
picturile: se văd vârfuri de munţi ridicându-se înalt în cer pe 
când în realitate ei sunt netezi şi plaţi. 

68. Gândeşte-te din nou, mai profund, la ceea ce am spus. 
Precum omul nu poate trăi fără viaţă, astfel nici Dumnezeu nu 
poate trăi fără să creeze binele, deoarece aceasta este viaţa şi 
mişcarea lui Dumnezeu: să acorde mişcare şi viaţă la tot ceea 
ce există. 

69. Anumite lucruri trebuie abordate cu o înţelegere 
particulară, de exemplu şi următoarele: 

70. Totul este în Dumnezeu, dar nu ca într-un loc 
anume, deoarece un loc este material şi nemişcat, şi ceea ce 
ocupă un loc anume este fără mişcare; în incorporal, lucrurile 
apar într-un cu totul alt fel. 

71. Dacă te gândeşti le EI, cel care închide totul în sine, 
trebuie să înţelegi înainte de toate, că nimic nu este capabil 
de a circumscrie incorporalul, şi că nimic nu este nici mai 
rapid, nici mai puternic decât El. El este necircumscris, cel 
mai rapid şi cel mai puternic. 

72. Examinează-te pe tine însuţi, porunceşte sufletului 
tău să se ducă în India şi va fi acolo, înainte să-i fi ordonat. 

73. Porunceşte-i să meargă spre ocean şi va fi 
instantaneu acolo; nu de parcă ar fi călătorit dintr-un loc spre 
celălalt, ci de parcă ar fi fost acolo. 

74. Porunceşte-i să se ridice în cer; el nu va avea nevoie 
de aripi ca să o facă. Nimic nu-l poate opri, nici focul soarelui, 
nici eterul, nici mişcarea periodică a cerului, nici corpurile 
stelelor; călătorind prin toate spaţiile, el se va ridica în zborul 
său până la planetele cele mai îndepărtate. 

75. Chiar dacă ai dori să străpungi bolta universului, 
ca să vezi ce este în afara ei, (dacă există ceva în afara lumii), 
atunci poţi face şi acel lucru. 

76. lată ce putere, ce rapiditate ai în posesie! Dacă le 
poţi face pe toate acestea, atunci oare Dumnezeu nu ar putea 
să le facă? 

77. De aceea trebuie să-L vezi pe Dumnezeu în felul 
următor: tot ceea ce este, le cuprinde în sine ca fiind gândurile 
Sale: lumea, El însuşi, universul! 

78. Dacă nu te poţi egala cu Dumnezeu, atunci nu îl poţi 
înţelege, deoarece doar asemănătorul înţelege asemănătorul. 

79. Creşte până la înălțimi imense, depăşeşte toate 
corpurile, ridică-te deasupra tuturor timpurilor, devino etern. 
Atunci îl vei înţelege pe Dumnezeu! 

80. Pătrunde-te de gândul că nimic nu-ţi este imposibil; 
consideră-te nemuritor şi capabil de a înţelege pe toate, artele, 
ştiinţele, natura tuturor celor care trăiesc! 

81. Devino mai înalt decât toate înălțimile, coboară mai 
jos decât toate adâncimile! 

82. Adună în tine senzațiile a tot ceea ce ai creat: ale 
focului şi ale apei, ale secului şi ale umidității; imaginea că 
tu eşti peste tot în acelaşi timp: pe pământ, în mare, în aer; 
că eşti încă necreat, că te afli încă în sânul matern, că eşti 
tânăr, bătrân, mort şi chiar dincolo de moarte! Dacă pe toate 
acestea le poţi cuprinde în acelaşi timp în conştiinţă: timp, 
locuri, evenimente, calități şi cantităţi, atunci îl poţi înţelege 
pe Dumnezeu. 

83. Dacă însă îţi ţii sufletul prizonier în corp, dacă îl 
retragi şi spui mereu, că „nu înţeleg nimic, nu sunt capabil de 
nimic, mi-e frică de mare, nu mă pot ridica până în cer, nu ştiu 
ce am fost, şi ce voi fi” atunci ce ai de-a face cu Dumnezeu? 

84. Căci tu nu poţi să-ţi însuşeşti nimic prin gândirea a 
ceea ce este frumos şi bine, atât timp cât încă iubeşti corpul şi 
eşti rău. Viciul suprem este necunoaşterea a ceea ce este divin. 

85. Dar să fii capabil de cunoaştere, să ai voinţa şi 
puternica speranţă constituie drumul drept spre bine, un drum 
uşor! Peste tot, de-a lungul călătoriei tale, îl vei întâlni pe 
drum, peste tot ţi se va face cunoscut, chiar şi acolo unde nu 
te-ai fi aşteptat deloc; fie că eşti treaz sau dormi, pe apă sau pe 
pământ, ziua sau noaptea, dacă vorbeşti sau taci. Căci nu este 
nimic ceea ce El nu este. 

86. Poţi să spui atunci, că Dumnezeu este invizibil? Ce 
se arată mai mult decât Dumnezeu? A creat totul pentru ca să 
ÎI cunoşti prin toate creaturile sale! 

87. Ceea ce este magnific, minunat, este că Dumnezeu 
se manifestă prin toate creaturile sale. 

88. Deoarece nimic nu este invizibil, chiar printre 
cele fără corp: Însufleţirea, Sufletul-Spirit, se revelează în 
contemplarea vie iar Dumnezeu se manifestă în activitatea sa 
creatoare. 

Pe toate acestea a trebuit să ţi le dezvălui, o, Trismegist. 
Consideră restul în aceeaşi manieră şi nu te vei rătăci.” 

XXVI 


Cunoaşterea vie a lui Dumnezeu 


Cea de a doua carte din Corpus Hermeticum, în fața 
căreia vă plasăm acum, conține, ca şi prima carte, un discurs 
între Pimandru şi Hermes Trismegistul, axat în întregime 
asupra esenței lui Dumnezeu şi asupra întrebării cum putem 
cunoaşte şi înţelege esenţa fiinţei şi activităţile Lui. 

Veţi fi, bineînţeles, de acord cu noi în privinţa faptului 
că o asemenea cunoaştere, de cel mai înalt interes, este 
indispensabilă. Înţelegem prin Dumnezeu, de fapt, sursa 
tuturor lucrurilor, esenţa supremă din care provine întreaga 
existență. Cei care vor să meargă calea de întoarcere, care 
este trasată în esenţa supremă, cei care ştiu că sunt chemaţi 
să devină fii ai lui Dumnezeu, aceia trebuie să cunoască şi 
să înţeleagă Tatăl nostru în toate. Astfel, cunoaşterea lui 
Dumnezeu a fost dintotdeauna obiectivul unui adevărat 
gnostic. Din această cunoaştere se deduce tot restul. 

Societăţile religioase naturale vorbesc continuu de 
Dumnezeu. Ele îl invocă şi adoră în cei mai frumoşi termeni 
mistici. În fiecare zi se ţin slujbe cu predici, iar ritualurile îl 
au pe Dumnezeu ca temă şi obiectiv. Milioane de oameni se 
consideră cunoscători ai lucrurilor lui Dumnezeu. 

Având în vedere rezultatele obținute, precum şi opiniile 
şi concepţiile total contradictorii ale nenumăratelor curente 
religioase, se pare că cunoaşterea umană a lui Dumnezeu este 
deplorabilă, căci se nu poate vorbi aici despre cunoaştere în 
acest sens. Cuvintele frumoase ale religiilor naturale, cărțile 
pioase, activităţile religiilor naturale nu sunt altceva decât 
imitații şi nu înseamnă nimic. Cel care studiază literatura 
religioasă mondială în acest domeniu, nu ştie la sfârşit nimic 
despre ceea ce ar trebui în mod real să ştie. Este un ocean de 

cuvinte, în care cu uşurinţă te poţi pierde, un dogmatism, o 
teologie fără bază. 

De-a lungul secolele, nenumărați sunt aceia care, ca şi 
noi, au descoperit acest fapt, această greşeală, această eroare 
care nu face decât să mărească refuzul, negarea lui Dumnezeu. 
Au fost respinse conştient şi pozitiv ceea ce masa religioasă 
a crezut că trebuie să afirme în legătură cu Dumnezeu. A 
fost respinsă şi autoritatea arogantă cu care teologii au spus: 
„Este astfel şi nu altcumva”. Atunci au început să se revolte 
şi împotriva altor ecleziaşti, care pe lângă autoritatea lor, au 
aplicat şi opresiune: cruzime, ferocitate, torturi, arderi, carceră 
şi alte metode diabolice. Au descoperit apoi că aşa-numiţii 
Părinţi ai Bisericii nu s-au împiedicat să jefuiască şi să ascundă 
scrierile originare, pentru ca cei care vor veni după ei să nu 
poată să ia cunoştinţă de ele. În multe biblioteci mari ale lumii 
se ascund cele mai mari comori, documente autentice ale 
multor Fraternităţi gnostice. Aceste documente sunt ţinute cu 
grijă sub lacăt, pentru ca conţinutul lor să rămână necunoscut. 
Sau, câteodată, aşteptând un beneficiu material. 

În cursul timpurilor, s-a descoperit de asemenea 
rafinamentul metodei folosite de către unele instituţii 
religioase, metodă care consta în a mutila fundamental 
conţinutul scrierilor autentice. În acest fel, scrierea mutilată a 
alterat profund realitatea prin impresii greşite, care au suscitat 
şi justificat aparent dogmele Părinților Bisericii. 

Astfel, din păcate, omenirea citeşte multe minciuni 
în scrierile sfinte. Ea poartă în inima sa texte sacre mutilate. 
Astfel tot ceea ce emana din adevăr, din realitate şi din sursă, 
a fost pe cât posibil filtrat şi controlat. Au fondat o clasă de 
autorităţi religioase, cărora le-au conferit titluri. Au instituit 
doctori în teologie. Nu cu multă vreme în urmă, aceste 
autorităţi au exersat o mare influenţă asupra maselor. 

Dar tot ceea ce este organizat în manieră dialectică 
rafinată, pentru a părea onest şi autentic, îşi va găsi în final, 
conform legii de bază a naturii dialectice, sfârşitul său inevitabil. 
Căci cel care preferă moartea în locul vieții, va găsi moartea. 

Precum am spus deja, nenumărați sunt aceia care 
au descoperit, în cursul timpului, marea trădare, marea 
înşelătorie. Ei au recurs, din păcate, la ateism, la negarea lui 
Dumnezeu, rezultând ruptura radicală faţă de ideile în curs. A 
urmat apariţia materialismul istoric; un declin atât de imens, 
cu rezultate atât de sângeroase încât, o dâră de sânge a rămas 
vizibilă în locurile unde voinţa sa a triumfat. Omenirea este 
încă împovărată de consecinţele acestuia. 

Cel care îşi pune întrebarea culpabilităţii va găsi, fără 
îndoială, pe aceia care s-au numit odinioară preoți, autorităţi 
care în faţa meselor au pretins că îl cunosc pe Dumnezeu şi că 
urmează voia lui Dumnezeu, dar neglijând să-L mărturisească, 
lăsând dimpotrivă să curgă sângele nenumăratelor fiinţe umane. 

Ateismul, precum a spus într-o zi unul dintre teologii, 
vorbind în disperare, este unul dintre datoriile neplătite ale 
bisericii. Aşa este! Astfel, consecinţele greşelilor se întorc la 
autorii lor. Iar posteritatea trădătorilor rămâne cu moştenirea 
sa dezgustătoare. 

Dar cei care au văzut, în cursul secolelor, că 
reprezentanţii religiei nu posedau adevărata cunoaştere a lui 
Dumnezeu, aceia nu au fost obligaţi să cadă în ateism şi în 
materialism. Aceasta este valabil şi pentru căutătorii zilelor 
noastre. Ei se pot elibera în întregime de iluzia transmisă 
de această trădare, şi pot ei înşişi căuta cunoaşterea lui 
Dumnezeu! Cel ce caută cu adevărat va găsi, căci singurul 
adevăr este imperisabil şi indestructibil. Este o sarcină fără 
speranţă încercarea întemnițării adevărului. 

Cel care doreşte adevărul, va elibera adevărul. Este 
fals, precum se pretinde în lume, de a spune că Dumnezeu 
este incognoscibil, invizibil. Aceasta este o dogmă în spatele 
căreia teologia preferă să se ascundă. 

Când lisus, Domnul spune: „Nimeni nu L-a văzut pe 
Dumnezeu, ci Fiul Omului ni L-a făcut cunoscut”, prin aceasta 
nu vrea să spună că Gnoza nu poate fi decât posesia particulară 
a unui singur om, ci că toţi oamenii care se întorc la Gnoză, la 
originea coborârii umane divine, la lumea sufletului, redevine 

un copil al lui Dumnezeu. Pentru acesta, misterul divin este 
elucidat. 

Filozofia prezentată în cea de a doua Carte din Corpus 
Hermeticum - al cărei autor a fost un asemenea copil al lui 
Dumnezeu în sensul elevat al termenului - nu se rezumă la 
un vag dogmatism despre Dumnezeu, nu ne spune că trebuie 
să ne rugăm, să îi mulţumim şi îl onorăm în capele. Teologul 
a adus omul în situaţia de a-i mulțumi lui Dumnezeu pentru 
tot ceea ce suportă şi suferă în dialectică. Deoarece, spune, 
nu este adevărat că nimic nu vine fără voinţa Tatălui nostru 
celest? Ori este absurd de a imputa conducerii divine toate 
consecinţele provocate prin ignoranţa umană, fie că este vorba 
despre binecuvântare sau pedeapsă, recompensă sau ispăşire. 

Filozofia hermetică, dimpotrivă, ne informează despre 
cum să îl cunoaştem perfect pe Dumnezeu, sursa tuturor 
lucrurilor, cu atributele şi lucrările sale. „ Dumnezeu”, spune 
prologul cărţii a doua, „alcătuieşte şi El este eternitatea, 
lumea, timpul şi devenirea”. Ghidat de lucrările şi activitățile 
sale, omul poate penetra până la fiinţa lui Dumnezeu, la însăşi 
înţelepciunea divină. 

Mulţi oameni vor spune poate: „Nu am remarcat încă 
mare lucru! Umanitatea vorbeşte de secole despre diverse 
fenomene ale creaţiei: lumea, timpul şi devenirea sunt studiate 
şi se scriu multe despre ele. Toate disertaţiile grandioase 
ale ştiinţei pot fi reunite în rubrica: eternitate, lume, timp, 
devenire, dar toate acestea nu ne-au adus nicio cunoaştere 
divină; dimpotrivă, disputele sunt mereu mai mari.” 

Ca răspuns la aceasta, Corpus Hermeticum declară, în 
versetul 6, că nu se poate înţelege Fiinţa divină altfel decât 
spiritual, şi că Spiritul şi Sufletul constituie forţa revelatoare 
a lui Dumnezeu. De aceea, această problemă este abordată 
abia în cartea a doua hermetică, după ce prima, Pimandru, 
explică cum Gnoza, cunoaşterea revelatoare a lui Dumnezeu, 
vine spre candidatul care umblă calea şi care întâlneşte, în 
calitate de suflet renăscut, dublul său spiritual, imaginea vie 
spirituală a originii. 

Numai omul care umblă calea renașterii şi astfel 
descoperă aici Pimandrul său, spiritul său odinioară pierdut, şi 
se uneşte cu el, moare şi devine apt pentru a penetra cunoaşterea 
lui Dumnezeu. Fiinţa, devenind astfel un fiu al lui Dumnezeu 
în sensul adevărat al cuvântului, va avea dreptul de a cunoaşte 
Tatăl, cel care este deasupra tuturor şi se află în toate. De aceea, 
atât timp cât mai suntem „săraci în Spirit”, atât timp cât suntem 
încă în întregime absorbiți de natura morţii, nu găsim nimic din 
ceea ce ar putea să aparțină de Spirit. 

O întrebare se ridică: Ce a făcut lumea? A decretat că 
gândirea dialectică, conştiinţa morţii, omul-eu, ar fi Spiritul! 
A stabili şi a imprima în om această monstruoasă doctrină 
este cea mai mare crimă care a fost vreodată comisă împotriva 
umanităţii. 

De aceea Şcoala Spirituală a Rozacrucii - în numele 
Gnozei din toate timpurile - semnalează omului rătăcit 
necesitatea renaşterii sufletului. Numai omul-suflet renăscut 
îşi poate întâlni Pimandrul. 

Din momentul în care Spiritul s-a trezit astfel în om, 
cunoaşterea lui Dumnezeu le va fi revelată. 

XXVII 


Dragostea universală a lui Dumnezeu 


Numai omul al cărui suflet este născut, care a obţinut 
din nou legătura cu câmpul Spiritului şi şi-a găsit Pimandrul, 
poate penetra adevărata cunoaştere a lui Dumnezeu, precum 
am spus în capitolul precedent. Să încercăm, pe această bază, 
să înţelegem cea de-a doua carte a lui Hermes. 

În acest sens, trebuie să reflectăm asupra temei: 
Dumnezeu, eternitate, lume, timp şi devenire. 


„Dumnezeu a făcut eternitatea, eternitatea a făcut 
lumea, lumea a făcut timpul, timpul a făcut devenirea. Esenţa 
lui Dumnezeu este binele, frumosul, fericirea şi înţelepciunea; 
esența eternității este imuabilitatea; esenţa timpului este 
schimbarea, esența devenirii este viața şi moartea. ” 


În manifestarea universală există cinci manifestări: 
Dumnezeu, eternitatea, lumea, timpul şi devenirea. Dumnezeu, 
ca sursă, este Spiritul universal, în care nu există nimic 
altceva - din care, deci, nu poate veni nimic altceva - decât 
bine, frumos, beatitudine şi înţelepciune. Ceea ce provine 
din această sursă originară a lucrurilor este etern, permanent, 
invariabil, neschimbat, atât în forță cât şi în putere. Putem 
spune că Dumnezeu şi eternitatea sunt prin ei înşişi. 

Eternitatea - ca expresia inițială a lui Dumnezeu - 
manifestă binele, frumosul, beatitudinea şi înţelepciunea, adică 
dragostea universală, fericirea supremă, cunoaşterea absolută, 
omniprezentă, universală. Acestea sunt valori care nu pot avea 
sfârşit. Dumnezeu generează eternitatea şi aceasta conţine 
valorile care în totalitatea lor pot fi desemnate ca dragoste. 

Dragostea universală a lui Dumnezeu este omniprezentă. 

În eternitatea care înglobează totul, dragostea există ca o 
plenitudine de radiaţii, ca un câmp care îmbrăţişează totul. Nu 
vă imaginaţi eternitatea ca îndepărtată. Eternitatea este aici prin 
urmare, de asemenea, dragostea universală. Dumneavoastră o 
puteţi sesiza, obţine şi participa la ea într-o clipă, în existenţa 
dumneavoastră prezentă. Este o stare absolut diferită de starea 
dialectică. 

Binele, frumosul, beatitudinea şi înţelepciunea sunt 
în eternitate omniprezente, ca şi un parfum de roze sau ca 
lumina care umple un spaţiu. Nu este posibil să se reprezinte 
un punct din acest spaţiu unde acest parfum, această lumină, 
nu ar exista. Astfel Dumnezeu pătrunde, umple manifestarea 
universală. Aceasta este eternitatea însăşi în sensul 
permanenţei şi imuabilităţii perpetue. 

Putem vorbi despre aceasta, dar din momentul în care 
primiţi ceva din viaţa sufletului, veți experimenta acestea în 
mod absolut. Este ceva ce nu are legătură cu lumea dialectică. 
Oricât de bune, de minunate v-ar părea condițiile de aici, 
situaţiile şi relaţiile dialectice, nu le asociaţi niciodată dragostei 
universale a eternității. Aceasta este un cu totul alt lucru. 

Dacă dobândiţi o anumită receptivitatea a sufletului, o veţi 
înțelege imediat. Veţi înţelege în acelaşi timp, că un asemenea 
câmp al Spiritului, puternic şi omniprezent, cu valori imense, 
are un scop anume. Din acest motiv, spunem într-una din 
rugăciunile noastre: ,„ Dragostea trebuie să se propage, deoarece 
acesta este scopul existenţei sale”. Dragostea universală, care 
este Dumnezeu, caută mereu să dea formă. Scopul său cel mai 
înalt este devenirea. Pornind de la naştere, prin devenire, caută 
să ridice până la El, pentru ca ceea ce se dezvoltă în dragoste, 
gustă şi propagă fericirea cea mai înaltă, cea mai încântătoare, 
cea mai frumoasă şi în final se pierde în întregime în dragostea 
lui Dumnezeu, aceasta în scopuri pe care încă nu le putem sesiza 
în starea noastră de a fi. 

Pentru că dragostea lui Dumnezeu caută să prindă 
formă într-un fel sau altul, eternitatea produce lumea, spune 
Hermes Trismegist, în versetul 13: 

„Eternitatea face din lume un ordin penetrând materia 
cu permanenţă şi imortalitate. Devenirea materiei depinde de 
eternitate, precum şi eternitatea însăşi depinde de Dumnezeu. ” 


Fiecare atom este încărcat potenţial cu valorile eterne 
ale Logosului. Din eternitate se dezvoltă spaţiul. În spaţiu 
există substanţa originară, şi din substanţa originară se 
formează constelaţiile şi de asemenea lumea. 

Nu comiteţi greşeala de a vă gândi aici la lumea 
dialectică. Lumea la care se face referire nu este pământul, 
precum îl cunoaştem, cu calamităţile şi mizeria sa. Nu, este 
vorba despre Pământul sfânt despre care vorbesc Gnosticii; 
Pământul sfânt ca şi parte a Universul divin: cei care sunt 
ridicaţi până la lumea stării sufletului viu, pot să-i contempleze 
splendoarea. Este clar că un univers astfel manifestat cunoaşte 
o rânduială, legi; că trebuie să răspundă acestei ordini, unor 
anumite legi de radiaţie, ca să se pună în mişcare şi să atingă 
marele scop. De aceea ordinea este esenţa lumii, şi această 
ordine se află în perfectă armonie cu Logosul. 

Fiecare lume posedă o anumită ordine, acordată 
marelui tot, cu scopul de a nu fi perturbată legea care leagă 
toate lucrurile unul de celălalt. Înţelegem, că o lume astfel 
stabilită în propria sa ordine, dispune şi de timpul său propriu. 
Fiecare lume are un timp al său, fiecare lume este expresia 
unui proces care trebuie împlinit. Obiectivul unei legi sau 
al unei ordini este să conducă o anumită dezvoltare la bun 
sfârşit. În lumea noastră, o lege serveşte deseori pentru 
limitarea unui lucru. În viaţa universală, o lege vizează direct 
împlinirea dragostei divine eterne. Dacă dragostea divină 
trebuie, în virtutea esenței sale, să se comunice pentru că 
aceasta este rațiunea existenței sale, atunci lumea şi timpul au 
ca obiectiv atingerea acestui scop unic. Esenţa timpului este, 
în consecinţă, schimbarea. 

Credeţi probabil, că cunoaşteţi deja bine esența 
schimbării. Să vă feriţi de această greşeală! Această noțiune, 
ea de asemenea, trebuie înțeleasă şi abordată pe plan spiritual. 

În Biblie este spus: „Este un timp pentru Dumnezeu, şi este 
un timp pentru oameni”. Trebuie deci distinse două categorii 
de timp. Atunci când se vorbeşte despre timpul lui Dumnezeu, 
omul religios crede că evenimentele se produc în viaţa noastră 
şi că procesele se împlinesc în vremea noastră sub influenţa 
forţelor şi puterilor exterioare, forțe şi puteri pe care nu le 
ţinem în mâini. Când, deodată, se manifestă în timpul nostru, 
ca printr-o explozie, evenimente incomprehensibile sau 
neprevizibile, atunci aceiaşi religioşi vorbesc despre timpul lui 
Dumnezeu. Datorită acestui mod de a vedea, teologii predau 
postulanţilor resemnarea pe de o parte, şi frică, pe de altă parte; 
resemnarea în suferinţă, frica de pedeapsă, frică de iremediabil. 

Cu toate acestea, universul este guvernat de legi de 
radiaţie. Ele efectuează schimbările periodice cu scopul ca viaţa 
unică, care este dragostea însăşi, să fie în cele din urmă realizată 
şi să fie astfel atins scopul dragostei divine, adică, cea mai înaltă 
devenire umană: întruparea Cuvântului, în sens superior. 

Scopul devenirii, principiul naşterii, este viaţa. Trebuie, 
prin urmare, să existe un timp divin, a cărui esenţă este 
schimbarea progresivă prin care unul trece în celălalt, mereu 
mai sus, avansând din forţă în forță şi din măreție în măreție. 

Este vorba deci despre două feluri de dialectică: cea pe 
care o cunoaştem, cu schimbarea sa, cu rezultatul ei, care este 
moartea la sfârşitul unei vieţi temporare, cu a sa „creştere, 
înflorire, declin”. Dar există de asemenea o natură dialectică 
hermetică, care nu se poate înţelege decât spiritual şi priveşte 
procesul devenirii eterne. 

Se poate dovedi uşor că această dialectică există, că 
există un timp care nu duce la moarte şi a cărui esenţă este 
schimbarea. Când soarele străluceşte şi emite lumina sa, 
radiaţiile luminoase, care ne-au atins ieri, nu sunt aceleaşi 
care ne ating astăzi. Radiațiile de ieri şi-au atins scopul, adică 
fiinţa noastră; ele au acţionat asupra fiinţei dumneavoastră, 
dacă aţi fost receptivi. Radiațiile luminoase de ieri s-au 
cufundat deci în dumneavoastră, au dispărut, s-au dizolvat în 
dumneavoastră; şi astăzi noi radiaţii vă ating. 

Dacă consideraţi acest exemplu ca un simbol gnostic, ştiţi 
că lumina Gnozei moare zilnic în noi, după ce şi-a atins scopul: 
schimbarea. Datorită acestei lumini, care se oferă fără încetare, o 
viaţă se împlineşte prin schimbarea continuă, o devenire eternă, 
din forță în forță, din măreție în măreție. De aceea Pimandru 
spune: „Esenţa devenirii este viaţa şi moartea”. 

Cel care se opune acestui proces, care nu cunoaşte sau 
nu vrea să urmeze calea devenirii sufletului, va fi mereu prins 
de natura dialectică. Astfel nu viaţa, ci moartea îi va fi soarta. 
lar aceasta nu este natura dialectică, despre care vorbeşte 
Pimandru; nu este dialectica divină, ci cea a naturii morţii, a 
aneantizării. 

De aceea candidatul nu poate învinge decât prin 
Christos. Doar prin lumina naturii divine, doar prin lumina 
stării vii a sufletului, singura viaţă poate fi realizată. 

Lumina Gnozei străluceşte fără încetare. Aceasta este 
lumina universală, lumina soarelui universal, care se oferă 
fără întrerupere, precum se oferă şi lumina dialecticii. 

De aceea se spune că ofranda lui Christos, moartea lui 
Christos ne este viaţă. Dacă nu acordaţi atenţie interpretărilor 
teologice, veţi înţelege perfect. Lumina lui Christos este eternă: 
ni se oferă în fiecare zi, moare în noi pentru transformarea 
întregii noastre ființe. Oricine i se deschide are parte din 
dialectica hermetică. 

XXVIII 


Misteriul originii noastre 


„Esența lui Dumnezeu este binele, esența eternității 
este imuabilitatea, esența lumii este ordinea, esenţa timpului 
este schimbarea, esența devenirii este viața şi moartea. ” 


Dacă examinați această enumerare hermetică, precum 
am făcut-o anterior, poate îi veți înțelege aspectele. Intenția din 
Corpus Hermeticum este să ne facă să vedem în profunzime 
relația care există între aceste aspecte, să cunoaştem cauza 
fundamentală şi adevărata natură a vieții. Intenția foarte voalată 
a lui Hermes Trismegistul este să ne explice misteriul originii 
noastre. 

Dacă întrebăm oamenii: „Ce este viaţa?” vom obţine 
fără îndoială răspunsuri foarte divergente. De fapt, mulţimea 
colorată a filozofilor a speculat asupra acestei teme în cursul 
secolelor. Se pare însă, că niciunul din răspunsurile lor, niciuna 
din opiniile lor nu se află în concordanţă cu cea a lui Pimandru. 

Căci el spune: acţiunea de a deveni, acţiunea de a ne 
naşte este o particularitate. Răspuns unic! Se pare că Gnoza 
hermetică nu consideră viaţa noastră, fenomenul vital pe care 
noi îl reprezentăm, precum un tot în sine, precum autonom, ci 
o anumită proprietate, proprietatea unei alte vieţi, consecinţa 
unei vieți determinate. Fundamental, esența naşterii 
personalității cvadruple, spune Gnoza, nu este nimic altceva 
decât o proprietate, o manifestare a vieții veritabile. 

Trebuie să ne amintim că punctul nostru de pornire nu 
este starea noastră naturală, ci starea sufletului viu, deoarece 
numai sufletul viu este capabil de înțelegere spirituală. Astfel 
trebuie să ne dăm seama că adevărata viață, la care face 
referire Pimandru, singura care merită într-adevăr acest nume, 

este viaţa Spiritului, viaţa lui Dumnezeu; şi că există o relaţie 
intimă între proprietatea, care este fenomenul vital, şi însăşi 
această viață; deci între Dumnezeu şi om. Personalitata noastră 
nu este altceva decât o proprietate, o situaţie particulară, o 
manifestare a vieții unice. 

De ce viaţa Spiritului generează proprietăţi de acest fel? 
Aceste proprietăţi ar trebui să servească amplificarea unicei 
vieţi, ca ea să devină mai vastă, mai puternică, mai glorioasă. 
Această evoluţie către manifestarea proprietăţilor particulare, 
evoluţie care porneşte din Bine, traversează eternitatea, apoi din 
eternitate trece prin spaţiu-timp şi, ajunge datorită schimbării 
până la naştere; această devenire imensă a proprietăţilor nu 
vizează nimic altceva decât împlinirea Spiritului în forță, cu 
scopul ca să sfârşească prin manifestarea gloriei stării divine. 

De aceea se spune, în versetul 6 al celei de-a doua cărți: 
„Spiritul şi sufletul sunt forțe active şi revelatoare ale lui 
Dumnezeu.” Pimandru, sufletul, sufletul-spirit este singurul 
nucleu de viaţă, flacăra spiritului, scânteia spiritului. Acest 
sâmbure nucleu de viaţă este, în virtutea naturii sale, viaţa 
însăşi. Acest principiu central a fost animat sau este animat. 
Însufleţirea şi sufletul sunt deci unul. Pimandru şi Hermes, 
spiritul şi sufletul formează Dumnezeu, sunt Dumnezeu. 
Sufletul este lumina, forma spiritului. Cel al cărui suflet 
este complet renăscut poate vorbi despre „Christos viu în 
mine”, despre lumina devenită „Dumnezeu în mine”. Spiritul 
şi sufletul, Tatăl şi Fiul, Pimandru şi Hermes, sunt unu. Cu 
Pimandru, sufletul luminii formează copilul lui Dumnezeu. 
Sufletul unit cu Pimandru este chemat Mercur, de trei ori 
mare, Hermes Trismegistul, desemnare care simbolizează 
extinderea noii conştiinţe în cea mai mare măreție. 

Toate acestea se referă la omul-sufiet originar. De 
aceea, acţiunea eternității este permanenţa, nemurirea. 


Se poate ivi acum o întrebare în cititor! Cum este posibil 
ca acest om-suflet să fi căzut într-o asemenea stare muritoare, 
stare infernală în care se află? 


173 


Răspunsul este relativ simplu. Eternitatea este 
permanenţă, nemurire. Dar manifestarea omului-suflet trebuie 
să progreseze. Când Spiritul devine lumină, devine suflet 
în consecinţă, când Tatăl a generat Fiul, atunci omul-suflet 
trebuie să progreseze până va deveni un spirit vivificator. 

Ceea ce este animat trebuie să se manifeste mai departe! 
De aceea spunem că ceva arde în sufletul nostru. Cel care este 
animat de ceva, acela trebuie să o şi manifeste. Din momentul 
în care Spiritul devine Lumină, din momentul în care Tatăl 
a creat Fiul, forţa-lumină, Fiul, sufletul, trebuie să continue 
să se manifeste. Un foc trebuie să erupă. A fi animat de ceva 
nu este deci niciodată un scop în sine. Sufletul arde ca să se 
manifeste, pentru a realiza ceva. Sufletul este o posibilitate, o 
concentraţie de forțe în vederea manifestării; nu este decât un 
punct de concentraţie, un mijloc pentru a atinge un scop. 

Prin urmare, din momentul în care Spiritul devine 
lumină, ceva se produce. De aceea sufletul este o dorinţă 
permanent esenţială. Dacă, deci, scânteia spiritului posedă 
această proprietate care este sufletul, procesul trebuie să 
progreseze şi nimic nu-l poate opri. 

Cunoaşteţi probabil părţile extrase din Epistola a doua 
către Corinteni, capitolul 3, versetul 17: „Căci Domnul este 
Duhul, şi unde este Duhul Domnului, acolo este slobozenia. ” 
Viaţa Spiritului, principiul Spiritului, este libertatea. Nu există 
niciodată constrângere în Spirit. De aceea sufletul trebuie, 
în libertate, să continue să se manifeste pentru a demonstra 
ceea ce-l animă. Ceea ce se află sub constrângere nu poate 
fi niciodată autentic, deoarece aceea nu vine niciodată din 
interior. Aceasta nu poate fi niciodată Spiritul, deoarece acolo 
unde este Spiritul, acolo este libertatea. De aceea, fundamental 
şi concret, principiul libertăţii este menţinut în manifestarea 
universală. 

Din punctul de vedere al microcosmosului, toată 
durerea, toată suferinţa pe care trebuie să o suportaţi este 
susţinută şi întreţinută prin dumneavoastră înşivă. Durerea 
şi suferinţa sunt consecinţele nenumăratelor greşeli pe care 

le-aţi comis dumneavoastră înşivă şi pe care le-au comis 
personalităţile care au locuit în microcosmos înaintea 
dumneavoastră. Aceasta este imensa povară de datorii pe 
care o numim karma, pe care omul legat de roată trebuie să o 
neutralizeze conform principiului libertăţii. 

De asemenea, este magnific că avem posibilitatea de a 
anula această karmă în radianta şi milostiva Lumină a Gnozei. 
Dacă rămânem legaţi personal de această datorie şi trebuie, 
ca pentru toate păcatele adunate în microcosmosul nostru în 
cursul secolelor, să ispăşim personal, situaţia noastră va fi 
practic fără speranţă. De aceea Gnoza, dragostea divină, vine 
în ajutorul nostru. Nu este reconfortant să ştim că este posibil 
să ne descărcăm de întreaga povară karmică, având curajul de 
a păşi pe adevărata cale gnostică? Acest fapt clarifică citatul 
următor, aparţinând cărţii a doua: 

„Întoarcerea la perfecţiune şi denaturarea, aceasta este 
menirea lumii; creşterea şi descreşterea, aceasta este acțiunea 
timpului; proprietatea, aceasta este acțiunea devenirii.” 


Sufletul-spirit este trimis în libertate în cel de-al şaptelea 
domeniu cosmic, în grădina zeilor, şantierul alchimic, cu scopul 
ca, ghidat, stimulat, susținut de către scânteia de spirit, să 
manifeste ceea îl animă. Acolo, în universul celui de-al şaptelea 
domeniu cosmic, el are libertatea absolută de a se redresa sau 
de a pieri. Aici omul se află în situaţia în care este posibil să facă 
să crească sau să descrească totalitatea proceselor. Deci, fiecare 
suflet-spirit îşi poate dovedi autonomia, şi îşi poate manifesta 
starea sa sublimă. Spiritul deţine planul divin, omniscienţa, 
proiectarea integrală. Deci, dacă sufletul, prin impulsul său 
dinamic se asociază cu Spiritul, totul se împlineşte în libertate. 
Se ajunge atunci la realizarea sinelui integral. 

A se servi de această proprietate pe care o numim 
personalitate, instrument, este una din capacitățile sufletului- 
spirit. Sufletul-spirit este trimis în cel de-al şaptelea domeniu 
cosmic, pentru a-şi procura mai întâi o personalitate ideală, un 
instrument complet cu scopul de a demonstra şi de a răspunde 

marelui Plan divin. De aceea omul adamic, care a intrat în 
Paradis, a avut ca sarcină să dea un nume fiecărei creaturi, cu 
alte cuvinte, o forţă. Căci numele este o forță, o marcă. Sesizaţi 
imensitatea Planului lui Dumnezeu pentru lume şi umanitate? 

Putem deci considera personalitatea fiecărui om ca o 
proprietate a sufletului-spirit, prin urmare putem determina 
dacă caracteristicile naşterii dovedesc că incidente s-au 
produs în cursul procesului, şi că astfel ceva s-ar fi stricat, sau 
dimpotrivă, că s-a realizat marea operă alchimică. 

Sub acest raport, este util să insistăm asupra stării noastre 
obişnuite de a fi în natura morţii. Fiinţa umană, ca personalitate, 
este un instrument, dar nu putem susţine că el este, în starea 
sa naturală, o proprietate a sufietului-spirit originar! Există un 
suflet în noi, care operează în personalitatea noastră, dar el nu 
se explică prin Spirit. Sunt cu totul alte Forțe care o animă; 
iar ceea ce o animă are ca rezultat materia, planul orizontal, 
dialectica, natura morţii. În virtutea naşterii sale din natură, ea 
nu evoluează cu siguranţă către scopul sufletului. 

Sufletul care acoperea la origine scânteia-spirit în 
microcosmosul nostru a abuzat de libertatea sa, ceea ce a rupt 
legătura cu Pimandru, legătura cu Spiritul. Spiritul este etern, 
Spiritul este perfect. Dacă sufletul care îi este legat se conduce 
în manieră greşită în raport cu grandiosul ideal, legătura se rupe. 
Sufletul fără Spirit devine muritor: „Sufletul care păcătuieşte 
trebuie să moară,” spune Biblia sub formă de avertisment. 

Putem deci spune, că la un moment dat, nu au mai existat 
suflete vii. Procesul de susţinere dialectică a intervenit pentru 
a remedia această situaţie. Sufletul are totdeauna puterea de a 
se diviza sau de a se multiplica. Astfel, este clar că procesul 
natural de susţinere oferă unui suflet muritor posibilitatea să 
trezească, prin endura, sufletul originar, la renaştere. Astfel se 
restabileşte legătura cu Spiritul, cu Pimandru. Aceasta este ceea 
ce Şcoala Spirituală modernă numeşte Planul divin de salvare. 

Sufletul originara abuzat de libertatea sa, de aici consecinţa: 
el este mort ca şi expresie a Spiritului. Dar cum sufletul vine de 
la Dumnezeu, fiind o proprietate vie, el şi-a continuat existenţa 


176 


şi şi-a făcut un scop din a crea o personalitate. În măsura în care 
primele suflete s-au îndepărtat de cale, legătura între Spirit şi 
suflet s-au rupt în mod gradat. Sufletul trăia pe atunci cu mult mai 
mult decât sufletul muritor actual. Sub influența cosmocratorilor, 
el a avut ocazia să-şi formeze o personalitate, a cărei degenerare 
progresivă a ajuns până la starea de astăzi. lar scânteia-spirit a 
adormit în inima microcosmosului. 

Prin urmare, vedeţi de ce este logic, că personalitatea noastră 
a devenit muritoare; că sufletul păcătos, eul, trebuie să piară în 
endura pentru a face posibilă, prin renaşterea sufletului originar, 
restabilirea legăturii cu Spiritul, cu Pimandru. Acesta va lumina 
din nou, în inima microcosmosului, şi va vorbi, ca Însufleţire, 
sufletului hermetic. Astfel se va încheia rătăcirea de odinioară. 

Este motivul datorită căruia nu avem voie să pierdem 
prea multă vreme asupra greşelii omului actual, ci să arătăm 
calea reîntoarcerii, calea transfigurării, pe care greşelile sunt 
şterse. Cine regăseşte baza originară, lumea sufletului, starea 
omului-suflet, dovedeşte din nou, că „acolo unde este Spiritul 
Domnului, acolo este libertatea”. 

Astfel, rătăcirea nu devine decât un incident în 
cadrul eternității. Nu vă opriţi deci la obiceiurile primitive 
şi la înclinațiile păcătoase, urmăriți dinamic şi hotărât calea 
transfigurării şi vă veţi anula toate greşelile. 

Din toate acestea reţineți că cel care penetrează până 
la Gnoză, până la cunoaşterea lui Dumnezeu, va trebui să se 
transforme de-a lungul căii transfigurării, până la a deveni 
o proprietate a sufletului-spirit. Cunoaşterea care vine din 
aceasta, arată că fiecare calitate a sufletului-spirit poate fi 
privită ca reîntoarcerea directă la Spirit, la sursa primordială şi 
că ansamblul Spirit, suflet şi corp, este într-adevăr „Dumnezeu 
manifestat în carne”. 

Toate sufletele renăscute trebuie să descopere, să întâlnească 
şi să urmeze pe Dumnezeu în sinele lor. Atunci, cel căruia i-a fost 
permis să dobândească şi să celebreze această Gnoză întreabă, 
precum Hermes: , Vorbeşte-mi acum despre înţelepciunea lui 
Dumnezeu. Ce este înțelepciunea lui Dumnezeu? ” 

XXIX 


Să devenim tăcuți 


„Fii tăcut, o, Hermes Trismegist, şi reține bine ceea ce 
am să spun.” 


Astfel vorbeşte Pimandru la începutul cărții a doua. Iar 
Hermes îi răspunde: 


„Se vorbeşte mult despre univers şi Dumnezeu, dar 
opiniile se contrazic, şi astfel nu am putut să recunosc 
adevărul în ele. Vrei să-mi clarifici, o Maestre? Voi crede 
doar ceea ce-mi vei revela. ” 


Am aprofundat, în capitolele precedente, explicațiile 
pe care le dă Pimandru la întrebările lui Hermes. Pentru că 
este important, ca toți candidații să înțeleagă din interior, ca şi 
Hermes, cuvântul lui Pimandru, judecăm că este bine să vă dăm 
un sfat, sfatul cu care Pimandru deschide expunerea pe care o 
adresează lui Hermes: „Fii tăcut!” 

Biblia menţionează frecvent această tăcere foarte 
particulară. Gândiţi-vă la Psalmul 4: „Vorbiţi cu inimile voastre şi 
fiţi tăcuţi.” sau la Psalmul 62: „Sufletul meu se întoarce în tăcere 
spre Dumnezeu.” apoi la cuvântul potrivit al lui Isaia: „Voi fi tăcut 
şi voi privi în cortul meu”, în timp ce Pavel, în primul capitol al 
Epistolei către Tesaloniceni îi stăpâneşte pe elevii săi: „Aplicaţi 
tăcerea şi consideraţi lucru de onoare să duceţi viaţă tăcută.” 

Tăcerea desemnează o anumită stare a inimii. Inima 
personalității noastre coincide aproximativ cu centrul 
microcosmosului nostru. În acest punct central, întâlnim roza, 
atomul scânteie-spirit, marele punct de întâlnire inițială a Gnozei 
cu elevul, a Spiritului cu sufletul, a lui Pimandru cu Hermes. 

Însă, în starea noastră naturală, inima este acel loc 
unde dorinţele orientate pe nivel dialectic, agonii, pasiuni 
divergente fierb. În starea eului obişnuit, inima este orice 
altceva numai un loc liniştit nu! 

Dacă doriţi să îl urmaţi pe Hermes şi să deveniți demni 
de a fi chemaţi Hermes, sau Mercur, inima dumneavoastră 
trebuie să se liniştească. „Hermes”, sau „Mercur”, desemnează 
omul care se trezeşte în noua conştiinţă, omul căruia i se 
oferă înţelepciunea divină, şi care, în consecinţă, îşi ridică 
sanctuarul capului la înălțimea vocației sale sublime. 

Dar este imposibil să se împlinească această vocaţie dacă 
elevul nu învaţă mai întâi să-şi deschidă inima Spiritului, în 
tăcere. Să realizezi tăcerea sufletului este o sarcină încredinţată 
tuturor celor ce caută cu adevărat Gnoza, sarcină care purifică 
inima complet, îi redă calmul perfect, şi o deschide. 

Ştiţi ce este mica circulaţie a sângelui. Această 
circulație cefalică stabileşte un circuit sanguin particular între 
inimă şi cap. Capul şi inima sunt prin urmare absolut unul; de 
aceea trebuie mereu privite în corelaţie reciprocă. În ceea ce 
priveşte gândirea, voinţa, sentimentul şi activitatea, reacțiile 
şi înţelegerea, o identitate perfectă a inimii şi a capului este, 
pentru elevul pe cale, o exigenţă absolută. 

Dacă inima vă este neliniştită, gândurile nu sunt nici juste, 
nici libere. Când inima este plină de agonie şi rupturi, atunci 
organele de simţ nu funcţionează nici just, nici normal. Sunteţi 
incapabili să vedeţi şi să judecaţi corect oamenii şi lucrurile, şi 
imediat începeţi să criticaţi, cu tot ceea ce aceasta implică. 

Dacă inima rămâne în starea sa obişnuită a impurităţii 
naturale - aşa cum se întâmplă când întreaga noastră fiinţă 
este acordată naturii morţii - este imposibil de a fi atent cu 
adevărat, şi prin urmare de a înţelege. Deoarece esenţa naturii 
morţii este totdeauna haosul! Din această cauză, în sistemul 
inimă-cap al omului orientat spre natură se creează din nou şi 
din nou mari tensiuni, care îl împing să acționeze greşit. 

În sistemul inimă-cap există o supapă de siguranță: 
laringele, legat cu chakra gâtului. Nu am vorbit niciodată până 

în prezent despre această chakră şi despre adevărata sa funcție, 
deoarece timpul încă nu a sosit să o facem. De aceea ajunge 
să spunem despre acest subiect, că omul dialectic abuzează de 
laringe pentru a reacționa la tensiuni acumulate. Laringele este 
un organ creator. Să vorbeşti în continuu, să susţii o conversaţie 
infinită, care nu are niciun conţinut esenţial, sau care este 
extrem de dubioasă, constituie pentru om o modalitate de a se 
descărca de excesul tensiunilor sale. Această descărcare se face 
totdeauna pe socoteala altora. De aceea trebuie să vedeţi clar 
necesitatea de a face inima tăcută, pură. 

Dacă vă liniştiţi şi purificaţi inima, atunci faceţi, de 
asemenea, şi capul liber rolului la care este chemat, organele 
senzoriale funcţionează altfel, şi atunci doar dumneavoastră 
veţi fi capabili să ascultați. 

Fraţii şi surorile Gnozei originare aveau obiceiul să-şi 
semnaleze unii altora această necesitate. De aceea, la începutul 
reuniunilor lor se făceau auzite aceste cuvinte: 


„Să fim tăcuţi în faţa Domnului! 
Să putem auzi cu adevărat, 
să putem înţelege cu adevărat. ” 


Am spus deja, personalitatea omului este o proprietate 
a microcosmosului, un produs al sufletului-spirit. Astfel, 
această proprietate reprezintă o încarnaţie a planului care este 
în Spirit şi care se manifestă în suflet ca impuls al Spiritului. 
Ca urmare, această proprietate sau personificare adună în sine 
Spiritul, sufletul şi corpul, care formează deci o tri-unitate. 

În Spirit sunt conţinute, pe lângă natura sa proprie, 
natura sufletului şi natura acestei proprietăţi care este corpul. 
În suflet, Spiritul se reflectă; iar proprietatea, corpul se 
proiectează spre exterior. În corp cele trei devin unu. Rezultă 
deci de trei ori trei aspecte, adică nouă aspecte; şi omul 
străvechi, omul nonuplu apare în faţa ochilor noştri. Înţelegem 
astfel de ce numărul nouă este numit numărul umanităţii. 

În corp găsim trei sanctuare, care sunt chemate să 

onoreze veritabila tri-unitate umană: capul trebuie să fie 
sanctuarul Spiritului; inima, sanctuarul sufletului; sistemul 
ficat-splină, pe care îl numim templul biologic, sanctuarul 
corpului. Aceste trei temple trebuie să colaboreze în armonie 
perfectă, fiecare conform stării şi vocației sale. Templul 
biologic este chemat să regleze şi să susţină toate procesele 
naturale ale personalităţii, după natura sufletului şi a Spiritului. 

Dacă orientarea se deplasează spre biologic, spre natura 
dialectică pe plan orizontal, precum este cazul la majoritatea 
oamenilor, inima şi capul îi sunt subordonate şi vedem că a 
apărut în personalitate un proces de cristalizare; inima, plină 
de agitaţii astrale, devine un haos şi intelectul nu este capabil 
să funcționeze decât pentru a regla viaţa obişnuită naturală şi 
animală. În aceste condiţii, inima nu poate să devină liniştită în 
faţa Gnozei, în faţa Domnului; nu face altceva decât să reflecte 
lupta pentru existenţă, care se sfârşeşte totdeauna prin moarte. 

Deoarece inima microcosmosului corespunde oarecum 
cu inima biologică, iar în inima microcosmică este prizonier 
paznicul tăcut, roza, omul Dumnezeu în noi, deoarece din 
această roză o chemare iese în continuare spre ființa întreagă, 
ca să salveze din nisipul deşertului sfinxul tăcut, înţelegem 
de ce Şcoala repetă fără încetare elevilor săi să se ridice şi să 
deplaseze centrul vieţii lor biologice, al templului biologic, 
spre templul inimii. 

Templul inimii este templul sufletului. Sufletul trebuie 
să fie lumina lui Christos. Sufletul trebuie să devină Fiul 
Tatălui. De aceea inima trebuie să celebreze din nou Betleemul 
său, renaşterea sa. 

Aceasta nu înseamnă că templul biologic va fi jupuit 
de strălucirea sa, dimpotrivă! Dacă templul sufletului devine 
din nou lumină, toate procesle biologice vor beneficia. Veţi 
deschide în acelaşi timp poarta Sfântului Sfinților, Templul 
superior, cel al capului, al Spiritului, al înţelepciunii. 

Constatăm astfel, că cheia misterelor gnostice este 
situată în inimă. Acolo, Regele, care este Spiritul, trebuie să 
fie eliberat şi, condus de lumina sufletului, reaşezat pe tronul 

său în sanctuarul superior. În aceasta joacă rol conducător 
lumina sufletului. 

De aceea trebuie să răsune în noi, în continuare, în 
sensul profund al cuvântului: 

Să devenim tăcuţi în faţa lui Dumnezeu! 

Astfel să ne convertim inimile! 

Să deschidem altarul unde Sfântul este ascuns şi să-l 
încălzim la lumina Soarelui Universal! 

Să oprim munca în sanctuarul biologic şi să celebrăm 
în inimă serviciul pozitiv al altarului! 

Dacă reuşiţi, undele de lumină ale salvării vor curge în 
dumneavoastră! Ele vă vor umple întreaga fiinţă şi o mantie de 
lumină nouă vă va acoperi umerii, precum un câmp de respiraţie, 
precum mantia de aur a Nunții. Scăldaţi în această imensă sferă 
de lumină, personalitatea va fi condusă până la transfigurare. 

După restabilirea sufletului se efectuează legătura cu 
Spiritul viu, confruntarea cu Pimandru. În cele din urmă are 
loc regenerarea totală a acestei proprietăți, a acestui instrument 
care este personalitatea. 

Unul dintre ritualurile noastre spune despre acest 
proces: „Este singurul şi unicul mister pe care ni-l prezintă 
Gnoza. Din trunchiul rupt al arborelui viu se va naşte pentru 
noi, născuţi din natură, o nouă ramură: legătura va fi restabilită. 
Doar atunci poate începe marea muncă a recreării.” 

Acest început trebuie celebrat în inimă. Deschideţi-vă 
inima, după ce aţi stabilit centrul vieţii dumneavoastră. 
Purificati-vă inima, pentru ca lumina pură să poată intra. În 
această puritate, această armonie, această linişte limpede, 
marea operă poate fi împlinită. 

Să fim tăcuţi în faţa Domnului, ca omul nonuplu 
originar să poată ieşi din mormântul naturii. 

Ce este înţelepciunea? 


„Ce este înțelepciunea? ” Întrebare clasică, într-adevăr! 
În întrebarea sa Hermes face referire la înţelepciunea care este 
fundamentul vieţii universale; şi Gnoza hermetică răspunde. 
Acest răspuns ne aminteşte de figura lui Apollonius din Tyana, 
despre care se poate spune, ca şi despre lisus: „L-am chemat 
pe fiul meu din Egipt.” 

„Ce este înţelepciunea? ” 


Ea este binele, frumosul, beatitudinea, virtutea totală 
şi eternitatea. 


Eternitatea face din lume un ordin, penetrând materia 
permanenţei şi a imortalităţii. 


Versetele 12 şi 13 semnalează aici faptul că înţelepciunea 
divină este, de asemenea, legată continuu de substanţa originară, 
de fiecare atom. Abraxas - adică dragostea universală a lui 
Dumnezeu - şi cele patru emanaţii ale sale, Soarele universal, 
din care se naşte dragostea, voinţa, înţelepciunea şi activitatea, 
este conţinut în fiecare atom. Din această materie originară, 
unde Dumnezeu însuşi rezidă, provin aceste proprietăţi care 
sunt, după Hermes, personalităţile. 

În acest proces de edificare, vedem producându-se 
o schimbare de forţe şi de elemente; materiale şi forţe sunt 
transformate în continuu, ceea ce înseamnă că personalitatea 
este supusă la o schimbare permanentă, unei glorificări 
continue, până când în final, ea parvine la echilibrul perfect 
cu Însufleţirea şi sufletul, cu Pimandru şi Hermes, cu sufletul- 
spirit. Întreaga ființă se găseşte atunci în neschimbare. 

Astfel vedem cum Dumnezeu, eternitatea, lumea, 
timpul şi devenirea se confundă. Dumnezeu şi creatura sa, în 
această stare de a fi, se unifică. Atunci Dumnezeu se află în 
Însufleţire, Însufleţirea în Suflet, Sufletul în materie şi aceasta 
în veşnicie. 

Faptul că, în manifestarea universală considerată 
hermetic, Dumnezeu şi creatura formează o unitate, ne face 
să înţelegem clar de ce vorbim, în Şcoala Spirituală Gnostică 
a Rozacrucii de Aur, despre „unitatea de grup”. Să încercăm 
să pătrundem profund această noţiune. Dacă consideraţi că 
Câmpul Spiritului, Câmpul Sufletului şi Câmpul substanţei 
originare sunt inseparabile, veţi înţelege imediat că, în lumina 
Gnozei, separarea, diviziunea, este o absurditate. Existenţa 
separată, individualismul exacerbat, „eu sunt-ul” atât de 
caracteristic lumii occidentale mai ales, contrazic natura 
Logosului. Citim aceasta în versetul 17: 


„Acest mare corp, care înglobează toate corpurile, 
este umplut din interior şi acoperit din exterior, de un suflet 
penetrat de conştiinţa-spirit, penetrat de Dumnezeu, un suflet 
vivificând întregul univers. ” 


Cu alte cuvinte: manifestarea universală este o unitate 
de grup magnifică, formând nu un grup, precum sistemul 
totalitar al bisericii şi al statului, şi nu în maniera în care 
organizatorii „Marelui Joc” se străduiesc să o facă (vezi 
cartea noastră Demascarea). Nu este deci o unitate de grup 
constrânsă, dar unitatea adevăratei inteligenţe, în libertate 
totală, mozaicul de aur al sufletelor libere, unitatea de lumină, 
unitatea realităţii divine a celei de-a Șaptea Raze, unitatea şi 
realitatea septuplei lumini perfecte. 

Ştiţi că există legi cosmice de radiaţie; legea radiaţiei, 
care are putere asupra umanităţii actuale, şi căreia Tânăra 
Gnoză doreşte să-i răspundă, este legea celei de-a Şaptea 
Raze, rază care vine să ne conducă în adevărata unitate de 


grup. 

Lumina este totul în toate. În lumină, şi prin acţiunea lui 
Dumnezeu - creatorul a tot binele, Domnul şi Prinţul întregului 
ordin al celor şapte domenii cosmice - toate contrastele şi toate 
rupturile se unifică şi se topesc împreună în dragoste. 

De aceea nu ne îndreptăm spre o fraternitate în sensul 
restrâns al cuvântului, o fraternitate care, în această lume, se 
numeşte democraţie; ci aspirăm spre marea dragoste despre 
care vorbeşte lisus Christos. Celui care doreşte să treacă de 
poarta Misterelor gnostice, îi este dat să contemple acestă 
nouă şi puternică imagine a lumii, să vadă în particular că 
totul este penetrat de suflet; că toate sunt mişcate conform 
naturii lor proprii, prin ritmul legilor de radiaţie, dar totuşi 
într-o unitate perfectă. Această unitate a totului în toate trebuie 
să devină, pentru fiecare elev al Şcolii Spirituale Gnostice, o 
noţiune despre care nu puteţi, decât foarte dificil, să vă formaţi 
o imagine exactă. 

Omul gnostic eliberat ştie că această unitate există, la 
fel ca şi cei care sunt pe partea dreaptă şi ca cei care sunt 
de partea stângă, spune versetul 34. Poate ştiţi la ce se face 
referire prin aceasta. Calea din dreapta este aceea a celui care 
îl caută pe Dumnezeu pozitiv, conştient, calea pierderii eului, 
a naşterii sufletului şi a eliberării finale. Calea din stânga este 
a celui care se îndepărtează de Dumnezeu, calea greşelii, a 
orbirii şi a iluziilor. 

În mod fundamental, ne ţinem departe de toţi cei 
care umblă calea din stânga, deoarece ne adaptăm la legea 
universală, care guvernează starea sufletului viu. Dar practic 
nu ne considerăm separați de nimeni şi nimic. Deoarece totul 
în toate constituie o unitate absolută. De aceea dragostea 
lui Dumnezeu se adresează, de asemenea, la tot ce este 
nearmonios, la tot ceea ce deviază de la legea universală; îl 
acompaniază pe om în toate căile sale, până când, în forţa sa, 
acesta se regenerează. 

Cum operează dragostea lui Dumnezeu? Radiațiile, 
sub diferitele lor aspecte, constituie împreună o unitate, 
o lege unică, un singur ordin de raze superioare. Această 

lege este Abraxas, dragostea unică, Soarele Universal, care 
se ascunde adânc în toate şi în toţi. Cei care se adaptează 
armonic la legea dragostei eterne, vor experimenta fericirea 
ei. Dar cei care rămân în dizarmonie, se vor arde în această 
lumină care devine atunci un foc. Cel care perturbă coeziunea 
fundamentală este expus consecinţelor acestei perturbări pe 
care le atrage asupra sa. Căci nu există decât o singură lege a 
coeziunii: legea celei de-a şaptea raze, legea adevăratei unităţi 
de grup, legea Corpului Viu al Tinerei Gnoze. 

Din acest motiv filozofia hermetică face o distincţie 
între lumină şi foc. Lumina este dulcea căldură a dragostei 
divine; focul nu este altceva decât proba aceleiaşi dragoste. 
Dar în acest foc, prin acest chin, dragostea atotputernică 
dovedeşte prezenţa şi activitatea sa, pentru ca toţi şi toate să 
se elibereze în cele din urmă în dulcea mângâiere a luminii. 

„Află deci - spune versetul 41 - că toate corpurile vii 
sunt compuse din materie şi suflet, atât nemuritorul, cât şi 
muritorul, atât cel cu rațiune, cât şi cel fără.” 

Se poate pune întrebarea: dacă această intervenţie 
divină are loc în tot şi în toţi, în sens absolut? Da, ea va 
penetra întreaga natură vie, toate regnurile naturii, până în 
cele mai mici detalii; aceasta cuprinde deci sferele infernale, 
tot ce este oroare şi venin. În cele din urmă, gândiţi-vă bine, 
fiecare lucru, fiecare fiinţă, oricât de degenerată ar fi, atrage 
posibilităţi şi forţe în marele imperiu septuplu al sufletului. 
Ceea ce, în acest imperiu, este dizarmonic, poate fi convertit, 
corectat, vindecat doar prin legea dragostei universale care nu 
părăseşte nimic şi pe nimeni. 

Închipuiţi-vă ceea ce se petrece în partea lumii noastre: 
mulțimea problemelor, spaima masei, această ură şi pericolele 
amenințătoare! Credeţi oare că violenţa, sângele şi lacrimile 
sunt o soluţie? Nu, nu există decât o singură soluţie: forţa 
dragostei, focul dragostei divine. 

Această dragoste trebuie să coboare până la cele mai 
mari adâncimi ale căderii pentru a putea sluji, la momentul 
precis, fiinţelor care au nevoie de ajutor. Magnificele consecinţe 

ale dragostei divine, care poartă totul, au fost recunoscute 
şi demonstrate de anumiţi scriitori ai literaturii universale. 
Gândiţi-vă, de exemplu, la Jacob Wassermann în magnifica sa 
operă Christian Wahnschaffe. Gândiţi-vă la figura lui Buddha, 
care a refuzat să ucidă chiar şi cea mai infimă creatură. 

Salvarea a tot ce este căzut, restabilirea armoniei 
universale nu este posibilă decât prin dragoste. De aceea 
Siegfried luptă împotriva dragonului; de aceea Hermes îşi 
pune piciorul pe şarpele şuierător. Sabia, pe care o foloseşte 
Siegfried precum şi cea a lui Hermes, nu este sabia violenţei, 
a urii, a răutăţii şi a morţii; aceasta este sabia focului dragostei 
divine, care îi face invincibili. 

Dacă veţi înţelege aceasta, atunci veţi şti că ordinul 
naturii - natura morţii - nu este fără speranţă. Distingem 
în Şcoala Rozacrucii de Aur natura morţii şi natura vieții. 
Suntem forţaţi să facem această distincţie, deoarece trebuie să 
ținem cont de o stare de fapt, şi trebuie să învăţăm reciproc, 
să ne întoarcem de la manifestarea „focului”, spre „lumină”. 
Trebuie mai întâi să intrăm în lumină şi, pornind din această 
lumină, să transformăm focul în lumină, în serviciul lumii şi 
al umanităţii. 

De fapt, în realitate există doar o singură Natură, un 
singur Imperiu. Ca oameni suflet, nu puteţi face interior altă 
distincţie. Din motive practice însă, pentru a vă alege calea, 
pentru a determina clar scopul dumneavoastră, faceţi distincţia 
şi spuneţi: „Mă întorc spre lumină.” Dar din momentul în care 
ne întoarcem în Lumină, ne aşteaptă o sarcină magnifică: 
slujirea umanităţii, cu toate consecinţele pe care le antrenează 
aceasta. 

Dacă continuaţi să faceţi separarea, veţi acţiona ca 
oameni obişnuiţi, spune versetul 60 al celei de-a doua cărți a 
lui Hermes: 


„Schimbarea, omul obişnuit o numeşte moarte, 
deoarece corpul se dizolvă şi viaţa se retrage în invizibil. ” 

Cu toate acestea, nu este minunat că lumina devine foc, 
cu scopul ca ceea ce se consumă să devină lumină? Nu am 
experimentat cu toţii dogoarea focului, incendiul purificării, 
incendiul care consumă inferiorul cu scopul ca, din focul 
mistuitor, să-şi desfăşoare din nou aripile pasărea de foc? 

Să pătrundem acum către corelaţii mai adânci, care iau 
naştere din cunoaşterea lui Dumnezeu şi să considerăm toate 
aspectele noţiunii de „omniprezenţă”. 

Ştim că „totul se află în Dumnezeu”, deci şi sufletul vostru 
renăscut - dacă îl posedaţi deja. „Totul se află în Dumnezeu”, nu 
numai într-un loc determinat, deoarece locul, spune Pimandru 
în versetul 70, este material şi imobil. Şi noi am văzut că corpul 
sufle-tului şi personalitatea eliberată sunt proprietăți ale sufletului- 
spirit. Spirit, suflet şi corp, formează o trinitate. Trebuie să ne dăm 
seama deci, că microcosmosul renăscut, ca unitate cufundată în 
Dumnezeu, este omniprezent, universal. 

Universul întreg, în care Spiritul, sufletul şi corpul 
trăiesc în unitate, este plin de suflet şi conştiință-spirit. Acestea 
formează o unitate de grup, ceea ce înseamnă că conştiinţa 
sufletului, considerată izolat, este în acelaşi timp o conştiinţă 
a omniprezenţei. 

Pornind de la acest punct de vedere, nimeni nu înţelege 
mai bine, şi nu cuprinde mai mult decât cel care este eliberat 
de natura morţii, nimic nu este mai rapid şi mai puternic; 
sufletul-spirit regenerat este mai inteligent, mai rapid, mai 
puternic decât tot, spune versetul 71: 


„Ordonă, ” spune Pimandru lui Hermes, în versetele 
72-74, „sufletului tău să meargă în India şi va fi acolo, înainte 
ca tu să-i fi ordonat. Ordonă-l spre ocean, şi va fi acolo în 
aceeaşi instanţă. Ordonă-i să se ridice până în cer şi nu va 
avea nevoie de aripi să o facă. Nimic nu-l va putea împiedica, 
nici focul soarelui, nici eterul, nici mişcarea bolții cereşti, 
nici corpul stelelor: străbătând toate spaţiile, se va ridica în 
zborul său până la cele mai îndepărtate corpuri cereşti. ” 

Cel care doreşte această libertate absolută, aceluia îi 
va fi acordată. Nimic nu-l va putea împiedica să o obţină, cu 
condiția evidentă ca să parcurgă calea spre ea. 

Astfel, înţelegeţi ce putere posedaţi. Această putere 
universală, o aveţi deja; ea se odihneşte în voi, doar nu aţi 
aplicat-o încă. Sunteţi încă prea cramponaţi de lucrurile 
obişnuite. Aveţi încă ochii prea fixaţi asupra imaginilor 
aparente ale planului orizontal. Vă reţineţi voi înşivă. 

Purtaţi-vă privirea în omniprezenţă. Eliberaţi-vă 
sufletul şi veţi realiza în voi înşivă toată puterea divină. 
Eliberaţi în voi puterea universală parcurgând calea Gnozei, a 
Luminii. Atunci, într-o zi, vi se va spune şi vouă; 


„Mi-am chemat Fiul din Egipt. ” 

Glosar 


Abraxas: expresie gnostică desemnând principiul Iubirii 
universale divine, aşa cum este prezentat, de exemplu, în 
Învățătura lui Apollonius din Tyana. 


Suflet-Spirit: Calea endurei, calea uceniciei unei Școli 
Spirituale are scop principal de a trezi Sufletul nemuritor 
adevărat din starea sa latentă. Din momentul în care Sufletul 
se trezeşte din starea somnului său de moarte, legătura cu 
Spiritul Universal, cu Dumnezeu, se restabileşte. Restabilirea 
legăturii Spiritului, Sufletului, lui Dumnezeu şi a omului se 
demonstrează prin glorioasa înviere a Celuilalt, întoarcerea 
Omului Adevărat în Casa Tatălui. Sufletul care poate celebra 
această legătură, această uniune cu ceea ce Gnoza originară 
egipteană numeşte Pimandru, este Suflet-Spirit. 


Arheu: eterul nervos; fluidul nervos; forţa astrală atrasă de-a 
lungul pinealului în sistemul vital al omului, în conformitate 
cu fiinţa sa. 


Atom-Christos sau Atom originar: a se vedea Roza inimii. 
Atom-scânteie de Spirit: a se vedea Roza inimii. 


Authades: Forţa cu cap de leu: voinţa profană a omului născut 
din materie; de asemenea, în sens mai general, totalitatea 
impulsurilor necurate ale omului-eu. Cuvânt împrumutat din 
evanghelia gnostică a lui Valentin, Pistis Sophia. 


Celălalt: Denumire a Omului nemuritor, a Omului adevărat, cu 
adevărat născut din Dumnezeu, creat după asemănarea perfectă 
a Tatălui. Trezirea la viaţă a acestui Fiu unic, fiinţa-Christos în 

noi, este singurul scop adevărat al prezenţei noastre în câmpul 
existenţei noastre dialectice: este, prin urmare, unicul scop al 
oricărui Rozacrucian gnostic. 


Lanţ gnostic universal: a se vedea Fraternitatea Universală. 


Câmp de respiraţie: Câmpul de forță din care şi în care se 
naşte personalitatea, care asigură viaţa personalităţii. Este 
câmpul care face legătura între fiinţa aurică şi personalitate, 
câmp perfect conform personalităţii, pentru că el atrage şi 
respinge substanţele şi forţele necesare vieţii şi conservării 
personalităţii. 


Contra-natură: Câmpul de existență dialectic, în care 
omenirea căzută, altfel spus separată de Dumnezeu, separată 
de Spirit, trăieşte urmând voinţa sa proprie; această viaţă 
izolată de ordinul cosmic divin a provocat dezvoltarea răului ce 
caracterizează câmpul nostru de existenţă în toate aspectele sale 
şi căruia noi încercăm, de asemenea, a i ne împotrivi cu propria 
noastră voinţă. Conform naturii originii sale, această dezvoltare 
antidivină, deci contra-natură, nu poate fi anihilată decât prin 
ceea ce Biblia numeşte „reîmpăcarea cu Dumnezeu”, şi prin 
consacrarea acestei reconcilieri; cu alte cuvinte: prin stabilirea 
unei legături cu Spiritul, datorită drumului transmutării şi 
transfigurării, şi prin întoarcerea liber consimţită la ordinul 
cosmic universal, pe care acest drum o implică. 


Cosmoecratori sau Rectori: Şapte fiinţe naturale puternice, 
strâns legate de originea creaţiei, care păstrează legile cosmice 
fundamentale şi sferele lor de activitate. Ele formează 
împreună Spiritul septuplu al manifestării universale. 


Demiurg: Entitate spirituală, provenită din Dumnezeu Tatăl; 
Demiurgul este creatorul lumii din substanţa originară, creată 
nu din mâinile lui, ci de către Dumnezeu Tatăl. Acesta este 
una cu Cuvântul, sufletul şi lumea. 

Demoni (daimoni): Cuvântul demon semnifică literalmente 
„forţă naturală”. Dacă omul se uneşte cu aceste forţe pentru 
a împlini, în totală supunere şi din propria sa voinţă liberă, 
voinţa Tatălui conform Planului divin, ea apare ca un puternic 
ajutor pe Calea spre dumnezeirea omului. În caz contrar, omul 
le resimte ca forţe dușmane, ca şi demoni răzbunători, forţe ale 
Destinului; ele corespund efectelor karmice care determină 
soarta oamenilor pe durerosul drum al experienţelor. Eonii 
naturii, de asemenea generați de viaţa naturală oarbă a 
omenirii căzute, sunt denumiți demoni într-un sens peiorativ. 
Strâns legaţi de aceştia din urmă, sunt principii de forţă 
astrală denumite de asemenea demoni şi create de conştiinţa 
cerebrală intelectuală a oamenilor. Demonul Bun este Sufletul 
creator originar, „Fiul unic al lui Dumnezeu”, aşa cum se 
manifestă în sufletul Omului adevărat. De aceea Demonul 
Bun desemnează, de asemenea, Vocea Sufietului Omului 
adevărat, vocea „Fiului unic al lui Dumnezeu”. 


Dialectică: Câmpul nostru de viaţă actual; aici totul se 
manifestă în perechi neobosite de contrarii: întuneric şi lumină, 
bucurie şi durere, viaţă şi moarte, sunt indisolubil legate şi se 
înlănţuie reciproc. Legea fundamentală a lumii dialectice este 
schimbarea şi spargerea/fărămiţarea continuă, sursă de iluzie 
şi de suferință. Gnosticii au prezentat întotdeauna această 
lume ca fiind nedivină, căci nicio viaţă adevărată nu se poate 
manifesta atât timp cât acest aspect dialectic, în care omul 
se află de la cădere, nu a restabilit legătura sa armonioasă 
cu ansamblul Creaţiei originare septuple. Este câmpul dur 
al experienţei omului, în care toate tentativele sale sociale, 
politice, religioase, mistice sau oculte pentru a imita Împărăţia 
originară, al cărei apel îl percepe inconştient, sunt fără milă 
sparte, pentru a-l conduce să găsească în el însuşi principiul 
acestei Vieţi absolute şi perfecte a Septenarului divin, pe care 
conştiinţa sa întunecată îl exclude. 

Şcoală Spirituală: Ca şi Şcoală de Misterii a Hierofanţilor lui 
Christos, ea reprezintă un şantier al Fraternităţii universale, 
în scopul de a aduce căutătorilor de Lumină cunoştinţele şi 
forţele necesare pentru a se orienta pe drumul transfigurării 
şi pentru a dezvolta o activitate eliberatoare. De la cădere, 
Iubirea lui Dumnezeu a oferit oamenilor un Lanţ neîntrerupt 
de Şcoli Spirituale. 


Endura: Calea spargerii eului, calea „ultimei morţi”, moartea 
de aur, prin predarea totală a eului Celuilalt, Omului adevărat 
nemuritor, lui „Christos în mine”. Este calea omului-loan, care 
„netezeşte căile Domnului”; este aplicarea practică a: „EI trebuie 
să crească şi eu să mă micşorez”, eu trebuie să dispar pentru ca 
să traiască în mine Celălalt, omul divin. Calea endurei este calea 
clasică a tuturor secolelor, de-a lungul căreia omul căzut, care 
s-a cufundat în întuneric, suferință şi moarte, reînvie într-o fiinţă 
nemuritoare şi adevărată, care este de fapt adevărata sa natură, 
prin purificarea unui reviriment total al vieţii, şi care, cu el şi 
în el, se reîntoarce la Tatăl. Călătoria omului străbătând natura 
dialectică constă în a trăi pentru a muri; endura este calea de 
viaţă a purificării totale a omului care L-a căutat cu adevărat pe 
Dumnezeu, în cursul căreia el moare conform eului, din propria 
sa voinţă liberă, pentru a trăi perfect în Celălalt: „Cine îşi va 
pierde viaţa pentru mine, o va găsi”. 


Învățătura universală: Nu este o învăţătură în sensul 
obişnuit al cuvântului; nu o putem găsi în cărţi. Aceasta 
reprezintă, în sens profund, realitatea vie a lui Dumnezeu, 
prin care conştiinţa care a devenit demnă, conştiinţa hermetică 
sau Conştiinţa-Pimandru, învaţă să citească şi să înţeleagă 
înţelepciunea universală a Creatorului. 


Eoni: 

a) Eonii sunt formaţiuni monstruoase de forțe naturale 
necurate, generate de-a lungul erelor de gândurile, dorinţele, 
sentimentele şi pasiunile omenirii căzute, care s-a îndepărtat 

de Dumnezeu. Le putem clasifica în douăsprezece grupe 
principale. Create de către omenire, ea însăşi, aceasta din 
urmă nu le mai poate controla; aceşti eoni îi ţin pe oameni 
sub influenţa lor şi formează puterile autoconservatoare care 
împing, omenirea pe căile bătute ale păcatului, consolidând 
astfel legăturile care leagă omul de roata vieţii dialectice. 

b) Prin denumirea de eoni se înţelege, de asemenea, grupul de 
conducători ierarhici ai cadrului spațiu-timp, desemnaţi şi prin 
expresiile „ierarhie dialectică” sau „domni ai acestei lumi.” 
Aceste puteri superioare metapsihice emană din omenirea 
căzută, care este una cu eonii naturii amintiţi la paragraful 
a). Aceste puteri, provenite din puterea centrală luciferiană 
a lumii dialectice căzute, abuzează de toate forţele naturii şi 
omenirii, şi o împing pe aceasta la acte nepioase în profitul 
schemelor sale întunecate. Cu preţul unei suferințe umane 
îngrozitoare, aceste entităţi au dobândit un oarecare grad 
de libertate în ceea ce priveşte mersul dialecticii, libertate 
care, într-o necesitate infinită de conservare personală, nu 
poate decât menţine şi mări mereu mizeria umană. (A se 
vedea referitor la acest subiect: Omul Nou care vine, prima 
parte, cap.10, cât şi Demascarea, de Jan van Rijckenborgh). 
Adăugăm că toate activităţile fondate pe sentimentele, 
gândurile, dorinţele omului căzut generează, de asemenea, 
eoni, adică forțe naturale necurate care guvernează oamenii 
şi îi ţin prizonieri, obligaţi fiind să evolueze în natura morții. 
Alături de aceste activități naturale necurate, există forţele 
naturale ale septuplului cosmos terestru divin, care se 
dovedesc a fi duşmanul omului, în măsura în care acesta, în 
nelegiuirea sa, transgresează fără oprire legile cosmosului 
terestru divin şi îi tulbură armonia. 


Fiinţă aurică: Câmpul magnetic septuplu care înconjoară 
personalitatea. Acesta formează „firmamentul” microcosmosului 
nostru. Purtător al trecutului vieților anterioare, al karmei în 
microcosmos, el determină cadrul vieţii personalităţii care se 
încarnează în microcosmos. Cele doisprezece puncte magnetice 

ale acestui firmament, zodiacul nostru interior, influenţează 
întreaga noastră personalitate prin intermediul celor douăsprezece 
perechi de nervi cranieni în sanctuarul capului. 

Aceste douăsprezece instrumente ale personalităţii trebuie 
alese de către lisus (sufletul nou), apoi botezate (legate de 
viaţa nouă) şi hrănite pentru a deveni „discipoli” care vor 
orienta în totalitate personalitatea către forța christică. În 
fiinţa aurică găsim, de asemenea, o formă umană impozantă, 
o imitație a Omului celest originar, eul superior care, putând 
să apară ca un înger de lumină, este sursa a numeroase iluzii 
mistice sau oculte (a vedea microcosmos). 


Foc al şarpelui: Focul sufletului sau al conştiinţei, localizat 
în coloana vertebrală. 


Floarea de aur, minunata: Divina naştere a Luminii în 
sanctuarul capului, spaţiul deschis în spatele osului frontal, 
pe unde candidatul dobândeşte noua conştiinţă în noul câmp 
de viaţă, arată cele şapte cavităţi cerebrale ca o roză cu şapte 
petale, toate pline de Lumina Gnozei, prana vieţii. 


Fraternitatea universală: Ierarhia divină a Împărăției 
imuabile. Ea formează Corpul universal al Domnului. Ea are 
numeroase alte denumiri, precum Biserica invizibilă a lui 
Christos, Ierarhia lui Christos, Lanţul universal gnostic, Gnoza. 
În activitatea sa în folosul omenirii căzute, această Fraternitate 
apare, printre alte manifestări active, în calitate de Triplă 
Alianţă a Luminii, Fraternitatea Shambalei, Școala de Misterii 
a lui Christos, şi a prins formă în Tânăra Fraternitate gnostică. 


Gnoza: 

a) Suflul lui Dumnezeu, Dumnezeu, Logosul, sursa tuturor 
lucrurilor, manifestându-se ca Spirit, Iubire şi Înţelepciune 
universală; 

b) Fraternitatea universală ca şi purtător şi doveditor al 
câmpului de radiație al lui Christos; 

c) Cunoaşterea vie care este de la Dumnezeu şi în Dumnezeu, 
şi care va fi răsplata celor care, prin renaşterea sufletului, 
se nasc în Lumina lui Dumnezeu, astfel spus dobândesc 
conştiința-Pimandru. 


Gnoza originară a lui Hermes: Expresie indicând că întreaga 
activitate gnostică adevărată a perioadei omenirii actuale are 
ca sursă Gnoza egipteană; că toată munca de salvare gnostică 
prinde rădăcină în cunoaşterea originară; că libertatea nu 
este posibilă pentru om decât prin învierea Omului hermetic, 
sau Omul Mercur, Omul adevărat divin, care trăieşte dintr-o 
conştiinţă iluminată de Dumnezeu. Cuvintele din Evanghelie: 
„L-am rechemat pe Fiul meu din Egipt”, fac prin urmare 
referire la această sursă originară a întregii munci de salvare. 


Gnoza cvintuplă: Cele cinci aspecte fundamentale ale căii 
eliberării: înţelegerea, dorinţa de mântuire, predarea de sine, 
noul comportament, înălțarea în noul Câmp de viaţă. 


Hierofanţi: a se vedea Fraternitatea universală. 


Omul naturii: Omul născut din materie, supus legii ordinului 
naturii dialectice. 


Marele Joc: Activitate subtilă şi insidioasă care urmăreşte, 
utilizând întregul ocultism al lumii de dincolo, însoţit de 
fenomene în mod ştiinţific dirijate, de a realiza o imitație a 
întoarcerii lui Christos. Despre acest fenomen de decadenţă, 
care va însoți sfârşitul Zilei cosmice actuale, şi va înlănţui 
întreaga omenire în întunericul unei iluzii, a se vedea în 
cartea lui J.van Rijckenborgh, Demascarea, Rozenkruis Pers, 
Haarlem, 1978. 


Lipika: a se vedea Fiinţa aurică. 

Microcosmos: Omul ca şi lume mică, minutus mundus, 
sistem vital sferic complex în care putem distinge, de la 
interior către exterior: personalitatea, câmpul de manifestare, 
fiinţa aurică, septuplul câmp magnetic al spiritului. Omul 
adevărat este un microcosmos. Ceea ce înţelegem prin om 
în câmpul nostru de existenţă nu este decât personalitatea 
mutilată a unui microcosmos degenerat. Conştiinţa actuală nu 
este decât conştiinţa acestei personalităţi, conştiinţa corpului, 
deci doar conştiinţa câmpului de existenţă, căruia îi aparţine 
corpul nostru. 


Natura morţii: a se vedea Dialectica. 


Nous: Sanctuarul inimii omului dialectic complet golit 
şi purificat de toată influenţa sau acţiunea naturii, şi care 
vibrează armonios în acord cu Roza inimii, cu Atomul 
scânteie-de-Spirit; curentul unit al inimii renăscute şi al 
radiaţiilor Spiritului; legătura radiaţiilor Spiritului Septuplu 
cu Roza, centrul microcosmosului. Tocmai în Nous şi prin el 
se manifestă Pimandru, Spiritul. 


Pistis Sophia: Text gnostic vechi atribuit lui Valentin. 
Acest text relatează, într-o formă bogată în imagini, luptele 
lui Pistis Sophia (Credinţa care este Înţelepciune), adică 
sufletul în căutarea Gnozei, împotriva dominaţiei eonilor 
naturii, căderea sa şi ascensiunea sa în sferele superioare ale 
Împărăției originare. 


Poarta Betleemului: Stare a inimii a celui care, într-o adevărată 
dorinţă de mântuire, a realizat revirimentul vieţii sale. Astfel el 
deschide inima sa luminii gnostice şi pregăteşte grajdul, inima 
sa mutilată şi întinată, pentru naşterea Christosului interior. 
Betleem este prin urmare începutul unicului drum ce-şi găseşte 
gloriosul sfârşit pe Golgota, locul căpăţânii, pentru învierea 
adevăratului Fiu de Dumnezeu în microcosmos. 

Pimandru: Spiritul înviorător manifestându-se Omului- 
Suflet renăscut şi în el. Această manifestare are loc în 
două moduri: mai întâi sub forma unei radiaţii septuple a 
microcosmosului care penetrează în sanctuarul capului; apoi 
când munca de sfințire (făcută posibilă prin ofranda sufletului 
muritor) este terminată, prin învierea Omului celest absolut în 
toată splendoarea sa, Christul interior, în afara mormântului 
naturii, în afara atomului originar, centrul pământului 
microcosmic. Această dezvoltare este prin urmare în mod 
perfect centrată pe Christos: după crucificare (coborârea 
Luminii divine în personalitatea muritoare), Christos coboară 
în centrul pământului pentru a învia din mormântul său după 
ce a împlinit lucrarea sa de mântuire. 


Împărăţia gnostică: Câmpul astral gnostic format pornind 
din substanţa astrală pură originară, şi construit de Tânăra 
Fraternitate gnostică în cooperare cu Lanţul universal gnostic 
al cărei ultimă verigă este. Prin activitatea sa în cele două lumi 
(atât în câmpul învierii celui de-al şaselea domeniu cosmic, 
cât şi în câmpul nostru de existenţă al celui de-al şaptelea 
domeniu cosmic), ea permite căutătorului de libertate, atât 
timp cât durează secerişul, de a intra în câmpul învierii prin 
Corpul Viu al Tinerei Gnoze. Acest Corp Viu formează o 
punte temporară între cele două domenii cosmice. Noul regat 
gnostic concentrează toate forţele de care elevul are nevoie 
pentru a trece această punte conducând la Viaţă. Apelul său se 
adresează întregii omeniri. 


Roză, a fixa roza pe cruce: Fază a mersului elevului sau 
omenirii, ghidat de înţelegerea pură şi de dorinţa adevărată 
de mântuire; a abandona într-o moarte zilnică, fiinţa noastră 
omenească a naturii, în scopul de a învia în noi omul- 
dumnezeu, omul în posesia lui Pimandru. 


Roză a inimii: Denumire mistică a atomului scânteie-de- 
Spirit, de asemenea numit atom originar, bob de muştar, 

germen christic, ultimul vestigiu al Omului originar în 
centrul microcosmosului; corespunzând vârfului drept al 
inimii personalității, este de asemenea germenele reînnoirii 
microcosmosului. 


Spiritul Sfânt Septuplu: Al treilea aspect al Divinităţii 
manifestându-se în calitate de tri-unitate; aceasta este lubirea 
Tatălui, cuprinzând totul şi revelată de către Fiu, care vine către 
omenirea căzută, sub forma unui puternic câmp de radiaţie, 
pentru a salva ceea ce este pierdut. Procesul de transfigurare 
se împlineşte doar sub îndrumarea şi cu ajutorul acestei Forțe 
septuple, care munceşte prin Fraternitatea universală. În 
cursul acestui imens proces, Spiritul Sfânt Septuplu îşi face 
din nou locuinţă în elev. Este vorba despre „Nunta alchimică 
a lui Christian Rozacruce”, de unirea Sufletului nemuritor cu 
Spiritul Septuplu. 


Sanctuar (Cele trei sanctuare): Câmp de muncă unde 
omul trebuie să mărturisească legătura cu Gnoza originară, 
cu Dumnezeu. Focare de întâlnire între Dumnezeu şi om. 
Se vorbeşte despre cele trei focare ale omului: cap, inimă, 
bazin care formează Templul omului originar, conceput după 
imaginea şi asemănarea lui Dumnezeu. 


Sămânţa lisus: denumire a atomului scânteie-de-Spirit, 
Roza inimii, în Fama Fraternitatis, testament al vechilor 
Rozacrucieni. 


Sferă reflectătoare: Toate activitățile gândirii, ale dorinţei 
şi ale voinţei omului obişnuit, dau naştere în câmpul său de 
respiraţie la numeroase imagini-gânduri care sfârşesc prin 
a deveni constrângătoare şi domină în totalitate. La fel sfera 
astrală terestră este în mare parte murdărită de toate formele- 
gânduri colective ale omenirii. S-a construit în acest dincolo, în 
cursul mileniilor, o veritabilă reflectare a tot ceea ce se gândeşte 
şi a tot ceea ce se visează aici jos. Paradis ca şi infern, ambele 


200 


de toate felurile, construcţii astrale minunate, palate şi catedrale 
luminoase, formează imensa piedică unde, după viaţa petrecută 
aici Jos, cel decedat va regăsi un dincolo conform concepțiilor 
sale, cu un panteon de zei şi de zeițe, de celebrități, de 
christoşi, de sfinţi şi guru. Tocmai în această sferă reflectătoare 
vehiculele subtile ale unui decedat, în principal corpul astral cu 
restul conştiinţei-eu, sfârşesc prin a se dizolva înaintea unei noi 
încarnări a microcosmosului în materie. 


Sistem al focului de şarpe: Sistem al creierului şi al măduvei 
spinării, sediul focului sufletului sau foc al conştiinţei. 


Cap de Aur: Parte a domeniului gradelor interioare a septuplei 
Şcoli de Misterii, denumire a câmpului învierii, noul câmp de 
viaţă. 


Unitate de grup: Unitate efectivă a tuturor celor care sunt 
admişi în Corpul Viu al Fraternităţii Tinerei Gnoze. Natura 
Şcolii Spirituale, prin ea însăşi, cere această unitate de grup 
care nu este o manifestare de solidaritate exterioară, ci 
unitatea interioară a sufletului nou purificat în Gnoză şi care 
se demonstrează printr-un comportament pozitiv nou, în 
spiritul Predicii de pe Munte. 

Corpus Hermeticum „ceea aan 20 

Pentru un prim contact cu doctrina şi calea Şcolii 
Lectorium Rosicrucianum a fost creată o serie de cursuri 
introductive. 

Dacă doriți să primiţi aceste cursuri, vă rugăm să 
trimiteţi o solicitare în acest sens prin e-mail la adresa: 
cursuri(alectorium.ro 

Cursurile se pot trimite prin e-mail sau prin poşta 
şi sunt gratuite. 


Sediul din România: 
Lectorium Rosicrucianum 


Str. Ady Endre nr. 19, 
cod 410002, Oradea, jud. Bihor 


Sediul central internaţional din Olanda: 
Lectorium Rosicrucianum 


Bakenessergracht 11-15 
NL-2011 JS Haarlem 


De asemenea, pentru informaţii introductive despre 
filozofia Şcolii, va rugăm, vizitaţi site-ul: 


www.lectorium.ro 

Titluri din Literatura Şcolii traduse în limba română 


Filozofia Elementară a Rozacrucii de Aur 
Omul Nou Care Vine 

Manifestarea Prezentă a Gnozei 
Gnoza Egipteană Străveche I 

Gnoza Egipteană Străveche II 

Fama Fraternitatis 

Confessio Fraternitatis 

Nunta Alchimică a lui Christian Rozacruce 
Misterul Vieţii şi al Morţii 

Misterul Beatitudinilor 

Nu Există Spaţiu Gol 
Nuktemeronul lui Apollon din Tiana 
Lumina Lumii 

Misterele Gnostice din PISTIS SOPHIA 
Noul Apel 

Noul Baston al lui Mercur 

Pecetea Reînnoirii 

Şapte Voci Vorbesc 

Fraternitatea din Şambala 

Calea Universală 

Marea Transformare 

Gnoza Universală 

Noul Semn 

Trezirea 

Cartea lui Mirdad 

Drumul Rozacrucii 

Uriaşele Semne ale Deciziei Divine 
Literatura pentru copii 

Micul Hoinar 

Margăritar 

Calul de Legănat 


Cărţile se pot comanda şi expedia poştal cu plata ramburs. 
Pentru informaţii despre preţuri şi comandarea lor vă rugăm 
să trimiteţi un e-mail la adresa: info(alectorium.ro 

GNOZA ORIGINARA EGIPTEANA vol. 1 


“L-am chemat pe Fiul meu din Egipt” 


În epoca noastră apocaliptică, în care omul şi lucrările sale sunt 
încercate şi cântărite la adevărata lor valoare, în care tot ceea ce nu 
este întemeiat pe unicul fundament al vieţii este în mod inevitabil 
demascat, Şcoala Spirituală Gnostică modernă, care se prezintă în 
exterior sub numele Lectorium Rosicrucianum, anunţă mesajul 
originar al căii eliberării tuturor celor care caută o ieşire, o 
rezolvare la existenţa lor fără perspectivă. 

Întreaga munca întreprinsa pentru eliberarea omenirii, în orice 
moment si sub orice denumire s-ar efectua în perioada noastra de 
existenta, îsi are originea sa în Misterele egiptene, ale 
învatamântului întelepciunii fundamentale a lui Hermes 
Trismegistul, Cel de Trei ori Mare, nume ce ne pune, deja prin el 
însusi, în legatura cu unicul drum al vietii. 

Crestinismul originar, trait si marturisit în prima comunitate 
crestina, era pur hermetic atât în ceea ce priveste natura sa, cât si 
scopul sau; el descopera aceasta sursa gnostica universala prin 
nenumarate comori, în pofida numeroaselor mutilari care le-au 
fost aplicate în cursul secolelor. 

Editând Gnoza originară egipteană şi Apelul său în eternul 
Prezent (în patru volume), Lectorium Rosicrucianum încearcă 
încă o dată de a trezi amintirea celor care au încă capacitatea de a 
recunoaşte interior Adevărul viu şi de a reacţiona la acesta într-o 
bucurie profundă, printr-un comportament corespunzător, 
datorită aspiraţiei lor şi disponibilităţii lor. 

Să poată apelul Gnozei originare egiptene, apelul străvechi al 
iubirii divine, să găsească un ecou în inima a numeroşi oameni, 
pentru împlinirea adevăratei lor meniri, şi pentru eliberarea lumii 
şi a omenirii. 

